
Prefaţă 


Ca un sistem care schimbă complet şi chiar răstoar- 
nă întreaga perspectivă asupra lucrurilor, dominantă 
nu numai în viaţa obişnuită, ci în însăşi majoritatea 
ştiinţelor, să descopere — în ciuda celei mai riguroase 
demonstraţii a principiilor sale — o contradicţie per- 
sistentă chiar la cei care sint în stare să înţeleagă efec- 
tiv sau să dovedească evidenţa argumentelor lui îşi 
poate avea temeiul doar în incapacitatea de a face ab- 
stracţie de mulţimea problemelor particulare pe care 
imaginaţia activă, bazindu-se pe întreaga bogăţie a ex- 
perienţei, le generează nemijlocit o dată cu o astfel de 
schimbare de perspectivă, iar prin aceasta derutează 
şi tulbură judecata. Nu poate fi negată forţa argumen- 
telor şi nici nu se ştie nimic cert şi evident care să 
înlocuiască acele principii, dar, în faţa consecinţelor 
pretins uriaşe care sint considerate de la bun început 
că rezultă din principii, se manifestă temerea şi dez- 
nădejdea de a nu rezolva toate acele dificultăţi pe care 
aplicarea principiilor trebuie să le întimpine negreşit. 
Întrucît însă sintem îndreptăţiţi să pretindem de la ori- 
cine participă la cercetări filozofice să fie capabil de 
orice abstractizare şi să ştie să conceapă principiile în 
generalitatea lor maximă, în care particularul dispare 
complet şi care, numai dacă este maximă, conţine în 
prealabil în mod sigur şi rezolvarea pentru toate pro- 
blemele posibile, este firesc ca la prima construcţie a 
sistemului să fie îndepărtate toate cercetările care co- 
boară la nivelul particularului, iar primul lucru care 
trebuie făcut este doar să se lămurească principiile şi 

să fie plasate în afara oricărei îndoieli. Totodată însă, 
fiecare sistem găseşte cea mai sigură piatră de încer- 
care a adevărului său în faptul că nu rezolvă numai 
cu uşurinţă probleme irezolvabile anterior, ci chiar pro- 
duce probleme cu totul noi, neconcepute pînă atunci, 
şi face să reiasă un nou tip de adevăr, zdruncinind tot 
ceea ce era considerat drept adevărat. Or tocmai aces- 
ta este specificul idealismului transcendental, anume 
faptul că, odată recunoscut, el impune necesitatea de 
a reformula oarecum de la început întreaga cunoaştere 
şi de a examina din nou ceea ce încă de mult a fost 
considerat drept un adevăr constituit şi — presupu- 
nînd că trece cu bine şi examinarea — de a-l face să 
rezulte din aceasta măcar într-o formă şi înfăţişare cu 
totul noi. 

Scopul lucrării de faţă este tocmai acela de a da 
idealismului transcendental amploarea pe care trebuie 
să o aibă cu adevărat şi anume, aceea a unui sistem 
al întregii cunoaşteri; aşadar, de a demonstra acest sis- 
tem nu numai în genere, ci chiar şi în fapt, adică prin 
extinderea efectivă a principiilor sale asupra tuturor 
problemelor posibile cu privire la obiectele fundamen- 
tale ale cunoaşterii, care fie au fost deja ridicate, fără 
a fi însă rezolvate, fie au devenit posibile şi au luat 
naştere abia datorită sistemului însuşi. De aici rezultă 
de la sine faptul că această scriere trebuie să atingă 
întrebări şi obiecte care n-au fost deloc menţionate şi 
discutate de către foarte mulţi dintre cei care îşi permit 
acum să judece chestiuni filozofice şi care, depinzind 
încă de principiile elementare ale sistemului, nu le pot 
depăşi fie dintr-o incapacitate originară de a înţelege 
măcar ce implică primele principii ale oricărei cunoaş- 
teri, fie dintr-o prejudecată, fie din orice alte motive. 
Deşi cercetarea se reintoarce bineînțeles pînă la pri- 
mele principii, această categorie de oameni nu se poate 
aştepta decit la puţin de la scrierea de faţă, întrucit 
cu privire la primele cercetări aici nu poate apărea ni- 
mic care să nu fi fost spus încă demult, fie în scrierile 

inventatorului doctrinei ştiinţei, fie în cele ale autoru- 
lui, numai că în lucrarea de faţă expunerea poate do- 
bindi în citeva puncte o claritate mai mare decit a 
avut-o anterior, dar care nu poate înlocui nicidecum o 
carenţă originară a minţii. De altfel, mijlocul prin care 
autorul a încercat să-şi atingă scopul de a expune ide- 
alismul în toată extinderea lui este acela că a prezentat 
toate părţile filozofiei într-o singură continuitate şi a 
înfăţişat întreaga filozofie drept ceea ce este, în speţă, 
drept istoria progresivă a conştiinţei de sine, istoria 
pentru care ceea ce este depozitat în experienţă slu- 
jeşte doar ca un fel de memorial şi document. Pentru 
a schiţa precis şi complet această istorie a fost impor- 
tant în principal nu numai să se delimiteze exact fie- 
care etapă a acesteia, iar în cadrul etapelor fiecare mo- 
ment în parte, ci şi să se reprezinte o succesiune — 
caz în care, prin însăşi metoda cu ajutorul căreia se 
descoperă succesiunea, putem fi siguri că nu se omite 
nici un intermediar necesar —, şi astfel să se confere 
întregului o coerenţă intemă pe care timpul să nu o 
poată afecta şi care să fie pentru orice tratare ulteri- 
oară ca un fel de eşafodaj invariabil pe care trebuie 
conturat totul. Ceea ce în principal l-a îndemnat pe 
autor să depună o stăruinţă deosebită pentru a înfă- 
ţişa acea coerenţă care este de fapt o ierarhie de in- 
tuiţii prin care eul se înalţă pină la potenţa supremă 
a conştiinţei a fost paralelismul dintre natură şi inte- 
ligenţă, paralelism spre care a fost condus de mult şi 
pe care nici filozofia transcendentală, nici filozofia na- 
turii nu pot să-l expună singure în mod complet, ci 
numai ambele ştiinţe, care tocmai din această cauză 
trebuie să fie veşnic opuse şi nu se pot contopi nici- 
odată. Argumentul convingător pentru deplina identi- 
tate a celor două ştiinţe din punct de vedere teoretic, 
identitate pe care autorul doar a afirmat-o pînă acum, 
trebuie căutat deci în filozofia transcendentală şi mai 
cu seamă în expunerea acesteia în lucrarea de faţă, 
care trebuie considerată din acest motiv ca o replică 

necesară la scrierile sale despre filozofia naturii. Căci 
tocmai prin această replică devine evident faptul că 
aceleaşi potenţe ale intuiţiei, existente în eu, pot fi în- 
făţişate pînă la o anumită limită şi în natură şi că, 
întrucît acea limită este tocmai graniţa dintre filozofia 
teoretică şi cea practică, este indiferent, prin urmare, 
pentru examinarea pur teoretică dacă acordă întiietate 
obiectivului sau subiectivului, în privinţa acestuia din 
urmă neputind decide decit filozofia practică (ce n-are 
însă posibilitatea alegerii în examinarea pur teoretică); 
aşadar, devine evident faptul că nici idealismul nu are 
un fundament pur teoretic, în măsura în care, dacă 
admitem doar o evidenţă teoretică, nu poate avea ni- 
ciodată evidenţa de care este capabilă fizica pentru ca- 
re atit fundamentul, cit şi argumentele sint exclusiv 
teoretice. Tocmai din aceste explicaţii, chiar cititorii fa- 
miliarizaţi cu filozofia naturii vor trage concluzia că 
motivul pentru care autorul a opus această ştiinţă filo- 
zofiei transcendentale şi a separat-o complet de ea are 
un temei destul de profund în chestiunea însăşi, pen- 
tru că în mod sigur n-am fi fost împinși niciodată către 
idealism dacă toată menirea noastră ar fi fost doar 
aceea de a explica natura. 

În privinţa deducţiilor făcute în lucrarea de faţă de- 
spre principalele obiecte ale naturii, despre materie în 
genere şi funcţiile ei universale, despre organism ş.a.m.d., 
trebuie spus însă că ele sint într-adevăr deducţii idea- 
liste, dar din această cauză nu şi teleologice (pe care 
mulţi le consideră a fi sinonime), care în idealism pot 
fi la fel de puţin satisfăcătoare ca în orice alt sistem. 
Căci chiar dacă demonstrez de pildă că este necesar 
ca în vederea libertăţii sau a scopurilor practice să exis- 
te o materie cu determinaţii de un tip sau altul sau 
ca inteligenţa să-şi intuiască acţiunea asupra lumii ex- 
terioare ca fiind mijlocită de un organism, totuşi aceas- 
tă demonstraţie nu-mi răspunde încă la întrebarea 
cum şi prin ce mecanism anume inteligenţa intuieşte 
tocmai ceea ce este necesar pentru acel scop. Mai de- 

grabă toate argumentele pe care le aduce idealistul 
pentru existenţa anumitor lucruri exterioare ar trebui 
aduse pomind de la mecanismul originar al intuirii 
înseși, adică printr-o construcţie efectivă a obiectelor. 
Cu toate argumentele idealiste, orientarea lor pur te- 
leologică n-ar însemna nici un progres în cunoaşterea 
propriu-zisă, căci, după cum se ştie, explicarea teleo- 
logică a unui obiect nu-mi poate oferi absolut nici o 
informaţie despre originea lui reală. 

Adevărurile filozofiei practice pot apărea într-un sis- 
tem al idealismului transcendental numai ca interme- 
diare, iar ceea ce de fapt îi revine acestuia din filozofia 
practică nu este decit ceea ce este obiectiv în ea şi care 
este în generalitatea sa maximă istoria, care, într-un 
sistem al idealismului, pretinde să fie dedusă tot trans- 
cendental la fel ca şi obiectivul de ordinul întii sau na- 
tura. Această deducere a istoriei face totodată dovada 
că ceea ce trebuie să considerăm a fi ultimul temei al 
armoniei dintre ceea ce este subiectiv şi ceea ce este 
obiectiv în acţiune trebuie conceput într-adevăr ca o 
identitate absolută care n-ar fi însă cu nimic mai bună 
dacă am reprezenta-o ca pe o entitate substanţială sau 
ca pe una personală, decit dacă am plasa-o într-o sim- 
plă abstracţiune, idee pe care doar cea mai grosolană 
neînțelegere a putut să o pună în sarcina idealismului. 

Cît priveşte principiiile teleologiei, cititorul va înţele- 
ge fără îndoială de la sine că ele arată singura cale 
pentru a explica într-un mod inteligibil coexistenţa 
dintre mecanismul şi finalitatea din natură. —În fine, 
potrivit tezelor asupra filozofiei artei, care încheie între- 
gul, autorul îi roagă pe cei care ar manifesta eventual 
un interes deosebit pentru aceasta să se gindească la 
faptul că întreaga cercetare, care privită în sine este 
infinită, este pusă aici doar în relaţie cu sistemul filo- 
zofiei, fapt care a exclus în prealabil de la examinare 
o mulţime de laturi ale acestui obiect însemnat. 

În final, autorul observă că a avut drept scop secun- 
dar să ofere o expunere, pe cit posibil uşor de citit şi 

de înţeles de către toţi, a idealismulului transcendental 
şi că aceasta poate să-i fi reuşit într-o oarecare măsură 
chiar prin metoda pe care a ales-o, lucru de care l-a 
convins experienţa dobindită în două rînduri la pre- 
zentarea publică a sistemului. 

Dar această scurtă prefaţă va fi suficientă spre a tre- 
zi un oarecare interes pentru lucrare în rindul celor ce 
se situează pe aceeaşi poziţie cu autorul şi muncesc o 
dată cu el la rezolvarea aceloraşi sarcini şi spre a-i 
atrage pe cei domici să se instruiască şi să se infor- 
meze, însă şi spre a-i speria de la bun început pe cei 
care nici nu sint conştienţi de primul lucru, nici nu-l 
doresc sincer pe celălalt — iar cu aceasta am şi atins 
toate scopurile prefeţei. 


Jena. Sfirşitul lui martie 1800. 


Introducere 

l. Întreaga cunoaştere se bazează pe concordanța 
dintre ceva obiectiv şi ceva subiectiv. — Căci se cu- 
noaşte doar ceea ce este adevărat; în mod general ade- 
vărul este însă admis în concordanța dintre reprezen- 
tări şi obiectele lor. 

2. În cunoaşterea noastră putem numi natură totali- 
tatea a ceea ce este pur obiectiv; în schimb, totalitatea 
a ceea ce este subiectiv se numeşte eu sau inteligență. 
Cele două concepte se află în opoziţie. La origine inteli- 
genţa este concepută numai drept cea care reprezintă, 
iar natura numai drept cea care poate fi reprezentată; 
prima drept ceea ce este conştient, a doua drept ceea 
ce este lipsit de conştiinţă. Dar în orice cunoaştere este 
necesară o coincidenţă a amindurora (a conştientului 
cu ceea ce este în sine lipsit de conştiinţă); sarcina 
este de a explica această coincidenţă. 

3. În cunoaşterea însăşi — prin faptul că ştiu —, obiec- 
tivul şi subiectivul sînt astfel reunite încît nu se poate 
spune care dintre cele două au prioritate. Aici nu exis- 
tă primul sau al doilea, ambele sint concomitente şi 
sint una. — Vrind să explic această identitate trebuie 
ca eu să o fi şi suprimat. Pentru a o explica — întrucit 
nu-mi este dat nimic altceva decit cei doi factori ai cu- 
noaşterii (ca principiu explicativ) —, trebuie să aşez 
pe unul în fața celuilalt, să pornesc de la unul spre a 
ajunge de la el la celălalt; problema nu precizează de 
la care dintre cei doi să pornesc. 

4. Sint, aşadar, posibile doar două cazuri. 

A. Sau obiectivul capătă întiietate şi atunci se pune 
întrebarea: Cum i se alătură ceva subiectiv care este în 
concordanță cu el? 

Conceptul de subiectiv nu este conţinut în conceptul 
de obiectiv; mai degrabă, cele două se exclud reciproc. 
Aşadar, subiectivul trebuie să i se alăture obiectivului. 
— Conceptul de natură nu presupune că ceea ce o re- 
prezintă ar fi şi ceva dotat cu inteligenţă. Pare că na- 
tura ar exista chiar dacă n-ar fi nimic care să o repre- 
zinte. Problema poate fi deci exprimată şi astfel: Cum 
se alătură naturii ceea ce este dotat cu inteligenţă sau 
cum ajunge natura să fie reprezentată? 

Problema admite natura sau ceea ce este obiectiv ca 
prim factor. Aşadar, ea este fără îndoială o problemă a 
fizicii care procedează la fel. — Aici nu poate fi arătat 
decit pe scurt faptul că fizica se apropie cel puţin în 
mod efectiv — şi fără s-o ştie — de rezolvarea proble- 
mei. 

Dacă întreaga cunoaştere are întrucitva doi poli care 
se presupun şi se reclamă reciproc, ei trebuie să fie 
căutaţi în toate ştiinţele; prin urmare, trebuie să existe 
două ştiinţe fundamentale şi trebuie să fie imposibil 
să pleci de la un pol fără a fi împins către celălalt. 
Aşadar, tendinţa necesară a întregii fizici este de a 
ajunge de la natură la ceea ce este dotat cu inteligenţă. 
Aceasta şi nimic altceva stă la baza năzuinţei de a teo- 
retiza fenomenele naturii. — Desăvirşirea supremă a 
fizicii ar fi deplina spiritualizare a tuturor legilor na- 
turii, transformarea lor în legi ale intuirii şi gîndirii. 
Trebuie ca fenomenele (ceea ce este material) să dis- 
pară complet şi să rămină doar legile (ceea ce este for- 
mal). De aceea se ajunge la faptul că pe cit survine în 
natura însăşi ceea ce este legic, pe atit dispare înveli- 
şul, iar fenomenele însele devin mai spirituale şi în ce- 
le din urmă încetează complet. Fenomenele optice nu 
sint altceva decit o geometrie ale cărei linii sînt trasate 
de lumină, iar această lumină însăşi este deja de o 
materialitate echivocă. În manifestările de magnetism 

dispare chiar orice urmă materială, iar din fenomenele 
gravitaţiei, pe care înşişi fizicienii au considerat că le 
pot înţelege doar ca pe o influenţă nemijlocit spiritua- 
lă, nu rămine altceva decit legea lor a cărei aplicare o 
constituie, în plan macroscopic, mecanismul mişcărilor 
cereşti. — Teoria desăvirşită a naturii ar fi aceea în 
virtutea căreia întreaga natură s-ar dizolva într-o inte- 
ligenţă. — Produsele moarte şi lipsite de conştiinţă ale 
naturii nu sint decit încercări nereuşite ale naturii de 
a se reflecta pe sine; dar aşa-numita „natură moartă“ 
este în genere o inteligenţă imatură, deci în fenomenele 
ei se întrevede deja, încă inconştient, caracterul inte- 
ligent. — Ţelul suprem de a deveni ea însăşi exclusiv 
obiect este atins de natură abia o dată cu reflecţia su- 
premă şi ultimă care nu este altceva decit omul sau, 
mai general, ceea ce numim rațiune; în primul rînd 
prin aceasta natura se reîntoarce complet în sine şi 
devine evident că la origine natura este identică cu ceea 
ce este recunoscut în noi ca fiind conştient şi dotat cu 
inteligenţă. 

Acest lucru poate fi suficient pentru a demonstra că 
fizica are tendinţa necesară de a atribui inteligenţă na- 
turii; tocmai prin această tendinţă ea devine filozofie a 
naturii care este una dintre ştiinţele fundamentale ne- 
cesare ale filozofiei. 

B. Sau subiectivul capătă întiietate, “iar problema este 
wrnâtoarea: Cum se alătură ceva obiectiv care este în con- 
cordanță cu el? 

Dacă întreaga cunoaştere se bazează pe concordanța 
acestora două (1), sarcina de a explica această concor- 
danţă este fără îndoială cea mai importantă pentru în- 
treaga cunoaştere, iar dacă, aşa cum se recunoaşte 
unanim, filozofia este cea mai înaltă şi mai însemnată 
dintre toate ştiinţele, sarcina amintită este fără îndo- 
ială principala sarcină a filozofiei. 

Dar sarcina pretinde doar explicarea acestei coinci- 
denţe în genere şi nu precizează deloc de unde să por- 
nească explicaţia, cui trebuie să i se acorde întiietate 

şi care factor trebuie lăsat al doilea. — Întrucît cei doi 
factori opuşi îşi sint şi necesari unul altuia, rezultatul 
operaţiunii trebuie să fie acelaşi, oricare ar fi punctul 
de plecare. 

Aşa cum de-abia am arătat, sarcina filozofiei naturii 
este de a da întiietate obiectivului şi de a deduce din 
acesta subiectivul. 

Aşadar, dacă există o filozofie transcendentală, ei îi 
rămine doar direcţia opusă, aceea de a pleca de la su- 
biectiv ca factor prim şi absolut şi de a face să ia naşte- 
re din el obiectivul. Astfel, filozofia naturii şi filozofia 
transcendentală s-au divizat în cele două direcţii posi- 
bile ale filozofiei, iar dacă întreaga filozofie trebuie să 
tindă fie să transforme natura într-o inteligenţă, fie să 
transforme inteligenţa într-o natură, filozofia transcen- 
dentală care are această ultimă sarcină este cealaltă 
ştiinţă fundamentală necesară a filozofiei. 


$ 2. Consecințe 


Prin cele spuse pină acum nu numai că am dedus 
conceptul de filozofie transcendentală, ci am şi oferit 
cititorului o imagine asupra întregului sistem al filo- 
zofiei, care, după cum se vede, se realizează pe baza 
a două ştiinţe fundamentale, care, opuse între ele în 
privinţa principiului şi a direcţiei, se caută şi se com- 
pletează reciproc. Nu întregul sistem al filozofiei, ci doar 
una dintre ştiinţele lui fundamentale trebuie edificată 
aici şi caracterizată mai precis, înainte de toate în vir- 
tutea conceptului pe care l-am dedus. 

1. Dacă pentru filozofia transcendentală subiectivul 
constituie primul factor şi unicul temei al întregii rea- 
lităţi, singurul principiu explicativ al tuturor celorlalte 
($ 1), ea debutează în mod necesar cu îndoiala gene- 
rală în privinţa realităţii obiectivului. 

Aşa cum filozoful naturii, îndreptat numai către ce 
este obiectiv, nu caută să impiedice altceva decit imix- 

tiunea subiectivului în cunoaşterea sa, tot astfel, la 
rindu-i, filozoful transcendental nu încearcă să împie- 
dice altceva decit imixtiunea obiectivului în principiul 
pur subiectiv al cunoaşterii. — Modalitatea de elimina- 
re este scepticismul absolut — nu scepticismul redus 
la jumătate, îndreptat numai împotriva prejudecăţilor 
comune ale oamenilor, dar care nu priveşte niciodată 
temeiul, ci scepticismul pătrunzător, care nu se în- 
dreaptă împotriva prejudecăţilor individuale, ci împo- 
triva prejudecăţii fundamentale, o dată cu care toate 
celelalte trebuie să cadă de la sine. Căci în afara pre- 
judecăților artificiale, inoculate oamenilor, există pre- 
judecăţi mult mai originare, instaurate în ei nu prin 
instruire sau artă, ci prin natura însăşi, şi care pentru 
toţi ceilalţi, cu excepţia filozofului, ţin loc de principii 
ale întregii cunoaşteri, pe cind simplul ginditor inde- 
pendent le consideră chiar ca pe o piatră de încercare 
a întregului adevăr. 

Prejudecata fundamentală la care se reduc toate ce- 
lelalte nu este alta decit faptul că există lucruri în afara 
noastră; o convingere care, pentru că nu se bazează 
nici pe temeiuri, nici pe raționamente (căci nu există 
pentru ea nici un singur argument probant) şi totuşi 
nu poate fi distrusă de nici un contraargument (natu- 
ram furca expellas, tamen usque redibit), are pretenţia 
unei certitudini nemijlocite deoarece se referă totuşi la 
ceva cu totul diferit de noi, ba chiar opus nouă, despre 
care nu înţelegem deloc cum l-am conştientiza în mod 
nemijlocit; ea nu poate fi considerată altceva decit o 
prejudecată — ce-i drept, una înnăscută şi originară 
—, dar din această cauză nu mai puţin o prejudecată. 

Contradicţia ce constă în faptul că o teză, care con- 
form naturii sale nu poate fi certă în mod nemijlocit, 
este totuşi admisă la fel de orbeşte şi fără temei ca şi 
una nemijlocit certă, nu poate fi rezolvată altfel de fi- 
lozoful transcendental decit presupunind că acea teză 
nu numai că are legătură — într-un mod ascuns şi de 
neînțeles pină acum —, ci este chiar identică şi e una 

şi aceeaşi cu ceva cert în chip nemijlocit, iar menirea 
propriu-zisă a filozofiei transcendentale va fi să arate 
această identitate. 

2. Dar chiar pentru uzul comun al raţiunii nu există 
nimic cert în mod nemijlocit, cu excepţia tezei: Eu sînt, 
care, fiindcă îşi pierde semnificaţia în afara conştiinţei 
nemijlocite înseşi, constituie cel mai individual dintre 
toate adevărurile, fiind prejudecata absolută care tre- 
buie mai întii admisă dacă e să fie cert orice altceva. 
— Teza: Există lucruri în afara noastră va fi, aşadar, 
certă pentru filozoful transcendental fie şi numai da- 
torită identităţii sale cu teza: Eu sint, iar certitudinea 
ei va fi identică măcar cu certitudinea tezei de la care 
şi-a împrumutat certitudinea. 

Potrivit ei, cunoaşterea transcendentală s-ar deosebi 
de cea comună prin două elemente. 

În primul rind, faptul că certitudinea privitoare la 
existenţa lucrurilor exterioare este pentru ea o simplă 
prejudecată pe care o depăşeşte pentru a căuta teme- 
iurile sale. (Filozoful transcendental nu poate fi inte- 
resat niciodată în a dovedi existenţa lucrurilor în sine, 
ci doar în a arăta că admiterea obiectelor exterioare ca 
fiind reale constituie o prejudecată firească şi nece- 
sară.) 

În al doilea rind, faptul că separă (aşază una în faţa 
celeilalte) cele două teze: Eu sînt şi: Există lucruri în 
afara mea, care în conştiinţa comună se contopesc, 
tocmai pentru a demonstra identitatea lor şi a putea 
să dovedească efectiv conexiunea nemijlocită, abia sim- 
ţită în conştiinţa comună. Prin însuşi actul acestei se- 
parări, dacă este complet, filozoful se plasează într-o 
perspectivă de tip transcendental, care nu e în nici un 
caz una naturală, ci artificială. 

3. Dacă pentru filozoful transcendental are realitate 
originară doar subiectivul, el îşi va transforma nemij- 
locit în obiect măcar ceea ce este subiectiv în cunoaş- 
tere; obiectivul va deveni pentru el obiect numai în mod 
indirect, iar în timp ce în cunoaşterea comună cunoaş- 

terea însăşi (actul cunoaşterii) dispare dincolo de obiect, 
în cea transcendentală, în schimb, obiectul ca atare va 
dispărea dincolo de actul cunoaşterii. Cunoaşterea 
transcendentală este deci o cunoaştere a cunoaşterii, 
în măsura în care este pur subiectivă. 

Astfel doar obiectivul ajunge, de exemplu, de la in- 
tuiţie la conştiinţa comună şi intuirea însăşi se pierde 
în obiect, în timp ce, mai curind, examinarea de tip 
transcendental priveşte ceea ce este intuit numai par- 
curgind actul intuirii. — Astfel, gindirea comună este 
un mecanism stăpinit de concepte, fără însă ca aces- 
tea să fie diferenţiate ca fiind concepte, în timp ce gin- 
direa transcendentală întrerupe acel mecanism şi, de- 
venind conştientă de concept ca act, se înalţă la con- 
ceptul de concept. — In acţiunea comună obiectul 
acţiunii face să se uite acţiunea însăşi; şi filozofarea 
este o acţiune, dar nu numai o acţiune, ci şi o perma- 
nentă intuire de sine în cursul acestei acţiuni. 

În genere, caracterul examinării de tip transcenden- 
tal trebuie să constea deci în faptul că în ea se con- 
ştientizează şi se obiectivează chiar şi ceea ce, în orice 
altă gindire, cunoaştere sau acţiune, evită conştiinţa şi 
este absolut nonobiectiv, pe scurt, constă într-o perma- 
nentă transformavre-de-sine-in-obiect a subiectivului. 

Arta transcendentală va consta tocmai în iscusinţa 
de a se menţine permanent la nivelul acestei dedublări 
a acţiunii şi gândirii. 


$ 3. Împărţirea provizorie a filozofiei 
transcendentale 


Această împărţire este provizorie pentru că principii- 
le ei pot fi deduse abia în cadrul ştiinţei înseşi. 

Ne întoarcem la conceptul de ştiinţă. 

Filozofia transcendentală trebuie să explice cum e 
posibilă cunoaşterea în genere, presupunind că în aceas- 
ta subiectivul este considerat dominant sau primordial. 

Ceea ce devine obiectul ei nu este, aşadar, o parte 
izolată şi nici un obiect determinat al cunoaşterii, ci 
cunoaşterea însăşi şi cunoaşterea în genere. 

Or, întreaga cunoaştere se reduce la anumite con- 
vingeri sau prejudecăţi originare; aceste convingeri in- 
dividuale trebuie să fie reduse de filozofia transcenden- 
tală la o singură convingere originară; aceasta, din care 
sint deduse toate celelalte, se exprimă în primul principiu 
al acestei filozofii, iar sarcina de a găsi un asemenea prin- 
cipiu nu înseamnă altceva decit de a găsi ceva absolut 
cert prin care se ajunge la toate celelalte certitudini. 

Împărţirea filozofiei transcendentale înseşi este de- 
terminată de acele convingeri originare a căror valabi- 
litate o preocupă. Mai întîi aceste convingeri trebuie 
căutate în intelectul comun. — Aşadar, dacă revenim 
la perspectiva comună, găsim adînc întipărite în inte- 
lectul uman următoarele convingeri: 

A. Nu numai că există independent de noi o lume a 
lucrurilor în afara noastră, ci reprezentările noastre se 
află în concordanţă cu ele într-atit încît în lucruri nu 
este nimic altceva decit ceea ce ne reprezentăm în ele. 
— Constringerea din reprezentările noastre obiective se 
explică prin faptul că lucrurile ar fi determinate inva- 
riabil, iar datorită acestei determinări a lucrurilor ar fi 
determinate indirect şi reprezentările noastre. O dată 
cu această primă şi cea mai originară convingere este 
determinată întiia menire a filozofiei: aceea de a expli- 
ca modul în care reprezentările pot fi în concordanţă 
în chip absolut cu obiectele care există cu totul inde- 
pendent de ele. — Întrucît pe ipoteza că lucrurile sint 
chiar ceea ce ne reprezentăm în ele, că, aşadar, cu- 
noaştem totuşi lucrurile aşa cum sint în sine, se ba- 
zează posibilitatea oricărei experienţe (căci ce ar fi ex- 
perienţa şi încotro s-ar rătăci, de pildă, fizica, fără aceas- 
tă premisă a identităţii absolute dintre existenţă şi 
fenomen?) —, rezolvarea acestei probleme este identică 
cu filozofia teoretică ce trebuie să cerceteze posibilita- 
tea experienţei. 

B. A doua convingere, la fel de originară, este aceea 
că reprezentările care nu apar în noi în mod necesar, 
ci liber, pot trece din lumea ideii în lumea reală şi pot 
dobindi realitatea obiectivă. 

Această convingere este opusă celei dintii. Conform 
primeia se presupune că obiectele ar fi determinate in- 
variabil, iar, prin intermediul lor, reprezentările noas- 
tre; conform celeilalte că obiectele ar fi variabile, şi anu- 
me datorită cauzalităţii reprezentărilor din noi. Potrivit 
primei convingeri se produce o trecere din lumea reală 
în lumea reprezentării sau o determinare a reprezen- 
tării prin ceva obiectiv; potrivit celei de-a doua, o tre- 
cere din lumea reprezentării în cea reală sau o deter- 
minare a obiectivului printr-o reprezentare din noi (pro- 
iectată liber). 

O dată cu această a doua convingere este determi- 
nată o a doua problemă, anume: Cum poate fi variabil 
printr-o simplă concepere ceva obiectiv, astfel încît aces- 
ta să fie în deplină concordanţă cu ceea ce am conceput? 

Întrucît pe acea premisă se bazează posibilitatea ori- 
cărei acţiuni libere, rezolvarea acestei probleme este fi- 
lozofia practică. 

C. Cu aceste două probleme ne vedem însă implicaţi 
într-o contradicţie. — Conform lui B se cere o domi- 
nație a ideii (a idealului) asupra lumii simţurilor; dar 
cum poate fi conceput aşa ceva, dacă (potrivit lui A) 
reprezentarea este încă de la originea ei doar sclava a 
ceea ce este obiectiv? — În schimb, dacă lumea reală 
este ceva cu totul independent de noi şi în funcţie de 
care trebuie să se orienteze (ca după un model al ei) 
reprezentarea noastră (conform lui A), atunci este de 
neînțeles cum s-ar putea orienta, la rindul ei, lumea 
reală în funcţie de reprezentările din noi (conform lui 
B). — Într-un cuvint, dincolo de certitudinea teoretică 
ne-o pierdem pe cea practică, iar dincolo de cea prac- 
tică ne pierdem certitudinea teoretică; este imposibil 
ca, în acelaşi timp, în cunoaşterea noastră să existe 
adevăr, iar în voinţa noastră realitate. 

Această contradicţie trebuie rezolvată dacă există 
într-adevăr o filozofie, iar rezolvarea acestei probleme 
sau răspunsul la întrebarea: Cum pot fi concepute în 
acelaşi timp reprezentările care se orientează în funcţie 
de obiecte şi obiectele care se orientează în funcţie de 
reprezentări? nu este prima, dar este suprema menire 
a filozofiei transcendentale. 

Este uşor de înţeles că această probiemă nu poate 
fi rezolvată nici în filozofia teoretică, nici în cea prac- 
tică ci într-o filozofie superioară, care este intermedia- 
rul ce le uneşte pe cele două şi care nu e nici teoretică, 
nici practică, ci amindouă deopotrivă. 

Cum se conformează în acelaşi timp reprezentărilor 
din noi lumea obiectivă şi lumii obiective reprezentările 
din noi nu putem înţelege dacă nu există o armonie 
prestabilită, între cele două lumi, între cea ideală şi 
cea reală. Dar această armonie prestabilită nu poate fi 
concepută ea însăşi dacă activitatea care produce lu- 
mea obiectivă nu este identică la origine cu cea care 
se manifestă în voinţă, şi invers. 

Cea care se manifestă în voinţă este totuşi o activi- 
tate productivă; orice acţiune liberă este productivă, dar 
productivă în mod conştient. Dacă acum, întrucit am- 
bele activităţi trebuie să fie doar principial una singu- 
ră, admitem că aceeaşi activitate care este productivă 
în mod conştient în acţiunea liberă ar fi productivă în 
mod inconştient în producerea lumii, atunci acea armo- 
nie prestabilită este reală, iar contradicţia este rezolvată. 

Dacă admitem că toate acestea se petrec într-adevăr 
astfel, acea identitate originară dintre activitatea im- 
plicată în producerea lumii şi cea care se manifestă în 
voinţă se va arăta în produsele primeia, iar aceste pro- 
duse vor trebui să apară drept produse ale unei acti- 
vităţi deopotrivă conştiente şi inconştiente. 

Natura, atit ca întreg, cit şi în fiecare dintre produ- 
sele ei, va trebui să apară ca o operă produsă con- 
ştient, dar şi ca produs al celui mai orb mecanism; ea 
are finalitate fără a putea fi explicată ca avind finalita- 

te. — Filozofia scopurilor naturii sau a teologiei este, 
aşadar, acel punct de reunire dintre filozofia teoretică 
şi cea practică. 

D. Pînă acum a fost postulată doar în genere identita- 
tea dintre activitatea inconştientă, care a produs natu- 
ra, şi cea conştientă, care se manifestă în voinţă, fără 
să se fi stabilit sub incidenţa cui cade principiul acelei 
activităţi : dacă el revine naturii sau ne revine nouă. 

Or, sistemul cunoaşterii poate fi socotit încheiat nu- 
mai atunci cînd el se reintoarce la principiul său. — 
Aşadar, filozofia transcendentală ar fi încheiată doar 
atunci cind ar putea demonstra acea identitate — su- 
prema rezolvare a întregii ei probleme — în principiul 
ei (în eu). 

Aşadar, se postulează ca în sfera subiectivului, în 
conştiinţa însăşi, să se arate acea activitate deopotrivă 
conştientă şi inconştientă. 

O asemenea activitate este doar cea estetică, iar fie- 
care operă de artă trebuie înţeleasă numai ca un pro- 
dus al unei astfel de activităţi. Lumea ideală a artei şi 
cea reală a obiectelor sint, aşadar, produsele uneia şi 
aceleiaşi activităţi; coincidenţa celor două activităţi (a 
celei conştiente şi a celei inconştiente) în absenţa con- 
ştiinţei dă lumea reală; în prezența conştiinţei dă lu- 
mea estetică. 

Lumea obiectivă este doar poezia originară, încă in- 
conştientă, a spiritului; organon-ul general al filozofiei 
— şi cheia de boltă a întregului ei edificiu — filozofia 
artei. 


& 4. Organul filozofiei transcendentale 


l. Singurul obiect nemijlocit al examinării transcen- 
dentale este subiectivul ($ 2); aşadar, singurul organ 
al acestui tip de a filozofa este simţul intern, iar obiec- 
tul lui este astfel încît nu poate deveni nici măcar o- 
biect al intuiţiei externe, aşa cum se întîmplă cu obiec- 

tul matematicii. — Desigur, obiectul matematicii există 
la fel de puţin în afara cunoaşterii ca şi cel al filozofiei. 
Întreaga existenţă a matematicii se bazează pe intuiţie, 
ea există, deci, fie şi numai în intuiţie, dar însăşi această 
intuiţie este una externă. La aceasta se adaugă faptul 
că matematicianul nu are totuşi niciodată de-a face în 
mod nemijlocit cu intuiţia (cu construcţia) însăşi, ci 
numai cu ceea ce este construit şi care poate fi totuşi 
înfăţişat în exterior, în timp ce filozoful priveşte exclu- 
siv actul construcției însăşi, care este unul absolut intern. 

2. Mai mult, obiectele filozofului transcendental nu 
există decit în măsura în care sint produse în mod li- 
ber. — Pentru această producere nu poţi fi obligat să 
le intuieşti din interior, aşa cum poţi fi obligat, even- 
tual, prin trasarea exterioară a unei figuri matematice. 
Totuşi aşa cum existenţa unei figuri matematice se ba- 
zează pe simţul extern, întreaga realitate a unui con- 
cept filozofic se bazează numai pe simțul intern. Între- 
gul obiect al acestei filozofii nu este altul decit acţiunea 
inteligenţei în virtutea unor legi determinate. Această 
acţiune poate fi înţeleasă numai printr-o intuiţie in- 
temă proprie şi nemijlocită, dar aceasta nu este posi- 
bilă, la rindul ei, decit cu ajutorul producerii. Dar nu 
şi suficientă. În actul filozofic nu există doar obiectul, 
ci întotdeauna şi subiectul examinării. Aşadar, pentru 
înţelegerea filozofiei sint necesare două condiţii: în pri- 
mul rînd, să fim implicaţi într-o activitate internă per- 
manentă, într-o producere permanentă a acelor acţiuni 
originare ale inteligenţei; în al doilea rînd, să fim im- 
plicaţi într-o reflecţie permanentă asupra acestei produ- 
ceri — într-un cuvint, să existe întotdeauna atit ceea 
ce este intuit (ceea ce este productiv), cit şi cel care 
intuieşte. 

3. Ceea ce nu e reflectat prin nimic altceva va deveni 
obiect prin această permanentă dedublare a producerii 
şi a intuirii. — Faptul că această reflectare a ceea ce 
este absolut inconştient şi a ceea ce e nonobiectiv poate 
fi posibilă numai printr-un act estetic al imaginaţiei nu 

poate fi demonstrat aici, ci în continuare. Totuşi, ceea 
ce am demonstrat deja aici relevă cel puţin faptul că 
întreaga filozofie este productivă. Aşadar, filozofia, ca 
şi arta, se bazează pe capacitatea productivă, iar deo- 
sebirea dintre cele două ţine numai de orientările di- 
ferite ale forţei productive. Căci în timp ce producerea 
din artă se orientează spre exterior pentru a reflecta 
prin produse inconştientul, producerea filozofică se o- 
rientează nemijlocit spre interior pentru a-l reflecta în 
intuiţia intelectuală. — Adevăratul simţ cu ajutorul că- 
ruia trebuie conceput acest tip de filozofie este, aşadar, 
cel estetic şi tocmai de aceea filozofia artei este ade- 
văratul organon al filozofiei (§ 3). 

Nu există decit două ieşiri din realitatea comună: 
poezia care ne transpune într-o lume ideală şi filozofia 
care face ca lumea reală să dispară cu totul din faţa 
noastră. — Nu înţelegem de ce simţul pentru filozofie 
ar fi mai răspindit decit cel pentru poezie, mai cu seamă 
la categoria de oameni care au pierdut complet organul 
estetic fie datorită unei exersări a memoriei (nimic nu 
ucide mai direct capacitatea productivă), fie datorită 
speculaţiei moarte, care distruge orice imaginaţie. 

4. Este inutil să ne pierdem timpul cu locurile co- 
mune ale simțului adevărului, ale totalei indolenţe faţă 
de rezultate, deşi s-ar putea pune întrebarea ce altă 
convingere ar mai putea fi sacră pentru cel care re- 
curge la cea mai certă dintre convingeri (că există lu- 
cruri în afara noastră). — Mai degrabă putem să mai 
aruncăm o privire asupra aşa-ziselor exigenţe ale inte- 
lectului comun. 

În probleme de filozofie intelectul comun nu are alte 
exigenţe decit pe acelea pe care le are fiecare obiect al 
cercetării: de a fi explicat pe deplin. 

Poate nu este important să se demonstreze că este 
adevărat ceea ce el consideră a fi adevărat, ci contează 
numai să descopere caracterul inevitabil al iluziilor. — 
Rămine ca lumea obiectivă să ţină numai de îngrădirile 
necesare care fac posibilă conştiinţa de sine (care sint 

eu); pentru intelectul comun este suficient dacă din 
însăşi această perspectivă este dedusă, la rindu-i, ne- 
cesitatea punctului său de vedere. 

În acest scop este necesar nu numai să se dezvăluie 
motorul intern al activităţii noastre spirituale şi meca- 
nismul reprezentării necesare, ci şi să se arate datorită 
cărei specificităţi a naturii noastre este necesar să ni 
se reflecte ca existind în afara noastră ceea ce are rea- 
litate doar în intuiţia noastră. 

Aşa cum fizica produce idealismul din realism spi- 
ritualizind legile naturii şi transformindu-le în legi ale 
inteligenţei sau adăugînd ceea ce e formal la ceea ce 
este material (§ 1), tot astfel filozofia transcendentală 
produce realismul din idealism prin faptul că materia- 
lizează legile inteligenţei, transformindu-le în legi ale na- 
turii sau adaugă formalului ceea ce este material. 


SECŢIUNEA ÎNTÎI 


Despre principiul idealismului 
transcendental 


Primul capitol 


Despre necesitatea şi statutul unui principiu 
suprem al cunoaşterii 


l. Admitem totuşi ca ipoteză că în genere cunoaște- 
rea noastră are realitate şi ne întrebăm: care să fie con- 
diţiile acestei realităţi? — Ca în cunoaşterea noastră 
să fie într-adevăr realitate va depinde de măsura în care, 
ulterior, aceste condiţii, deduse mai întîi, vor putea fi 
demonstrate efectiv. 

Dacă intreaga cunoaştere se bazează pe concordanța 
dintre ceva obiectiv şi ceva subiectiv (Introd. § 1). toată 
cunoaşterea noastră constă din teze care nu sint ade- 
vărate în mod nemijlocit şi care işi iau realitatea din 
altceva. 

Simpla asociere a unui subiectiv cu ceva subiectiv 
nu fundamentează nici o cunoaştere autentică. Şi in- 
vers, cunoaşterea autentică presupune o coincidenţă 
a elementelor opuse, a căror coincidenţă nu poate fi 
decit una mijlocită. | 

Aşadar, trebuie să existe în cunoaşterea noastră un 
mediator universal care este unicul temei al cunoaşterii. 

2. Admitem ca ipoteză că în cunoaşterea noastră exis- 
tă un sistem, adică un întreg care se susţine singur şi 


este concordant in sine. — Scepticul neagă această 
premisă ca şi pe prima şi ea trebuie demonstrată, ca 
şi aceea, chiar in fapt. — Ce ar insemna oare dacă şi 


cunoaşterea noastră, ba chiar intreaga noastră natură 
ar fi contradictorii în ele insele? — Aşadar, doar ad- 
mițînd că cunoaşterea noastră este un întreg originar 
al cărui plan va fi sistemul filozofiei, ne întrebăm iar, 
provizoriu, despre condiţiile unui asemenea sistem. 

Întrucît fiecare sistem adevărat (ca, de pildă, cel al 
edificiului universal) trebuie să aibă în el însuşi teme- 
iul existenţei lui, trebuie, dacă există un sistem al 
cunoaşterii, ca principiul lui să rezide în cunoaşterea 
însăşi. 

3. Acest principiu nu poate fi decit unul singur. Căci 
orice adevăr este absolut identic cu sine. Pot exista, 
ce-i drept, grade ale probabilității, dar adevărul nu are 
grade; ceea ce este adevărat este adevărat în mod egal. 
— Este imposibil însă ca adevărul tuturor tezelor cu- 
noaşterii să fie unul absolut identic dacă ele îşi iau 
adevărul din principii diferite (intermediare); trebuie să 
existe deci doar un principiu (mediator) în toată cu- 
noaşterea. 

4. Acest principiu este în mod mijlocit sau indirect 
principiul oricărei ştiinţe, dar în mod nemijlocit sau 
direct nu este decit principiul ştiinţei întregii cunoaşteri 
sau al filozofiei transcendentale. 

Aşadar, datorită misiunii de a edifica o ştiinţă a cu- 
noaşterii, adică una care acordă prioritate şi suprema- 
ţie subiectivului, sintem îndemnați în mod nemijlocit 
către un principiu suprem al întregii cunoaşteri. 

Toate obiecțiile împotriva unui asemenea principiu 
absolut suprem al cunoaşterii sint curmate chiar de 
conceptul de filozofie transcendentală. Toate izvorăsc 
numai din faptul că se trece cu vederea limitarea pri- 
mei sarcini a acestei ştiinţe, care face abstracţie chiar 
de la inceput de tot ceea ce este obiectiv şi reţine doar 
ceea ce este subiectiv. 

Nu este deloc vorba despre un principiu absolut al 
existenţei, căci împotriva unui astfel de principiu sint 
valabile toate acele obiecţii, ci despre un principiu ab- 
solut al cunoaşterii. 

Acum este însă evident că nu am putea ajunge ni- 
ciodată la o cunoaştere, nici măcar la una individuală, 
dacă nu ar exista o limită absolută a cunoaşterii — 

ceva care ne încătuşează şi ne angajează în mod ab- 
solut în cunoaştere, chiar fără ca noi să ne dăm seama 
de aceasta, şi care pentru noi, care cunoaştem, nu de- 
vine nici măcar obiect tocmai pentru că este principiu 
al întregii cunoaşteri. 

Filozoful transcendental nu întreabă: Care ultim te- 
mei al cunoaşterii noastre se poate găsi în afara aces- 
teia?, ci: Care este în însăşi cunoaşterea noastră ele- 
mentul ultim, dincolo de care nu putem ajunge? — El 
caută principiul cunoaşterii în cadrul cunoaşterii (aces- 
ta este, aşadar, chiar ceva ce poate fi cunoscut). 

Afirmația: Există un principiu suprem al cunoaşterii 
— nu este una pozitivă, precum aceea: Există un prin- 
cipiu absolut al existenţei, ci este o afirmaţie negativă, 
limitativă, în care se spune doar atit: Există ceva ultim 
de la care se începe întreaga cunoaştere şi dincolo de 
care nu există cunoaştere. 

Întrucit îşi obiectivează întotdeauna doar ceea ce este 
subiectiv (Introd. § 1), filozoful transcendental afirmă 
fie şi numai faptul că subiectiv, adică pentru noi, există 
o primă cunoaştere oarecare; pentru moment nu îl in- 
teresează dacă, făcînd abstracţie de noi, mai există şi 
altceva dincolo de această primă cunoaştere; această 
problemă va fi soluţionată în continuare. 

Fără îndoială, această primă cunoaştere este pentru 
noi cunoaşterea de noi înşine sau conştiinţa de sine. 
Dacă idealistul transformă această cunoaştere în prin- 
cipiul filozofiei, aceasta se întimplă în conformitate cu 
limitarea întregii sale sarcini care în afară de ceea ce 
este subiectiv în cunoaştere nu are nici un alt obiectiv. 
— Nu este nevoie să demonstrăm că punctul fix, de 
care pentru noi se leagă totul, este conştiinţa de sine. 
— Ca filozofi transcendentali nu ne interesează însă 
că această conştiinţă de sine nu poate fi decit modifi- 
carea unei existenţe superioare (poate, a unei conştiin- 
te superioare, iar aceasta, a uneia şi mai înalte, şi aşa 

la infinit) — într-un cuvint, că şi conştiinţa de sine 
mai poate fi ceva explicabil, explicabil pe baza a ceva 
despre care nu putem şti nimic —, pentru că tocmai 
datorită conştiinţei de sine se constituie mai întii în- 
treaga sinteză a cunoaşterii noastre; căci conştiinţa de 
sine nu este pentru noi o modalitate a existenței, ci 
una a cunoaşterii, şi anume modalitatea supremă şi 
extremă care poate exista pentru noi. 

Spre a merge mai departe, chiar se poate demonstra, 
şi parţial a fost deja demonstrat mai sus (Introd. §1), 
faptul că totuşi, chiar dacă în mod arbitrar acordăm 
întiietate obiectivului, nu trecem niciodată dincolo de 
conştiinţa de sine. Atunci, cu explicaţiile noastre, fie 
sintem împinşi înapoi la infinit, de la ceea ce este înte- 
meiat către temei, fie trebuie să întrerupem în mod ar- 
bitrar seria admiţind un absolut, care este de la sine 
cauză şi efect — subiect şi obiect — şi acordind iarăşi 
prioritate unei conştiinţe de sine, intrucit la origine ab- 
solutul nu este posibil decit datorită conştiinţei de si- 
ne; aceasta se întimplă în fizică, pentru care existenţa 
este la fel de puţin originară cit este şi pentru filozofia 
transcendentală (vezi Schița pentru un sistem al filozo- 
fiei naturii, p. 5)! şi care plasează unicul real într-un 
absolut care este de la sine cauză şi efect — în abso- 
luta identitate a subiectivului şi obiectivului pe care o 
numim natură şi care la potenţa supremă nu este, la 
rindu-i, altceva decit conştiinţă de sine. 

Dogmatismul pentru care existența este elementul 
originar poate oferi explicaţii numai printr-o regresie 
infinită; căci seria de cauze şi efecte spre care se gră- 
beşte să se îndrepte explicaţia lui ar putea fi încheiată 
doar prin ceva care este de la sine, deopotrivă, cauză 
şi efect; dar tocmai prin aceasta el s-ar transforma în 
ştiinţă a naturii care, desăvirşindu-se, revine singură 


1 Opere complete, Secţiunea I, vol. 3, p. 12 (n. ed germ.). 

tot la principiul idealismului transcendental. (Dogma- 
tismul consecvent există numai în spinozism; dar spi- 
nozismul, la rindul lui, poate dura ca sistem real doar 
ca fizică, al cărei ultim rezultat devine tot principiul fi- 
Jlozofiei transcendentale.) 

Din toate acestea este evident că întregul orizont al 
cunoaşterii noastre, extins chiar şi la infinit, este de- 
limitat de conştiinţa de sine care rămine în orice di- 
recţie factorul suprem. Totuşi pentru scopul actual nu 
este nevoie de aceste idei ce oferă perspective largi, ci 
doar de reflecţia asupra sensului primei noastre sar- 
cini. — Fără îndoială, fiecare va găsi inteligibil şi evi- 
dent următorul raţionament. 

Mai întîi, pentru mine este important doar să-mi sis- 
tematizez cunoaşterea şi să caut în cadrul cunoaşterii 
înseşi factorul care determină orice cunoaştere indivi- 
duală. — Dar cea care determină totul în cunoaşterea 
mea este, fără îndoială, cunoaşterea mea de sine. — 
Întrucît vreau să fundamentez numai în sine însăşi cu- 
noaşterea mea, nu mai pun întrebări despre ultimul 
temei al acelei prime cunoaşteri (al conştiinţei de sine), 
temei care, dacă există, trebuie să se afle în mod ne- 
cesar în afara cunoaşterii. Conştiinţa de sine este punc- 
tul luminos din întregul sistem al cunoaşterii, punct 
ce luminează însă doar înainte, nu şi înapoi. — Chiar 
recunoscînd că această conştiinţă de sine nu ar con- 
stitui decit modificarea unei existenţe independente de 
ea, lucru pe care, desigur, nu îl poate face inteligibil 
nici o filozofie, ea nu e acum pentru mine o modalitate 
a existenţei, ci o modalitate a cunoaşterii, şi numai în 
această calitate o am în vedere aici. Prin limitarea sar- 
cinii mele, care mă reintegrează la infinit în perimetrul 
cunoaşterii, conştiinţa de sine imi apare autonomă şi 
ca principiu absolut, nu al întregii existente, ci al între- 
gii cunoaşteri, întrucit întreaga cunoaştere (nu numai 
a mea) trebuie să pornească de la ea. —Nici un dog- 

matic n-a demonstrat încă faptul că în genere cunoaş- 
terea şi în special această primă cunoaştere este de- 
pendentă de o existenţă independentă de ea. Pină acum 
este tot atit de posibil ca intreaga existenţă să fie doar 
modificarea unei cunoaşteri, precum şi ca întreaga cu- 
noaştere să fie doar modificarea unei existenţe. — To- 
tuşi făcînd cu totul abstracţie şi lăsina la o parte dacă 
existenţa in genere constituie necesitatea, iar cunoaş- 
terea nu este decit accidentul existenţei — pentru ştiin(a 
noastră cunoaşterea devine autonomă tocmai prin fap- 
tul că o avem în vedere doar aşa cum e fundamentată 
în sine, adică în măsura în care este doar subiectivă. 

Dacă este absolut autonomă poate rămine nepreci- 
zat pînă cind chiar ştiinţa va clarifica dacă poate fi 
conceput ceva care nu poate fi dedus din însăşi aceas- 
tă cunoaştere. 

Dogmaticul nu poate obiecta nimic impotriva sarci- 
nii înseşi sau, mai curind, împotriva stabilirii sarcinii, 
tocmai pentru că îmi pot delimita sarcina în mod cu 
totul arbitrar, numai că nu o pot extinde arbitrar asu 
pra a ceva care, cum se poate înţelege de la bun in- 
ceput, nu poate intra niciodată în sfera cunoaşterii mele, 
asemenea unui ultim temei al cunoaşterii aflat în afara 
cunoaşterii. — Singura obiecţie posibilă impotriva aces- 
tui lucru este aceea că sarcina stabilită astfel nu este 
sarcina filozofiei, iar rezolvarea ei nu înseamnă filozofie. 

Dar ce inseamnă filozofie este tocmai intrebarea pe 
care nu am soluţionat-o pină acum şi al cărei răspuns 
nu poate fi decit rezultatul filozofiei înseși. Faptul că 
rezolvarea acestei sarcini înseamnă filozofie poate con- 
stitui un răspuns numai avind în vedere câ o dată cu 
această sarcină se rezolvă toate celelalte pe care filozo- 
fia a căutat dintotdeauna să le rezolve. 

Afirmăm totuşi cu aceeaşi îndreptăţire cu care dog- 
maticul afirmă contrariul că ceea ce s-a înţeles pină 
acum prin filozofie nu este posibil decit ca ştiinţă a 
cunoaşterii şi nu are ca obiect existența, ci cunoaşte: 

rea; aşadar, principiul ei nici nu poate fi un principiu 
al existenţei, ci numai un principiu al cunoaşterii. — 
Trebuie să se stabilească în continuare dacă, pentru 
a ajunge de la cunoaştere la existenţă, vom reuşi — 
într-un mod mai cert decit îi reuşeşte dogmaticului în- 
cercarea opusă, de a realiza o cunoaştere pe baza exis- 
tenţei considerate ca fiind autonomă — să deducem 
tot ceea ce este obiectiv, pe baza cunoaşterii conside- 
rate mai întîi ca fiind autonomă doar în vederea ştiinţei 
noastre şi să ridicăm prin aceasta cunoaşterea la au- 
tonomia absolută. 

5. Cunoaşterea este socotită autonomă chiar o dată 
cu prima sarcină a ştiinţei noastre, aceea de a încerca 
dacă de la cunoaşterea ca atare (în măsura în care ea 
este act) poate fi găsită o trecere către ceea ce este 
obiectiv în ea (care nu este act, ci o existenţă, o sub- 
zistenţă); iar sarcinii înseşi nu i se poate reproşa nimic 
înainte de a experimenta. 

Prin însăşi această sarcină se admite deci şi faptul 
că în sine cunoaşterea are un principiu absolut, iar 
acest principiu ce rezidă în cunoaşterea însăşi va fi şi 
principiul filozofiei transcendentale ca ştiinţă. 

Dar fiecare ştiinţă este un ansamblu de teze cu o 
formă determinată. Aşadar, dacă va fundamenta între- 
gul sistem al ştiinţei, acel principiu trebuie să deter- 
mine nu numai conținutul, ci şi forma acestei ştiinţe. 

Este unanim acceptat faptul că filozofiei îi revine o 
formă specifică, numită sistematică. — Presupunerea 
nedeductivă a acestei forme cade în sarcina altor ştiin- 
te care presupun deja ştiinţa ştiinţelor, dar nu în cea 
a acestei ştiinţe înseşi, care are de fapt ca obiect toc- 
mai posibilitatea unei asemenea ştiinţe. 

Ce este de fapt forma ştiinţifică şi care este originea 
ei? La această întrebare trebuie să răspundă pentru 
toate celelalte ştiinţe doctrina ştiinţei. — Dar această 
doctrină a ştiinţei este ea însăşi o ştiinţă; aşadar, ar fi 
nevoie de o doctrină a ştiinţei a doctrinei ştiinţei, însă 

şi aceasta ar fi tot o ştiinţă şi aşa s-ar continua la 
infinit. — Se pune întrebarea cum poate fl explicat acest 
cerc, întrucit el este în mod evident de nerezolvat. 

Acest cerc inevitabil pentru ştiinţă nu poate fi expli- 
cat dacă el nu rezidă la origine în cunoaşterea însăşi 
(în obiectul ştiinţei), şi anume astfel încît conținutul ori- 
ginar al cunoaşterii să presupună forma originară, şi 
invers, forma originară a cunoaşterii să presupună con- 
ţinutul originar al acesteia şi ambele să se intercon- 
diţioneze reciproc. — În acest scop ar trebui găsit deci 
în inteligenţa însăşi un punct în care atit conţinutul, 
cit şi forma să ia naştere printr-unul şi acelaşi act in- 
divizibil al cunoaşterii celei mai originare. — Sarcina 
de a găsi acest punct ar trebui să fie identică cu aceea 
de a găsi principiul întregii cunoaşteri. 

Aşadar, principiul filozofiei trebuie să fie unul în care 
conţinutul să fie condiţionat de formă, iar forma, la rîn- 
dul ei, să fie condiționată de conţinut, iar ambele să se 
presupună reciproc, şi nu doar conţinutul să presu- 
pună forma, sau invers. — Împotriva unui prim prin- 
cipiu al filozofiei s-a adus printre altele şi următorul 
contraargument. Principiul filozofiei trebuie să poată fi 
exprimat printr-un postulat. Fără îndoială, acest pos- 
tulat nu va fi pur formal, ci material. Dar fiecare teză, 
indiferent care ar fi conţinutul ei, stă sub legile logicii. 
Aşadar, numai datorită faptului că este un postulat 
material, fiecare postulat material presupune postulate 
superioare, pe cele ale logicii. — Acestei argumentaţii 
nu îi lipseşte nimic decit să fie răstumată. Să ne ima- 
ginăm drept supremă o teză formală oarecare, de exem- 
plu, A = A; logică la această teză este numai forma 
identităţii dintre A şi A; dar de unde îmi apare însuşi 
A? Dacă este A, este identic cu sine; dar de unde pro- 
vine? Fără îndoială, la această întrebare nu putem răs- 
punde pomind de la teza însăşi, ci numai de la o teză 
superioară. Analiza A = A presupune sinteza A. Aşadar, 
este evident că nu poate fi conceput nici un principiu 
formal fără a presupune unul material, dar nici un 
principiu material fără unul formal. 

Din acest cerc care rezultă din faptul că fiecare for- 
mă presupune un conţinut, iar fiecare conţinut o for- 
mă, nu putem ieşi dacă nu găsim o teză în care forma 
să fie condiţionată de conţinut, iar conţinutul de formă 
şi ambele să se facă posibile reciproc. 

Aşadar, prima premisă falsă a acelei argumentaţii 
este de a considera necondiționate postulatele logicii, 
adică nedeductibile din teze superioare. — Dar postu- 
latele logice ne apar numai datorită faptului că trans- 
formăm tot în conţinut al tezelor ceea ce în altele este 
doar formă; aşadar, logica poate lua naştere numai fă- 
cînd abstracţie de teze determinate. Dacă apare în mod 
ştiinţific, poate apărea numai făcînd abstracţie de pos- 
tulatele supreme ale cunoaşterii, iar întrucit ca postu- 
late presupun la rindul lor chiar forma logică, ele tre- 
buie să fie astfel încît în ele, ambele, forma şi 
conţinutul, să se condiţioneze şi să se genereze reci- 
proc. 

Dar această abstracţie nu poate fi făcută mai înainte 
de a stabili aceste postulate supreme ale cunoaşterii 
şi de a realiza însăşi doctrina ştiinţei. Acest nou cerc 
ce rezultă din faptul că doctrina ştiinţei trebuie să fun- 
damenteze totodată logica, dar şi să fie realizată după 
legile logicii, primeşte aceeaşi explicaţie ca şi cercul 
prezentat anterior. Intrucit în postulatele supreme ale 
cunoaşterii forma şi conţinutul se condiţionează reci- 
proc, ştiinţa cunoaşterii trebuie să constituie totodată 
legea şi exersarea perfectă a formei ştiinţifice şi să fie, 
atit potrivit formei, cît şi conţinutului, absolut auto- 
nomă. 


Al doilea capitol 


Deducerea principiului însuşi 


Vorbim despre o deducere a principiului suprem. Nu 
poate fi vorba despre deducerea principiului dintr-unul 
superior şi nicidecum despre o demonstraţie a conţinu- 
tului său. Demonstrația poate viza numai demnitatea 

acestui principiu sau poate căuta să dovedească faptul 
că el este principiul suprem şi are toate acele caracte- 
ristici care îi revin unui astfel de principiu. 

Această deducere poate fi făcută în moduri foarte di- 
ferite. Îl alegem pe cel care, fiind cel mai uşor, ne per- 
mite să vedem în acelaşi timp în modul cel mai nemij- 
locit şi adevăratul sens al principiului. 

l. Chiar şi scepticul recunoaşte că este posibilă o 
cunoaştere în genere — nu una sau alta anume, ci 
una oarecare, fie şi numai o cunoaştere a noncunoaş- 
terii. Dacă ştim ceva oarecare, această cunoaştere este 
ori una condiţionată, ori una necondiționată. — Condi- 
ţionată? — o cunoaştem numai pentru că este în rela- 
ţie cu ceva necondiţionat. Aşadar, ajungem în orice caz 
la o cunoaştere necondiționată. (Am demonstrat deja 
în capitolul precedent că în cunoaşterea noastră tre- 
buie să existe ceva pe care nu-l mai cunoaştem por- 
nind de la ceva superior.) 

Se pune doar întrebarea ce ştim atunci în mod ne- 
condiţionat. 

2. Necondiţionat cunosc numai ceva a cărui cunoaş- 
tere e condiţionată doar de subiectiv, iar nu de ceva 
obiectiv. — Or, se afirmă că numai o cunoaştere care 
este exprimată în teze identice este condiţionată doar 
de subiectiv. Căci în judecata A = A se face complet 
abstracţie de conţinutul subiectului A. Pentru această 
cunoaştere este total indiferent dacă A are într-adevăr 
sau nu realitate. Deci, dacă facem complet abstracţie 
de realitatea subiectului, A este avut în vedere numai 
în măsura în care este admis în noi şi este reprezentat 
de noi; nu se pune deloc întrebarea dacă acestei re- 
prezentări îi corespunde ceva din afara noastră. Teza 
este evidentă şi certă şi nu ţine seama de măsura în 
care A este ceva care există în mod real sau e numai 
ceva imaginar sau chiar imposibil. Căci teza spune doar 
atit: concepindu-l pe A, eu nu concep altceva decit pe 
A. Aşadar, cunoaşterea din această teză este condiţio- 

nată numai de gindirea mea (de ceea ce este subiectiv); 
adică potrivit explicaţiei, este necondiționată. 

3. Dar în întreaga cunoaştere este conceput ceva 
obiectiv care coincide cu subiectivul. În teza A = A nu 
există însă o asemenea coincidenţă. Deci toată cunoaş- 
terea originară trece dincolo de identitatea gîndirii, iar 
teza A = A trebuie să presupună ea însăşi o astfel de 
cunoaştere. — De vreme ce îl concep pe A, îl concep, 
desigur, ca fiind A; dar cum ajung oare să îl concep 
pe A? Dacă este un concept schiţat în mod liber, el nu 
fundamentează o cunoaştere; dacă este un concept 
apărut din sentimentul necesităţii, el trebuie să aibă 
o realitate obiectivă. 

Dacă se numesc sintetice toate tezele în care subiec- 
tul şi predicatul nu au ca intermediar ruvnai identitatea 
gîndirii, ci şi ceva străin gîndirii, diferit de ea, întreaga 
noastră cunoaştere constă exclusiv din tezele sintetice 
şi numai în astfel de teze există o cunoaştere reală, 
adică una care îşi are obiectul în afara ei. 

4. Dar tezele sintetice nu sint necondiționate — certe 
prin ele însele, căci numai cele identice sau analitice 
sint astfel (2). Deci dacă e să existe certitudine în te- 
zele sintetice — iar prin aceasta în toată cunoaşterea 
noastră —, ele trebuie reduse la ceva cert în mod ne- 
condiţionat, adică la identitatea gindirii în genere, ceea 
ce este însă contradictoriu. 

5. Această contradicţie s-ar putea rezolva numai dacă 
s-ar găsi un punct oarecare unde identicul şi sinteticul 
să fie unul şi acelaşi lucru sau o teză care, fiind iden- 
tică, este totodată sintetică şi, fiind sintetică, este şi 
identică. 

Modul în care putem ajunge la certitudine în pri- 
vinţa unor asemenea teze în care ceva obiectiv, cu to- 
tul străin, coincide cu ceva subiectiv (şi aceasta se în- 
timplă în orice judecată sintetică A = B; predicatul, 
conceptul, reprezintă aici întotdeauna subiectivul, iar 
subiectul reprezintă obiectivul) nu poate fi înţeles, 

a) dacă nu există în genere ceva absolut adevărat. 
Căci dacă în cunoaşterea noastră ar exista o regresie 
infinită de la un principiu la altul, ar trebui, pentru a 
ajunge la sentimentul acelei constringeri (la certitudi- 
nea tezei), să străbatem înapoi, cel puţin în mod in- 
conştient, acea serie infinită, ceea ce, evident, este ab- 
surd. Dacă seria este într-adevăr infinită, ea nu poate 
fi străbătută în nici un fel. Dacă nu este infinită, există 
ceva absolut adevărat. —:Dacă există aşa ceva, întrea- 
ga noastră cunoaştere şi fiecare adevăr particular din 
cunoaşterea noastră trebuie să fie impletite cu acea 
certitudine absolută; sentimentul obscur al acestei re- 
laţii produce acel sentiment al constringerii, o dată cu 
care considerăm adevărată o teză oarecare. — Filozofia 
va transforma acest sentiment obscur în concepte cla- 
re, punind în evidenţă acea relaţie şi principalele ele- 
mente intermediare ale acesteia. 

b) Acel ceva absolut adevărat poate fi doar o cunoaş- 
tere identică; dar întrucit toată cunoaşterea adevărată 
este sintetică, acel ceva absolut adevărat, fiind o cu- 
noaştere identică, trebuie să fie şi o cunoaştere sinte- 
tică în mod necesar; deci dacă există ceva absolut ade- 
vărat, trebuie să existe şi un punct în care din 
cunoaşterea identică izvorăşte nemijlocit cea sintetică, 
iar din cea sintetică izvorăşte cunoaşterea identică. 

6. Pentru a putea rezolva sarcina de a găsi un astfel 
de punct, trebuie, fără îndoială, să pătrundem mai 
adinc în opoziţia dintre tezele identice şi cele sintetice. 

În fiecare teză se compară între ele două concepte, 
adică sint admise fie ca identice, fie ca nonidentice. În 
teza identică se compară doar gindirea cu ea însăşi. — 
În schimb, teza sintetică trece dincolo de simpla gîndi- 
re; concepind subiectul tezei, nu concep şi predicatul, 
ci predicatul se alătură subiectului; aşadar, aici obiec- 
tul nu este doar determinat de conceperea sa, ci este 
privit ca fiind real, căci este real tocmai ceea ce nu 
poate fi creat prin simpla concepere. 

Dacă o teză identică este cea în care conceptul se 
compară doar cu conceptul şi una sintetică cea în care 
conceptul se compară cu obiectul diferit de el, sarcina 
de a găsi un punct în care cunoaşterea identică este 
şi sintetică nu înseamnă altceva decit: a găsi un punct 
în care obiectul şi conceptul lui, lucrul şi reprezentarea 
sa sint absolut una în mod originar şi nemijlocit. 

Se poate demonstra astfel şi mai pe scurt faptul că 
această sarcină este identică cu aceea de a găsi un 
principiu al întregii cunoaşteri. — Modul în care re- 
prezentarea şi lucrul pot fi în concordanţă este absolut 
inexplicabil dacă nu există în cunoaşterea însăşi un 
punct în care ambele sint în mod originar una — sau 
în care există identitatea perfectă dintre existenţă şi re- 
prezentare. 

7. Întrucit reprezentarea este subiectivul, iar exis- 
tenţa este ceea ce e obiectiv, sarcina, determinată foar- 
te precis, nu înseamnă altceva decit: a găsi punctul în 
care subiectul şi obiectul sint una în mod nemijlocit. 

8. Prin această delimitare tot mai strictă, sarcina 
este ca şi rezolvată. — Acea identitate nemijlocită din- 
tre subiect şi obiect poate exista numai acolo unde ceea 
ce este reprezentat este în acelaşi timp şi cel care re- 
prezintă, ceea ce este intuit e şi cel care intuieşte. — 
Dar această identitate dintre ceea ce este reprezentat 
şi cel care reprezintă nu există decit în conştiinţa de 
sine; aşadar, punctul căutat a fost găsit în conştiinţa 
de sine. 


Lă Er 


a) Dacă privim acum înapoi la postulatul identității 
A=A, constatăm că din el am putut deduce principiul 
nostru. — S-a afirmat că în orice teză identică gîndirea 
este comparată cu ea însăşi, fapt care se produce, fără 
îndoială, printr-un act de gîndire. Aşadar, teza A = A 
presupune o gîndire care în mod nemijlocit devine 

obiect sieşi; dar un asemenea act de gîndire ce devine 
obiect sieşi nu există decit în conştiinţa de sine. Desi- 
gur, nu putem înţelege cum se poate selecta ceva real 
dintr-o teză a logicii socotită doar ca atare; în schimb, 
înţelegem cum se poate găsi ceva real în această teză 
prin reflecţie asupra actului de gindire; de exemplu, 
categoriile, pornind de la funcţiile logice ale judecății, 
şi actul conştiinţei de sine, pornind de la orice teză 
identică. 

b) Numai prin actul conştiinţei de sine se poate lă- 
muri oricine că în conştiinţa de sine subiectul şi obiec- 
tul gîndirii sint una. Aceasta ţine de faptul că între- 
prindem acest act şi în cursul acestui act reflectăm 
totodată asupra lui. — Conştiinţa de sine este actul 
prin care cel ce gindeşte devine obiect sieşi în mod ne- 
mijlocit şi invers, acest act, şi nu altul, constituie con- 
ştiinţa de sine. — Acest act este o acţiune absolut libe- 
ră, la care poţi fi condus nu însă şi constrins. — În 
continuare este presupusă permanent abilitatea fiecă- 
ruia de a se intui în acest act, de a se diferenţia în 
ceea ce este conceput şi în cel care concepe şi de a se 
recunoaşte în această diferenţiere tot ca o identitate. 

c) Congştiinţa de sine este un act, dar prin fiecare 
act realizăm ceva. — Fiecare concepere este un act şi 
fiecare concepere determinată este un act determinat; 
dar prin fiecare concepere determinată ne apare şi un 
concept determinat. Conceptul nu este nimic altceva 
decit însuşi actul gîndirii şi, făcînd abstracţie de acest 
act, el nu e nimic. Prin actul conştiinţei de sine trebuie 
să ia naştere de asemenea un concept, iar acesta nu 
este altul decit cel de eu. Devenind mie însumi obiect 
datorită conştiinţei de sine, îmi apare conceptul eului 
şi invers, conceptul eului nu este decit conceptul obiec- 
tivării de sine. 

d) Conceptul eului se realizează prin actul conştiin- 
tei de sine; aşadar, în afara acestui act eul nu inseam- 
nă nimic, întreaga lui realitate se bazează numai pe 
acest act şi eul însuşi nu este altceva decit acest act. 

Eul poate fi reprezentat deci numai ca act în genere, 
altfel nefiind nimic. 

O problemă ce urmează abia să fie clarificată este 
dacă obiectul exterior nu e ceva diferit de conceptul său, 
dacă şi aici conceptul şi obiectul sint una; întrucit eul 
nu înseamnă, evident, nimic în afara acestui act şi 
există într-adevăr doar în acest act, nu este nevoie să 
demonstrăm că eul însuşi (obiectul) şi conceptul eului, 
adică actul prin care gindirea în genere devine obiect 
sieşi, sint absolut unul şi acelaşi lucru. 

Aşadar, aici este acea identitate originară dintre gîn- 
dire şi obiect, dintre manifestare şi existenţă, pe care 
am căutat-o şi nu am întilnit-o nicăieri altundeva. Eul 
nu există deloc înaintea acelui act prin care gindirea 
devine obiect sieşi; el nu este, deci, nimic altceva decit 
gindirea ce se obiectivează şi, prin urmare, nu este ab- 
solut nimic în afara gîndirii. — Faptul că pentru atiţia 
această identitate dintre gindire şi apariţie rămîne as- 
cunsă în cazul eului îşi are temeiul numai în aceea că 
ei nu pot nici să realizeze actul conştiinţei de sine în 
mod liber şi nici să reflecteze în cursul acestui act la 
ceea ce ia naştere în acesta. — În privinţa conştiinţei 
de sine trebuie remarcat faptul că într-adevăr facem 
distincţia între conştiinţa de sine ca act şi conştiinţa 
pur empirică; ceea ce numim îndeobşte conştiinţa este 
ceva care doar însoţeşte reprezentările obiectelor şi ca- 
re menţine identitatea în cursul varietăţii reprezentări- 
lor; aşadar, ceva de tip pur empiric prin care, desigur, 
sint conştient de mine însumi, dar numai în calitate 
de „cel care reprezintă“. — Însă actul despre care este 
vorba aici este unul prin care sint conştient de mine 
nu printr-o determinare sau alta, ci în mod originar, 
iar această conştiinţă se numeşte, în opoziţie cu cea- 
laltă, conştiinţa pură sau conştiinţă de sine, xat 2&oxThv. 

Geneza acestor două tipuri de conştiinţă poate fi lă- 
murită şi în felul următor. Dacă ne lăsăm cu totul în 
voia succesiunii involuntare a reprezentărilor, aceste 
reprezentări, oricît ar fi de variate şi diferite, vor apă- 

rea totuşi ca aparţinind unui subiect identic. Dacă re- 
flectez asupra acestei identități în reprezentări a su- 
biectului, îmi apare propoziţia: Eu gindesc. Acest „Eu 
gindesc“ însoţeşte toate reprezentările şi asigură, între 
ele, continuitatea conştiinţei. — Dar dacă ne eliberăm 
de orice reprezentare pentru a deveni conştienţi de noi 
în mod originar, nu apare propoziţia Eu gindesc, ci pro- 
poziţia „Eu sint“, care este, fără îndoială, superioară. 
În propoziţia „Eu gindesc“ există deja expresia unei de- 
terminaţii sau a unei influenţări asupra eului; propo- 
ziţia Eu sînt este, în schimb, o propoziţie infinită pen- 
tru că este o propoziţie care nu are un predicat real, 
dar care tocmai de aceea reprezintă condiţia unei in- 
finităţi de predicate posibile. 

e) Eul nu este ceva diferit de gindirea lui; gindirea 
eului şi eul însuşi sint absolut una; aşadar, eul nu 
înseamnă absolut nimic în afara gîndirii; deci nu e nici 
lucru, nici problemă, ci ceea ce este nonobiectiv la in- 
finit. Acest fapt trebuie înţeles astfel. Eul este totuşi 
obiect, dar numai pentru el însuşi; deci la origine el nu 
face parte din lumea obiectelor, el devine obiect abia 
prin faptul că se transformă singur în obiect şi nu de- 
vine obiect pentru ceva din exterior, ci întotdeauna nu- 
mai pentru el însuşi. 

Tot ceea ce nu este eu este la origine obiect şi tocmai 
de aceea nu este obiect pentru sine, ci pentru cineva 
care intuieşte din afara lui. Ceea ce este originar obiec- 
tiv nu este niciodată decit ceva cunoscut, nicidecum 
cineva care cunoaşte. Eul devine ceva cunoscut numai 
prin cunoaşterea sa de sine. — Se spune despre ma- 
terie că este lipsită de sine tocmai pentru că nu are 
interioritate şi nu este decit ceva cuprins într-o intuiţie 
străină. 

f) Dacă eul nu este nici lucru, nici problemă, nu ne 
putem întreba nici despre un predicat al eului; el nu 
are altul decit tocmai pe acesta: că nu este un lucru. 

Caracterul eului rezidă chiar în faptul că nu are alt 
predicat decit pe cel al conştiinţei de sine. 

La acelaşi rezultat putem ajunge şi dacă pomim din 
alte direcții. 

Principiul suprem al cunoaşterii nu mai poate avea 
fundamentul cunoaşterii în ceva superior lui. Aşadar, 
şi pentru noi acel principium essendi al său trebuie să 
[ie una cu cel cognoscendi şi să coincidă cu el. 

Tocmai de aceea, acest necondiţionat nu poate fi 
căutat într-un lucru oarecare; căci ce este obiect este 
chiar la origine obiect al cunoaşterii, pe cînd ce este 
principiu al întregii cunoaşteri nici nu este la origine 
sau în sine obiect al cunoaşterii, ci poate deveni astfel 
numai printr-un act particular al libertăţii. 

Aşadar, necondiţionatul nu poate fi căutat în lumea 
obiectelor în genere (de aceea, chiar şi pentru fizică, la 
fel ca şi pentru filozofia transcendentală, ceea ce este 
pur obiectiv, materia, nu este ceva originar, ci este 
aparenţă). 

Necondiţionat înseamnă ceea ce nu poate deveni ni- 
cidecum lucru sau problemă. Deci prima problemă a 
filozofiei poate fi exprimată şi astfel: a găsi ceva nu 
poate fi conceput nicidecum drept lucru. Dar aşa ceva 
nu este decit eul şi invers, eul este ceea ce e în sine 
nonobiectiv. 

g) Dacă eul nu este nicidecum obiect — lucru —, 
pare greu să explicăm cum anume este posibilă în ge- 
nere o cunoaştere a lui sau ce tip de cunoaştere adop- 
tăm faţă de el. 

Eul este un act pur, o acţiune pură, care în cunoaş- 
tere trebuie să fie absolut nonobiectivă, tocmai pentru 
că este principiul întregii cunoaşteri. Dacă e să devină 
deci obiect al cunoaşterii, aceasta trebuie să se pro- 
ducă datorită unui tip de cunoaştere total diferit de 
cunoaşterea comună. Această cunoaştere 

aa) trebuie să fie absolut liberă tocmai pentru că ori- 
ce altă cunoaştere nu este liberă; aşadar, o cunoaştere 
spre care nu ne conduc argumentele, raţionamentele 

şi în genere medierea prin concepte; deci trebuie să fie 
in genere o intuire; 

bb) trebuie să fie o cunoaştere al cărei obiect nu este 
independent de ea, aşadar, o cunoaştere care este tot- 
odată o producere a obiectului său — o intuiţie care în 
genere produce în mod liber şi în care cel care produce 
şi ceea ce este produs sint unul şi acelaşi. 

O astfel de intuiţie este numită intuiţie intelectuală, 
în opoziţie cu intuiţia sensibilă care nu apare ca pro- 
ducere a obiectului ei şi în care, aşadar, intuirea însăşi 
este diferită de ceea ce este intuit. 

O asemenea intuiţie este eul pentru că abia prin cu- 
noaşterea de sine a eului ia naştere eul însuşi (obiec- 
tul). Căci, întrucit eul (ca obiect) nu este nimic altceva 
decit tocmai cunoaşterea de sine, eul ia naştere numai 
prin faptul că se cunoaşte pe sine; aşadar, eul însuşi 
este o cunoaştere care totodată se produce singură (ca 
obiect). 

Intuiţia intelectuală este organul întregii gindiri trans- 
cendentale. Căci gindirea transcendentală vizează toc- 
mai să transforme în obiect al ei, graţie libertăţii, ceea 
ce, altfel, nu este obiect; ea presupune o capacitate de 
a produce şi de a intui totodată anumite acţiuni ale 
spiritului, astfel încît producerea obiectului şi intuirea 
însăşi să fie absolut una; dar tocmai această capaci- 
tate este cea a intuiţiei intelectuale. 

Filozofarea transcendentală trebuie să fie însoţită 
deci permanent de intuiţia intelectuală. Toată pretinsa 
neînțelegere a acelei filozofări nu provine din caracte- 
rul ei neinteligibil, ci din lipsa organului cu care tre- 
buie concepută. Fără această intuiţie filozofarea însăşi 
nu are substratul care să susţină şi să sprijine gîndi- 
rea; acea intuiţie este cea care în gindirea transcen- 
dentală apare în locul lumii obiective şi susţine oare- 
cum zborul speculaţiei. Eul însuşi este un obiect care 
există prin faptul că se cunoaşte pe sine, adică este o 

intuire intelectuală permanentă; întrucit ceea ce se 
produce pe sine constituie unicul obiect al filozofiei 
transcendentale, intuiţia intelectuală este pentru aceas- 
tă filozofie tocmai ceea ce este spaţiul pentru geome- 
trie. Aşa cum fără intuiţia spaţiului geometria ar fi ab- 
solut neinteligibilă pentru că toate construcţiile ei nu 
sint decit diferite tipuri şi moduri de a limita acea in- 
tuiţie, tot astfel fără intuiţia intelectuală ar fi absolut 
neinteligibilă întreaga filozofie pentru că toate concep- 
tele ei nu sint decit diferite limitări ale producerii care 
se ia pe sine drept obiect, adică ale intuiţiei intelectua- 
le. (Cf. Fichte, „Einleitung in die Wissenschaftslehre“ 
— Introducere în doctrina ştiinţei, în Philosophisches 
Journal — Jurnal filozofic). 

În legătură cu motivul pentru care prin această in- 
tuiţie s-a înţeles ceva misterios — un sens special, pre- 
tins însă doar de unii —, nu e de precizat altă cauză 
decit că ei se lipsesc într-adevăr de acesta, ceea ce însă 
este fără îndoială la fel de puţin surprinzător pe cit 
este faptul că ei se lipsesc şi de alt sens a cărui rea- 
litate poate fi pusă la fel de puţin sub semnul îndoielii. 

h) Eul nu este altceva decit o producere care devine 
obiect sieşi, adică o intuiţie intelectuală. Dar însăşi in- 
tuiţia intelectuală este o acţiune absolut liberă; deci 
această intuiţie nu poate fi demonstrată, ci numai re- 
vendicată; dar eul însuşi nu este decit această intuiţie, 
deci eul ca principiu al filozofiei nu este decit ceva care 
este postulat. 

De cînd Reinhold şi-a stabilit drept scop fundamen- 
tarea ştiinţifică a filozofiei, s-a vorbit mult despre un 
prim principiu de la care ar trebui să pomească filo- 
zofia şi prin care se înţelegea îndeobşte o teoremă ce 
urma să includă întreaga filozofie. Dar este uşor de 
înţeles că filozofia transcendentală nu poate pleca de 
la o teoremă, chiar şi pentru faptul că pomeşte de la 
subiectiv, adică de la ceea ce se poate obiectiva doar 

printr-un act particular al libertăţii. O teoremă este o 
teză care vizează o existență. Filozofia transcendentală 
nu pomeşte însă de la o existenţă, ci de la o acţiune 
liberă, iar aceasta nu poate fi decit postulată. Orice 
ştiinţă care nu este empirică trebuie să excludă orice 
empirism chiar din primul ei principiu, adică să nu 
presupună obiectul ei ca fiind deja existent, ci să-l pro- 
ducă. Astfel procedează de pildă geometria, pornind nu 
de la teoreme, ci de la postulate. Prin faptul că în ea 
este postulată construcţia cea mai originară şi se lasă 
chiar la latitudinea învăţăcelului să o producă, acesta 
este indrumat încă de la început către construcţia pro- 
prie. — La fel se întîmplă în filozofia transcendentală. 
Neinsoţită de gindirea de tip transcendental, ea s-ar 
dovedi neinteligibilă. De aceea este necesar ca încă de 
la început să ne transpunem cu ajutorul libertăţii în 
gindirea de acest tip, iar aceasta se realizează prin in- 
termediul actului liber care generează principiul. Dacă 
în genere filozofia transcendentală nu îşi presupune 
obiectele, ea poate presupune măcar primul ei obiect, 
principiul, şi îl poate postula doar ca pe unul care poa- 
te fi construit în mod liber; aşa cum principiul este 
propria ei construcţie, tot astfel sint şi celelalte con- 
cepte ale ei, iar întreaga ştiinţă nu are de a face decit 
cu propriile ei construcţii libere. 

Dacă principiul filozofiei este un postulat, obiectul 
acestui postulai va fi construcţia cea mai originară pen- 
tru simţul intem, adică eul, dar nu în măsura în care 
acesta este determinat intr-un mod particular sau al- 
tul, ci eul în genere, ca producere de sine. Prin această 
construcţie originară şi în această construcţie se rea- 
lizează totuşi ceva determinat, aşa cum se realizează 
ceva determinat prin fiecare act determinat al spiritu- 
lui. Dar produsul nu este absolut nimic în afara con- 
strucţiei, el nu există decit construindu-se şi, făcînd ab- 
stracţie de construcţie, el există la fel de puţin ca linia 

geometrului. — Nici această linie nu este ceva existent, 
căci linia de pe tablă nu este linia însăşi şi este recu- 
noscută ca linie numai prin faptul că nu se abate de 
la o intuiţie originară a liniei înseși. 

Tocmai de aceea se poate demonstra ce este eul la 
fel de puţin pe cit se poate demonstra ce este linia; se 
poate descrie doar acțiunea în urma căreia ia naştere 
eul. — Dacă linia ar putea fi demonstrată, nu ar avea 
nevoie să fie postulată. La fel se întimplă cu acea linie 
transcendentală a producerii, care trebuie intuită la 
origine în filozofia transcendentală şi din care rezultă 
abia toate celelalte construcţii ale ştiinţei. 

Ce este eul aflăm numai din faptul că îl producem, 
căci doar în eu este originară identitatea dintre exis 
tenţă şi producere. (Cf. „Allgemeine Übersicht der phi- 
losophischen Literatur“ — Privire generală asupra lite- 
raturii filozofice, în Neues philosophisches Journal — 
Noul jurnal filozofic, fascicula 10.) 

i) Ceea ce ne apare datorită actului originar al in- 
tuiţiei intelectuale poate fi exprimat într-un principiu 
pe care îl putem numi primul principiu al filozofiei. — 
Dar prin intuiţia intelectuală eul ne apare în măsura 
în care este propriul său produs, fiind producător şi 
produs totodată. Această identitate dintre eul care este 
producător şi eul ca produs este exprimată în teza eul 
= eu, teză care, întrucit pune semnul egalităţii între 
elementele opuse, nu este nicidecum o teză identică, 
ci una sintetică. 

Prin teza eu = eu, teza A = A se transformă deci 
într-o teză sintetică, iar noi am găsit punctul în care 
cunoaşterea identică izvorăşte nemijlocit din cea sin- 
tetică, iar cunoaşterea sintetică din cea identică. Dar 
în acest punct apare şi principiul întregii cunoaşteri 
(cap. I). Deci principiul întregii cunoaşteri trebuie să 
fie exprimat în teza eu = eu pentru că tocmai această 
teză este singura care poate fi deopotrivă identică şi 
sintetică. 

Spre acelaşi punct ne-a condus simpla reflecţie asu- 
pra tezei A = A. Teza A = A pare să fie totuşi identică, 
dar ea ar putea avea prea bine şi o semnificaţie sinte- 
tică, anume dacă unui A i s-ar opune celălalt. Aşadar, 
în locul lui A ar trebui pus un concept care să exprime 
o dualitate originară în cadrul identității, şi invers. 

Un astfel de concept este cel al unui obiect care se 
opune lui însuşi, fiind totodată identic cu sine. Dar un 
asemenea obiect este numai cel care este de la sine, 
deopotrivă, cauză şi efect, producător şi produs, su- 
biect şi obiect. — Aşadar, conceptul unei identități ori- 
ginare in dualitate, şi invers, este numai conceptul 
unui Subiect-obiect care la origine nu apare decit în 
conştiinţa de sine. 

Fizica pomeşte în mod arbitrar de la natură ca de la 
ceva productiv şi produs totodată, pentru a deduce din 
acel concept aspectele particulare. Acea identitate nu 
este obiect nemijlocit al cunoaşterii decit în conştiinţa 
de sine nemijlocită, la potenţa supremă a obiectivării 
de sine în care filozoful transcendental se transpune 
chiar de la început — nu arbitrar, ci în mod liber; iar 
însăşi dualitatea originară din natură nu poate fi ex- 
plicată în cele din urmă decit admiţind natura ca in- 
teligenţă. 

j) Teza eu = eu îndeplineşte şi a doua cerinţă pre- 
tinsă principiului cunoaşterii, aceea ca el să fundamen- 
teze deopotrivă forma şi conţinutul cunoaşterii. Căci 
principiul formal suprem A = A nu este posibil decit 
prin actul exprimat în teza eu = eu, prin actul celui 
care se obiectivează pe sine, al gindirii identice cu sine. 
Aşadar, departe de a depinde de principiul identităţii, 
teza eu = eu îl condiţionează mai degrabă pe acesta. 
Căci dacă eul nu ar fi = eu, nici A n-ar putea fi = A, 
fiindcă identitatea admisă în prima teză nu exprimă 
totuşi decit o identitate între subiectul care judecă şi 
cel în care A este admis ca obiect, adică o identitate 
între eul ca subiect şi eul ca obiect. 

Observatii generale 


l. Contradicția rezolvată prin deducţia anterioară a 
fost următoarea: Ştiinţa cunoaşterii nu poate pleca de 
la ceva obiectiv, căci ea începe chiar cu îndoiala gene- 
rală privitoare la realitatea obiectivului. Aşadar, ceea 
ce este cert în mod necondiţionat nu poate să rezide 
pentru ea decit în ceea ce este absolut nonobiectiv, ce- 
ea ce dovedeşte şi nonobiectivitatea tezelor identice (ca 
fiind singurele certe în mod necondiţionat). Dar n-am 
putea înţelege cum izvorăşte ceva obiectiv din ceea ce 
este nonobiectiv la origine, dacă nonobiectivul n-ar fi 
un eu, adică un principiu care devine obiect sieşi. — 
Numai ceea ce nu este obiect la origine se poate trans- 
forma pe sine în obiect, obiectivindu-se astfel. Pe baza 
acestei dualităţi originare în el însuşi se desfăşoară 
pentru eu tot ceea ce el conştientizează ca fiind obiec- 
tiv, iar doar acea identitate originară din dualitate este 
cea care corelează şi reuneşte întreaga cunoaştere sin- 
tetică. 

2. Ar fi necesare citeva remarci în privinţa limbajului 
acestei filozofii. 

În antropologia sa, Kant găseşte ciudat faptul că de 
îndată ce începe să vorbească despre sine folosind cu- 
vintul eu, copilul pare să vadă o lume nouă. În fapt, 
acest lucru este foarte firesc; cea care i se deschide 
este lumea intelectului, căci cel care îşi poate spune 
eu se ridică tocmai prin aceasta deasupra lumii obiec- 
tive şi intră dintr-o intuiţie străină în propria sa in- 
tuiţie. — Filozofia trebuie să pomească, fără îndoială, 
de la acel concept care conţine în sine întreaga sferă 
a intelectului şi din care ea se dezvoltă. 

Tocmai din aceasta ne putem da seama că în con- 
ceptul de eu se află ceva superior simplei expresii a 
individualităţii, că actul conştiinţei de sine în genere 
este cel o dată cu care trebuie să apară, desigur, con- 
ştiinţa individualităţii; însă el însuşi nu conţine nimic 

individual. — Pină acum a fost vorba numai despre eu 
ca act al conştiinţei de sine în genere; abia pe baza lui 
trebuie dedusă orice individualitate. 

Prin eu ca principiu concepem eul individual tot atit 
de puţin ca pe cel empiric — eul care apare în conştiinţa 
empirică. Determinată şi limitată în mod diferit, con- 
ştiinţa pură o dă pe cea empirică; aşadar, ambele sint 
diferite numai datorită limitelor lor. Anulaţi limitele ce- 
lei empirice şi veţi avea eul absolut despre care este 
vorba aici! — Pura conştiinţă de sine este un act situat 
în afara oricărui timp şi care abia el însuşi constituie 
orice timp; conştiinţa empirică este cea care se produ- 
ce numai în timp şi prin succesiunea reprezentărilor. 

În sine este absurdă întrebarea dacă eul este un lu- 
cru în sine sau un fenomen. Nu e nicidecum un lucru: 
nici lucru în sine, nici fenomen. 

Dilema invocată aici, aceea de a şti dacă totul tre- 
buie să fie ceva sau să nu fie nimic ş.a.m.d., se bazea- 
ză pe ambiguitatea conceptului de Ceva. Dacă Ceva 
desemnează în genere ceva real în opoziţie cu ceva doar 
imaginat, eul trebuie să fie într-adevăr ceva real în- 
trucit el este principiul întregii realităţi. Dar tot atit de 
clar este faptul că, tocmai fiindcă este principiul întregii 
realităţi, el nu poate fi real în acelaşi sens în care este 
cel căruia i se atribuie doar o realitate dedusă. Reali- 
tatea pe care cei ce avansează dilema o consideră drept 
unica adevărată, realitatea lucrurilor, nu este decit una 
împrumutată şi constituie numai reflexul celei supe- 
rioare. — Privită mai îndeaproape, dilema nu înseam- 
nă, aşadar, decit că totul este fie un lucru fie nu e 
nimic; ceea ce se vădeşte imediat a fi fals, deoarece 
există, desigur, un concept superior celui al lucrului, 
anume conceptul de acţiune, de activitate. 

Acest concept trebuie să fie într-adevăr superior ce- 
lui al lucrului, întrucît lucrurile însele nu trebuie în- 
telese decit ca modificări ale unei activităţi limitate în 
mod diferit. — Existenţa lucrurilor nu constă, fireşte, 
într-un simplu repaus sau într-o simplă inactivitate. 

Căci chiar şi orice umplere a spaţiului nu reprezintă 
decit un grad de activitate, iar fiecare lucru nu înseam- 
nă decit un anumit grad de activitate prin care se um- 
ple spaţiul. 

Paradoxul că despre eu nu se poate spune că este 
se explică prin faptul că eului nici nu i se atribuie 
vreunul dintre predicatele atribuite lucrurilor. Anume, 
despre eu nu se poate spune că este numai pentru că 
el este existența însăşi. Actul etern al conştiinţei de 
sine, neintegrat în timp şi pe care il numim eu, este 
cel care face să existe toate lucrurile; aşadar, cel care 
nu are nevoie de o altă existenţă care să îl susţină, ci, 
susţinindu-se şi sprijinindu-se singur, apare, din punct 
de vedere obiectiv, ca devenire etemă şi, din punct de 
vedere subiectiv, ca producere infinită. 

3. Înainte de a trece la edificarea sistemului însuşi 
nu este inutil să arătăm modul în care principiul poate 
fundamenta deopotrivă filozofia teoretică şi pe cea prac- 
tică; se înţelege de la sine că aceasta este o caracteris- 
tică necesară a principiului. 

Nu este posibil ca principiul să fie principiu al filo- 
zofiei teoretice şi al celei practice deopotrivă, fără ca el 
însuşi să fie deopotrivă teoretic şi practic. Întrucit un 
principiu teoretic este o teoremă, pe cînd unul practic 
este un imperativ, va trebui să se afle ceva între cele 
două — iar acesta este postulatul, care se învecinează 
cu filozofia practică pentru că este o simplă cerinţă, iar 
cu cea teoretică pentru că reclamă o construcţie pur 
teoretică. — Totodată, prin faptul că este apropiat de 
cerinţele practice, se explică de unde îşi ia postulatul 
forţa de constringere. Intuiţia intelectuală este ceva ca- 
re poate fi cerut şi pretins; cine nu este capabil de ea 
ar trebui măcar să fie. 

4. Oricine ne-a urmărit pină acum cu atenţie înţele- 
ge de la sine că începutul şi sfirşitul acestei filozofii 
este libertatea, indemonstrabilul absolut care se demon- 
strează numai prin el însuşi. Ceea ce stă să se prăbu- 
şească în celelalte sisteme ale libertăţii este dedus din 

ea însăşi în acest sistem. Existența nu înseamnă în acest 
sistem decît libertate suprimată. Într-un sistem care 
consideră existența ca fiind primordială şi supremă, 
trebuie ca nu numai cunoaşterea să fie simpla copie 
a unei existențe originare, ci şi întreaga libertate să fie 
doar o iluzie necesară pentru că nu se cunoaşte prin- 
cipiul ale cărui mişcări constituie manifestările ei apa- 
rente. 


SECŢIUNEA A DOUA 


Deducerea generală 
a idealismului transcendental 


Avertisment 


l]. Idealismul a fost deja exprimat în primul nostru 
principiu. Căci, pentru că eul există nemijlocit chiar 
prin conceperea sa (întrucit el nu este nimic altceva 
decit conceperea de sine), teza eu = eu este = cu teza 
Eu sînt, în timp ce teza A = A nu spune decit că dacă 
A este admis, el este considerat identic cu sine. În le- 
gătură cu eul nu este nicidecum posibilă întrebarea 
dacă el este admis. Dacă teza Eu sînt constituie princi- 
piul întregii filozofii, nici nu poate exista o altă realitate 
decit cea identică cu realitatea acestei teze. Dar aceas- 
tă teză nu spune că eu sint pentru ceva oarecare aflat 
în afara mea, ci numai că sint pentru mine însumi. 
Aşadar, chiar tot ceea ce este în genere nu va putea fi 
decit pentru eu şi nu va exista nicidecum o altă liber- 
tate. 

2. Aşadar, demonstraţia cea mai generală a ideali- 
tăţii universale a cunoaşterii este cea întreprinsă de 
doctrina ştiinţei prin raționamente nemijlocite pe baza 
tezei Eu sint. Dar este posibilă şi o altă demonstraţie, 
cea factică, întreprinsă într-un sistem al idealismului 
transcendental prin faptul că întregul sistem al cu- 
noaşterii este dedus efectiv din acel principiu. Întrucît 
aici nu avem de-a face cu doctrina ştiinţei, ci cu însuşi 
sistemul cunoaşterii conform principiilor idealismului 
transcendental, nu putem oferi decit rezultatul general 
al doctrinei ştiinţei — pentru a putea începe să dedu- 
cem sistemul amintit al cunoaşterii pornind de la punc- 
tul determinat de doctrina ştiinţei. 

3. Am trece de îndată chiar la edificarea filozofiei 
teoretice şi practice, dacă această împărţire însăşi nu 
ar trebui mai întîi să fie dedusă cu ajutorul doctrinei 
ştiinţei, care potrivit caracterului ei nu e nici teoretică, 
nici practică, ci ambele deopotrivă. Aşadar, în primul 
rind va trebui să demonstrăm opoziţia necesară dintre 
filozofia teoretică şi cea practică — să demonstrăm că, 
aşa cum dovedeşte doctrina ştiinţei, ambele se presu- 
pun reciproc şi că una nu este posibilă fără cealaltă 
— pentru a putea clădi pe aceste principii generale în- 
suşi sistemul amindurora. 

Demonstrația faptului că întreaga cunoaştere trebuie 
să fie dedusă pornind de la eu şi că nu există un alt 
temei al realităţii cunoaşterii lasă încă fără răspuns 
întrebarea: Cum oare este instituit cu ajutorul eului 
întregul sistem al cunoaşterii (de exemplu, lumea 
obiectivă împreună cu toate determinaţiile ei, istoria 
ş.a.m.d.)? Chiar şi celui mai înverşunat dogmatic i se 
poate demonstra că lumea nu constă totuşi decit din 
reprezentări, dar convingerea deplină vine abia din 
faptul că mecanismul genezei lor este explicat complet 
pe baza principiului intem al activităţii spirituale; căci, 
într-adevăr, nu va mai fi cineva care, dacă vede cum 
lumea obiectivă, împreună cu toate determinaţiile ei, 
se dezvoltă din pura conştiinţă de sine fără nici o in- 
fluenţă exterioară, să mai găsească necesară o lume 
independentă de aceasta — ceea ce constituie întru- 
citva ideea leibniziană, greşit înţeleasă, despre armo- 
nia prestabilită. Dar înainte de a deduce însuşi acest 
mecanism, se naşte întrebarea: Cum ajungem să ad- 
mitem în genere un asemenea mecanism? În această 
deducție privim eul ca pe o activitate complet oarbă. 
Ştim că la origine eul nu este decit activitate; dar cum 
ajungem să-l admitem ca pe o activitate oarbă? Aceas- 
tă determinaţie trebuie alăturată mai întii conceptului 
de activitate. Într-o ştiinţă ca a noastră nu este permis 
ca, invocînd un fapt, să invocăm sentimentul de con- 
stringere în cunoaşterea noastră teoretică şi apoi să 

conchidem că, întrucit eul nu este la origine decit acti- 
vitate, acea forţare trebuie înţeleasă numai ca o acti- 
vitate oarbă (mecanică); mai degrabă, existenţa acelei 
constringeri trebuie să fie dedusă abia din natura eu- 
lui însuşi; de altfel, întrebarea privitoare la temeiul 
acelei constringeri presupune o activitate liberă la ori- 
gine şi care este una cu cea impusă. Şi aşa şi este. 
Libertatea este principiul unic pe care se conturează 
totul, iar în lumea obiectivă nu observăm ceva existent 
în afara noastră, ci doar limitarea intemă a propriei 
noastre activităţi libere. Existenţa în genere nu este 
decit expresia unei libertăţi înfrinate. Aşadar, activita- 
tea noastră liberă este cea înlănţuită în cunoaştere. 
Dar, pe de altă parte, nu am avea nici o idee despre 
o activitate limitată, dacă în noi nu ar exista, totodată, 
una nelimitată. Această coexistenţă necesară în unul 
şi acelaşi subiect a unei activităţi libere, dar îngrădite, 
şi a uneia care nu poate fi îngrădită trebuie, dacă exis- 
tă într-adevăr, să fie necesară, iar deducerea acestei 
necesităţi ţine de filozofia superioară, care este deopo- 
trivă teoretică şi practică. 

Aşadar, dacă însuşi sistemul filozofiei se împarte în 
filozofie teoretică şi practică, trebuie să se poată de- 
monstra în genere că încă de la origine şi în virtutea 
conceptului său, eul nu poate fi o activitate limitată 
(deşi liberă) fără a fi totodată o activitate nelimitată, şi 
invers. Această demonstraţie trebuie să premeargă în- 
seşi filozofiei teoretice şi celei practice. 

Chiar din demonstraţie va reieşi că această demon- 
straţie a coexistenţei necesare a celor două activităţi 
din eu este şi o demonstraţie generală a idealismului 
transcendental. 

Demonstrația generală a idealismului transcenden- 
tal este întreprinsă doar pe baza tezei deduse în cele 
de mai sus: Prin actul conştiinţei de sine eul devine 
obiect sieşi. 

În această teză se pot recunoaşte de îndată altele 
două: 

l. Eul este doar obiect pentru sine, deci nu pentru 
ceva exterior. Dacă admitem o înriurire din afară asu- 
pra eului, el ar trebui să fie obiect pentru ceva exterior. 
Dar eul nu este nimic pentru orice este exterior. Aşa- 
dar, asupra eului ca eu nu-şi poate exercita influența 
nimic din afară. 

2. Eul devine obiect; aşadar, el nu este la origine 
obiect. Ne oprim la această teză pentru a deduce în 
continuare pe baza ei. 

a) Dacă la origine eul nu este obiect, atunci el este 
opusul obiectului. Dar tot ceea ce este obiectiv este 
ceva aflat în repaus, fixat, incapabil să acționeze el în- 
suşi, nefiind decit obiectul acţiunii. Aşadar, eul este la 
origine doar activitate. — Apoi, în conceptul de obiect 
este gindit conceptul a ceva limitat sau îngrădit. Tot 
ceea ce este obiectiv devine finit tocmai prin faptul că 
devine obiect. Aşadar, eul este la origine infinit — deci 
activitate infinită (dincolo de obiectivitatea care este ad- 
misă în el prin conştiinţa de sine). 

b) Dacă eul este la origine activitate infinită, el este 
de asemenea temei — şi totalitate a întregii realități. 
Căci dacă un temei al realității s-ar afla în afara lui, 
activitatea lui infinită ar fi limitată de la origine. 

c) Condiţia conştiinţei de sine este ca această acti- 
vitate originar infinită (această totalitate a întregii rea- 
lităţi) să devină obiect pentru sine; aşadar, să devină 
finită şi limitată. Întrebarea este cum poate fi con- 
cepută această condiţie. La origine eul este o producere 
pură care se desfăşoară la infinit şi graţie căreia doar, 
el nu ar ajunge niciodată la produs. Aşadar, spre a 
apărea pentru sine (spre a fi nu numai producător, ci 
şi produs, ca în conştiinţa de sine), eul trebuie să-şi 
limiteze producerea. 

d) Dar eul nu-şi poate limita producerea fără a-şi opu- 
ne ceva. 

Demonstraţie. Limitindu-se ca producere, eul devine 
pentru el însuşi ceva, adică se admite pe sine. Dar ori- 
ce admitere este determinată. Orice determinare însă 

presupune ceva absolut indeterminat (de exemplu, fie- 
care figură geometrică presupune spaţiul infinit); prin 
urmare fiecare determinaţie este suprimare a realităţii 
absolute, adică negaţie. 

Dar negația a ceva pozitiv nu este posibilă printr-o 
simplă privaţiune, ci numai printr-o opunere reală; de 
exemplu: l+0=1,1-1=0. 

Aşadar, în conceptul admiterii este gîndit în mod ne- 
cesar şi conceptul a ceva opus, deci în acţiunea admi- 
terii de sine este concepută şi aceea a unei admiteri a 
ceva care se opune eului şi numai din această cauză 
acţiunea admiterii de sine este, deopotrivă, identică şi 
sintetică. 

Ceea ce se opune în mod originar eului apare însă 
numai datorită acţiunii admiterii de sine şi nu înseam- 
nă absolut nimic făcînd abstracţie de această acţiune. 

Eul este o lume total închisă în sine, o monadă care 
nu iese din sine, dar în care nici nu poate intra ceva 
din afară. Prin urmare, în ea nu ar ajunge niciodată 
ceva opus (ceva obiectiv), dacă în acelaşi timp nu ar fi 
admis şi acesta prin acţiunea originară a admiterii de 
sine. 

Aşadar, opusul (non-eul) nu poate fi, la rindul lui, 
temeiul explicativ al acestei acţiuni prin care eul devi- 
ne finit pentru sine. Dogmaticul explică finitudinea eu- 
lui pornind în mod nemijlocit de la faptul-de-a-fi-limi- 
tat de către ceva obiectiv; conform principiului său, 
idealistul trebuie să răstoarne explicaţia. Explicaţia 
dogmaticului nu realizează ceea ce promite. Dacă, după 
cum presupune el, la origine eul şi obiectivul şi-ar fi 
împărţit întrucitva realitatea, eul n-ar fi, aşa cum este, 
infinit la origine, deoarece abia prin actul conştiinţei 
de sine devine finit. Întrucit conştiinţa de sine este in- 
teligibilă doar ca act, ea nu poate fi explicată pornind 
de la ceva care face inteligibilă doar o inactivitate. Fă- 
cind abstracţie de faptul că obiectivul îmi apare abia 
prin transformarea-în-finit, că eul se deschide spre 
obiectivitate abia prin actul conştiinţei de sine, că eul 

şi obiectul se găsesc în opoziţie ca mărimi pozitive şi 
negative, că, aşadar, obiectului nu i se poate atribui 
decit acea realitate care este suprimată în eu, dogma- 
ticul explică limitarea eului numai aşa cum se poate 
explica aceea a unui obiect, adică limitarea în şi pen- 
tru sine, dar nu oferă şi o cunoaştere a acesteia. Însă 
eul ca eu nu este limitat decit prin faptul că el se in- 
tuieşte ca atare, căci un eu nu este decit ceea ce este 
pentru sine. Explicaţia dogmaticului ajunge pină la a 
lămuri faptul-de-a-fi-limitat, nu însă şi pină la expli- 
caţia intuirii de sine în această limitare. Eul va fi îngră- 
dit fără să înceteze să fie eu, adică nu pentru cineva 
care intuieşte în afara lui, ci pentru el însuşi. Dar ce 
este oare acel eu pentru care va fi îngrădit celălalt? 
Fără îndoială, ceva neingrădit; aşadar, eul va fi limitat 
fără să înceteze să fie nelimitat. Se pune întrebarea 
cum poate fi conceput acest lucru. 

Faptul că eul nu este numai limitat, ci se şi intuieşte 
pe sine ca atare sau că, fiind limitat, este şi nelimitat 
nu este posibil decit prin aceea că el se admite pe sine 
ca fiind limitat şi se limitează singur. Faptul că eul se 
limitează singur înseamnă că se suprimă singur ca ac- 
tivitate absolută, adică se suprimă în genere. Dar 
aceasta este o contradicţie ce trebuie rezolvată dacă e 
ca filozofia să nu se contrazică în primele ei principii. 

e) Faptul că activitatea originar infinită a eului se 
limitează singură, adică se transformă în una finită (în 
conştiinţa de sine) poate fi înţeles numai atunci cînd 
se poate demonstra că eul nu poate fi nelimitat ca eu 
decit în măsura în care este limitat şi invers, că poate 
fi limitat ca eu numai în măsura în care este nelimitat. 

f) Această teză conţine altele două. 

A. Doar fiind limitat, eul este nelimitat ca eu. 

Se pune întrebarea cum putem concepe aşa ceva. 

aa) Eul este tot ce este, numai pentru sine. „Eul este 
infinit“ înseamnă, aşadar, că este infinit pentru sine. 
— Să admitem pentru o clipă că eul ar fi infinit fără 
a fi însă pentru sine: atunci ar fi într-adevăr ceva in- 

finit, dar acest infinit nu ar fi eul. (Să concretizăm cele 
spuse cu ajutorul imaginii spaţiului infinit care este 
ceva infinit fără a fi un eu şi care reprezintă întrucitva 
eul dizolvat, eul fără reflecţie.) 

bb) „Eul este infinit pentru sine“ înseamnă că este 
infinit pentru propria-i intuiţie de sine. Dar eul devine 
finit prin faptul că se intuieşte. Această contradicţie nu 
poate fi rezolvată decit cu condiţia ca în această fini- 
tudine eul să devină infinit pentru sine, adică să se 
intuiască drept o devenire infinită. 

cc) Dar o devenire nu poate fi concepută decit cu 
condiţia unei limitări. Să concepem o activitate infinit- 
productivă extinzindu-se fără oprelişti: ea va produce 
cu o repeziciune infinită, iar produsul ei va fi o exis- 
tenţă, nu o devenire. Aşadar, condiţia oricărei deveniri 
este limita sau îngrădirea. 

dd) Dar eul nu trebuie să fie numai o devenire, ci o 
devenire infinită. Ca să fie o devenire trebuie să fie li- 
mitat. Ca să fie o devenire infinită trebuie să fie supri- 
mată îngrădirea. (Dacă activitatea productivă nu tinde 
să-şi depăşească produsul |ingrădirea]', produsul nu 
este productiv, adică nu este o devenire. Dacă produ- 
cerea s-a încheiat însă într-un anumit punct, supri- 
mindu-se deci îngrădirea [căci nu există îngrădire decit 
în opoziţie cu activitatea care tinde să o depăşească], 
atunci activitatea productivă nu a fost infinită. Îngră- 
direa trebuie deci să fie şi să nu fie suprimată. Supri- 
mată, pentru ca devenirea să fie una infinită: nesupri- 
mată, pentru ca devenirea să nu înceteze niciodată să 
fie o devenire. 

ee) Această contradicţie nu poate fi rezolvată decit 
cu ajutorul conceptului intermediar de deplasare infi- 
nită a îngrădirii. Îngrădirea este suprimată pentru fie- 
care punct determinat, dar nu e suprimată în mod ab- 
solut, ci doar împinsă la infinit. 


” Cuvintele sau pasajele inserate între croşete aparţin autorului la o revenire ulte- 
rioară asupra textului iniţial (n.t.). 

Aşadar, limitarea (deplasată la infinit) este singura 
condiţie în care eul poate fi infinit ca eu 

Deci limitarea acelui infinit este admisă nemijlocit 
prin egoitatea lui, adică prin faptul că nu este doar un 
infinit, ci şi un eu, adică un infinit pentru sine însuşi. 

B. Eul este limitat numai prin faptul că este nelimitat. 

Să admitem că eului i s-ar pune o limită fără aportul 
lui şi că această limită ar cădea într-un punct oarecare 
C. Dacă activitatea eului nu ajunge pînă la acest punct 
sau nu ajunge decit pină la acesta, punctul respectiv 
nu constituie o limită pentru eu. Totuşi nu se poate 
admite că activitatea eului ajunge măcar pină la punc- 
tul C fără ca în mod originar eul să tindă spre inde- 
terminat, adică să fie activ la infinit. Punctul C nu 
există deci pentru eu decit prin faptul că acesta tinde 
să-l depăşească, dar dincolo de acest punct se află in- 
finitatea, căci între eu şi infinitate nu este nimic alt- 
ceva decit punctul acesta. Aşadar, aspiraţia infinită a 
eului este însăşi condiţia la care el este limitat, adică 
nelimitarea lui este condiţia limitării lui. 

g) Pe baza celor două teze A şi B deducem în con- 
tinuare următoarele: 

aa) Am putut deduce limitarea eului doar ca pe o 
condiţie a nelimitării sale. Dar îngrădirea este condiţie 
a nelimitării numai prin faptul că ea se deplasează la 
infinit. Eul nu poate însă deplasa îngrădirea fără a ac- 
iona asupra ei şi nu poate acţiona asupra ei fără ca 
ea să existe independent de această acţiune. Aşadar, 
îngrădirea nu devine reală decit prin lupta eului împo- 
triva îngrădirii. Dacă eul nu şi-ar orienta activitatea 
împotriva acesteia, ea n-ar mai fi o îngrădire pentru 
eu, adică ea n-ar exista deloc (pentru că poate fi ad- 
misă doar în sens negativ — în relaţie cu eul). 

Conform demonstraţiei de la punctul B, activitatea 
orientată împotriva îngrădirii nu este alta decit activi- 
tatea eului, desfăşurată în mod originar la infinit, adi- 
că acea activitate care i se atribuie doar eului, dincolo 
de conştiinţa de sine. 

bb) Totuşi această activitate infinită în mod originar 
explică modul în care îngrădirea devine reală, nu însă 
şi ideală, adică explică într-adevăr faptul-de-a-fi-limi- 
tat al eului în genere, nu însă şi cunoaşterea sa cu 
privire la limitare sau la faptul-de-a-fi-limitat pentru 
sine. 

cc) Dar îngrădirea trebuie să fie deopotrivă reală şi 
ideală. Reală, adică independentă de eu, pentru că, alt- 
fel, eul nu este efectiv limitat; ideală, dependentă de 
eu, pentru că, altfel, eul nu se admite pe sine şi nu 
se intuieşte ca fiind limitat. Ambele afirmaţii, aceea că 
îngrădirea este reală şi aceea că ea este doar ideală, 
trebuie deduse pomind de la conştiinţa de sine. Con- 
ştiinţa de sine spune că pentru sine însuşi eul este 
limitat; ca să fie limitat, îngrădirea trebuie să fie inde- 
pendentă de activitatea limitată; ca să fie limitată pen- 
tru sine însăşi, ea trebuie să fie dependentă de eu. 
Aşadar, contradicţia dintre aceste afirmaţii nu poate fi 
rezolvată decit printr-o opoziţie ce se produce în însăşi 
conştiinţa de sine. „Îngrădirea este dependentă de eu“ 
înseamnă că există în eu o altă activitate în afara celei 
limitate, faţă de care ea trebuie să fie independentă. 
Deci, în afara acelei activităţi care se desfăşoară la infi- 
nit şi pe care am numi-o reală pentru că doar ea poate 
fi limitată în mod real, trebuie să existe în eu o alta 
pe care o putem numi ideală. Îngrădirea este reală 
pentru activitatea ce se desfăşoară la infinit sau pen- 
tru activitatea obiectivă a eului — deoarece tocmai aceas- 
tă activitate infinită trebuie să fie limitată în conştiinţa 
de sine; iar ideală pentru o activitate opusă, nonobiec- 
tivă, ce nu poate fi limitată în sine şi care trebuie ca- 
racterizată acum mai exact. 

dd) În afara celor două activităţi dintre care pe una 
doar o postulăm deocamdată, fiind necesară pentru 
explicarea limitării eului, nu au existat alţi factori ai 
conştiinţei de sine. Aşadar, cea de-a doua activitate, 
ideală sau nonobiectivă, trebuie să fie astfel încît o dată 
cu ea să fie date atit temeiul limitării activităţii obiec- 

tive, cît şi cel al cunoaşterii faptului-de-a-fi-limitat. În- 
trucit activitatea ideală este admisă la origine doar ca 
intuitivă (subiectivă) de către cealaltă în scopul de a 
explica limitarea eului ca eu cu ajutorul ei, trebuie ca, 
pentru cea de-a doua activitate, cea obiectivă, a fi intuit 
şi a fi limitat să însemne unul şi acelaşi lucru. Aceasta 
se poate explica pornind de la caracterul fundamental 
al eului. Cea de-a doua activitate, dacă va fi activitate 
a unui eu, trebuie să fie atit limitată, cit şi intuită ca 
fiind limitată, căci tocmai în această identitate a faptu- 
lui-de-a-fi-intuit şi a existenţei rezidă natura eului. Prin 
faptul că este limitată, activitatea reală trebuie să fie 
şi intuită, iar prin faptul că este intuită, trebuie să fie 
şi limitată, ambele trebuind să fie absolut una. 

ee) Ambele activităţi, cea ideală şi cea reală, se pre- 
supun reciproc. Cea reală, care tinde în mod originar 
la infinit, dar care trebuie limitată în vederea conştiin- 
tei de sine, nu este nimic fără activitatea ideală, pentru 
care ea, în limitarea ei, este infinită (conform punctului 
dd). La rindul ei, activitatea ideală nu este nimic fără 
cea care trebuie intuită, care poate fi limitată şi care, 
tocmai de aceea, este reală. 

Pornind de la această presupunere reciprocă a celor 
două activităţi în vederea conştiinţei de sine va putea 
fi dedus întregul mecanism al eului. 

ff) Aşa cum cele două activităţi se presupun reci- 
proc, tot astfel se presupun idealismul şi realismul. Da- 
că reflectez numai asupra activităţii ideale, îmi apare 
idealismul sau afirmaţia că îngrădirea nu este admisă 
decit de eu. Dacă reflectez numai asupra activităţii 
reale, îmi apare realismul sau afirmaţia că îngrădirea 
este independentă de eu. Dacă reflectez asupra amin- 
durora deopotrivă, din cei doi termeni îmi apare un al 
treilea, care poate fi numit realism ideal sau ceea ce 
am desemnat pină acum sub numele de idealism trans- 
cendental. 

gg) În filozofia teoretică se explică idealitatea limitei 
(sau modul în care limitarea, care nu există la origine 

decit pentru acţiunea liberă, devine limitare pentru cu- 
noaştere); filozofia practică trebuie să explice realitatea 
limitei (sau modul în care limitarea, care la origine este 
pur subiectivă, devine obiectivă). Aşadar, filozofia teo- 
retică este idealism, cea practică realism şi numai am- 
bele laolaltă constituie sistemul complet al idealismu- 
lui transcendental. 

Aşa cum idealismul şi realismul se presupun reci- 
proc, tot astfel se presupun filozofia teoretică şi cea 
practică, iar ceea ce trebuie să separăm acum în ve- 
derea expunerii sistemului este la origine una şi se gă- 
seşte reunit în eul însuşi. 


SECŢIUNEA A TREIA 


Sistemul filozofiei teoretice, 
conform principiilor idealismului 
transcendental 


Avertisment 


1. Conştiinţa de sine de la care pomim este un act 
unic şi absolut, iar o dată cu acest act unic admitem 
nu numai eul însuşi în toate determinaţiile sale, ci, 
aşa cum rezultă suficient de clar din capitolul prece- 
dent, tot ceea ce mai admitem în genere pentru eu. 
Aşadar, prima noastră problemă în filozofia teoretică 
va fi să deducem acest act absolut. 

Dar pentru a găsi întregul conţinut al acestui act 
sintem nevoiţi să-l demontăm şi să-l sfărimăm oare- 
cum în mai multe acte separate. Aceste acte separate 
vor fi verigile intermediare ale acelei sinteze unice şi 
absolute. 

Prin stringerea laolaltă a acestor acte separate facem 
să ne apară în mod succesiv ceea ce am admis dintr-o 
dată prin sinteza unică şi absolută care le înglobează 
pe toate. 

Metoda acestei deducţii este următoarea: 

Actul conştiinţei de sine este pe deplin şi deopotrivă 
ideal şi real. Datorită lui, ceea ce este admis ca fiind 
real este admis în mod nemijlocit şi ca fiind ideal, iar 
ceea ce este admis drept ideal este admis şi drept real. 
Această identitate curentă a faptului-de-a-fi-admis ca 
ideal şi real în actul conştiinţei de sine nu poate fi 
reprezentată în filozofie decit printr-o apariţie succe- 
sivă. Aceasta se produce în felul următor. 

Conceptul de la care plecăm este cel al eului, adică 
al subiectului-obiect la care ne ridicăm graţie libertăţii 
absolute. Prin acel act, noi, care filozofăm, admitem ce- 
va în eul privit ca obiect, dar din această cauză nu şi 

în eul privit ca subiect (pentru eul însuşi, ceea ce este 
admis ca fiind real este admis şi ca fiind ideal în unul 
şi acelaşi act); aşadar, cercetarea noastră va trebui 
continuată pînă cind ceea ce admitem în eul privit ca 
obiect admitem şi în eul privit ca subiect, adică pină 
cînd conştiinţa obiectului nostru coincide pentru noi 
cu conştiinţa noastră, deci pină cind vedem că eul în- 
suşi a ajuns în punctul de la care am pomit. 

Această metodă devine necesară datorită obiectului 
nostru şi sarcinii noastre, pentru că ceea ce e reunit 
în mod absolut în actul absolut al conştiinţei de sine 
— subiectul şi obiectul —, trebuie separat permanent 
în vederea filozofării, adică pentru a face să ne apară 
acea reunire. 

2. Conform celor de mai sus, cercetarea se va îm- 
părţi în două capitole. Mai întii vom deduce sinteza 
absolută conținută în actul conştiinţei de sine, iar după 
aceea va trebui să investigăm elementele intermediare 
ale acestei sinteze. 


I. Deducerea sintezei absolute conținute în actul 
conştiinţei de sine 


1. Pornim de la teza demonstrată mai sus: Limita 
trebuie să fie ideală şi reală totodată. Dacă limita este 
astfel, ea trebuie să fie admisă printr-un act, pentru 
că o reunire originară a idealului şi realului nu poate 
fi concepută decit într-un act absolut, iar acest act în- 
suşi trebuie să fie deopotrivă ideal şi real. 

2. Dar un asemenea act nu este decit conştiinţa de 
sine; aşadar, chiar şi orice limitare trebuie admisă mai 
întii de conştiinţa de sine şi dată o dată cu conştiinţa 
de sine. 

a) Actul originar al conştiinţei de sine este deopotrivă 
ideal şi real. În principiul ei, conştiinţa de sine este 

doar ideală, dar prin ea eul ne apare ca fiind pur real. 
Prin actul intuirii de sine eul este şi limitat în mod 
nemijlocit; a fi intuit şi a exista înseamnă unul şi ace- 
laşi lucru. 

b) Limita este admisă numai de conştiinţa de sine, 
ea nu are deci o altă realitate decit aceea pe care o 
dobindeşte datorită conştiinţei de sine. Actul acesta 
este prevalent, iar faptul-de-a-fi-limitat este dedus. 
Pentru dogmatic, faptul-de-a-fi-limitat are întiietate, 
iar conştiinţa de sine este secundară. Acest lucru nu 
poate fi conceput întrucit conştiinţa de sine este act, 
iar limita, pentru a fi limită a eului, trebuie să fie deo- 
potrivă dependentă şi independentă de eu. Acest lucru 
poate fi conceput (Secţiunea a doua, cap. Il) numai 
prin faptul că eul este = cu o acţiune în care există 
două activităţi opuse, una care este limitată şi faţă de 
care tocmai de aceea limita este independentă, şi alta 
care este limitativă, fiind tocmai de aceea imposibil de 
limitat. 

3. Această acţiune este tocmai conştiinţa de sine. 
Dincolo de conştiinţa de sine, eul este pură obiectivi- 
tate. Acest pur obiectiv (la origine, nonobiectiv tocmai 
pentru că obiectivul nu este posibil fără subiectiv) este 
unicul în sine care există. Abia datorită conştiinţei de 
sine se alătură subiectivitatea. Acestei activităţi la ori- 
gine pur obiective şi limitate în conştiinţă i se opune 
activitatea limitativă şi care tocmai de aceea nici nu 
poate deveni obiect. — A conştieniiza şi a fi limitat în- 
seamnă unul şi acelaşi lucru. Numai ceea ce este li- 
mitat în cazul meu, ca să spunem aşa, este conştien- 
tizat; activitatea limitativă cade în afara oricărei 
conştiinţe tocmai pentru că ea constituie cauza 
oricărui fapt-de-a-fi-limitat. Limitarea trebuie să apară 
ca independentă de mine pentru că nu pot observa 
decit faptul-de-a-fi-limitat eu însumi, niciodată însă şi 
activitatea care admite acest fapt. 

4. Presupunind această distincţie dintre activitatea 
limitativă şi cea limitată remarcăm că nici activitatea 
limitativă, nici cea limitată nu sînt cea pe care o numim 


SISTEMUL FILOZOFIEI TEORETICE 65 


eu. Căci eul nu există decit în conştiinţa de sine, dar 
nici datorită primeia, nici datorită celeilalte, concepute 
izolat, nu ne apare eul conştiinţei de sine. 

a) Activitatea limitativă nu este conştientizată, nu de- 
vine obiect; aşadar, ea este activitatea subiectului pur. 
Or, eul conştiinţei de sine nu e subiect pur, ci subiect 
şi obiect totodată. 

b) Doar activitatea limitată este cea care devine o- 
biect, ceea ce este pur obiectiv în conştiinţa de sine. 
Or, eul conştiinţei de sine nu este nici subiect pur, 
nici obiect pur, ci ambele deopotrivă. 

Nici datorită activităţii limitative, nici datorită celei 
limitate pentru sine nu ajungem deci la conştiinţa de 
sine. Prin urmare, există o a treia activitate, compusă 
din cele două, datorită căreia ia naştere eul conştiinţei 
de sine. 

5. Dat fiind că, pentru eu, producerea şi existenţa 
eului sint una, această a treia activitate, care oscilează 
între activitatea limitată şi cea limitativă şi datorită că- 
reia abia ia naştere eul, nu este altceva decit însuşi 
eul conştiinţei de sine. 

Deci eul însuşi este o activitate compusă, însăşi con- 
ştiinţa de sine fiind un act sintetic. 

6. Pentru a determina mai exact această a treia ac- 
tivitate, sintetică, trebuie ca mai întii să determinăm 
mai precis divergenţa dintre activităţile opuse din care 
ea se formează. 

a) Acea divergență nu este atit o divergență a activi- 
tăţilor opuse la origine în virtutea subiectului, cît, mai 
degrabă, în virtutea orientărilor, întrucît ambele sînt 
activităţi ale unuia şi aceluiaşi eu. Originea acestor 
orientări este următoarea. — Eul are tendinţa de a pro- 
duce infinitul, iar această orientare trebuie concepută 
ca mergind spre exterior (centrifugal), dar ca atare ea 
nu poate fi diferențiată fără o activitate îndreptată spre 
interior, care revine la eu ca centru. Acea activitate ca- 
re merge spre exterior şi este infinită conform caracte- 
rului ei este ceea ce e obiectiv în eu; cealaltă, care re- 

vine la eu, nu este nimic altceva decit aspiraţia de a 
se intui în acea infinitate. Prin această acţiune se de- 
limitează în genere interiorul eului de exterior, iar o 
dată cu această delimitare se instituie în eu un con- 
flict, care nu poate fi explicat decit pornind de la ne- 
cesitatea conştiinţei de sine. Nu avem să explicăm în 
continuare de ce eul trebuie să fie la origine conştient 
de sine, căci el nu este altceva decit conştiinţa de sine. 
Dar chiar în conştiinţa de sine este necesară o diver- 
genţă a orientărilor opuse. 

Eul conştiinţei de sine este cel care urmează aceste 
orientări opuse. El există numai în această divergență 
sau, mai degrabă, este chiar această divergență a ori- 
entărilor opuse. Cu cit eul este mai conştient de sine, 
cu atit mai mult trebuie să ia naştere şi să fie intre- 
ţinut acel conflict. Se pune întrebarea cum să fie în- 
treţinut. 

Cele două orientări opuse se suprimă, se distrug; 
aşadar, după cum pare, conflictul nu poate dura. De 
aici ar lua naştere o inactivitate absolută; căci, întrucît 
eul nu este decit aspiraţia de a fi identic cu sine, sin- 
gurul temei care poate determina eul să acţioneze este 
o contradicţie durabilă în el însuşi. Dar orice contra- 
dicţie în sine şi pentru sine se distruge singură. Nici 
o contradicţie nu poate subzista decit, eventual, prin 
tendinţa de a o întreţine sau de a o concepe; chiar prin 
acest al treilea element apare în contradicţie un fel de 
identitate, o interrelaţie a celor două componente opuse. 

Contradicţia originară din esenţa eului însuşi nici 
nu poate fi suprimată fără ca eul însuşi să fie supri- 
mat, nici nu poate dura în sine şi pentru sine. Ea va 
dura numai datorită necesităţii de a dura, adică dato- 
rită aspiraţiei ce rezultă din ea de a o întreţine şi de 
a introduce astfel în ea o identitate. 

(Chiar şi din cele spuse pînă acum se poate trage 
concluzia că identitatea exprimată în conştiinţa de sine 
nu este originară, ci produsă şi mediată. Originară este 
divergenţa orientărilor opuse din eu, iar identitatea este 

ceea ce rezultă din aceasta. La origine sintem con- 
ştienţi, ce-i drept, doar de identitate, dar prin investi- 
garea condiţiilor conştiinţei de sine s-a dovedit că iden- 
titatea nu poate fi decit mediată, sintetică.) 

Sintem conştienţi în cel mai înalt grad de identitatea 
dintre subiect şi obiect, dar aceasta nu este posibilă 
în sine, ci poate exista numai graţie unui al treilea ter- 
men, mediator. Întrucit conştiinţa de sine este o de- 
dublare de orientări, mediatorul trebuie să fie o activi- 
tate care să oscileze între orientările opuse. 

b) Pină acum am privit cele două activităţi doar sub 
raportul orientării lor opuse şi încă nu am stabilit dacă 
amîindouă sint sau nu la fel de infinite. Întrucît însă 
înainte de conştiinţa de sine nu există vreun temei de 
a admite pe una sau pe cealaltă ca fiind finită, diver- 
genţa celor două activităţi va fi tot infinită (căci abia 
am demonstrat că ele sint într-adevăr în conflict). Deci 
această divergență nici nu va putea fi conciliată într-o 
singură acţiune, ci doar într-o serie infinită de acţiuni. 
Întrucît concepem însă identitatea conştiinţei de sine 
(concilierea acelui conflict) în acţiunea unică a con- 
ştiinţei de sine, această unică acţiune trebuie să con- 
ţină o infinitate de acţiuni, adică ea trebuie să fie o 
sinteză absolută, iar dacă nimic nu se instituie pentru 
eu decit prin propria lui acţiune, ea trebuie să fie o 
sinteză prin care se instituie tot ceea ce se instituie în 
genere pentru eu. 

Numai în felul următor putem înţelege modul în ca- 
re eul este împins spre această acţiune absolută sau 
în care este posibilă acea comprimare a unei infinităţi 
de acţiuni în una singură şi absolută. 

La origine, în eu există termeni opuşi, subiectul şi 
obiectul; ambii se suprimă, dar nici unul nu este posibil 
fără celălalt. Subiectul nu se afirmă decit în opoziţie 
cu obiectul, iar obiectul decit în opoziţie cu subiectul, 
adică nici unul dintre ei nu poate deveni real fără să-l 
distrugă pe celălalt, dar pină la distrugerea unuia de 
către celălalt nu se poate ajunge niciodată tocmai pen- 

tru că fiecare este ce este numai în opoziţie cu celălalt. 
Aşadar, ambii trebuie reuniți, căci nici unul nu îl poa- 
te distruge pe celălalt, dar ei nici nu pot exista îm- 
preună. Divergenţa nu este deci atit o divergență între 
doi factori, cît între incapacitatea de a reuni ceea ce 
se opune la infinit, pe de o parte, şi necesitatea de a 
o face, dacă nu va fi suprimată identitatea conştiinţei 
de sine, pe de altă parte. Tocmai faptul că subiectul 
şi obiectul sînt absolut opuşi impune eului necesitatea 
de a comprima o infinitate de acţiuni în una singură 
şi absolută. Dacă în eu nu ar exista o opoziţionare, în 
el nu s-ar mişca nimic, nu ar fi nici producere, deci 
nici produs. Dacă opoziţionarea nu ar fi absolută, ac- 
tivitatea reunificatoare nu ar fi nici ea absolută, nece- 
sară şi involuntară. 

7. Progresia dedusă pină aici de la o antiteză abso- 
lută la sinteza absolută poate fi reprezentată acum 
chiar şi numai formal. Dacă reprezentăm eul obiectiv 
(teza) ca realitate absolută, opusul lui va trebui să fie 
negatie absolută. Dar realitatea absolută, tocmai pen- 
tru că este absolută, nu este o realitate; aşadar, în 
opoziţionarea lor ambii termeni opuşi sint pur ideali. 
Dacă eul va deveni real, adică obiect sieşi, realitatea 
trebuie suprimată în el, adică el trebuie să înceteze de 
a mai fi realitate absolută. Dar tot astfel: dacă opusul 
va deveni real, trebuie să înceteze de a mai fi negaţie 
absolută. Dacă amindoi vor deveni reali, ei trebuie să-şi 
împartă oarecum realitatea. Această împărţire a reali- 
tăţii între cei doi, între subiectiv şi obiectiv, nu este 
însă posibilă decit printr-o a treia activitate a eului, 
oscilantă între cei doi, iar la rindul ei această a treia 
activitate nu este posibilă dacă opuşii nu sint, ei înşişi, 
activităţi ale eului. 

Deci evoluţia de la teză la antiteză şi de aici la sinte- 
ză este fundamentată la origine în mecanismul spiri- 
tului şi, în măsura în care este pur formală (de exem- 
plu, în metoda ştiinţifică), ea este abstrasă din acea 
evoluţie originară, materială, pe care o stabileşte filo- 
zofia transcendentală. 


SISTEMUL FILOZOFIEI TEORETICE 69 


II. Deducerea componentelor intermediare 
ale sintezei absolute 


Avertisment 


Cele spuse pină acum ne oferă pentru această de- 
ducere următoarele date. 

]. Conştiinţa de sine este actul absolut prin care totul 
se instituie pentru eu. 

Prin acest act nu se înţelege, eventual, cel produs 
în mod liber, pe care îl postulează filozoful şi care este 
o potenţă superioară a actului originar, ci actul origi- 
nar care nu este conştientizat pentru că el constituie 
condiţia oricărei conştiinţe şi a oricărui fapt-de-a-fi-li- 
mitat. Înainte de toate se naşte întrebarea privitoare 
la tipul acelui act, dacă este unul arbitrar sau invo- 
luntar. Acel act nu poate fi numit nici arbitrar, nici 
involuntar, căci aceste concepte nu sint valabile decit 
în sfera posibilităţii de a explica în genere; o acţiune 
care este arbitrară sau involuntară admite în prealabil 
deja o limitare (conştiinţa). Acea acţiune care consti- 
tuie cauza oricărui fapt-de-a-fi-limitat şi nu mai poate 
fi explicată pe baza alteia trebuie să fie liberă în mod 
absolut. Dar libertatea absolută este identică cu nece- 
sitatea absolută. Dacă ne-am putea imagina, de pildă, 
o acţiune în Dumnezeu, ea ar trebui să fie absolut li- 
beră, dar această libertate absolută ar fi şi necesitate 
absolută, pentru că în Dumnezeu nu pot fi concepute 
vreo lege şi vreo acţiune care să nu rezulte din nece- 
sitatea lăuntrică a caracterului său. Un asemenea act 
este cel originar al conştiinţei de sine, liber în mod ab- 
solut, pentru că nu este determinat de nimic în afara 
eului, şi necesar în mod absolut, pentru că rezultă din 
necesitatea lăuntrică a caracterului eului. 

Dar acum se pune întrebarea: Prin ce mijloace se 
asigură filozoful de acel act originar sau prin ce îl cu- 
noaşte? Evident, nu în mod nemijlocit, ci doar pe calea 

raţionamentului. Anume, cu ajutorul filozofiei constat 
că numai printr-un asemenea act mă relev mie însumi 
în fiecare clipă; aşadar, conchid că şi în mod originar 
eu pot fi relevat numai printr-un astfel de act. Constat 
că în fiecare moment al conştiinţei mele se interferează 
conştiinţa unei lumi obiective; aşadar, conchid că, în 
mod originar chiar, în sinteza conştiinţei de sine tre- 
buie să intre şi ceva obiectiv, care să rezulte apoi din 
desfăşurarea conştiinţei de sine. 

Dar chiar dacă filozoful se încredinţează de acel act 
ca act, cum se asigură de conţinutul lui determinat? 
Fără îndoială, prin reproducerea liberă a acestui act, 
reproducere cu care începe orice filozofie. Dar de unde 
ştie oare filozoful că acel act secundar şi arbitrar este 
identic cu actul originar şi absolut liber? Căci dacă abia 
prin conştiinţa de sine se relevă orice limitare, aşadar, 
şi orice timp, atunci acel act originar nu poate intra 
în timpul însuşi; prin urmare, fiinţei raţionale în sine 
i se poate spune tot atit de puţin că a început să existe 
pe cit i se poate spune că a existat dintotdeauna; eul 
ca eu este absolut etem, adică în afara oricărui timp; 
dar dacă acelui act secundar îi revine în mod necesar 
un anumit moment în timp, de unde ştie filozoful că 
acest act ce intră în succesiunea temporală corespun- 
de acelui act care cade în afara oricărui timp şi abia 
datorită căruia se constituie orice timp? — Odată trans- 
pus în timp, eul este o trecere permanentă de la o re- 
prezentare la alta; fireşte, stă în puterea lui să întreru- 
pă prin reflecţie această serie; cu întreruperea absolu- 
tă a acelei succesiuni începe orice filozofare; de acum, 
aceeaşi succesiune care mai înainte era involuntară 
devine arbitrară; dar de unde ştie filozoful că acest act 
apărut prin întrerupere în seria reprezentărilor sale 
este acelaşi cu cel originar cu care începe întreaga serie? 

Oricine înţelege măcar în genere că eul apare numai 
prin propria sa acţiune va înţelege şi faptul că prin 
acţiunea arbitrară integrată în succesiunea temporală, 
acţiune căreia i se datorează în exclusivitate apariţia 

eului, nu mi se poate releva nimic altceva decît ceea 
ce mi se relevă prin aceasta în mod originar şi dincolo 
de orice timp. În plus, acel act originar al conştiinţei 
de sine durează permanent, căci întreaga serie a re- 
prezentărilor mele nu este altceva decit evoluţia acelei 
sinteze unice. De aceasta ţine faptul că în orice clipă 
mă pot releva mie însumi la fel cum mă relev în mod 
originar. Ce sint sint numai prin acţiunea mea (căci 
sint absolut liber), dar prin această acţiune determi- 
nată mi se relevă întotdeauna doar eul; aşadar, trebuie 
să conchid că, şi în mod originar, eul ia naştere prin 
aceeaşi acţiune. 

O reflecţie generală care se leagă de cele spuse îşi 
găseşte locul aici. Dacă prima construcţie a filozofiei 
este reproducerea unei construcţii originare, toate con- 
strucţiile ei nu vor fi decit asemenea reproduceri. Atita 
vreme cit eul este inclus în evoluţia originară a sintezei 
absolute, nu există decit o singură serie de acţiuni, 
aceea a acţiunilor originare şi necesare; de îndată ce 
întrerup această evoluţie şi mă retranspun de bunăvo- 
ie în punctul iniţial al evoluţiei, îmi apare o serie nouă 
în care este liber ceea ce era necesar în prima. Cea 
dintii este originalul; aceasta este copia sau reprodu- 
cerea. Dacă în cea de-a doua serie nu există nimic în 
plus sau în minus faţă de prima, reproducerea este 
perfectă şi se naşte o filozofie adevărată şi completă. 
În caz contrar se naşte una falsă şi incompletă. 

Aşadar, filozofia în genere nu este altceva decit re- 
producere liberă, repetare liberă a seriei originare de 
acţiuni, în care se desfăşoară actul unic al conştiinţei 
de sine. Prima serie este reală în raport cu cea de-a 
doua, iar aceasta din urmă este ideală în raport cu 
prima. Pare inevitabil ca în cea de-a doua serie să in- 
tervină arbitrarul, căci seria a început şi este conti- 
nuată în mod liber, dar arbitrarul nu poate fi decit for- 
mal şi nu poate determina conţinutul acţiunii. 

Deoarece are drept obiect apariţia originară a con- 
ştiinţei, filozofia este singura ştiinţă în care există acea 

serie dublă. În orice altă ştiinţă nu există decit o sin- 
gură serie. Talentul filozofic nu constă numai în a pu- 
tea repeta în mod liber seria acţiunilor originare, ci, în 
principal, în a conştientiza în această repetare liberă 
şi necesitatea originară a acelor acţiuni. 

2. Conştiinţa de sine (eul) este o divergență a acti- 
vităţilor absolut opuse. Pe aceea care se desfăşoară în 
mod originar la infinit o vom numi activitate reală, 
obiectivă, limitabilă; pe cealaltă, tendinţa de a se intui 
în acea infinitate, o numim ideală, subiectivă, nelimi- 
tabilă. 

3. Ambele activităţi sint admise la origine ca fiind la 
fel de infinite. Activitatea ideală (care o reflectă pe pri- 
ma) ne oferă deja un motiv de a admite activitatea li- 
mitabilă drept finită. Aşadar, trebuie să deducem mai 
întîi cum poate fi limitată activitatea ideală. Actul con- 
ştiinţei de sine, de la care pornim, ne lămureşte mai 
întii doar modul în care este limitată activitatea obiec- 
tivă, nu şi cea subiectivă, şi tocmai pentru că activi- 
tatea ideală este admisă ca temei al oricărui fapt-de- 
a-fi-limitat al activităţii obiective, ea nu este admisă ca 
nelimitată în mod originar (şi, prin urmare, limitabilă 
precum aceasta), ci ca nelimitabilă pur şi simplu. Dacă 
activitatea obiectivă, fiind la origine nelimitată, dar 
tocmai de aceea limitabilă, este liberă potrivit materiei, 
dar îngrădită potrivit formei, activitatea ideală, fiind la 
origine nelimitabilă, va fi liberă, dacă este limitată, nu- 
mai potrivit formei, iar nu potrivit materiei. Pe acest 
caracter nelimitabil al activităţii ideale se bazează în- 
treaga construcţie a filozofiei teoretice; în cea practică, 
raportul ar putea fi într-adevăr răsturnat. 

4. Întrucit, conform celor precedente (2, 3) în con- 
ştiinţa de sine există un conflict infinit, în actul unic 
şi absolut de la care pomim se găseşte reunită şi con- 
centrată o infinitate de acţiuni a căror penetrare totală 
constituie obiectul unei sarcini infinite (dacă ea ar fi 
rezolvată vreodată complet, ar trebui să ni se dezvăluie 
întreaga conexiune a lumii obiective şi toate determi- 

naţiile naturii, coborind, la infinit, pînă la cele mărun- 
te). Aşadar, filozofia poate enumera şi aşeza în inter- 
conexiunea lor numai acele acţiuni care constituie în- 
trucitva etape în istoria conştiinţei de sine. (Astfel, de 
exemplu, percepţia este o acţiune a eului, acţiune care, 
dacă ar putea fi prezentate toate componentele ei in- 
termediare, ar trebui să ne conducă la o deducere a 
tuturor calităţilor din natură, lucru care este imposibil.) 

Filozofia este, aşadar, o istorie a conştiinţei de sine, 
o istorie care are diferite etape şi pe baza căreia se 
alcătuieşte succesiv acea sinteză unică şi absolută. 

5. Principiul progresiv din această istorie este acti- 
vitatea ideală, presupusă ca fiind nelimitabilă. Sarcina 
filozofiei teoretice de a explica idealitatea limitei este = 
cu aceea de a explica modul în care poate fi limitată 
şi activitatea ideală, considerată pină acum ca fiind 
nelimitabilă. 


Pruna etapa 
de la percepția originară la intuiţia productivă 


A. 
Sarcina: 


de a explica modul în care eul ajunge să se intuiască 
pe sine ca fiind limitat 


Rezolvare 


l1. Prin aceea că activitățile opuse ale conştiinţei de 
sine se infiltrează într-o a treia, ia naştere ceva comun 
amiîndurora. 

Se pune întrebarea: Ce caracteristici va avea acest 
produs comun? Fiind produsul activităţilor infinite şi 
opuse, el este în mod necesar ceva finit. Nu este di- 
vergenţa acelor activităţi, concepută în mişcare, ci di- 
vergenţa fixată. El conciliază orientări opuse, dar con- 

cilierea orientărilor opuse = repaus. Totuşi trebuie să 
fie ceva real, căci elementele opuse, care înainte de 
sinteză sint pur ideale, vor deveni reale prin sinteză. 
Aşadar, nu trebuie conceput ca o distrugere reciprocă 
a celor două activităţi, ci ca o echilibrare la care ele 
se reduc reciproc şi a cărei dăinuire este condiţionată 
de concurenţa permanentă a celor două activităţi. 

(Aşadar, produsul ar putea fi caracterizat drept ceva 
inactiv care ar fi real sau drept ceva real care ar fi 
inactiv. Ce este real fără a fi activ este simplul mate- 
rial, un simplu produs al imaginaţiei, ceea ce nu există 
niciodată fără formă şi nici nu apare aici decit ca ele- 
ment intermediar al cercetării. — Pînă şi în substratul 
său material caracterul neinteligibil al producerii [creă- 
rii] materiei se pierde aici deja prin această explicaţie. 
Intregul material este o simplă expresie a unei echi- 
librări a activităţilor opuse care se reduc reciproc la 
un simplu substrat de activitate. [Să ne imaginăm pir- 
ghia: ambele greutăţi acţionează numai asupra punc- 
tului de sprijin care este deci substratul comun al ac- 
ţiunii lor.] — În plus, acel substrat nu apare arbitrar, 
printr-o producere liberă, ci complet involuntar, graţie 
unei a treia activităţi, care este la fel de necesară ca 
şi identitatea conştiinţei de sine.) 

Dacă ar dăinui, acest al treilea produs comun ar fi 
în fapt o construcţie a eului însuşi, nu ca un simplu 
obiect, ci ca subiect şi obiect deopotrivă. (În actul ori- 
ginar al conştiinţei de sine eul tinde să devină pentru 
sine doar obiect în genere, dar nu poate s-o facă fără 
ca tocmai prin aceasta să se dedubleze [pentru cerce- 
tător). Această opoziţie trebuie suprimată într-o con- 
strucţie comună, realizată din ambii termeni: subiectul 
şi obiectul. Dacă eul s-ar intui în această construcţie, 
el nu s-ar mai obiectiva pentru sine doar ca obiect, ci 
ca subiect şi obiect deopotrivă [ca eu complet].) 

2. Dar acest produs comun nu durează. 

a) Întrucît este angajată ea însăşi în acea divergență, 
activitatea ideală trebuie să fie şi limitată. Ambele ac- 

tivităţi nu se pot raporta una la cealaltă şi nici nu se 
pot infiltra într-un produs comun fără a se îngrădi re- 
ciproc. Căci activitatea ideală nu este numai activitatea 
care neagă (privativă), ci şi activitatea opusă în mod 
real sau negativul celeilalte. Ea este (atit cit înţelegem 
pină acum) pozitivă ca şi cealaltă, numai că în sens 
opus; aşadar, este la fel de susceptibilă de îngrădire 
ca şi cealaltă. 

b) Dar activitatea ideală a fost admisă ca fiind pur 
şi simplu nelimitabilă; aşadar, nici nu poate fi limitată 
efectiv, iar întrucit dăinuirea produsului comun este 
condiţionată de concurenţa ambelor activităţi (1), nici 
produsul comun nu poate să dureze. 

(Dacă eul ar rămine la acea primă construcţie sau 
dacă produsul comun ar putea să dureze efectiv, eul 
ar fi o natură moartă, lipsită de percepţie şi de intuiţie. 
Faptul că natura se formează pomind ascendent de la 
materia moartă şi ajungind pină la sensibilitate nu 
poate fi explicat în fizică [pentru care eul nu este decit 
natura ce se creează de la început) decît prin aceea că 
nici în ea nu poate dăinui produsul primei suprimări 
a celor două elemente opuse.) 

3. S-a spus deja (1) că, dacă s-ar intui în acel pro- 
dus comun, eul ar avea o intuiţie de sine completă (ca 
subiect şi obiect); dar chiar această intuiţie nu este 
posibilă deoarece însăşi activitatea intuitivă este anga- 
jată în construcţie. Întrucît însă eul constituie o ten- 
dinţă infinită de a se intui este uşor să înţelegem că 
activitatea intuitivă nu poate rămine inclusă în con- 
strucţie. Aşadar, din acea infiltrare a celor două acti- 
vităţi, doar cea reală va rămine limitată; în schimb, 
cea ideală va rămine absolut nelimitată. 

4. Aşadar, activitatea reală este limitată conform 
mecanismului pe care l-am dedus, nu însă şi pentru 
eul însuşi. Potrivit metodei filozofiei teoretice de a de- 
duce şi pentru eul ideal ceea ce este instituit în cel real 
(pentru cercetător), întreaga examinare se îndreaptă 
spre întrebarea cum poate fi limitat eul real şi pentru 

cel ideal, iar în acest punct apare sarcina de a explica 
modul în care eul ajunge să se intuiască pe sine ca 
fiind limitat. 

a) Activitatea reală, acum limitată, va fi admisă ca 
activitate a eului, adică trebuie arătat un temei al iden- 
tităţii dintre ea şi eu. Fiind atribuită eului, această ac- 
tivitate trebuie, aşadar, să fie şi diferențiată de eu; 
atunci trebuie să poată fi indicat şi un temei al dife- 
renţierii lor. 

Ceea ce numim aici eu nu este decit activitatea idea- 
lă. Deci temeiul relaţiei şi al diferenţierii trebuie căutat 
în una dintre cele două activităţi. Dar temeiul relaţiei 
şi al diferenţierii rezidă întotdeauna în ceea ce este re- 
laţionat; cum aici activitatea ideală este şi cea care re- 
laţionează, temeiul trebuie căutat deci în activitatea 
reală. 

Temeiul diferenţierii celor două activităţi este limita 
stabilită în cadrul activităţii reale, căci activitatea idea- 
lă este pur şi simplu nelimitabilă, iar cea reală este 
acum limitată. Temeiul relaţiei amindurora trebuie 
căutat tot în cea reală, adică activitatea reală trebuie 
să conţină ea însăşi ceva ideal. Se pune întrebarea 
cum putem concepe aceasta. Cele două activităţi nu 
se pot diferenţia decit datorită limitei, căci chiar şi o- 
rientările lor opuse nu pot fi diferenţiate decit tot cu 
ajutorul limitei. Neadmiţind limita, în eu nu apare de- 
cît simpla identitate în cadrul căreia nu se poate dife- 
renţia nimic. Admiţind limita, în eu apar două activi- 
tăţi, cea limitativă şi cea limitată, cea subiectivă şi cea 
obiectivă. Aşadar, ambele activităţi au comun cel puţin 
un lucru, acela că la origine amindouă nu sint nicide- 
cum obiective, adică, pentru că nu cunoaştem o altă 
caracteristică a activităţii ideale, sint amindouă la fel 
de ideale. 

b) Presupunind acestea, putem trage în continuare 
următoarele concluzii. 

Activitatea ideală, pină acum nelimitată, este tendin- 
ţa infinită a eului de a se transforma în obiect real. În 

virtutea a ceea ce este ideal în activitatea reală (a ceea 
ce o transformă într-o activitate a eului), ea poate fi 
pusă în relaţie cu cea ideală, iar eul se poate intui în 
ea (prima transformare-de-sine-în-obiect a eului). 

Dar eul nu poate intui activitatea reală ca fiind iden- 
tică cu sine fără a găsi totodată în ea, ca pe ceva străin 
lui, negativul care o transformă într-o activitate non- 
ideală. Ele au comun pozitivul care le face pe amin- 
două să fie activităţi ale eului; negativul nu aparţine 
decit celei reale; în măsura în care eul intuitiv recu- 
noaşte pozitivul în sfera obiectivului, intuitivul şi in- 
tuitul sint una; în măsura în care eul găseşte negativul 
în sfera obiectivului, cel care găseşte şi ceea ce este 
găsit nu mai sint una. Cel care găseşte este ceea ce 
este absolut nelimitabil şi nelimitat; ceea ce este găsit 
este ceea ce este limitat. 

Limita însăşi apare contingentă, fiind ceva de care 
se poate face abstracţie, putind fi sau nu admisă; ceea 
ce e pozitiv în activitatea reală apare ca fiind ceva de 
care nu se poate face abstracţie. Tocmai de aceea, li- 
mita nu poate apărea decit ca fiind ceva găsit, adică 
străin eului, opus caracterului lui. 

Eul este temeiul absolut al oricărei admiteri. Faptul 
că eului îi este opus ceva înseamnă deci că este admis 
ceva care nu este admis de către eu. Aşadar, cel care 
intuieşte trebuie să găsească în ceea ce intuieşte ceva 
(limitarea) care nu este admis de câtre eul intuitiv. 

(Aici se observă mai întîi foarte clar diferenţa dintre 
punctul de vedere al filozofului şi cel al obiectului său. 
Noi, cei care filozofăm, ştim că faptul-de-a-fi-limitat al 
obiectivului îşi are unicul temei în cel care intuieşte 
sau în subiectiv. Acum este limpede că însuşi eul in- 
tuitiv nu ştie şi nu poate şti aceasta. La origine a intui 
şi a limita sint una. Dar eul nu poate intui şi nu se 
poate intui în acelaşi timp ca intuitiv, deci nici ca li- 
mitativ. De aceea este necesar ca intuitivul, care se 
caută doar pe sine în sfera obiectivului, să găsească 
în ea negativul ca nefiind admis de către el însuşi. 

Dacă filozoful afirmă totodată că aşa este [ca în dog- 
matism) este pentru că el coalizează permanent cu 
obiectul său şi se suprapune punctului de vedere al 
acestuia.) 

Negativul este găsit ca nefiind admis de către eu şi 
tocmai din această cauză este doar ceea ce poate fi 
găsit în genere (ceea ce ulterior se va transforma în 
ceea ce este pur empiric). 

Eul găseşte faptul-de-a-fi-limitat ca nefiind admis de 
către el însuşi, ceea ce nu înseamnă altceva decit că 
eul îl găseşte admis de către ceva opus eului, adică de 
către non-eu. Aşadar, eul nu se poate intui ca fiind li- 
mitat fără a intui acest fapt-de-a-fi-limitat ca pe o in- 
fluentă din partea unui non-eu. 

Filozoful care se opreşte la acest punct de vedere nu 
poate explica altfel perceperea decit pe baza influenţei 
unui lucru în sine (căci este evident de la sine că au- 
tointuirea în cadrul limitării, aşa cum a fost dedusă 
pînă acum, nu este nimic altceva decit ceea ce în lim- 
bajul curent se numeşte percepere). Întrucît, prin per- 
cepţie, în reprezentări apare doar determinarea, el o va 
explica măcar pe aceasta pe baza acelei influenţe. 
Căci, din pricina spontaneităţii pe care o implică re- 
prezentările şi tocmai pentru că în lucrurile însele (aşa 
cum Sint reprezentate) apare urma neindoielnică a 
unei activităţi a eului, filozoful nu poate afirma că în 
cazul reprezentărilor eul nu face decit să primească şi 
că el este o simplă receptivitate. Aşadar, înriurirea în 
discuţie nici nu va veni din partea lucrurilor aşa cum 
ni le reprezentăm, ci din partea lucrurilor aşa cum sint, 
în mod independent de reprezentări. Deci ceea ce este 
spontaneitate în cazul reprezentărilor va fi considerat 
ca aparţinind eului, iar ceea ce este receptivitate — ca 
aparţinind lucrurilor în sine. Tot astfel, ceea ce este 
pozitiv în obiecte va fi privit ca produs al eului, iar 
ceea ce este negativ în ele (ceea ce este accidental) — 
ca produs al non-eului. 

Chiar din mecanismul perceperii a fost dedus faptul 
că eul se descoperă ca fiind îngrădit de ceva opus lui. 

Desigur, o consecinţă a acestui fapt este că tot ceea 
ce este accidental (tot ce ţine de limitare) trebuie să 
ne apară inconstructibil şi inexplicabil pe baza eului, 
în vreme ce pozitivul din lucruri poate fi înţeles ca o 
construcţie a eului. Chiar propoziţia că eul (obiectul 
nostru) se descoperă ca fiind limitat de ceva opus su- 
feră o restricţie prin faptul că eul nu descoperă însă 
acest opus decit în sine. 

Nu se afirmă că în eu este ceva absolut opus lui, ci 
se spune că eul descoperă în sine ceva care îi este opus 
în mod absolut. „Opusul este în eu“ înseamnă că este 
opus eului în mod absolut; „eul descoperă ceva care i 
se opune“ înseamnă că acesta nu este opus eului decit 
în privinţa actului său de a descoperi şi în privinţa 
specificului acestui act; şi aşa se şi întîmplă. 

Cel care descoperă reprezintă tendinţa infinită de a 
se intui pe sine, tendinţă în care eul este pur ideal şi 
absolut nelimitabil. Cel în care se descoperă nu este 
eul pur, ci eul influenţat. Aşadar, descoperitorul şi cel 
descoperit se opun reciproc. Ceea ce este în cel desco- 
perit îi apare drept ceva străin descoperitorului, fie şi 
numai în măsura în care este descoperitor. 

Mai clar. Eul ca tendinţă infinită spre intuiţia de si- 
ne descoperă în sine ca intuit sau, ceea ce înseamnă 
acelaşi lucru (întrucit cel intuit şi cel care intuieşte nu 
sint diferenţiaţi în acest act) descoperă în sine ceva 
străin lui. Dar ce este oare cel descoperit (sau cel per- 
ceput) în această descoperire? Cel perceput nu este to- 
tuşi decit eul însuşi. Tot ceea ce este perceput este o 
prezenţă nemijlocită, absolut nemediată; acesta este 
deja implicat în conceptul perceperii. Desigur, eul des- 
coperă ceva opus, dar acest opus nu rezidă decit în el 
însuşi. În eu însă nu e nimic altceva decit activitate; 
aşadar, nimic nu poate fi opus eului decit negația ac- 
tivităţii. Deci faptul că eul descoperă în sine ceva opus 
înseamnă că descoperă în sine o activitate suprimată. 
— Cind percepem nu percepem niciodată obiectul; nici 
o percepţie nu ne dă un concept despre obiect, ea este 

absolut opusă conceptului (acţiunii); aşadar, este ne- 
gaţia activităţii. Deducţia privitoare la această negaţie 
şi care vizează un obiect drept cauză a sa este una 
mult mai tirzie, ale cărei temeiuri pot fi arătate tot în 
eul însuşi. 

Dacă eul percepe mereu doar activitatea lui supri- 
mată, ceea ce este perceput nu este ceva diferit de eu 
— el nu se percepe decit pe sine; este ceea ce limbajul 
filozofic obişnuit a exprimat deja, numind ceea ce este 
perceput un lucru pur subiectiv. 


Adaosuri 


l. Potrivit acestei deducţii, posibilitatea percepţiei se 
bazează 

a) pe echilibrul stricat al celor două activităţi. — Aşa- 
dar, chiar la nivelul percepţiei eul nu se poate intui ca 
subiect-obiect, ci numai ca simplu obiect limitat; deci 
percepţia nu este decit această intuiţie de sine în ca- 
drul limitării; 

b) pe tendinţa infinită a eului ideal de a se intui în 
eul real. Acest lucru nu e posibil decit prin intermediul 
a ceea ce au comun activitatea ideală (acum eul nu 
este nimic altceva) şi cea reală, adică prin intermediul 
a ceea ce este pozitiv în ea; aşadar, contrariul se va 
produce cu ajutorul a ceea ce este negativ în ea. Deci 
eul nu va putea decit să descopere în sine şi negativul, 
adică va putea măcar să-l perceapă. 

2. Realitatea percepţiei se bazează pe faptul că eul 
nu intuieşte ca fiind admis de el ceea ce percepe. Este 
ceva perceput numai în măsura în care eul îl intuieşte 
ca nefiind admis de el. Aşadar, din motivul foarte firesc 
că a fi intuit şi a fi limitat de eu înseamnă unul şi 
acelaşi lucru, noi putem vedea, ce-i drept, dar obiectul 
nostru, eul, nu poate vedea faptul că negativul este 
admis de eu. Eul este limitat (obiectiv) prin aceea că 
se intuieşte (subiectiv); dar eul nu poate să se intu- 

iască în mod obiectiv şi totodată să se intuiască in- 
tuind, aşadar, nu poate să se intuiască nici limitind. 
Realitatea oricărei percepții se bazează pe această im- 
posibilitate de a se obiectiva în actul originar al con- 
ştiinţei de sine şi, totodată, de a se intui ca obiecti- 
vindu-se. 

Iluzia că faptul-de-a-fi-limitat ar fi ceva absolut străin 
eului şi nu poate fi explicat decit prin influenţa prove- 
nită de la un non-eu apare deci numai ca urmare a 
faptului că actul prin care eul devine limitat este un 
act diferit de cel prin care eul se intuieşte ca fiind li- 
mitat, şi anume nu din punctul de vedere al timpului, 
căci în eu este concomitent tot ceea ce noi reprezentăm 
în mod succesiv, ci din punctul de vedere al tipului. 

Actul prin care eul se limitează singur nu este decit 
cel al conştiinţei de sine la care, ca temei explicativ al 
oricărui fapt-de-a-fi-limitat, trebuie să ne oprim fie şi 
pentru că este pur şi simplu de neînțeles cum o in- 
fluenţă oarecare, venită din exterior, se transformă ìn- 
tr-o reprezentare sau într-o cunoaştere. Admiţind chiar 
faptul că un obiect acţionează asupra eului precum 
asupra unui obiect, o asemenea influenţă nu ar putea 
produce totuşi niciodată decit ceva omogen, adică tot 
doar un fapt-de-a-fi-determinat în mod obiectiv. Căci 
legea cauzalităţii este valabilă numai la nivelul lucru- 
rilor de acelaşi tip (lucrurile aceleiaşi lumi) şi nu ajun- 
ge dintr-o lume într-alta. Aşadar, modul în care o exis- 
tenţă originară se transformă într-o cunoaştere ar pu- 
tea fi înţeles numai atunci cînd s-ar putea arăta că şi 
reprezentarea însăşi este un tip de existenţă, ceea ce 
constituie, desigur, explicaţia materialismului, un sis- 
tem care ar fi oportun pentru filozof numai dacă ar 
realiza efectiv ceea ce promite. Dar aşa cum se înfăţi- 
şează pină acum, materialismul este complet neinteli- 
gibil, iar dacă devine inteligibil nu mai diferă, în fapt, 
de idealismul transcendental. — A explica gîndirea ca 
pe un fenomen material este posibil numai prin trans- 
formarea materiei înseşi într-o fantomă, într-o simplă 

modificare a unei inteligenţe ale cărei funcţii comune 
sint gîndirea şi materia. Deci materialismul însuşi con- 
duce înapoi către inteligenţa înţeleasă ca fiind origi- 
nară. Fireşte, tot atit de puţin poate fi vorba despre a 
explica existenţa pe baza cunoaşterii, astfel încit exis- 
tenţa să fie efectul acesteia din urmă; între cele două 
nu este posibil nici un raport de cauzalitate şi amin- 
două nu pot coincide niciodată dacă la origine nu sînt 
una, aşa cum sint în eu. Existenţa (materia), conside- 
rată ca fiind productivă, este o cunoaştere; cunoaşte- 
rea, considerată ca fiind un produs, este o existenţă. 
Dacă într-adevăr cunoaşterea este productivă, ea tre- 
buie să fie total productivă, iar nu parţial; în cunoaște- 
re nimic nu poate veni din exterior, căci tot ce este 
este identic cu cunoaşterea şi nimic nu este în afara 
ei. Dacă un factor al reprezentării se află în eu, trebuie 
să fie şi celălalt, căci în obiect cei doi sint inseparabili. 
Să admitem, de pildă, că doar materialul aparţine lu- 
crurilor; atunci, acest material, înainte de a ajunge la 
eu, trebuie să fie inform cel puţin în trecerea de la 
lucru la reprezentare, ceea ce, fără îndoială, este de 
neconceput. 

Dar dacă eul însuşi admite limitarea originară, cum 
ajunge el să o perceapă, adică să o considere ca pe 
ceva opus lui? Întreaga realitate a cunoaşterii ţine de 
percepţie, iar o filozofie care nu poate explica percepţia 
este tocmai de aceea un eşec. Căci, fără îndoială, ade- 
vărul tuturor cunoştinţelor se bazează pe sentimentul 
constringerii, care le însoţeşte. Existenţa (obiectivita- 
tea) exprimă întotdeauna numai faptul-de-a-fi-limitat 
al activităţii intuitive sau productive. A spune că în 
această parte a spaţiului este un cub nu înseamnă alt- 
ceva decit că în această parte a spaţiului intuiţia mea 
nu poate fi activată decit sub forma cubului. Aşadar, 
temeiul întregii realităţi a cunoaşterii este temeiul limi- 
tării, care este independent de intuiţie. Un sistem care 
suprimă acest temei ar fi un idealism dogmatic, trans- 
cendent. Împotriva idealismului transcendental se lup- 

tă în parte cu argumente care nu sînt probante decit 
împotriva celuilalt idealism, în legătură cu care nici nu 
înţelegem cum ar fi necesar să fie combătut, de vreme 
ce nici n-a încolţit vreodată în mintea unui om. Dacă 
este dogmatic acel idealism care afirmă că percepţia 
nu poate fi explicată pe baza senzaţiilor exterioare, că 
în reprezentare nu există nimic — nici măcar acciden- 
talul — care să aparţină unui lucru în sine, şi că nici 
măcar nu se poate concepe ceva raţional în cazul unei 
asemenea senzaţii exercitate asupra eului, atunci idea- 
lismul nostru este, desigur, dogmatic. Dar numai rea- 
litatea cunoaşterii ar suprima un idealism care ar face 
ca limitarea originară să se producă în mod liber şi 
conştient, în vreme ce, în privinţa acesteia, idealismul 
transcendental ne îngăduie tot atit de puţină libertate 
pe cit poate să o pretindă mereu realistul. El afirmă 
doar că eul nu percepe niciodată lucrul însuşi (căci un 
asemenea lucru nu există încă în acest moment) şi nici 
ceva care trece de la lucru în eu, ci se percepe nemij- 
locit doar pe sine, percepe propria lui activitate supri- 
mată. El nu omite să explice de ce, în pofida acestui 
lucru, este necesar să intuim ca pe ceva complet străin 
eului acea limitare admisă numai de activitatea ideală. 

Această explicaţie este oferită de teza conform căreia 
actul prin care eul este limitat în mod obiectiv este di- 
ferit de actul prin care eul este limitat pentru el însuşi. 
Actul conştiinţei de sine nu explică decit limitarea ac- 
tivităţii obiective. Dar eul, în măsura în care este ideal, 
este o reproducere de sine infinită (vis sui reproductiva 
in infinitum); găsind limita originară, activitatea ideală 
ignoră orice limitare; aşadar, numai prin ea eul se des- 
coperă ca fiind limitat. Temeiul faptului că eul se des- 
coperă ca fiind limitat în această acţiune nu poate re- 
zida în acţiunea prezentă, ci rezidă într-o acţiune tre- 
cută. Aşadar, în acţiunea prezentă eul este limitat fără 
aportul său, dar faptul că se descoperă ca fiind limitat 
fără aportul său este tocmai ceea ce este inclus în per- 
cepţie şi constituie condiţia întregii obiectivităţi a cu- 

noaşterii. Datorită faptului că actul care admite orice 
limitare drept condiţie a oricărei conştiinţe nu este 
conştientizat el însuşi, mecanismul percepţiei face ca 
limitarea să ne apară drept ceva independent de noi, 
iar nu produs de noi. 

3. Orice limitare ne apare numai prin actul conştiinţei 
de sine. Este nevoie să mai zăbovim asupra acestei te- 
ze întrucit, fără îndoială, este cea care ridică majori- 
tatea dificultăţilor în această doctrină. 

Necesitatea originară de a deveni conştient de sine 
şi a reveni la sine constituie deja limitarea, dar aceasta 
este limitarea totală şi completă. 

Nu pentru fiecare reprezentare particulară se naşte 
o nouă limitare; limitarea este admisă pentru totdeau- 
na o dată cu sinteza conținută în conştiinţa de sine; 
eul rămîne permanent în cadrul acestei sinteze unice 
şi originare pe care nu o părăseşte niciodată şi care 
se dezvoltă numai în mod diferit în reprezentările par- 
ticulare. 

Majoritatea dificultăţilor care se găsesc în această 
doctrină îşi are temeiul în nondiferenţierea dintre limi- 
tarea originară şi cea dedusă. 

Limitarea originară care ne este comună cu a tutu- 
ror fiinţelor raţionale constă în faptul că sintem finiţi. 
Graţie acesteia nu sintem separați de alte fiinţe raţio- 
nale, ci de infinitate. Dar orice limitare este în mod 
necesar una determinată; nu se poate imagina că ia 
naştere o limitare în genere fără a lua naştere în ace- 
laşi timp una determinată; aşadar, limitarea determi- 
nată trebuie să ia naştere printr-unul şi acelaşi act cu 
limitarea în genere. Actul conştiinţei de sine este sin- 
teza unică şi absolută; toate condiţiile conştiinţei apar 
simultan prin acest act unic; aşadar, şi limitarea de- 
terminată care, ca şi limitarea în genere, este o con- 
diţie a conştiinţei. 

Faptul că sint limitat în genere rezultă nemijlocit din 
tendinţa infinită a eului de a deveni obiect sieşi; deci 
limitarea în genere poate fi explicată, dar limitarea în 

genere o lasă complet liberă pe cea determinată şi to- 
tuşi amiîndouă apar printr-unul şi acelaşi act. Adunind 
cele două proprietăţi ale limitării determinate, că ea 
nu poate fi determinată de limitarea în genere şi că ia 
naştere totuşi concomitent cu aceasta printr-un act 
unic, rezultă că ea constituie punctul neinteligibil şi 
inexplicabil al filozofiei. Desigur, cu atit mai mult cu 
cît sint limitat în genere, trebuie să fiu într-un mod 
determinat, iar această determinare trebuie să se des- 
făşoare la infinit; această determinare care se desfă- 
şoară la infinit constituie întreaga mea individualitate; 
aşadar, inexplicabil nu este faptul că sînt limitat într-un 
mod determinat, ci însuşi rnodul acestei limitări. De 
exemplu, se poate deduce în genere chiar faptul că 
aparţin unui ordin determinat de inteligenţe, dar nu 
şi că aparţin tocmai acestui ordin; că ocup în cadrul 
acestui ordin un loc determinat, dar nu şi că îl ocup 
tocmai pe acesta. Astfel se poate deduce ca necesar 
faptul că există în genere un sistem al reprezentărilor 
noastre, dar nu şi că sintem îngrădiţi în această sferă 
determinată a reprezentărilor. Desigur, dacă presupu- 
nem deja limitarea determinată, putem deduce din 
aceasta limitarea reprezentărilor particulare; atunci li- 
mitarea determinată nu este decit cea în care sinte- 
tizăm limitarea tuturor reprezentărilor particulare, por- 
nind de la care putem să o deducem deci la rindul ei. 
De exemplu, o dată ce am presupus faptul că această 
parte determinată a universului, iar în cadrul ei, acest 
corp ceresc determinat constituie sfera nemijlocită a 
intuiţiilor noastre externe, se poate deduce şi că, în 
această limitare determinată, sint necesare asemenea 
intuiţii determinate. Căci dacă am putea compara în- 
tregul nostru sistem planetar, am putea deduce, fără 
îndoială, de ce Pămintul nostru constă tocmai din 
aceste materii şi nu din altele, de ce prezintă tocmai 
aceste fenomene şi nu altele, aşadar, de ce, odată pre- 
supusă această sferă a intuiţiei, apar în seria intuiţii- 
lor noastre tocmai acestea, iar nu altele. După ce, prin 

întreaga sinteză a conştiinţei noastre, sintem deja 
transpuşi în această sferă, în ea nu va mai putea 
apărea nimic care să o contrazică şi să nu fie necesar. 
Aceasta rezultă din consecvenţa originară a spiritului 
nostru, care este atit de mare încit orice fenomen care 
tocmai ne apare acum, odată presupusă această limi- 
tare determinată, este atit de necesar încit dacă nu ar 
apărea, întregul sistem al reprezentărilor noastre ar fi 
contradictoriu în sine. 


B. 
Sarcina: 


de a explica modul în care eul se intuieşte pe sine ca 
fiind perceptiv 


Explicaţie 


Intuindu-se pe sine ca fiind limitat în mod originar, 
eul percepe. Această intuire este o activitate, dar eul 
nu poate să intuiască şi să se intuiască, simultan, ca 
fiind intuitiv. Aşadar, în această acţiune el nu conşti- 
entizează nici o activitate; prin urmare, în percepere 
nu este gîndit nicăieri conceptul unei acţiuni, ci numai 
cel al unei afectări. În momentul de faţă eul nu este 
pentru sine decit perceput. Căci singurul lucru per- 
ceput într-adevăr este activitatea sa reală şi îngrădită 
care devine, desigur, obiectul eului. El este şi percep- 
tiv, dar numai pentru noi, cei care filozofăm, nu şi 
pentru el însuşi. Tocmai de aceea, opoziţia admisă o 
dată cu percepţia (opoziţia dintre eu şi lucrul în sine) 
nici nu este admisă în eu pentru eul însuşi, ci numai 
pentru noi. 

Acest moment al conştiinţei de sine se va numi de 
acum înainte cel al percepţiei originare. Este cel în ca- 
re eul se intuieşte în limitarea originară fără a fi con- 
ştient de această intuiţie sau fără ca însăşi această 
intuiţie să devină, la rindul ei, obiectul lui. În acest 

moment, eul este cu totul fixat şi oarecum pierdut în 
sfera celui perceput. 

Aşadar, determinată mai precis, sarcina este urmă- 
toarea: modul în care eul, care pînă acum a fost doar 
perceput, devine deopotrivă perceptiv şi perceput. 

Din actul originar al conştiinţei de sine nu a putut 
fi dedus decit faptul-de-a-fi-limitat. Dacă eul era limitat 
pentru sine, trebuia să se intuiască astfel; această in- 
tuiţie, intermediară între eul nelimitat şi cel limitat, 
era actul percepţiei din care însă, din motivul arătat, 
nu rămine în conştiinţă decit simpla urmă a unei pa- 
sivităţi. Deci acel act al percepţiei trebuie obiectivat la 
rindu-i şi trebuie arătat modul în care şi el este con- 
ştientizat. Este uşor să prevedem că nu putem rezolva 
această sarcină decit printr-un act nou. 

Aceasta este în deplină concordanţă cu desfăşurarea 
metodei sintetice. — Doi factori opuşi, a şi b (subiect 
şi obiect), sint conciliaţi prin acţiunea x, dar în x există 
o nouă opoziţie, c şi d (perceptiv şi perceput); aşadar, 
acţiunea x devine, la rîndul ei, obiect; ea însăşi nu poate 
fi explicată decit printr-o nouă acţiune = z, care con- 
ţine, poate, iarăşi o opoziţie ş.a.m.d. 


Rezolvare 


I. Eul percepe cînd descoperă în sine ceva opus lui, 
adică — întrucit eul nu este decit activitate —, cînd 
descoperă în sine o negare reală a activităţii, faptul- 
de-a-fi-influenţat. Dar spre a fi perceptiv pentru sine, 
eul (cel ideal) trebuie să admită în sine acea pasivitate 
existentă pină acum doar în eul real, ceea ce nu se 
poate întimpla, fără îndoială, decit printr-o activitate. 

Aici sintem chiar în punctul în jurul căruia s-a în- 
virtit empirismul dintotdeauna, fără a putea să-l cla- 
rifice. Senzaţia exterioară îmi explică doar pasivitatea 
percepţiei, cel mult ea explică o reacţie asupra obiec- 
tului care acţionează, cam aşa cum un corp elastic ca- 

re este lovit îl împinge înapoi pe celălalt sau cum o 
oglindă reflectă lumina ce cade pe ea; dar nu explică 
reacţia, revenirea eului la el însuşi, nu explică modul 
în care el raportează la sine ca eu, ca intuitiv, senzaţia 
exterioară. Obiectul nu se înapoiază niciodată în sine 
şi nu raportează la sine nici o senzaţie; tocmai de aceea 
el este lipsit de percepţie. 

Aşadar, eul nu poate fi perceptiv pentru sine fără a 
fi activ în genere. Or, eul care este activ aici nu poate 
fi eul limitat, ci numai cel nelimitabil. Acest eu ideal 
este însă nelimitat numai în opoziţie cu activitatea 
obiectivă, acum limitată, deci doar în măsura în care 
depăşeşte limita. Dacă reflectăm la ceea ce se întimplă 
în fiecare percepţie vom descoperi că în fiecare trebuie 
să fie ceva care cunoaște senzaţia, dar este indepen- 
dent de ea şi o depăşeşte; căci însăşi judecata potrivit 
căreia senzaţia provine de la un obiect presupune o 
activitate care nu ţine de senzaţie, ci vizează ceva si- 
tuat dincolo de senzaţie. Aşadar, eul nu este perceptiv 
dacă în el nu există o activitate care depăşeşte limita. 
Datorită acesteia, ca să fie perceptiv pentru sine, eul 
trebuie să preia în el (cel ideal) ceea ce este străin; dar 
ceea ce este străin există, la rindu-i, în eu: este acti- 
vitatea suprimată a eului. Avind în vedere consecin- 
tele, raportul dintre aceste două activităţi trebuie de- 
terminat acum mai precis. Activitatea nelimitată este 
ideală la origine ca orice activitate a eului deci aşa cum 
este şi activitatea reală; dar în opoziţie cu cea reală, 
ea este ideală numai în măsura în care depăşeşte li- 
mita. Cea limitată este reală numai în măsura în care 
reflectăm la faptul că este limitată; dar este ideală în 
măsura în care reflectăm la faptul că, potrivit princi- 
piului, este identică cu cea ideală; aşadar, ea este reală 
sau ideală în funcţie de cum o privim. Apoi este evi- 
dent că activitatea ideală poate fi diferențiată ca ideală, 
în genere, numai în opoziţie cu cea reală, şi invers, 
fapt ce poate fi confirmat de experimentele cele mai 
simple: de pildă, aşa cum un obiect inventat nu poate 

fi diferențiat ca atare decit în opoziţie cu unul real şi 
aşa cum, la rîndul său, nici un obiect real nu poate fi 
diferențiat ca atare decit în opoziţie cu unul inventat 
şi supus judecății. Presupunind acestea, se pot trage 
următoarele concluzii: 

1. A spune că eul trebuie să fie perceptiv pentru sine 
înseamnă că trebuie să preia activ în sine opusul. Dar 
acest opus nu este nimic altceva decit limita sau punc- 
tul de frinare, iar acesta nu se găseşte decit în activi- 
tatea reală care poate fi diferențiată de cea ideală doar 
cu ajutorul limitei. A spune că eul trebuie să-şi însu- 
şească opusul înseamnă, aşadar, că trebuie să-l preia 
în activitatea lui ideală. Dar acest lucru nu este posibil 
fără ca limita să revină activităţii ideale, şi anume aceas- 
ta ar trebui să se producă printr-o activitate a eului 
însuşi. (După cum devine tot mai clar acum, întreaga 
filozofie teoretică nu are de rezolvat decit această pro- 
blemă: Cum devine ideală îngrădirea sau cum este li- 
mitată chiar activitatea ideală [intuitivă]? Era previzibil 
că, atit cit eul este eu, ar trebui restabilit echilibrul 
tulburat dintre activitatea ideală şi cea reală [mai sus, 
A.2.]. Singura noastră sarcină viitoare este de a afla 
cum se restabileşte acest echilibru.) — Dar limita nu 
cade decit pe linia activităţii reale, şi invers, este reală 
tocmai acea activitate a eului, căreia îi revine limita. 
Apoi, activitatea ideală şi cea reală nu pot fi diferenția- 
te la origine şi făcînd abstracţie de limită; doar limita 
constituie punctul de demarcaţie dintre cele două. 
Aşadar, activitatea nu este ideală, adică nu poate fi 
diferențiată ca ideală decit dincolo de limită sau în mă- 
sura în care depăşeşte limita. 

A spune că limita trebuie să revină activităţii ideale 
înseamnă, aşadar, că trebuie să cadă dincolo de limită, 
ceea ce constituie o evidentă contradicţie. Această con- 
tradicţie trebuie rezolvată. 

2. Eul ideal ar putea să urmărească suprimarea li- 
mitei şi, suprimind-o, limita ar cădea în mod necesar 
şi pe linia activităţii ideale; dar limita nu trebuie su- 

primată, ea trebuie preluată ca limită, adică nesupri- 
mată, în activitatea ideală. 

Sau eul ideal s-ar putea limita singur, aşadar, ar 
putea produce o limită. — Dar nici aceasta nu ar ex- 
plica ceea ce trebuie explicat. Căci atunci limita ad- 
misă în eul ideal nu ar fi aceeaşi cu cea admisă în eul 
real, deşi aşa trebuie să fie. Chiar dacă am accepta 
faptul că eul, pur ideal pină acum, s-ar obiectiva sin- 
gur şi, prin aceasta, s-ar limita, nu am face nici un 
pas mai departe, ci am fi readuşi la primul punct al 
cercetării, unde eul, pur ideal pină atunci, se separă 
şi oarecum se descompune mai întii în ceva subiectiv 
şi ceva obiectiv. 

Aşadar, nu rezultă altceva decit un intermediar între 
suprimare şi producere. Acesta este determinarea. Ce 
trebuie să determin trebuie să existe independent de 
mine. Dar determinindu-l, devine, la rindu-i, prin de- 
terminarea însăşi, ceva dependent de mine. Apoi, de- 
terminînd ceva nedeterminat, îl suprim ca nedetermi- 
nat şi îl produc ca determinat. 

Aşadar, activitatea ideală ar trebui să determine li- 
mita. 

Aici se nasc de îndată două întrebări: 

a) Ce să însemne oare faptul că limita este determi- 
nată de către activitatea ideală? 

Din limită nu rămine acum în conştiinţă decit urma 
unei pasivităţi absolute. Întrucît, percepiînd, eul nu con- 
ştientizează actul, nu rămîne decit rezultatul. Pină acum, 
această pasivitate este complet nedeterminată. Dar pa- 
sivitatea în genere poate fi concepută la fel de puţin 
ca şi limitarea în genere. Orice pasivitate este una de- 
terminată, cu atit mai mult cu cit nu este posibilă decit 
negarea activităţii. Aşadar, s-ar determina limita dacă 
s-ar determina pasivitatea. 

Acea simplă pasivitate constituie simplul material al 
percepţiei, ceea ce este doar perceput. Pasivitatea s-ar 
determina dacă eul i-ar conferi o anumită sferă — un 
cerc de influenţă determinat (dacă admitem aici aceas- 

tă expresie improprie). Atunci, eul ar fi pasiv numai în 
cadrul acestei sfere şi activ în afara ei. 

Acea acţiune de determinare ar constitui deci o pro- 
ducere, iar materialul acestei produceri ar fi pasivita- 
tea originară. 

Se naşte însă cea de-a doua întrebare: 

b) Cum ar putea fi concepută însăşi această produ- 
cere? 

Eul nu poate produce sfera fără a fi activ, dar poate, 
la fel de puţin, să producă sfera ca pe o sferă a li- 
mitării, fără ca tocmai prin aceasta să devină el însuşi 
limitat. — Fiind limitativ, eul este activ; în măsura în 
care este însă cel ce limitează limitarea, devine el în- 
suşi limitat. 

Acea acţiune a producerii constituie, aşadar, reuni- 
rea absolută a activității şi pasivităţii. Eul este pasiv 
în această acţiune, căci nu poate determina limitarea 
fără ca să o şi presupună. Invers însă, nici eul (ideal) 
nu este limitat aici decit în măsura în care vizează să 
determine limitarea. Aşadar, în acea acţiune există o 
activitate care presupune o afectare, şi invers, o afec- 
tare care presupune o activitate. 

Înainte de a reflecta, iarăşi, la această reunire între 
pasivitate şi activitate într-o acţiune, putem să urmă- 
rim ce am ciştiga printr-o asemenea acţiune, dacă ea 
ar fl dovedită efectiv în eu. 

În momentul precedent al conştiinţei, eul nu era pen- 
tru sine decit perceput, iar nu perceptiv. În acţiunea 
de faţă el devine perceptiv pentru sine. El se obiecti- 
vează în genere pentru că se limitează. El se obiecti- 
vează însă activind (fiind perceptiv), pentru că se limi- 
tează numai în limitarea sa. 

Eul (ideal), fiind limitat în activitatea sa, se transfor- 
mă deci în obiect. 

Aici eul se limitează numai în măsura în care este 
activ. Empirismul poate să explice uşor senzaţia pen- 
tru că ignoră complet faptul că eul, pentru a deveni 
limitat ca eu (adică perceptiv), trebuie să fie deja activ. 

— La rindul său, aici eul nu este activ decit în măsura 
în care este deja limitat, iar tocmai această intercon- 
diţionare dintre activitate şi afectare este gindită la ni- 
velul percepţiei, atit cit ea este legată de conştiinţă. 

Dar, poate, tocmai pentru că devine aici perceptiv 
pentru sine, eul încetează de a mai fi perceput, după 
cum în acţiunea precedentă, fiind perceput, nu putea 
fi perceptiv pentru sine. Aşadar, fiind perceput, eul ar 
fi expulzat din conştiinţă, iar în locul său ar apărea 
altceva, opus lui. 

Aşa se şi întimplă. Acţiunea dedusă este o produce- 
re. În această producere însă eul ideal este complet 
liber. Aşadar, motivul pentru care devine limitat în 
producerea acestei sfere nu poate rezida în el însuşi, 
ci trebuie să se găsească în afara lui. Sfera este o pro- 
ducere a eului, dar limita sferei nu este o producere a 
lui în calitate de producător şi, întrucit în momentul 
de faţă al conştiinţei el este doar productiv, limita nu 
este nicidecum un produs al eului. Aşadar, ea nu este 
decit limita dintre eu şi opusul lui, lucrul în sine; deci, 
acum ea nu este nici în eu, nici în afara eului, ci este 
numai punctul comun în care eul şi opusul lui intră 
in contact. 

Aşadar, prin această acţiune, înţeleasă numai în 
funcţie de propria ei posibilitate, s-ar putea deduce şi 
pentru eul însuşi chiar acea opoziţie dintre eu şi lucrul 
în sine, într-un cuvînt, tot ceea ce mai sus era admis 
doar pentru filozof. 


II. Fireşte, din toată această dezbatere vedem că so- 
luţia dată problemei este, fără îndoială, corectă, dar 
această soluţie însăşi nu poate fi încă înţeleasă, lip- 
sindu-ne cîțiva termeni intermediari ai acesteia. 

Prin această soluţie s-a arătat, ce-i drept, că eul ideal 
nu poate deveni pasiv fără să fi fost mai întii activ, 
aşadar, că o simplă senzaţie asupra eului ideal (intui- 
tiv) nu explică în nici un caz percepţia, dar s-a arătat 
şi faptul că, la rindu-i, eul ideal nu poate fi activ în 

maniera determinată mai sus fără să fi fost deja afec- 
tat; într-un cuvint, s-a arătat că în acea acţiune acti- 
vitatea şi pasivitatea se presupun reciproc. 

Fireşte, ultima acţiune, prin care percepţia este ad- 
misă complet în eu, ar putea fi una de acest fel, dar 
între ea şi percepţia originară trebuie să existe şi ter- 
meni intermediari, pentru că, o dată cu acea acţiune, 
ne vedem transpuşi chiar în cercul irezolvabil în care 
s-au învirtit filozofii dintotdeauna şi pe care, dacă 
vrem să răminem fideli demersului nostru de pină 
acum, trebuie mai întîi să ni-l reprezentăm pentru a-l 
înţelege complet. Desigur, prin cele de mai sus am de- 
dus faptul că trebuie să ajungem în acel cerc, nu însă 
şi cum trebuie să ajungem. lar în această măsură toa- 
tă sarcina noastră n-a fost rezolvată efectiv. Sarcina 
era de a explica modul în care limita originară trece 
în eul ideal. Dar este evident că o asemenea primă tre- 
cere nu a devenit inteligibilă cu toate cele spuse pînă 
acum. Am explicat acea trecere printr-o limitare a limi- 
tării, atribuită eului ideal. — Dar cum ajunge doar eul 
în genere să limiteze pasivitatea? — Chiar mărturi- 
seam că această activitate presupunea deja o afectare 
a eului ideal, după cum, invers, şi această afectare 
presupune acea activitate. Trebuie să ajungem la 
temeiul apariţiei acestui cerc şi numai astfel putem 
spera să rezolvăm complet sarcina noastră. 

Ne întoarcem la contradicţia stabilită mai întîi. Eul 
este tot ceea ce este, numai pentru sine. Aşadar, el 
este şi ideal numai pentru sine, dar ideal în măsura 
în care el se admite sau se recunoaşte ca fiind ideal. 
Dacă prin activitate ideală înţelegem doar activitatea 
eului în genere în măsura în care aceasta porneşte nu- 
mai de la el şi este fundamentată doar în el, atunci 
eul nu este la origine altceva decit activitatea ideală. 
Dacă limita revine eului, ea revine, desigur, activităţii 
lui ideale. Dar această activitate ideală, care este limi- 
tată şi în măsura în care este limitată, nu este recu- 
noscută ca ideală tocmai pentru că este limitată. Este 
recunoscută ca ideală numai acea activitate care de- 
păşeşte limita şi în măsura în care o depăşeşte. Deci 

această activitate care depăşeşte limita va fi limitată 
— o contradicţie care rezidă chiar în cerința că eul, 
fiind perceptiv (adică fiind subiect), trebuie să devină 
obiect, contradicţie ce nu poate fi rezolvată decit dacă 
depăşirea limitei şi limitarea sint unul şi acelaşi lucru 
pentru eul ideal sau dacă eul devine real tocmai prin 
faptul că este ideal. 

Admiţind aceasta, admiţind că eul ar fi limitat prin 
simpla depăşire a limitei, el ar fi încă ideal depăşind 
limita; aşadar, fiind ideal sau în idealitatea lui, ar de- 
veni real şi limitat. 

Se pune întrebarea cum poate fi conceput aşa ceva. 

Vom putea rezolva şi această sarcină numai datorită 
faptului că am admis ca infinită tendinţa de a se intui 
pe sine. — Din percepţia originară, în eu nu a rămas 
altceva decit limita, doar ca atare. Pentru noi, eul nu 
este ideal decit în măsura în care depăşeşte limita, 
chiar şi percepind. Dar eul nu se poate recunoaşte pe 
sine ca fiind ideal (adică percepind) fără a opune acti- 
vităţii reale sau reţinute în interiorul limitei activitatea 
sa, care a depăşit limita. Cele două activităţi nu pot fi 
diferenţiate decit prin opoziţionarea şi relaţia lor reci- 
procă. Dar la rindul ei, nici această relaţie nu este po- 
sibilă decît printr-o activitate, situată concomitent în 
interiorul şi în afara limitei. 

Această a treia activitate, ideală şi reală deopotrivă, 
este, fără îndoială, activitatea productivă pe care am 
dedus-o (1) şi în care activitatea şi pasivitatea se in- 
tercondiţionau. 

Aşadar, acum putem stabili şi deduce complet ter- 
menii intermediari ai acelei activităţi productive. — Ei 
sint următorii: 

l. Ca tendinţă infinită de a se intui pe sine, eul era 
deja perceptiv în momentul precedent, adică intuindu-se 
ca fiind limitat. Dar limita există doar între două ele- 
mente opuse, aşadar, eul nu se putea intui ca fiind 
limitat fără a trece în mod necesar către ceva aflat din- 


SISTEMUL FILOZOFIEI TEORETICE 95 


colo de limită, adică fără a depăşi limita. O astfel de 
activitate care depăşeşte limita a fost deja admisă pen- 
tru noi o dată cu percepţia, dar trebuie admisă şi pen- 
tru eul însuşi şi numai în această măsură eul, fiind 
perceptiv, devine obiect sieşi. 

2. Trebuie să devină obiect nu numai obiectivul de 
pînă acum, ci şi subiectivul din eu. Aceasta se întim- 
plă datorită faptului că activitatea care depăşeşte limi- 
ta devine obiect pentru eu. Dar eul nu poate intui o 
activitate ca depăşind limita fără a opune această acti- 
vitate şi a o relaţiona cu o alta, care nu depăşeşte li- 
mita. Această intuiţie de sine în activitatea sa ideală 
şi în cea reală, în activitatea sa perceptivă, care de- 
păşeşte limita, şi în activitatea sa percepută, care e 
reţinută în interiorul limitei, nu este posibilă decit 
printr-o a treia activitate, deopotrivă reţinută în inte- 
riorul limitei şi depăşind limita, deopotrivă ideală şi 
reală, iar această activitate este cea în care eul, fiind 
perceptiv, devine obiect sieşi. În măsura în care este 
perceptiv, eul este ideal; în măsura în care este obiect, 
e real; aşadar, acea activitate prin care, fiind perceptiv, 
devine obiect trebuie să fie una atit ideală, cit şi reală. 

Explicaţia problemei privitoare la modul în care eul 
se intuieşte percepind a putut fi exprimată deci şi ca 
o explicaţie a modului în care eul devine ideal şi real 
în cadrul uneia şi aceleiaşi activităţi. Această activitate, 
deopotrivă ideală şi reală, este cea productivă, pe care 
am postulat-o şi în care se intercondiţionau activitatea 
şi pasivitatea. Aşadar, geneza celei de-a treia activităţi 
ne explică totodată originea acelui cerc în care ne-am 
văzut plasați o dată cu eul (I). 

Geneza acestei activităţi este însă următoarea. În 
primul act (cel al conştiinţei de sine) este intuit eul în 
genere şi astfel, prin faptul-de-a-fi-intuit, el este limi- 
tat. În cel de-al doilea act, el nu este intuit în genere 
ca fiind limitat, ci într-un mod determinat, însă nu poate 
fi intuit ca fiind limitat fără ca activitatea ideală să 
depăşească limita. Prin aceasta, în eu apare o opoziţie 

între două activităţi care, ca activităţi ale unuia şi ace- 
luiaşi eu, sînt reunite involuntar într-o a treia în care 
este necesară o intercondiţionare a pasivităţii şi acti- 
vităţii sau în care eul nu este ideal decit în măsura în 
care este real şi invers, deci prin care eul, fiind per- 
ceptiv, devine obiect sieşi. 

3. În această a treia activitate eul oscilează între ac- 
tivitatea care a depăşit limita şi cea reţinută. Datorită 
acestei oscilaţii a eului, cele două activităţi întreţin o 
relaţie reciprocă şi sint fixate ca elemente opuse. 

Se pune întrebarea: 

a) sub ce formă este fixată activitatea ideală? În mă- 
sura în care este fixată în genere, ea încetează să fie 
o activitate pură. În aceeaşi acţiune ea este opusă acti- 
vităţii reţinute în interiorul limitei, aşadar, este con- 
cepută ca o activitate fixată, însă opusă eului real. În 
măsura în care este concepută ca fiind fixată, ea do- 
bindeşte un substrat ideal; în măsura în care este con- 
cepută ca o activitate opusă eului real, devine ea însăşi 
— dar numai în cadrul acestei opoziții — activitate rea- 
lă, devine activitate a ceva opus în mod real eului real. 
Dar acest opus în mod real eului real nu este altceva 
decit lucrul în sine. 

Aşadar, activitatea ideală, care a depăşit limita şi a 
devenit obiect, dispare acum ca atare din conştiinţă şi 
se transformă în lucru în sine. 

Este uşor de făcut următoarea observaţie. Conform 
celor spuse anterior, unicul temei al limitării originare 
este activitatea intuitivă sau ideală a eului, dar aici 
tocmai aceasta este reflectată ca temei al limitării pen- 
tru eul însuşi, nu însă chiar ca o activitate a eului, 
căci eul este acum pur real, ci ca o activitate opusă 
eului. Lucrul în sine nu este deci altceva decit umbra 
activităţii ideale, care a depăşit limita, umbră care este 
reflectată asupra eului de către intuiţie, fiind în aceas- 
tă măsură ea însăşi un produs al eului. Dogmaticul 
care consideră drept real lucrul în sine se situează pe 
aceeaşi poziţie pe care se situează eul în momentul de 

faţă. Lucrul în sine îi apare printr-o acţiune şi rămîne 
numai ceea ce a apărut, nu şi acţiunea prin care a 
apărut. Aşadar, la origine eul ignoră faptul că acel opus 
este produsul lui şi trebuie să rămină în această igno- 
ranţă atita timp cit este închis în cercul magic pe care 
conştiinţa de sine îl descrie în jurul eului; doar filozo- 
ful care deschide acest cerc poate răzbate dincolo de 
această iluzie. 

Acum deducţia a avansat atit de mult încît pentru 
eul însuşi există pentru prima dată ceva situat în afara 
eului. În acţiunea de faţă, eul urmăreşte pentru prima 
dată ceva aflat dincolo de limită, iar aceasta însăşi nu 
este altceva decit punctul de contact dintre eu şi opu- 
sul lui. În percepţia originară apărea doar limita, aici 
apare ceva aflat dincolo de limită şi prin care eul îşi 
explică limita. E de aşteptat ca prin aceasta şi limita 
să dobindească o altă semnificaţie, după cum vom ară- 
ta în curind. Percepția originară în care eul nu era de- 
cit perceput se transformă într-o intuiţie în care eul 
devine pentru prima dată perceptiv pentru sine, dar 
tocmai prin aceasta încetează să mai fie perceput. Per- 
cepută, pentru eul care se intuieşte ca fiind perceptiv, 
este activitatea ideală (anterior perceptivă), care a de- 
păşit limita, dar care nu mai este intuită ca o activitate 
a eului. Ceea ce limitează în mod originar activitatea 
reală este eul însuşi, dar eul nu poate fi conştientizat 
ca fiind limitativ fără a se transforma în lucru în sine. 
Cea de-a treia activitate pe care am dedus-o aici este 
cea în care limitatul şi limitativul sint deopotrivă se- 
parate şi reunite. 

A mai rămas să examinăm 

b) ce rezultă, în această acţiune, din activitatea reală 
sau reţinută. 

Activitatea ideală s-a transformat în lucru în sine; 
aşadar, datorită aceleiaşi acţiuni activitatea reală se va 
transforma în opusul lucrului în sine, adică în eul în 
sine. Eul, care pină acum era întotdeauna subiect şi 
obiect deopotrivă, este acum pentru prima dată ceva 

în sine; ceea ce este la origine subiectiv în eu este trans- 
pus dincolo de limită şi este intuit acolo ca lucru în 
sine; ce rămine în interiorul limitei este ceea ce este 
pur obiectiv în eu. 

Aşadar, deducţia se află acum în punctul în care eul 
şi opusul lui se separă nu numai pentru filozof, ci şi 
pentru eul însuşi. Dedublarea originară a conştiinţei 
de sine se împarte acum întrucitva între eu şi lucrul 
în sine. Aşadar, din acţiunea prezentă a eului nu ră- 
mine o simplă pasivitate, ci rămîn două momente opu- 
se în mod real şi pe care se bazează determinarea per- 
cepţiei, iar abia o dată cu aceasta se rezolvă complet 
problema privitoare la modul în care eul devine per- 
ceptiv pentru sine. O problemă la care nu a putut răs- 
punde pînă acum nici o filozofie, iar cel mai puţin din- 
tre toate, empirismul. Totuşi, dacă acesta se strădu- 
ieşte zadarnic să explice trecerea senzaţiei de la eul 
pur pasiv la eul activ şi reflexiv, idealistul întimpină 
însă aceeaşi dificultate a problemei. Căci din orice ar 
apărea pasivitatea, fie dintr-o senzaţie provenită de la 
lucrul aflat în afara noastră, fie din mecanismul origi- 
nar al spiritului însuşi, pasivitatea şi trecerea ce tre- 
buie explicată sint totuşi mereu aceleaşi. Miracolul in- 
tuiţiei productive rezolvă această dificultate şi fără ea 
aceasta nu poate fi nicidecum rezolvată. Căci este evi- 
dent faptul că eul nu se poate intui ca fiind perceptiv 
fără a se intui ca opus sieşi şi ca fiind angajat într-o 
activitate limitativă şi limitată totodată, în acea inter- 
condiţionare dintre activitate şi pasivitate, care apare 
aşa cum am arătat, cu singura diferenţă că această 
opoziţie din eul însuşi, pe care o vede doar filozoful, 
apare obiectului său, eului, ca o opoziţie între el însuşi 
şi ceva aflat în afara lui. 

4. Produsul oscilaţiei dintre activitatea reală şi idea- 
lă este eul în sine, pe de o parte, şi lucrul în sine, pe 
de altă parte, iar ambii constituie factorii intuiţiei pe 
care trebuie să o deducem acum. Mai întii se pune 

intrebarea: Cum sint determinaţi cei doi factori prin 
acţiunea pe care am dedus-o? 

a) Abia am demonstrat că eul este determinat prin 
această acţiune ca fiind pur obiectiv. Dar el este astfel 
numai în interrelaţia în care se găseşte acum cu lucrul 
în sine. Căci dacă eul ar mai conţine limitativul, ar fi 
numai datorită faptului că se manifestă, în timp ce 
acum el este în sine şi oarecum independent de el în- 
suşi, tocmai aşa cum pretinde dogmaticul care nu se 
ridică decit pină la acest punct de vedere. 

(Nu este vorba despre eul care este activ în această 
acţiune, căci acesta este ideal în limitarea lui şi invers, 
este limitat în idealitatea lui, nici despre subiect, nici 
măcar despre obiect, deoarece include întregul eu 
[complet], dar cu rezerva că ceea ce aparţine subiec- 
tului apare ca lucru în sine, iar ceea ce aparţine obiec- 
tului apare ca eu în sine.) 

b) Mai întîi, lucrul nu este determinat decit ca fiind 
opus în mod absolut eului. Dar cum eul este determi- 
nat ca activitate, este determinat şi lucrul, însă ca o 
activitate opusă celei a eului. Dar orice opoziţionare 
este determinată; aşadar, este imposibil ca lucrul să 
se opună eului fără ca el să fie şi limitat. Se explică 
aici ce înseamă că eul trebuie să limiteze, la rindul lui, 
şi pasivitatea (I). Pasivitatea este limitată prin faptul 
că este limitată condiţia ei, lucrul. Limitarea în limitare 
pe care am văzut-o luînd fiinţă chiar la început, o dată 
cu limitarea în genere, se conştientizează însă abia 
prin opoziţia dintre eu şi lucrul în sine. Lucrul este 
determinat ca activitate opusă eului, iar prin aceasta, 
ca temei al limitării în genere, ca activitate ea însăşi 
limitată, iar prin aceasta, ca temei al limitării determi- 
nate. Prin ce este limitat lucrul? Prin aceeaşi limită 
prin care este limitat şi eul. În eu este atita activitate, 
cită nonactivitate este în lucru şi invers. Numai prin 
această limitare comună sint amindouă în interacţiu- 
ne. Doar filozoful vede că limita eului şi a lucrului este 

una şi aceeaşi limită, altfel spus, că lucrul e limitat 
doar în măsura în care e limitat eul, iar eul, doar în 
măsura în care e limitat obiectul, pe scurt, acea inter- 
condiționare între activitatea şi pasivitatea din eu în 
acţiunea de faţă; în acţiunea următoare o va recunoaş- 
te şi eul, dar, după cum ne putem aştepta, sub o cu 
totul altă formă. Limita este întotdeauna aceeaşi care 
a fost admisă la origine de eul însuşi, numai că acum 
ea nu mai apare doar ca limită a eului, ci şi ca limită 
a lucrului. Lucrul dobîndeşte numai atita realitate cîtă 
a fost suprimată în eul însuşi prin acţiunea lui origi- 
nară. Dar aşa cum eul apare sieşi limitat fără aportul 
lui, şi lucrul îi va apărea ca fiind limitat fără aportul 
lui, iar pentru a corela şi acest rezultat cu punctul de 
la care am plecat, observăm că aici activitatea ideală 
este limitată în mod nemijlocit prin faptul că ea depă- 
şeşte limita şi este intuită ca atare. 

De aici se poate deduce uşor modul în care prin 
acea acţiune 

c) va fi determinată limita. Întrucît ea este limită pen- 
tru eu şi, totodată, pentru lucru, temeiul ei poate rezi- 
da tot atit de puţin şi în unul, şi în celălalt; căci dacă 
ar rezida în eu, activitatea lui n-ar fi condiţionată de 
pasivitate; dacă ar rezida în lucru, pasivitatea eului n-ar 
fi condiţionată de activitate; pe scurt, acţiunea n-ar fi 
ceea ce este. Nerezidind nici în eu, nici în lucru, te- 
meiul limitei nu rezidă nicăieri; ea este pur şi simplu 
pentru că este şi este astfel pentru că este astfel. Prin 
urmare, atit în privinţa eului, cit şi a lucrului, ea va 
apărea ca fiind absolut contingentă. Aşadar, ceea ce 
este absolut contingent în intuiţie atit pentru eu, cit 
şi pentru lucru este limita; aici, o determinare sau o 
analiză mai precisă nu este încă posibilă şi nu poate 
fi făcută decit în cele ce urmează. 

5. Acea oscilație în urma căreia eul şi lucrul în sine 
rămîn ca termeni opuşi nu poate dura, căci prin aceas- 
tă opoziţie se admite o contradicţie în eul însuşi (care 

oscilează între cei doi). Dar eul este identitate abso- 
lută. Aşadar, cită vreme eul = eu, apare în mod invo- 
luntar şi necesar o a treia activitate, în care cei doi 
termeni opuşi sint aşezaţi într-un echilibru relativ. 

Toată activitatea eului pomeşte de la o contradicţie 
în el însuşi. Căci, fiind identitate absolută, eul nu are 
nevoie, pentru a fi determinat să acţioneze, de nici un 
alt principiu decit de o dedublare în el, iar durata în- 
tregii activităţi spirituale depinde de durata acelei con- 
tradicţii, adică de reapariţia ei continuă. 

Aici, contradicţia apare, ce-i drept, ca o opoziţie între 
eu şi ceva exterior lui, dar, conform celor deduse, ea 
este o contradicţie între activitatea ideală şi cea reală. 
Dacă eul se va intui (percepe) pe sine în cadrul îngră- 
dirii originare, el trebuie să tindă şi dincolo de îngrădi- 
re. Îngrădirea, necesitatea, constringerea, toate acestea 
sint simţite numai în opoziţie cu o activitate neingră- 
dită. Nici nu există ceva real fără imaginar. — Aşadar, 
chiar o dată cu percepţia, în eu se admite deja o con- 
tradicţie. Eul este limitat şi totodată tinde să depăşeas- 
că limita. 

Această contradicţie nu poate fi suprimată, dar nici 
nu poate dura. Aşadar, ea nu poate fi decit conciliată 
printr-o a treia activitate. 

Această a treia activitate este una intuitivă în genere, 
căci cel care este avut în vedere aici ca devenind limi- 
tat este eul ideal. 

Dar această intuire este o intuire a intuirii, căci este 
o intuire a perceperii. — Perceperea este ea însăşi tot 
o intuire, dar o intuire la prima potenţă (de aici, sim- 
plitatea oricăror percepții şi imposibilitatea de a le de- 
fini, căci orice definiţie este sintetică). Aşadar, intuirea 
pe care am dedus-o acum este o intuire la a doua po- 
tenţă sau, ceea ce înseamnă acelaşi lucru, o intuire 
productivă. 

C. 


Teoria intuiției productive 
Avertisment 


Cartesius spunea ca fizician: Daţi-mi materie şi miş- 
care şi vă voi construi din ele universul. Filozoful trans- 
cendental spune: Daţi-mi o natură cu activităţi opuse, 
dintre care una se desfăşoară la infinit, iar cealaltă tin- 
de să se intuiască în această infinitate şi voi face să 
vă apară din ea inteligenţa cu întregul sistem al repre- 
zentărilor ei. Orice altă ştiinţă presupune inteligenţa ca 
fiind deja formată; filozoful o priveşte în devenire şi o 
face să se nască oarecum în faţa ochilor lui. 

Eul nu este decit temeiul pe care se conturează in- 
teligenţa cu toate determinaţiile ei. Actul originar al 
conştiinţei de sine nu ne explică decit modul în care 
eul este îngrădit în aspiraţia originară sub raportul ac- 
tivităţii lui obiective, nu însă şi modul în care este în- 
grădit în activitatea lui subiectivă sau în cunoaştere. 
Abia intuiţia productivă transpune limita originară în 
activitatea ideală şi constituie primul pas al eului către 
inteligenţă. 

Necesitatea intuiţiei productive, care a fost dedusă 
aici în mod sistematic din întregul mecanism al eului, 
trebuie dedusă nemijlocit, ca o condiţie universală a 
cunoaşterii în genere, din conceptul acesteia; căci, da- 
că întreaga cunoaştere îşi ia realitatea dintr-o cunoş- 
tinţă nemijlocită, aceasta nu poate fi întilnită decit în 
intuiţie, în timp ce conceptele nu sînt decit umbre ale 
realităţii, proiectate printr-o capacitate reproductivă, 
intelectul, care presupune el însuşi ceva superior ce 
nu are un original exterior lui şi care produce din sine 
însuşi prin forţa sa originară. De aceea idealismul ne- 
autentic, adică un sistem care transformă în aparenţă 
întreaga cunoaştere, ar fi cel care suprimă orice nemij- 
locire din cunoaşterea noastră, admiţind de exemplu 

în exteriorul nostru originale independente de repre- 
zentări, în timp ce un sistem care caută originea lu- 
crurilor într-o activitate, deopotrivă ideală şi reală a 
spiritului, ar trebui să fie şi realismul perfect, tocmai 
pentru că este idealismul perfect. Dacă, în speţă, cu- 
noaşte lucrurile în sine şi în mod nemijlocit, realismul 
perfect nu este posibil decit în cineva care recunoaşte 
în lucruri numai propria sa realitate, îngrădită prin ac- 
tivitatea sa proprie. Căci, precum un suflet imanent al 
lucrurilor, acesta ar pătrunde în ele ca în organismul 
lui nemijlocit şi le-ar străbate cu privirea în chip ori- 
ginar mecanismul intem, aşa cum un maestru îşi cu- 
noaşte perfect opera. 

În schimb, putem încerca să explicăm evidenţa in- 
tuiţiei sensibile pe baza ipotezei că în intuiţia noastră 
se adaugă ceva printr-un stimul sau printr-o senzaţie. 
În primul rind, nu obiectul însuşi, ci doar efectul lui 
va trece în cel care îşi reprezintă, prin stimul asupra 
acestuia. Dar în intuiţie nu este prezent simplul efect 
al unui obiect, ci, în mod nemijlocit, obiectul însuşi. 
Am putea încerca, eventual, să explicăm modul în care 
obiectul se adaugă senzaţiei pe baza raţionamentelor, 
chiar dacă în intuiţia însăşi nu ar apărea absolut ni- 
mic dintr-un raţionament sau dintr-o mediere cu aju- 
torul conceptelor, de exemplu al celor de cauză şi efect, 
şi chiar dacă ceea ce vedem în intuiţie ar fi obiectul 
însuşi, iar nu un simplu produs al silogismului. Sau 
am putea să explicăm alăturarea dintre obiect şi per- 
cepţie printr-o facultate productivă pusă în mişcare de 
un impuls exterior, dar atunci nu am explica deloc tre- 
cerea nemijlocită în eu a obiectului exterior care pro- 
duce senzaţia; anume, ar trebui să deducem senzaţia 
sau stimulul ca pomind de la o forţă ce ar putea să 
ia cu totul în stăpinire sufletul şi oarecum să-l pene- 
treze. Aşadar, procedeul cel mai consecvent al dogma- 
tismului rămîne mereu acela de a împinge în zona mis- 
terului originea reprezentărilor despre lucrurile exte- 
rioare şi de a vorbi despre aceasta ca despre o revelaţie 

care face imposibilă orice altă explicaţie sau de a face 
ca apariţia neinteligibilă a ceva atit de străin precum 
reprezentarea rezultată din senzaţia unui obiect exte- 
rior să devină inteligibilă cu ajutorul unei forţe care, 
ca şi divinitatea (unicul obiect nemijlocit al cunoaşterii 
noastre, potrivit acelui sistem), face posibil chiar şi im- 
posibilul. 

Dogmaticilor nu pare să le fi trecut nici pe departe 
prin minte faptul că într-o ştiinţă precum filozofia nu 
este valabilă nici o presupunere, că, mai degrabă, într-o 
astfel de ştiinţă se cer deduse înainte de toate tocmai 
acele concepte care sint de altfel cele mai comune şi 
mai familiare. Astfel, diferenţierea dintre ceva ce pro- 
vine din exterior şi ceva ce provine din interior este o 
distincţie care necesită, fără îndoială, o justificare şi o 
explicaţie. Dar tocmai prin faptul că o explic admit o 
zonă a conştiinţei în care nu există încă această sepa- 
raţie şi se îmbină lumea interioară şi cea exterioară. 
Fără doar şi poate că o filozofie care, măcar în genere, 
îşi ia drept lege să nu lase nimic nedemonstrat şi ne- 
dedus devine idealism, oarecum fără să vrea şi prin 
simpla ei consecvență. 

Nici un dogmatic n-a încercat încă să descrie sau 
să pună în evidenţă caracterul şi tipul acelei înriuriri 
exterioare, lucru la care totuşi ne-am putea aştepta, 
pe bună dreptate, ca o cerinţă necesară a unei teorii 
de care depinde nici mai mult nici mai puţin decit în- 
treaga realitate a cunoaşterii. Deci aici ar trebui să 
avem în vedere acele sublimări progresive ale materiei 
spre spiritualitate, în cazul cărora nu se omite decit 
un lucru, acela că spiritul este o insulă veşnică la care, 
cu oricite ocolişuri, nu putem ajunge niciodată fără a 
face o săritură în afara materiei. 

Pretextul caracterului absolut neinteligibil nu poate 
rezista mult timp în faţa unor asemenea cerinţe, în- 
trucit reapare mereu imboldul de a înţelege acel me- 
canism şi întrucit o filozofie care se laudă că nu lasă 
nimic nedemonstrat pretinde să fi descoperit într-adevăr 

acel mecanism; deci ar trebui să găsim chiar în expli- 
caţiile ei ceva neinteligibil. Dar tot neinteligibilul din 
ea se găseşte numai plecind de la un loc comun, iar 
îndepărtarea de acesta constituie prima condiţie a ori- 
cărei înţelegeri a filozofiei. De exemplu, cel pentru care 
nu există în toată activitatea spiritului nimic incon- 
ştient şi nici o zonă în afară de cea a conştiinţei, acela 
va înţelege tot atit de puţin modul în care inteligenţa 
uită de sine în produsele ei, pe cit va înţelege modul 
în care artistul se poate pierde în opera lui. Pentru el 
nu există altceva decit realizarea morală obişnuită, şi 
nicidecum o producere în care necesitatea să fie reu- 
nită cu libertatea. 

Faptul că orice intuiţie productivă rezultă dintr-o con- 
tradicţie etemă care impune inteligenţei — care nu are 
o altă aspirație decit aceea de a reveni la identitatea 
ei — o obligaţie permanentă de a fi activă şi care o 
încătuşează şi o leagă în tipul producerii ei la fel cum 
natura apare încătuşată în produsele ei a fost deja de- 
dus parţial în cele de mai sus şi va fi pus în lumină 
mai departe prin toată teoria intuiţiei. 

În privinţa cuvintului „intuiţie“ trebuie remarcat fap- 
tul că acestui concept nu i se poate adăuga absolut 
nimic senzorial, ca, de exemplu, în cazul în care văzul 
ar fi exclusiv o intuire, deşi limba a atribuit văzul doar 
intuirii, fapt în legătură cu care se poate invoca un 
motiv relativ profund. Mulțimea nechibzuită îşi explică 
văzul prin intermediul razei de lumină; dar ce este oa- 
re raza de lumină? Este tot un văz, şi anume văzul 
originar, intuirea însăşi. 

Întreaga teorie a intuiţiei productive pomeşte de la 
teza pe care am dedus-o şi am demonstrat-o: rapor- 
tindu-se una la cealaltă, activitatea care a depăşit limi- 
ta şi cea reţinută în interiorul limitei se fixează într-o 
opoziţie reciprocă, prima ca lucru în sine, cea de-a doua 
ca eu în sine. 

Aici s-ar putea naşte de îndată întrebarea cum poate 
fi fixată, iar prin aceasta şi limitată, acea activitate ideală 

admisă ca fiind absolut nelimitabilă. Răspunsul este 
că această activitatea nu este limitată ca intuitivă sau 
ca activitate a eului, căci, dacă este limitată, ea înce- 
tează să mai fie activitate a eului şi se transformă în 
lucru în sine. Acum această activitate intuitivă este ea 
însăşi intuită şi astfel nu mai este intuitivă. Or, numai 
activitatea intuitivă ca atare este nelimitabilă. 

Activitatea intuitivă care apare în locul ei este cea 
angajată în producţie, fiind şi reală tocmai din această 
cauză. Fiind intuitivă, această activitate ideală încă- 
tuşată şi ea în producţie este tot nelimitabilă. Căci, 
deşi e limitată şi ea în intuiţia productivă, ea este li- 
mitată doar pentru un moment, în timp ce activitatea 
reală este limitată incontinuu. Dacă acum s-ar dovedi, 
eventual, că orice producere a inteligenţei se bazează 
pe contradicţia dintre activitatea ideală nelimitabilă şi 
activitatea reală frinată, producerea va fi tot atit de in- 
finită precum contradicţia însăşi, iar concomitent cu 
activitatea ideală, limitată şi ea în producţie, se instau- 
rează un principiu progresiv în producţie. Orice pro- 
ducere este infinită pentru un moment, dar orice se 
realizează prin această producere va genera condiţia 
unei noi contradicții ce va trece într-o producere şi aşa, 
fără îndoială, la infinit. 

Dacă în eu n-ar fi o activitate care să depăşească 
fiecare limită, eul n-ar părăsi niciodată prima sa pro- 
ducere; el ar fi productiv, iar, în producerea sa, ar fi 
limitat pentru cineva care intuieşte din afara lui, şi nu 
pentru el însuşi. Aşa cum eul, spre a deveni perceptiv 
pentru sine, trebuie să tindă dincolo de ceea ce e per- 
ceput în mod originar, tot astfel, spre a deveni produc- 
tiv pentru sine, trebuie să tindă dincolo de fiecare pro- 
dus. Aşadar, în cazul intuiţiei productive vom fi intri- 
caţi în aceeaşi contradicţie ca şi în cazul percepţiei şi, 
în virtutea aceleiaşi contradicții, pentru noi se va po- 
tenţa din nou şi intuiţia productivă, aşa cum intuiţia 
simplă este potenţată în percepţie. 

Faptul că această contradicţie ar trebui să fie infi- 
nită se poate demonstra în modul cel mai concis astfel: 

În eu există o activitate nelimitabilă, dar această ac- 
tivitate nu există în eul ca atare fără ca eul să o admită 
ca pe o activitate a sa. Dar eul nu o poate intui ca pe 
o activitate a sa fără ca el ca subiect sau substrat al 
activităţii infinite să se diferenţieze de însăşi această 
activitate. Dar tocmai prin aceasta apare o nouă de- 
dublare, o contradicţie între finitudine şi infinitate. Eul 
ca subiect al acelei activităţi infinite este infinit în mod 
dinamic (potentia); activitatea însăşi, admisă ca o acti- 
vitate a eului, devine finită; dar devenind finită, ea este 
extinsă din nou dincolo de limită; fiind însă extinsă 
astfel, este iarăşi limitată. — Şi astfel, această alter- 
nanţă durează la infinit. 

Prin urmare, eul ridicat în acest mod la nivelul inte- 
ligenţei este transpus într-o permanentă stare de ex- 
pansiune şi de contracție, dar tocmai această stare este 
starea formării şi producerii. Activitatea ce se mani- 
festă în acea alternanță va trebui deci să apară ca fiind 
productivă. 


I. Deducerea intuiției productive 


l. Ne-am părăsit obiectul în situaţia oscilării între 
elemente opuse. Aceste elemente opuse sint în sine ab- 
solut ireconciliabile, iar dacă sînt conciliabile, nu sint 
astfel decit datorită aspiraţiei eului de a le concilia, 
singura care le conferă o durabilitate şi le plasează 
într-o relaţie reciprocă. 

Ambele elemente opuse sint influențate numai de ac- 
iunea eului şi în această măsură, atit lucrul în sine, 
cît şi eul, care apare aici pentru prima dată ca fiind 
produsul său, sint un produs al eului. — Eul, al cărui 
produs sint amindouă, se ridică tocmai prin aceasta 
la nivelul inteligenţei. Să ne imaginăm că lucrul în sine 
ar fi în afara eului şi deci aceste două elemente opuse 
s-ar afla în sfere diferite: atunci între ele nu va fi po- 

sibilă absolut nici o conciliere pentru că în sine sint 
ireconciliabile; aşadar, pentru a le reuni va fi nevoie 
de un termen superior care să le sintetizeze. Dar acest 
termen superior este eul însuşi la potenţa superioară 
sau eul ridicat la nivelul inteligenţei, eu despre care 
este vorba mai departe. Căci acel eu în afara căruia se 
situează lucrul în sine nu este decit eul obiectiv sau 
real; cel în care este lucrul în sine este eul real şi ideal 
deopotrivă, adică eul dotat cu inteligenţă. 

2. Acele elemente opuse sint legate numai printr-o 
acţiune a eului. Dar eul nu se intuieşte pe sine în 
această acţiune, aşadar, acţiunea dispare întrucitva 
din conştiinţă şi nu rămine în conştiinţă decit opoziţia 
ca opoziţie. Dar opoziţia nu putea rămine chiar ca opo- 
ziţie în conştiinţă (elementele opuse s-ar fi distrus re- 
ciproc), fără o a treia activitate care să le separe (să le 
opună) şi, tocmai prin aceasta, să le reunească. 

Condiţia intuiţiei productive este să apară în con- 
ştiinţă opoziţia ca atare sau cele două elemente opuse 
ca flind opuse în mod absolut (nu numai relativ). Di- 
ficultatea constă tocmai în a explica acest lucru. Căci 
în eu totul apare numai prin acţiunea lui, aşadar, şi 
această opoziţie. Dar dacă este admisă printr-o acţiune 
a eului, opoziţia încetează tocmai prin aceasta să mai 
fie absolută. Această dificultate nu poate fi rezolvată 
decit în felul următor. Însăşi acea acţiune trebuie să 
se piardă în conştiinţă, căci atunci nu vor rămine ire- 
conciliabile în sine (prin ele însele) decit cele două 
componente ale opoziţiei (eul în sine şi lucrul în sine). 
Căci în acea acţiune originară ele nu fuseseră legate 
decit prin acţiunea eului (aşadar, nu prin ele însele), 
acţiune care slujea numai la conştientizarea lor, iar du- 
pă ce a jucat acest rol dispare ea însăşi din conştiinţă. 

Pentru conştiinţă s-a cîştigat un cimp larg prin fap- 
tul că acea opoziţie rămine ca atare în conştiinţă. Căci 
acum, prin această opoziţie identitatea conştiinţei a fost 
absolut suprimată nu numai pentru cercetător, ci şi 
pentru eul însuşi, iar eul a fost condus deci în acelaşi 

punct al cercetării în care ne situaserăm iniţial noi în- 
şine, doar că în acest punct mai multe lucruri trebuie 
să îi apară eului cu totul altfel decit ne apăreau nouă. 
Iniţial noi am recunoscut eul într-o divergență a acti- 
vităţilor opuse. Fără a cunoaşte acea divergență, eul a 
trebuit s-o concilieze involuntar şi oarecum orbeşte în- 
tr-o construcţie comună. În această construcţie era 
angajată ca atare şi activitatea ideală nelimitabilă a 
eului, aşadar, din această construcţie nu putea rămi- 
ne, ca limitată, decit activitatea reală. În momentul de 
faţă, întrucit acea divergență devine obiectul eului în- 
suşi, ea s-a transformat, pentru eul care se intuieşte 
pe sine, în opoziţia dintre eu (ca activitate obiectivă) şi 
lucrul în sine. Deci, întrucit activitatea intuitivă se si- 
tuează acum în afara conflictului (lucru care se pro- 
duce tocmai prin ridicarea eului la nivelul inteligenţei 
sau prin faptul că acea divergență însăşi devine tot 
obiectul eului), acea opoziţie va putea fi suprimată 
acum pentru eul însuşi într-o construcţie comună. De 
asemenea, este evident de ce pentru eul însuşi, dar ni- 
cidecum pentru filozof, opoziţia cea mai originară este 
cea dintre eu şi lucrul în sine. 

3. Acea opoziţie ireconciliabilă în sine este admisă 
în eu numai în măsura în care eul o intuieşte ca atare, 
intuire pe care am dedus-o deja, dar pe care am pri- 
vit-o pină acum doar parţial. Căci în virtutea identităţii 
originare a esenței sale, eul nu poate intui opoziţia fără 
a produce în ea, iarăşi, o identitate şi, prin aceasta, o 
relaţie reciprocă a eului cu lucrul şi a lucrului cu eul. 
Or, în acea opoziţie lucrul nu apare decit ca activitate, 
dar ca o activitate opusă eului. Aceasta este fixată într-a- 
devăr prin acţiunea eului, dar numai ca activitate. Aşa- 
dar, lucrul pe care l-am dedus pină acum este tot unul 
activ, iar nu fenomenul în pasivitatea, în nonactivita- 
tea sa. La acesta nu vom ajunge niciodată, dacă nu 
reinstituim în obiectul însuşi o opoziţionare, pentru ca 
astfel să-l echilibrăm. Lucrul în sine este o pură acti- 
vitate ideală la care nu putem cunoaşte altceva decit 

opoziţia ei faţă de activitatea reală a eului. Ca şi lucrul, 
eul nu este decit activitate. 

Aceste activităţi opuse nu se pot despărţi întrucit ele 
sint deja reunite prin limita comună ca punct de con- 
tact. Cu toate acestea, ele nici nu pot coexista fără să 
se reducă nemijlocit la un al treilea termen comun. 
Abia o dată cu acesta, ele sint suprimate ca activităţi. 
Or, acest al treilea termen care se naşte din ele nu 
poate fi nici eu, nici lucru în sine, ci doar un produs 
situat la mijloc, între cele două. De aceea, în intuiţie, 
acest produs nu va apărea ca lucru în sine sau ca 
lucru activ, ci numai ca fenomen al acelui lucru. În 
măsura în care este activ şi constituie cauza afectării 
noastre, lucrul se situează deci dincolo de momentul 
intuiţiei sau este alungat din conştiinţă prin intuiţia 
productivă care, oscilind între lucru şi eu, produce ceva 
care se află la mijloc, între cele două şi care, sepa- 
rindu-le, este o expresie comună a amindurora. 

Nu eul însuşi, ci tot noi vedem că acest al treilea 
termen este obiectul intuiţiei sensibile — şi nici pentru 
noi nu este încă demonstrat acest fapt, ci abia urmea- 
ză să fle demonstrat. 

Această demonstraţie nu poate fi alta decit următoa- 
rea: În produs nu există decit ceea ce există în activi- 
tatea productivă, iar ceea ce este introdus prin sinteză 
trebuie să se şi poată dezvolta din aceasta prin ana- 
liză. Aşadar, în produs trebuie să se arate urma celor 
două activităţi, atit a eului, cit şi a lucrului. 

Pentru a şti prin ce se pot recunoaşte în produs cele 
două activităţi, trebuie să ştim mai întîi prin ce se di- 
ferenţiază în genere acestea. 

Una dintre cele două activităţi este cea a eului, care 
este infinită la origine, adică înainte de limitare (iar 
pentru eul însuşi aceasta trebuie explicată abia aici). 
Dar nu există nici un motiv să admitem drept finită 
activitatea opusă eului, ci, aşa cum activitatea eului 
este infinită, tot astfel trebuie să fie şi activitatea opu- 
să lui, cea a lucrului. 

Dar două activităţi care se opun şi se exceptează re- 
ciproc nu pot fi concepute nicidecum drept infinite da- 
că amindouă au un caracter pozitiv. Căci între acti- 
vităţi la fel de pozitive nu este posibilă decit o opoziţio- 
nare relativă, adică o simplă opoziţionare în funcţie de 
direcţie. 

(De exemplu, dacă asupra unuia şi aceluiaşi corp 
acţionează din direcţii opuse două forţe egale, A şi A, 
ambele sint în primul rind pozitive, astfel încît dacă 
sint corelate ia naştere o forţă dublă; aşadar, cele două 
nici nu:se opun în mod originar sau absolut, ci numai 
datorită raportului lor cu corpul; de îndată ce ies din 
acest raport, ambele redevin pozitive. Este chiar com- 
plet indiferent care dintre cele două este considerată 
pozitivă şi care negativă. În fine, ele se pot diferenţia 
numai datorită direcțiilor lor opuse.) 

Aşadar, dacă atit activitatea eului, cit şi cea a lu- 
crului ar fi pozitive, deci dacă ele n-ar fi opuse decit 
în mod relativ, ambele ar trebui să se poată diferenţia 
măcar în funcţie de direcţiile lor. Dar atunci ambele 
activităţi sint considerate infinite, iar în infinit nici nu 
există direcţie; aşadar, cele două activităţi trebuie să 
se poată diferenţia iniţial printr-o opoziţionare supe- 
rioară celei pur relative. Una dintre acele activităţi ar 
trebuie să fie negația absolută, nu doar relativă, a ce- 
leilalte; cum este posibil acest lucru nu se arată încă; 
doar se afirmă că trebuie să fie astfel. 

(Să înlocuim acele forţe opuse mai sus doar în mod 
relativ cu două forţe dintre care una = A şi cealaltă = 
-A; atunci -A este la origine negativă şi opusă în mod 
absolut lui A; dacă le corelez pe amindouă nu ia naşte- 
re, ca mai sus, o forţă dublă, ci expresia pentru core- 
larea lor este: A + [—A] = A - A. De aici se poate ob- 
serva în treacăt de ce nu este nevoie ca matematica 
să aibă în vedere deosebirea dintre opoziţionarea ab- 
solută şi cea relativă: deoarece pentru calcul formulele 
a-a şi a + [-a], dintre care prima este expresia opo- 
ziţionării relative, iar cea de-a doua expresia opozi- 

ţionării absolute, sint complet echivalente. Această deo- 
sebire este însă cu atit mai importantă pentru filozofie 
şi pentru fizică, aşa cum se va arăta limpede în con- 
tinuare. A şi -A nici nu pot fi diferenţiate doar în func- 
ţie de direcţiile lor opuse, întrucît una este negativă 
nu numai în cazul acestui raport, ci în mod absolut 
şi conform caracterului ei.) 

Dacă aplicăm acestea în cazul de faţă, observăm că 
activitatea eului este în sine pozitivă şi constituie te- 
meiul oricărei pozitivităţi. Căci ea a fost caracterizată 
ca o aspirație de a se extinde la infinit. Deci activitatea 
lucrului în sine ar trebui să fie negativă în mod abso- 
lut şi conform caracterului ei. Dacă prima ar fi o aspi- 
raţie de a umple infinitul, în schimb cea de-a doua ar 
trebui să poată fi concepută doar ca limitind-o pe cea 
dintii. În sine şi pentru sine ea însăşi n-ar fi reală şi 
ar trebui să-şi dovedească realitatea numai în opoziţie 
cu cealaltă, prin limitarea permanentă a acţiunii ei. 

Aşa şi este. Ce ne apare din perspectiva actuală ca 
activitate a lucrului în sine nu este altceva decit acti- 
vitatea ideală a eului, o activitate ce revine în sine, iar 
aceasta nu poate fi reprezentată decit ca activitate ne- 
gativă în raport cu cealaltă. Activitatea obiectivă sau 
reală există pentru sine şi este chiar dacă nu este in- 
tuitivă; cea intuitivă sau limitativă, în schimb, nu este 
nimic fără ceea ce urmează să fie intuit sau limitat. 

În schimb, din faptul că ambele activităţi se opun 
în mod absolut rezultă că trebuie să fie admise în unul 
şi acelaşi subiect. Căci numai atunci cînd două acti- 
vităţi opuse sint activităţi ale unuia şi aceluiaşi su- 
biect, una poate fi opusă în mod absolut celeilalte. 

(De exemplu, să ne imaginăm că un corp este ridicat 
de la pămînt de o forţă = A; el va reveni pe pămint cu 
o permanentă abatere de la linia dreaptă din cauza ac- 
ţiunii continue a forţei de gravitație. Dacă ne imaginăm 
că greutatea acţionează prin ciocnire, A şi impulsul B 
al greutăţii, venit din direcţie opusă, sint, amindouă, 
forţe pozitive şi se află doar într-o opoziţie relativă, ast- 

fel încît este complet arbitrar pe care dintre cele două, 
A sau B, o considerăm negativă. În schimb, dacă ad- 
mitem că nicidecum cauza greutăţii nu se află în afara 
punctului din care porneşte forţa A, cele două forţe A 
şi B vor avea o sursă comună, de unde este imediat 
evident faptul că una dintre ele este negativă în mod 
necesar şi originar, precum şi faptul că dacă A, forţa 
pozitivă, este o forţă care acţionează prin contact, forţa 
negativă trebuie să fie una care acţionează şi de la dis- 
tanţă. Primul caz constituie un exemplu pentru o opo- 
ziţionare pur relativă, cel de-al doilea, pentru una ab- 
solută. Desigur, pentru calcul, nu însă şi pentru fizică, 
este indiferent care dintre cele două este avută în ve- 
dere.) 

Aşadar, dacă ambele activităţi au unul şi acelaşi su- 
biect, eul, se înţelege de la sine că ele trebuie să fie 
opuse în mod absolut; şi, invers, dacă amindouă sint 
opuse în mod absolut, se înţelege de la sine că ele sint 
activităţi ale unuia şi aceluiaşi subiect. 

Dacă cele două activităţi ar fi împărţite între subiecţi 
diferiţi, aşa cum ar părea să fie cazul aici întrucit am 
admis-o pe una ca activitate a eului, iar pe cealaltă ca 
activitate a lucrului, atunci tendinţa infinită a eului ar 
putea fi într-adevăr limitată printr-o tendinţă (a lucru- 
lui în sine) care vine din direcţia opusă. Abia atunci 
lucrul în sine ar trebui să fie în afara eului. Dar lucrul 
în sine se află doar în afara eului real (practic); cele 
două sint reunite prin magia intuiţiei şi, ca activităţi 
admise într-un subiect identic (inteligenţa), nu sînt 
opuse în mod relativ, ci absolut. 

4. Activităţile opuse ce trebuie să constituie condiţia 
intuiţiei sint determinate acum mai riguros, iar pentru 
amindouă s-au găsit caractere independente de direc- 
tiile lor. O activitate, cea a eului, este cunoscută pe 
baza caracterului ei pozitiv, cealaltă, pe baza faptului 
că nu poate fi concepută decit ca limitativă pentru o 
activitate pozitivă. Acum trecem pentru aplicarea aces- 
tor determinări la întrebarea pusă mai sus. 

În produsul comun ce se iveşte din opoziţionarea ce- 
lor două activităţi trebuie să se arate urma ambelor 
activităţi, iar întrucit cunoaştem caracterul aminduro- 
ra, trebuie să putem caracteriza şi produsul în funcţie 
de acesta. 

Tocmai pentru că este produs al unor activităţi opu- 
se, produsul trebuie să fie finit. 

Apoi, produsul este un produs comun al activităţilor 
opuse; deci, o activitate nu o poate suprima pe cea- 
laltă, ambele trebuie să apară laolaltă în produs, nu 
însă ca identice, ci drept ceea ce sint ca activităţi opu- 
se care se echilibrează reciproc. 

Într-adevăr, în măsura în care se menţin reciproc în 
echilibru, cele două nu vor înceta să fie activităţi, dar 
nu vor apărea ca activităţi. — Să ne amintim, iarăşi, 
de exemplul pirghiei. Ca pirghia să rămină în echilibru 
trebuie ca la cele două extremităţi să atime aceleaşi 
greutăţi la distanţe egale de punctul de sprijin. Fiecare 
greutate în parte trage în jos, dar nu poate avea efect 
(nu apare ca fiind activă), ambele se limitează la efec- 
tul comun. La fel şi în privinţa intuiţiei. Cele două ac- 
tivităţi care se echilibrează nu încetează prin aceasta 
să mai fie activităţi, căci echilibrul există doar în mă- 
sura în care ambele activităţi se opun între ele ca acti- 
vităţi, numai produsul este un produs în repaus. 

Apoi în produs, întrucit acesta va fi unul comun, 
trebuie să poată fi găsită însă şi urma celor două ac- 
tivităţi. Aşadar, în produs se vor putea distinge două 
activităţi opuse, una care este absolut pozitivă şi are 
tendinţa de a se extinde la infinit şi alta care, fiind 
opusă primeia în mod absolut, vizează finitudinea ab- 
solută şi tocmai de aceea nu poate fi cunoscută decit 
ca limitativă pentru activitatea pozitivă. 

Numai pentru că sint opuse în mod absolut, cele 
două activităţi pot fi şi infinite. Ambele sînt infinite doar 
în sens opus. (Infinitatea şirului numerelor în direcţii 
opuse slujeşte ca explicaţie. În genere, o mărime finită 
= 1 poate fi multiplicată la infinit, astfel încît pentru 

ea putem găsi întotdeauna un divizor, dar dacă admi- 
tem să fie multiplicată peste orice limită, ea este atunci 
5 adică infinit de mare. Tot ea poate fi redusă la in- 
finit împărțindu-se la infinit; dacă admitem acum ca 
divizorul să crească dincolo de orice limită, ea este = 


l E £ 
pag adică infinit de mică). 


Deci una dintre activități, dacă ar fi nelimitată, ar 
produce infinitul pozitiv, iar cealaltă, în aceleaşi con- 
diţii, infinitul negativ. 

Aşadar, în produsul comun trebuie să se întilnească 
urma a două activităţi dintre care una ar crea în neli- 
mitarea ei infinitul pozitiv, iar cealaltă infinitul negativ. 

Apoi însă, aceste două activităţi nu pot fi opuse între 
ele în mod absolut fără a fi activităţi ale unuia şi ace- 
luiaşi subiect. Aşadar, nici nu pot fi reunite într-unul 
şi acelaşi produs fără o a treia, care să le sintetizeze 
pe amindouă. În produs va trebui să apară deci, în 
afara celor două activităţi, şi urma unei a treia acti- 
vităţi, sintetizatoare a celor două opuse. 

După ce s-au dedus complet caracterele produsului 
nu mai este nevoie decit să demonstrăm că toate aces- 
tea se regăsesc în ceea ce numim materie. 


II. Deducerea materiei 


l. Cele două activităţi care se echilibrează în produs 
nu pot apărea decit ca activităţi fixate în repaus, aşa- 
dar, ca forțe. 

Potrivit caracterului ei, una dintre aceste forţe va fi 
pozitivă, în aşa fel încit s-ar extinde la infinit dacă nu 
ar fi limitată de o forţă opusă. — Numai demonstraţia 
transcendentală arată că materiei îi revine o astfel de 
forţă expansivă infinită. Cu cit una dintre cele două 
activităţi, pe baza căreia se construieşte produsul, tin- 

de către infinit potrivit caracterului ei, cu atit unul 
dintre factorii produsului trebuie să fie şi o forţă ex- 
pansivă infinită. 

Lăsată în voia ei, această forţă expansivă infinită ca- 
re este concentrată în produs s-ar extinde la infinit. 
Deci faptul că este reţinută la nivelul unui produs finit 
nu poate fi înţeles decit cu ajutorul unei forţe negative 
opuse şi restrictive, care, corespunzind activităţii limi- 
tative a eului, trebuie să se poată manifesta de ase- 
menea în produsul comun. 

Aşadar, dacă în momentul de faţă eul ar putea re- 
flecta asupra construcţiei sale, ar găsi-o ca un produs 
comun a două forţe care se echilibrează şi dintre care 
una ar produce pentru sine ceea ce este infinit de ma- 
re, pe cînd cealaltă, în nemărginirea ei, ar reduce pro- 
dusul la ceea ce este infinit de mic. — Dar eul nu re- 
flectă încă, în momentul de faţă. 

2. Pină acum am avut în vedere doar caracterul 
opus al celor două activităţi şi al forţelor corespunză- 
toare lor, dar de caracterul opus al celor două depind 
şi direcţiile lor opuse. Aşadar, putem pune întrebarea 
cum se vor diferenţia cele două forţe chiar în funcţie 
de simplele lor direcţii; întrebarea ne va conduce către 
determinarea mai riguroasă a produsului şi ne va des- 
chide drumul spre o nouă cercetare, întrucit este, fără 
îndoială, o întrebare foarte importantă: Cum pot acţio- 
na în direcţii opuse forţe pe care le considerăm că ac- 
ţionează pornind dintr-unul şi acelaşi punct? 

Despre una dintre cele două activităţi s-a admis că 
tinde în mod originar către infinitul pozitiv. Dar în in- 
finit nu există direcţie. Căci direcţia înseamnă deter- 
minaţie, iar determinaţia = negaţie. Aşadar, activitatea 
pozitivă va trebui să apară în produs ca o activitate 
care este în sine complet lipsită de direcţie şi merge 
tocmai din această cauză în orice direcţie. Dar trebuie 
remarcat iarăşi faptul că acea activitate ce merge în 
orice direcţie se diferenţiază ca atare măcar din per- 
spectiva reflecţiei, căci în momentul producerii activi- 

tatea nu se diferenţiază întotdeauna de direcţia ei, iar 
modul în care eul însuşi face această diferenţiere va 
constitui obiectul unei probleme aparte. Se pune acum 
întrebarea prin ce direcţie se va diferenţia la nivelul 
produsului activitatea opusă activităţii pozitive. Putem 
demonstra riguros cum ajungem să prevedem că, dacă 
activitatea pozitivă reuneşte în sine toate direcţiile, ac- 
tivitatea negativă nu va avea decit o singură direcţie. 
— În conceptul de direcţie este avut în vedere şi con- 
ceptul de expansivitate. Unde nu există expansivitate, 
nu există nici direcţie. Întrucît însă forţa negativă se 
opune în mod absolut forţei expansive, ea trebuie să 
apară ca o forţă care acţionează împotriva oricărei di- 
recţii şi care, aşadar, dacă ar fi neîngrădită, ar consti- 
tui o negaţie absolută a oricărei direcţii la nivelul pro- 
dusului. Dar negația oricărei direcţii este limita abso- 
lută, simplul punct. Aşadar, acea activitate va apărea 
ca una care tinde să readucă orice expansiune la sim- 
plul punct. Acest punct îi va indica direcţia; deci ea 
nu va avea decit o singură direcţie, orientată către acest 
punct. Să ne imaginăm că forţa expansivă acţionează 
pornind din centrul comun C în toate direcţiile, CA, 
CB ş.a.m.d.; în acest caz, forţa negativă sau de atracţie 
va reacţiona, în schimb, pomind din toate direcţiile 
către unicul punct C. — Dar şi pentru această direcţie 
este valabil ceea ce am amintit despre direcţiile forţei 
pozitive. Şi aici, activitatea şi direcţia sint absolut una, 
iar eul însuşi nu le diferenţiază. 

Pe cit de puţin se diferenţiază direcţiile activităţii po- 
zitive şi ale celei negative de activităţile însele, pe atit 
de puţin se diferenţiază şi acele direcţii între ele. Con- 
stituie obiectul unei cercetări ulterioare modul în care 
eul ajunge să facă această diferenţiere prin care deli- 
mitează pentru prima oară spațiul ca spaţiu şi timpul 
ca timp. 

3. Cea mai importantă întrebare care ne-a mai ră- 
mas acum în privinţa raportului dintre cele două forţe 
este cea despre modul în care pot fi reunite într-unul 

şi acelaşi subiect activităţi de orientări opuse. Se înţelege 
cum pot acţiona în direcţii opuse două forţe care por- 
nesc din puncte diferite; nu atit de uşor se poate în- 
ţelege acest lucru în cazul a două forţe care pornesc 
dintr-unul şi acelaşi punct. Dacă CA, CB ş.a.m.d. sint 
liniile pe care acţionează forţa pozitivă, în schimb forţa 
negativă va trebui să acţioneze în direcţia opusă, aşa- 
dar, în direcţiile AC, BC ş.a.m.d. Dacă facem ca forţa 
pozitivă să fie limitată în A, atunci cea negativă, dacă 
ar urma să străbată mai întii toate punctele interme- 
diare dintre C şi A pentru a acţiona asupra punctului 
A, nu s-ar putea diferenţia nicidecum de forţa expan- 
sivă, căci ar acţiona exact în aceeaşi direcţie cu aceas- 
ta. Întrucît însă acţionează în direcţia opusă activităţii 
pozitive, pentru ea va fi valabilă şi reciproca, adică ea 
va acţiona asupra punctului A şi va delimita linia A în 
mod nemijlocit şi fără a parcurge fiecare punct dintre 
C şi A. 

Aşadar, dacă forţa expansivă nu acţionează decit în 
continuitate, în schimb forţa de atracţie sau forţa res- 
trictivă va acţiona nemijlocit sau de la distanţa. 

Potrivit acestui lucru, raportul dintre cele două forţe 
ar fi determinat astfel. — Întrucît forţa negativă acţio- 
nează nemijlocit asupra punctului de limitaţie, dincoa- 
ce de punctul de limitaţie nu va fi altceva decit forţa 
expansivă; dincolo de acest punct însă, forţa de atrac- 
ţie, care acţionează în direcţia opusă forţei expansive 
(deşi porneşte din acelaşi punct), îşi va întinde efectul, 
în mod necesar, la infinit. 

Căci fiind o forţă care acţionează nemijlocit şi pentru 
care nu există distanţă, ea trebuie concepută ca ac- 
ţionind la orice depărtare, deci tinzind spre infinit. 

Aşadar, raportul dintre cele două forţe este acum 
acelaşi cu raportul dintre activitatea obiectivă şi cea 
subiectivă de dincolo de producere. — Aşa cum activi- 
tatea reţinută în interiorul limitei şi activitatea care, 
depăşind limita, tinde spre infinit nu sint decit factori 
ai intuiţiei productive, tot astfel forţa de respingere şi 
cea de atracţie, separate de limita comună (absolut 

contingentă pentru amindouă) — forţe dintre care pri- 
ma este reţinută în interiorul punctului-limită, iar cea 
de-a doua tinde spre infinit prin aceea că limita pe ca- 
re o are în comun cu forţa de respingere nu este o 
limită pentru ea decit în raport cu prima — nu sint 
constructive, ci reprezintă doar factori pentru construc- 
ţia materiei. 

Constructivă nu poate fi decit o a treia forţă care le 
sintetizează pe cele două şi corespunde activităţii sin- 
tetice a eului în intuiţie. Numai graţie acestei a treia 
activităţi sintetice a devenit inteligibil modul în care 
cele două activităţi au putut fi admise ca fiind absolut 
opuse într-unul şi acelaşi subiect. Forţa ce corespunde 
acestei activităţi la nivelul obiectului va fi deci aceea 
graţie căreia cele două forţe aflate în absolută opoziţie 
sint admise într-unul şi acelaşi subiect. 

(În ale sale Prime principii metafizice ale ştiinţei na- 
turii, Kant numeşte forţa de atracţie o forţă penetrantă, 
dar aceasta nu se întimplă decit pentru că el consideră 
deja forţa de atracţie drept forţă de gravitație [deci nu 
în stare pură] şi de aceea nici nu are nevoie decit de 
două forţe pentru construcţia materiei, în vreme ce noi 
deducem că sint necesare trei forţe. — Forţa de atrac- 
ţie în stare pură, adică înţeleasă ca simplu factor al 
construcţiei este, ce-i drept, o forţă ce acţionează ne- 
mijlocit de la distanţă, nu însă şi o forţă penetrantă, 
căci nu e de penetrat nimic acolo unde nu există ni- 
mic. Proprietatea de penetraţie o dobindeşte abia prin 
faptul că este preluată în forţa de gravitație. Forţa de 
gravitație însăşi nu este identică cu forţa de atracţie, 
deşi aceasta din urmă intră în mod necesar în compo- 
nenta celeilalte. Forţa de gravitație nici nu este o forţă 
simplă, ca forţa de atracţie, ci, aşa cum reiese din de- 
ducţie, este o forţă compusă.) 

Abia prin forţa de gravitație, care este efectiv pro- 
ductivă şi creatoare, se încheie construcţia materiei, 
iar acum nu ne rămîne altceva de făcut decit să tragem 
consecinţele esenţiale din această construcţie. 

Consecințe 


Este o cerinţă cu totul îndreptăţită la adresa unei 
cercetări transcendentale aceea de a explica de ce ma- 
teria trebuie să fie intuită în mod necesar ca fiind ex- 
tinsă pe trei dimensiuni, problemă în legătură cu care, 
după cite ştim, nu s-a încercat pină acum nici o ex- 
plicaţie; considerăm deci necesar să adăugăm aici de- 
ducerea nemijlocită a celor trei dimensiuni ale materiei 
pe baza celor trei forţe fundamentale care contribuie 
la construcţia materiei. 

Potrivit cercetărilor anterioare, trebuie să distingem 
in construcţia materiei trei momente. 

a) Primul moment este acela în care cele două forţe 
opuse sint concepute ca fiind reunite într-unul şi ace- 
laşi punct. Pornind din acest punct, forţa expansivă 
va putea acţiona în toate direcţiile; dar direcţiile nu 
sint diferenţiate decit cu ajutorul forţei opuse, singura 
care generează punctul-limită, deci şi punctul deter- 
mină direcţia. Aceste direcţii însă nu trebuie confun- 
date cumva cu dimensiunile, căci linia, oriincotro ar fi 
trasă, nu are niciodată decit o singură dimensiune, 
anume pe cea a lungimii. Forţa negativă determină 
direcţia precisă a forţei expansive, lipsite în sine de 
orientare. S-a demonstrat însă că forţa negativă nu ac- 
ţionează indirect, ci nemijlocit, asupra punctului-limi- 
tă. Aşadar, dacă admitem că forţa negativă acţionează 
nemijlocit dintr-un punct C — socotit drept sediu co- 
mun al ambelor forţe — asupra punctului-limită al li- 
niei — punct ce poate rămîne deocamdată complet ne- 
determinat —, atunci, din cauza acţiunii ei de la dis- 
tanţă, nu vom întilni pînă la o anumită depărtare de 
C absolut nimic din forţa negativă, ci dominantă va fi 
doar forţa pozitivă; atunci însă pe linie va apărea un 
punct oarecare A în care ambele forţe, cea pozitivă şi 
cea negativă venind din direcţia opusă, se vor afla în 
echilibru; deci un punct care nu va fi nici pozitiv, nici 


SISTEMUL FILOZOFIEI TEORETICE 121 


negativ, ci complet in-diferent [indifferent]. Din acest 
punct dominaţia forţei negative va spori pînă cînd 
ajunge preponderentă într-un anumit punct B, în care 
deci va fi dominantă numai forţa negativă şi unde toc- 
mai de aceea linia va fi absolut limitată. Punctul A va 
fi punctul-limită comun ambelor forţe, iar B punctul- 
limită al întregii linii. 

Cele trei puncte aflate pe linia abia construită — C, 
pomind de la care pînă în A este dominantă doar forţa 
pozitivă, A, care este un simplu punct de echilibru al 
celor două forţe, şi în fine B, în care e dominantă nu- 
mai forţa negativă — sint aceleaşi pe care le distingem 
şi la magnet. 

Aşadar, fără a fi intenţionat, o dată cu prima dimen- 
siune a materiei, lungimea, am dedus şi magnetismul, 
din care putem trage acum mai multe concluzii impor- 
tante pe care nu le mai putem dezvolta în această lu- 
crare. De exemplu, din această deducție rezultă că în 
fenomenele magnetice descoperim materia încă în pri- 
mul moment al construcţiei cînd cele două forţe opuse 
sint reunite într-unul şi acelaşi punct; că, prin urma- 
re, magnetismul nu este o funcţie a materiei particu- 
lare, ci o funcţie a materiei în genere, aşadar, o ade- 
vărată categorie a fizicii; că acele trei puncte pe care 
natura ni le-a conservat în cazul magnetului, dar care 
au dispărut în cazul celorlalte corpuri, nu sînt altceva 
decit cele trei puncte deduse a priori şi care ţin de con- 
strucţia reală a lungimii; că, aşadar, magnetismul în 
genere construieşte îndeobşte lungimea ş.a.m.d. Mai re- 
marc doar faptul că această deducție ne lămureşte şi 
asupra fizicii magnetismului, pe care nu l-am fi putut 
descoperi, poate, niciodată pe cale experimentală, anu- 
me, că polul pozitiv (punctul C de mai sus) este sediul 
ambelor forţe. Căci e necesar ca -M să ne apară numai 
în punctul opus B întrucît forţa negativă nu poate ac- 
ţiona decit de la distanţă. Numai presupunînd aceasta, 
cele trei puncte sint necesare pe linia magnetică. În 
schimb, existenţa acestor trei puncte la nivelul magne- 
tului dovedeşte că forţa negativă este o forţă ce acţio- 

nează de la distanţă, după cum totala coincidenţă din- 
tre linia noastră construită a priori şi cea a magnetului 
demonstrează justeţea întregii noastre deducţii. 

b) Pe linia abia construită punctul B este punctul- 
limită al liniei în genere, iar A punctul-limită comun 
ambelor forţe. Prin forţa negativă se instituie în genere 
o limită; dacă forţa negativă este limitată ea însăşi ca 
temei al limitării, ia naştere o limitare a limitării, iar 
acesta cade în punctul A, limita comună a celor două 
forţe. 

Întrucît forţa negativă este la fel de infinită ca şi cea 
pozitivă, pentru ea limita în A va fi la fel de contingentă 
ca şi pentru forţa pozitivă. 

Dacă însă A este contingent pentru ambele forţe, li- 
nia CAB nici nu poate fi concepută altfel decit ca fiind 
divizată în două linii CA şi AB, separate între ele de 
limita A. 

Acest moment care înfăţişează cele două forţe opuse 
exceptindu-se reciproc complet şi fiind separate de limită 
este al doilea moment în construcţia materiei, acelaşi 
care este reprezentat în natură prin electricitate. Căci 
dacă ABC reprezintă un magnet al cărui pol pozitiv 
este A, polul negativ este C, iar B este punctul nul, 
schema electricităţii îmi apare nemijlocit prin faptul că 
îmi reprezint acel corp unic separat în două segmente 
AB şi BC, unde fiecare reprezintă exclusiv una dintre 
cele două forţe. Dar demonstraţia riguroasă a acestei 
afirmaţii este următoarea. 

Atita timp cit cele două forţe opuse sînt concepute 
ca fiind reunite într-unul şi acelaşi punct nu poate apă- 
rea altceva decit linia construită mai sus pentru că for- 
ţa negativă determină direcţia celei pozitive, astfel încît 
aceasta poate tinde numai spre un singur punct în ca- 
re cade limita. De îndată ce cele două forţe se exclud, 
se va întimpla deci invers. Fie punctul C în care sint 
reunite cele două forţe. Să ne imaginăm că acest punct 
se află în repaus; atunci în jurul acestui punct există 
o mulţime de puncte către care el s-ar putea deplasa 

dacă ar fi mobil doar într-un mod mecanic. Dar în 
acest punct este o forţă care poate tinde concomitent 
în toate aceste direcţii, anume, forţa expansivă, lipsită 
iniţial de orientare, adică forţa capabilă să ia orice di- 
recţie. Aşadar, această forţă va putea urma concomi- 
tent toate aceste direcţii, dar în fiecare linie aparte pe 
care o descrie va urma totuşi invariabil numai această 
unică direcţie, atita timp cit forţa negativă nu este se- 
parată de ea; deci ea va acţiona, chiar în orice direcţie, 
numai pe simpla dimensiune a lungimii. De îndată ce 
cele două forţe se exclud complet, se va întîmpla in- 
vers. Anume, îndată ce punctul C se deplasează (de 
pildă, dacă se deplasează în direcţia CA), în locul ime- 
diat următor în care apare, el este deja înconjurat, 
iarăşi, de nenumărate puncte şi se poate deplasa către 
oricare dintre acestea. Aşadar, pornind din fiecare 
punct al liniei CA, forţa expansivă lăsată acum să se 
extindă, numai potrivit tendinței ei, în toate direcţiile, 
va iradia la rindu-i în toate direcţiile linii care formează 
unghiuri cu linia CA şi va adăuga astfel dimensiunii 
lungimii pe cea a lățimii. Dar acelaşi lucru este valabil 
şi pentru toate liniile pe care le răspindeşte în celelalte 
direcţii punctul C, socotit a fi încă în repaus; deci, 
acum nici una dintre aceste linii nu va mai reprezenta 
o simplă lungime. 

Faptul că acest moment al construcţiei este repre- 
zentat în natură prin electricitate rezultă din aceea că 
electricitatea nu acţionează ca magnetismul numai pe 
dimensiunea lungimii, nu caută doar lungimea şi nu 
e dirijată de ea, ci adaugă simplei lungimi a magnetis- 
mului dimensiunea lăţimii, răspindindu-se pe întreaga 
suprafaţă a corpului în care se difuzează; dar rezultă 
şi faptul că în adincime ea acţionează la fel de puţin 
ca magnetismul, căutînd, după cum ştim, numai lun- 
gimea şi lăţimea. 

c) Aşa cum cele două forţe, acum complet separate, 
sint la origine forţe ale unuia şi aceluiaşi punct, tot 
astfel prin scindare trebuie să apară în amindouă o 

aspirație de a se reuni. Dar aceasta se poate produce 
numai prin intermediul unei a treia forţe care se an- 
grenează în cele două forţe opuse şi în care acestea 
pot să se întrepătrundă. Abia această întrepătrundere 
a celor două forţe prin intermediul unei a treia conferă 
produsului caracterul impenetrabil şi, cu această pro- 
prietate, adaugă primelor două dimensiuni o a treia, 
anume grosimea, o dată cu care abia se încheie con- 
strucţia materiei. 

În primul moment al construcţiei, cele două forţe, 
deşi reunite într-un singur subiect, erau totuşi sepa- 
rate, aşa cum pe linia CAB, construită mai sus, nu 
există de la C la A decit o forţă pozitivă, iar de la A la 
B decit una negativă; în cel de-al doilea moment ele 
sînt chiar repartizate unor subiecţi diferiţi. În al treilea 
moment ambele vor fi reunite într-un produs comun, 
astfel încît în tot produsul nu există punct în care să 
nu fie concomitent amiîndouă forţele în aşa fel încit acum 
întregul produs este in-diferent. 

Acest al treilea moment al construcţiei este desem- 
nat în natură prin procesul chimic. Căci faptul că prin 
cele două corpuri nu e reprezentată în procesul chimic 
decit opoziţia originară dintre cele două forţe devine 
evident prin aceea că ele se întrepătrund, ceea ce poate 
fi conceput numai în legătură cu forţele. Dar faptul că 
opoziţia originară este reprezentată prin ambele corpuri 
nu poate fi conceput, iarăşi, fără ca una dintre cele două 
forţe să ajungă absolut preponderentă în fiecare corp. 

Aşa cum cea de-a treia dimensiune li se alătură pri- 
melor două abia prin cea de-a treia forţă, în care cele 
două opuse se întrepătrund astfel încît întregul produs 
este în fiecare punct atit forţă de atracţie, cît şi de res- 
pingere, tot aşa procesul chimic constituie completarea 
primelor două dintre care cea dintii caută doar lungi- 
mea, a doua doar lungimea şi lăţimea, pină cînd, în 
fine, procesul chimic acţionează concomitent pe toate 
cele trei dimensiuni şi tocmai de aceea în el este şi 
posibilă o întrepătrundere efectivă. 

Cînd construcţia materiei parcurge aceste trei mo- 
mente ne putem aştepta a priori ca aceste trei momen- 
te să şi poată fi mai mult sau mai puţin diferenţiate 
în funcţie de fiecare corp natural în parte; poate fi de- 
terminat a priori chiar locul din serie în care oricare 
dintre acele momente trebuie să apară sau să dispară 
cu precădere; de exemplu, primul moment trebuie să 
poată fi diferențiat numai în cazul celor mai rigide cor- 
puri, dar să rămină absolut necunoscut în cazul lichi- 
delor, ceea ce furnizează chiar un principiu a priori pen- 
tru diferenţierea corpurilor naturale — de exemplu, în 
lichide şi solide — şi pentru clasificarea la nivelul lor. 

Dacă se caută o expresie universală în locul expre- 
siei mai speciale a procesului chimic, prin care se înţe- 
lege în genere orice proces care se transformă în pro- 
dus, va trebui să se aibă în vedere mai ales faptul că, 
potrivit principiilor deduse pînă acum, condiţia produ- 
sului real este în genere o triplicitate de forţe, aşadar, 
că trebuie căutat a priori în natură un proces în care 
să poată fi recunoscută, înainte de toate, această tri- 
plicitate de forţe. Un astfel de proces este galvanismul 
care nu este un proces particular, ci expresia univer- 
sală a tuturor proceselor care se transformă în produs. 


Observaţie generală privitoare la prima etapă 


Fără îndoială că nu va fi existind nici un cititor care 
pe parcursul acestei cercetări să nu fi făcut următoa- 
rea observaţie. 

În prima etapă a conştiinţei de sine au putut fi di- 
ferenţiate trei acte; aceste trei acte par să se regăseas- 
că în cele trei forţe ale materiei şi în cele trei momente 
ale construcţiei ei. Aceste trei momente ale construcţiei 
ne dau trei dimensiuni ale materiei, iar acestea, trei 
stadii ale procesului dinamic. Este foarte firesc să ajun- 
gem la ideea că sub aceste forme diferite reapare întot- 

deauna numai una şi aceeaşi triplicitate. Pentru a dez- 
volta această idee şi a înţelege pe deplin legătura deo- 
camdată doar presupusă nu va fi inutilă o comparaţie 
între cele trei acte ale eului şi cele trei momente din 
construcţia materiei. 

Filozofia transcendentală nu este nimic altceva decit 
o potenţare continuă a eului; toată metoda ei constă 
în a conduce eul de la un stadiu al intuiţiei de sine la 
altul pină acolo unde el este admis cu toate determi- 
naţiile conţinute în actul liber şi conştient al conştiin- 
tei de sine. 

Primul act de la care pomeşte întreaga istorie a in- 
teligenţei este actul conştiinţei de sine în măsura în 
care nu e liber, ci încă inconştient. Acelaşi act pe care 
filozoful îl postulează chiar la început şi care este con- 
ceput ca inconştient dă primul act al obiectului nos- 
tru, al eului. 

Pentru noi, dar nu pentru sine, eul este într-adevăr 
în acest act deopotrivă subiect şi obiect; el reprezintă 
întrucitva acel punct pe care l-am observat în construc- 
ţia materiei şi în care cele două activităţi, cea nelimita- 
tă la origine şi cea limitativă, sint încă reunite. 

Iarăşi, numai pentru noi, nu şi pentru eul însuşi, 
rezultatul acestui act este o limitare a activităţii obiec- 
tive prin intermediul celei subiective. Acţionind de la 
distanţă şi neputind fi ea însăşi limitată, activitatea li- 
mitativă trebuie să fie însă concepută ca tinzind să de- 
păşească punctul de limitare. 

Aşadar, acest prim act conţine exact aceleaşi deter- 
minaţii ce au caracterizat şi primul moment al con- 
strucţiei materiei. 

În acest caz, din eul înţeles ca obiect şi ca subiect 
ia naştere într-adevăr o construcţie comună, dar această 
construcţie nu există pentru eul însuşi. Prin aceasta 
am fost împinşi către un al doilea act care este o in- 
tuire de sine a eului în acea limitare. Întrucit eul nu 


SISTEMUL FILOZOFIEI TEORETICE 127 


poate conştientiza faptul că el însuşi admite limitarea, 
această intuire nu este decit o constatare sau o per- 
cepere. Aşadar, întrucit eul nu conştientizează în acest 
act propria sa activitate prin care este limitat, rezultă 
că, în mod nemijlocit şi concomitent cu perceperea, este 
admisă şi opoziţia dintre eu şi lucrul în sine, dar nu 
pentru eu, ci pentru noi. 

În alţi termeni, aceasta nu înseamnă decit că în acest 
al doilea act cele două activităţi, iniţial reunite în eu, 
nu se separă pentru eu, ci pentru noi, în două acti- 
vităţi complet diferite şi care se exclud reciproc, anume 
cea a eului, pe de o parte, şi cea a lucrului, pe de altă 
parte. Activităţile care la origine sint activităţi ale unui 
subiect identic se împart unor subiecţi diferiţi. 

De aici rezultă că cel de-al doilea moment pe care îl 
admitem în construcţia materiei, anume momentul în 
care cele două forţe devin forţe ale unor subiecţi dife- 
riţi, constituie pentru fizică exact ceea ce constituie cel 
de-al doilea act al inteligenţei pentru filozofia transcen- 
dentală. Acum este de asemenea evident faptul că, o 
dată cu primul şi cu cel de-al doilea act, construcţia 
materiei este deja schiţată sau că, fără s-o ştie, eul 
vizează întrucitva încă de la primul act construcţia 
materiei. 

O altă observaţie care ne arată şi mai îndeaproape 
identitatea dintre dinamic şi transcendental şi ne per- 
mite să aruncăm o privire asupra contextului cuprin- 
zător care se întinde pornind din punctul actual este 
următoarea. Cel de-al doilea act este actul percepţiei. 
Dar ce este oare ceea ce transformăm în obiect cu aju- 
torul percepţiei ei? Nimic altceva decit calitate. Dar ori- 
ce calitate nu e decit electricitate — o teză demonstrată 
în filozofia naturii. Tocmai electricitatea însă este cea 
care desemnează în natură cel de-al doilea moment al 
construcţiei. Aşadar, s-ar putea spune că electricitatea 
este în natură ceea ce este percepţia în inteligenţă. 

Într-adevăr, nu mai este nevoie să demonstrăm iden- 
titatea celui de-al treilea act cu cel de-al treilea mo- 
ment al construcţiei materiei. Aşadar, este evident că 
eul, construind materia, se construieşte de fapt pe si- 
ne. Cel de-al treilea act este cel prin care eul se obiec- 
tivează sieşi ca perceptiv. Dar, conform celor deduse, 
acest lucru nu este posibil fără ca ambele activităţi, 
total separate anterior, să fie înfăţişate într-unul şi 
acelaşi produs. Acest produs care este materia este deci 
pe de-a-ntregul o construcţie a eului, dar nu pentru 
eul însuşi, care este încă identic cu materia. Dacă eul 
este intuit în primul act doar ca obiect, iar în cel de-al 
doilea doar ca subiect, în acesta, fiind amindouă deo- 
potrivă, el devine obiect, fireşte nu pentru sine, ci pen- 
tru filozof. El devine pentru sine obiect, în acest act, 
doar ca subiect. Este necesar ca el să nu apară decit 
ca materie întrucit în acest act el este într-adevăr su- 
biect-obiect, dar fără a se intui ca atare. Conceptul de 
eu de la care pornește filozoful este conceptul unui su- 
biect-obiect care este conştient de sine ca subiect- 
obiect. Materia nu este de acelaşi tip; deci prin ea eul 
nici nu se obiectivează ca eu. Dar filozofia transcen- 
dentală se încheie abia atunci cînd eul devine obiect 
pentru sine la fel cum devine şi pentru filozof. Aşadar, 
cercul acestei ştiinţe nici nu se poate închide o dată 
cu etapa actuală. 

Rezultatul comparaţiei făcute pînă acum este acela 
că cele trei momente din construcţia materiei cores- 
pund într-adevăr celor trei acte ale inteligenţei. Aşa- 
dar, dacă cele trei momente ale naturii sint de fapt trei 
momente din istoria conştiinţei de sine, este suficient 
de clar că într-adevăr toate forţele universului se reduc 
în cele din urmă la forţele reprezentative, o teză pe ca- 
re se bazează idealismul lui Leibniz, care, dacă este 
înţeles cum se cuvine, nu este diferit în fond de idea- 
lismul transcendental. Cînd Leibniz numeşte materia 
somnul monadelor sau cînd Hemsterhuis o numeşte 


SISTEMUL FILOZOFIEI TEORETICE 129 


spiritul cristalizat, în aceste expresii este un sens ce 
poate fi înţeles foarte uşor pe baza principiilor expuse 
acum. În fapt, materia nu este altceva decit spiritul 
intuit în echilibrul activităţilor sale. Nu este nevoie să 
arătăm în detaliu cum prin această suprimare a ori- 
cărui dualism sau a oricărei opoziții reale dintre spirit 
şi materie — materia însăşi nefiind altceva decit spiri- 
tul stins sau, invers, spiritul fiind materia, privită însă 
în devenirea ei —, se pune capăt unei mulţimi de cer- 
cetări confuze asupra raportului dintre cele două. 

La fel de puţin este nevoie de o altă analiză pentru 
a arăta că această perspectivă conduce la concepte cu 
mult superioare despre esenţa şi demnitatea materiei 
în comparaţie cu toate celelalte perspective, de pildă, 
cu cea atomistă care compune materia din atomi fără 
a se gîndi la faptul că prin aceasta nu ne apropiem cu 
nimic de adevărata ei esenţă, atomii înşişi nefiind alt- 
ceva decit materie. 

Construcţia materiei, dedusă a priori, fundamentea- 
ză o teorie generală a fenomenelor naturale, prin care 
se speră să se poată elimina toate ipotezele şi născo- 
cirile de care fizica atomistă nu va înceta niciodată să 
aibă nevoie. Înainte de a ajunge măcar la explicaţia 
reală a unui fenomen natural, fizicianul atomist este 
nevoit să facă o mulţime de presupuneri, de exemplu, 
în legătură cu materiile cărora, în mod cu totul arbi- 
trar şi fără a avea cea mai mică dovadă, le atribuie o 
mulţime de proprietăţi numai pentru că are nevoie 
pentru explicaţiile lui tocmai de acestea, iar nu de al- 
tele. Odată stabilit faptul că ultimele cauze ale feno- 
menelor naturale nu pot fi cercetate nicicind pe bază 
experimentală nu ne rămine altceva de făcut decit fie 
să renunţăm complet să le mai cunoaştem, fie să le 
inventăm asemenea fizicii atomiste, fie, din contră, să 
le descoperim a priori, ceea ce constituie unica sursă 
a unei cunoașteri şi de care dispunem în afară de ex- 
perienţă. 

A doua etapă 


de la intuiţia productivă la reflecţie 
Avertisment 


Prima etapă se încheie cu înălţarea eului la stadiul 
inteligenţei. Cele două activităţi complet separate şi 
aflate în sfere cu totul diferite sint din nou admise în- 
tr-unul şi acelaşi produs prin cea de-a treia activitate, 
angrenată în ele. Prin această angrenare a unei a treia 
activităţi în cele două, activitatea lucrului este ridicată 
ea însăşi la rangul de activitate a eului, care se înalţă 
şi el, tocmai prin aceasta, la stadiul inteligenţei. 

Eul însă, fiind intuitiv, este totodată complet încă- 
tuşat şi implicat în procesul producerii şi nu poate fi 
deopotrivă intuitiv şi intuit. Numai de aceea producţia 
este complet oarbă şi inconştientă. Deci, în virtutea 
metodei suficient de cunoscute a filozofiei transcenden- 
tale, apare acum întrebarea privitoare la modul în care 
eul, care pină acum nu este intuitiv şi inteligent decit 
pentru noi, devine la fel şi pentru sine sau se intuieşte 
ca atare. Dar nu ne putem imagina absolut nici un 
motiv care să determine eul să se intuiască pe sine ca 
fiind productiv, dacă în producţia însăşi nu există un 
motiv care să împingă înapoi în sine activitatea ideală 
a eului, implicată în producere, şi să o facă astfel să 
depăşească produsul. Întrebarea privitoare la modul în 
care eul se cunoaşte pe sine ca fiind productiv are deci 
aceeaşi semnificaţie cu întrebarea privitoare la modul 
în care eul ajunge să se desprindă singur de producţia 
sa şi să o depăşească. 

Înainte de a ne angaja să răspundem chiar la aceas- 
tă întrebare, observaţia următoare va fi utilă pentru a 
oferi o idee preliminară despre conţinutul proximei 
etape. 

Întregul obiect al cercetării noastre nu îl constituie 
decit explicarea conştiinţei de sine. Aşa cum am dedus 
pînă acum sau cum vom deduce în continuare, toate 
acţiunile eului nu sînt decit elemente intermediare ca- 
re, odată parcurse, conduc obiectul nostru spre con- 
ştiinţa de sine. Conştiinţa de sine este ea însăşi o ac- 
iune determinată; aşadar, toate acele elemente inter- 
mediare trebuie să fie şi ele acţiuni determinate. Dar 
prin fiecare acţiune determinată ia naştere pentru eu 
un produs determinat. Or, pentru ea nu era important 
produsul, ci eul însuşi. El nu vrea să intuiască pro- 
dusul, ci să se intuiască pe sine în produs. Dar, dacă 
nu intervine cumva o limitare nouă, necunoscută pină 
acum, ar fi posibil şi este chiar necesar, după cum 
vom arăta în curind, ca, tocmai datorită aspiraţiei de 
a se intui pe sine produciînd, să apară pentru eu con- 
diţia unui produs nou şi aşa la infinit — astfel încît 
nu putem înţelege cum, odată angrenat în producţie, 
eul ar părăsi-o, întrucît condiţia oricărei produceri şi 
mecanismul acesteia sint refăcute permanent. 

Incercind, aşadar, să explicăm modul în care eul poa- 
te părăsi producţia, mai degrabă ne vom intrica obiec- 
tul într-o întreagă serie de producţii. Deci nu vom pu- 
tea rezolva decit foarte indirect principala sarcină a 
acestei etape şi la fel ca obiectului nostru ne va apărea 
şi nouă cu totul altceva decit ceea ce căutăm, pină 
cînd nu vom ieşi din acest cerc, eventual, printr-o re- 
flecţie absolut spontană. Între acel punct al reflecţiei 
absolute şi punctul actual al conştiinţei se află, ca in- 
termediar, întreaga diversitate a lumii obiective, a pro- 
duselor şi fenomenelor ei. 

Întrucît întreaga noastră filozofie se situează pe po- 
ziţia intuiţiei, şi nu a reflecţiei — poziţie pe care se 
află, de exemplu, Kant cu filozofia lui —, vom deduce 
şi acţiunile inteligenţei, din seria care se deschide acum, 
ca pe nişte acţiuni, şi nu, eventual, ca pe nişte con- 
cepte ale acţiunilor sau ca pe nişte categorii. Căci a 
explica modul în care ajung acele acţiuni la nivelul re- 
flecţiei constituie sarcina unei etape ulterioare a con- 
ştiinţei de sine. 

D. 
Sarcina: 


de a explica modul în care eul ajunge să se intuiască 
pe sine ca fiind productiv 


Rezolvare 


I. Trebuie să renunţăm la faptul că eul se intuieşte 
ca o activitate simplă, o dată ce a devenit productiv. 
Nu ne putem imagina că el se intuieşte însă ca fiind 
productiv, dacă, prin producţie, nu îi reapare nemijlocit 
o activitate ideală prin intermediul căreia să se intuias- 
că în această producţie. 

Aşadar, să acceptăm doar ca ipoteză că eul s-ar in- 
tui pe sine în producerea sa, pentru a găsi astfel con- 
diţiile unei asemenea intuiţii. Dacă într-adevăr aceste 
condiţii se găsesc cumva în conştiinţă, atunci vom tra- 
ge concluzia că o asemenea intuiţie se produce efectiv 
şi vom căuta să găsim rezultatul ei. 

Dacă eul se va intui pe sine ca fiind productiv, pri- 
mul lucru pe care îl putem stabili în legătură cu aceas- 
ta este că eul trebuie să se şi diferenţieze în mod ne- 
cesar de el însuşi, în măsura în care nu este productiv. 
Căci intuindu-se ca fiind productiv, se intuieşte, fără 
îndoială, ca fiind ceva determinat, dar nu se poate in- 
tui ca fiind ceva determinat, fără a se opune altcuiva 
care ar putea fi tot el. 

Pentru a uşura cercetarea întrebăm de îndată care 
va fi oare acel nonproductiv din eu, căruia să i se opu- 
nă productivul. Aici, se pot deja înţelege cel puţin ur- 
mătoarele. În măsura în care este productiv, eul nu 
este o activitate simplă, ci una compusă (în sensul pe 
care îl are cuvintul cind se vorbeşte, de exemplu, în 
mecanică despre o mişcare compusă). Deci nonproduc- 
tivul din eu trebuie să fie opus ca activitate simplă pro- 
ductivului. 


SISTEMUL FILOZOFIEI TEORETICE 133 


Dar apoi, activitatea productivă şi această activitate 
simplă, pentru a fi opuse, trebuie să fie şi reconciliate 
într-un concept superior. În privinţa acestuia, ambele 
trebuie să apară ca o singură activitate şi deci dife- 
renţierea lor să apară drept ceva pur contingent. Ar 
trebui arătat faptul că, admiţind ceva, cele două activi- 
tăţi sînt diferite şi, neadmiţind ceva, ambele sînt identice. 

Apoi, în eu ar trebui să existe iarăşi trei activităţi, 
una simplă, una compusă şi o a treia care să le dife- 
renţieze şi să le coreleze pe cele două între ele. Această 
a treia activitate trebuie să fie în mod necesar ea însăşi 
una simplă, căci altfel nu ar putea s-o diferenţieze pe 
cea compusă ca atare. Acea activitate simplă la care 
este raportată cea compusă este deci şi corelativă, iar 
dacă o caracterizăm pe cea corelativă, atunci o carac- 
terizăm şi pe cea corelată. 

Dar activitatea corelativă nu poate fi alta decit acti- 
vitatea ideală despre care am postulat mai sus să rea- 
pare nemijlocit datorită producţiei. Tocmai pentru că 
este ideală, ea vizează doar eul însuşi şi nu este altceva 
decit acea activitate intuitivă simplă pe care am ad- 
mis-o în eu chiar de la început. 

Aşadar, temeiul corelaţiei celor două activităţi ar fi 
acela că ambele sînt intuitive; însă temeiul diferenţierii 
ar fi că una este o activitate intuitivă simplă, iar cealal- 
tă, una compusă. 

Dacă le vom admite ca fiind intuitive, ar trebui ca 
ambele activităţi să fi izvorit dintr-un singur principiu. 
Deci, în raport cu principiul, condiţia în care cele două 
sint diferite trebuie să apară ca fiind contingentă. Această 
condiţie contingentă este comună amindurora; aşadar, 
ceea ce este contingent pentru activitatea productivă este 
contingent şi pentru activitatea simplă. Se poate găsi 
acum în producţie un contingent care să constituie în 
acelaşi timp limita comună dintre cele două activităţi? 

Pentru a afla aceasta, să răstumăm întrebarea. Ce 
este esenţial, necesar în producţie? Necesar este ceea 
ce constituie condiţia producerii înseşi; contingentul sau 

accidentalul va fi deci opusul, aşadar, ceea ce îngră- 
deşte sau limitează producţia. 

Ceea ce îngrădeşte producţia este activitatea lucru- 
lui în sine, opusă eului. Dar aceasta nu poate fi con- 
tingentă pentru producţie, căci este condiţia necesară 
a producerii. Aşadar, nu limitativul însuşi va fi contin- 
gent, ci limitativul limitativului. 

Mai limpede. Activitatea lucrului în sine nu îmi ex- 
plică decit o îngrădire în genere a activităţii productive 
de acum, nu şi aspectul contingent al acestei limitări 
sau faptul că îngrădirea este una determinată. În sine 
şi pentru sine, activitatea lucrului este la fel de puţin 
limitată ca şi cea a eului. 

Faptul că activitatea lucrului în sine este limitativă 
pentru eu se explică prin aceea că se opune eului; dar 
din această opoziţionare nu poate reieşi şi faptul că 
activitatea lucrului în sine limitează eul într-un mod 
determinat, ceea ce nici nu este posibil fără ca şi ea 
să fie limitată. Ea s-ar putea opune oricum eului fără 
a fi opusă într-un mod determinat. 

Aşadar, ceea ce este necesar în producţie rezidă în 
opoziţionare în genere, iar contingentul, în limita opo- 
ziţionării. Dar aceasta nu este altceva decit limita co- 
mună aflată între eu şi lucru. Faptul că limita este co- 
mună înseamnă că este limitată atit pentru lucru, cit 
şi pentru eu. 

Dacă ne adunăm concluziile, ajungem la următorul 
rezultat. Cele două activităţi intuitive, identice în prin- 
cipiul lor, se diferenţiază datorită limitei contingente 
dintre eu şi lucrul în sine sau: ceea ce este limită între 
eu şi lucru este şi limită între cele două activităţi in- 
tuitive. 

Activitatea intuitivă simplă are drept obiect doar eul 
însuşi, iar cea compusă, atit eul, cit şi lucrul. Tocmai 
de aceea ultima depăşeşte parţial limita sau este deo- 
potrivă în interiorul limitei şi în afara acesteia. Dar eul 
nu este eu decit dincoace de limită, căci dincolo de 
limită el s-a transformat pentru sine în lucru în sine. 

Intuiţia care depăşeşte limita depăşeşte deci şi eul 
însuşi şi apare astfel ca o intuiţie extemă. Activitatea 
intuitivă simplă rămine în cadrul eului şi în această 
măsură se poate numi intuiţie intemă. 

Raportul dintre cele două activităţi intuitive este deci 
următorul. Unica limită dintre intuiţia intemă şi cea 
externă este limita dintre eu şi lucrul în sine. Odată 
înlăturată această limită, intuiţia internă se confundă 
cu cea extemă. Simţul extern începe acolo unde înce- 
tează cel intern. Ceea ce ne apare ca obiect al simțului 
extem nu este decit un punct de limitare al simțului 
intern; deci ambele, simţul extern şi cel intern, sint 
identice chiar de la origine, căci simţul extem nu e 
decit cel intern limitat. Simţul extern este in mod nece- 
sar şi simţ intern, pe cînd cel intem nu este în mod 
necesar şi simţ extern. În principiul ei, orice intuiţie 
este intelectuală; prin urmare, lumea obiectivă nu este 
decit lumea intelectuală, manifestată prin limite. — 

Rezultatul întregii cercetări constă în următoarele. 
Dacă eul se va intui pe sine ca fiind productiv, trebuie 
ca în primul rind în el să se separe intuiţia intemă de 
cea externă, iar în al doilea rind să existe o corelaţie 
între cele două. Aşadar, se naşte mai întii întrebarea 
care va fi oare elementul corelativ al celor două intuiţii. 

Elementul corelativ este în mod necesar ceva comun 
amindurora. Dar intuiţia intemă nu avea nimic comun 
cu cea externă ca extemă; în schimb, intuiţia extemă 
are ceva comun cu cea internă, căci simţul extern este 
şi intern. Elementul corelativ al simțului extern şi al 
celui intem este, aşadar, tot simţul intem. 

Abia aici începem să înţelegem cum eul ar putea 
ajunge să pună în opoziţie intuiţia extemă cu cea in- 
temă şi să le coreleze. Anume, acest lucru nu s-ar pu- 
tea întimpla niciodată dacă elementul corelativ, simţul 
intern, nu ar fi inclus el însuşi în intuiţia externă ca 
principiu cu adevărat activ şi constructiv; căci, dacă 
simţul extern este simţul intem limitat, va trebui să 
admitem, în schimb, că simţul intem ca atare este la 

origine nelimitabil. Deci simţul intem nu este altceva 
decit tendinţa nelimitabilă a eului de a se intui pe sine, 
tendinţă instituită încă de la început în eu şi care abia 
aici este diferențiată ca simţ intem — aşadar, aceeaşi 
activitate care în actul precedent a fost limitată în mod 
nemijlocit prin depăşirea de către ea a limitei. 

Dacă s-ar cunoaşte pe sine ca intuitiv în intuiţia ex- 
temă, eul ar trebui să coreleze intuiţia extemă cu cea 
ideală, refăcută acum, dar care apare ca fiind intemă. 
Dar eul însuşi este numai această intuiţie ideală, căci 
intuiţia care e deopotrivă ideală şi reală este cu totul 
altceva; aşadar, în această acţiune elementul corelativ 
şi cel cu care este corelat ar fi unul şi acelaşi. Desigur, 
intuiţia extemă ar putea fi corelată cu cea intemă, căci 
cele două sint diferite, dar este tot un fundament al 
identităţii dintre cele două. Eul nu poate corela însă 
intuiţia extemă cu cea intemă considerată ca intemă, 
căci în una şi aceeaşi acţiune el nu poate corela cu 
sine intuiţia externă şi, corelind, nu poate şi să reflec- 
teze asupra sa ca temei al corelaţiei. Aşadar, eul nu 
ar putea corela intuiţia extemă cu cea internă consi- 
derată ca internă, căci, după cum am presupus, el în- 
suşi nu ar fi altceva decit intuiţie intemă; iar dacă re- 
cunoştea intuiţia intemă ca atare, el trebuia să fie şi 
altceva decit aceasta. 

În acţiunea precedentă, eul era productiv, dar pro- 
ducătorul şi produsul coincideau, eul şi obiectul său 
erau unul şi acelaşi. Căutăm acum o acţiune în care 
eul să se cunoască pe sine ca productiv. Dacă acest 
lucru ar fi posibil, ceea ce este intuit nu ar apărea 
deloc în conştiinţă. Dar intuiţia productivă, dacă ar fi 
cunoscută, nu ar putea fi recunoscută ca atare decit 
în opoziţie cu intuiţia internă. Or, cea intemă însăşi 
nu ar fi recunoscută ca intemă tocmai pentru că în 
această acţiune eul nu ar fi nimic altceva decit intuiţie 
intemă; aşadar, nici intuiţia extemă nu ar putea fi re- 
cunoscută ca atare, iar întrucit ea nu poate fi recunos- 
cută decit ca intuiţie extemă, nu ar putea fi recunos- 

cută nici ca intuiţie. Deci din toată această acţiune nu 
ar rămine în conştiinţă altceva decit, pe de o parte, 
ceea ce este intuit (separat de intuiţie) şi, pe de altă 
parte, eul ca activitate ideală, dar care acum este simț 
intern. 

În conştiinţa empirică nu apare absolut nimic dintr-o 
intuiţie extemă ca act şi nici nu poate apărea ceva, 
dar o cercetare foarte importantă vizează modul în care 
în această conştiinţă empirică pot coexista obiectul şi 
simţul intem, mereu nelimitat şi complet liber, cum 
este cazul, de pildă, în proiectarea de scheme ş.a.m.d. 
— La fel de puţin ca intuiţia extemă ca act apare în 
conştiinţă şi lucrul în sine; alungat din conştiinţă de 
obiectul sensibil, lucrul în sine este un temei explicativ 
pur ideal al conştiinţei şi, precum acţiunea inteligenţei 
înseşi, el se situează pentru inteligenţă dincolo de con- 
ştiinţă. Numai o filozofie care se află cu citeva trepte 
mai sus decit conştiinţa empirică are nevoie de lucrul 
în sine ca temei explicativ. Empirismul nu se va avinta 
niciodată atit de departe. Prin lucrul în sine pe care 
l-a introdus în filozofie, Kant a dat cel puţin primul 
impuls care a putut conduce filozofia dincolo de con- 
ştiinţa comună şi a sugerat măcar faptul că temeiul 
obiectului ce apare în conştiinţă nu poate să rezide şi 
el tot în conştiinţă, numai că nu a conceput clar, ne- 
maivorbind că nu a explicat, că acel temei explicativ 
ce se află dincolo de conştiinţă nu este totuşi pină la 
urmă decit propria noastră activitate ideală, ipostazia- 
tă însă sub forma lucrului în sine. 


II. Rezultatul corelaţiei admise în mod ipotetic ar fi, 
pe de o parte, obiectul sensibil (separat de intuiţia ca 
act) şi, pe de altă parte, simțul intern. Amindouă lao- 
laltă fac ca eul să perceapă în mod conştient. Căci ceea 
ce numim simţ intem nu este altceva decit perceptivul 
conştient din eu. În actul originar al percepţiei eul era 
perceptiv fără a fi perceptiv pentru sine, adică era per- 
ceptiv în mod inconştient. Prin actul pe care abia l-am 

dedus, dar din care, din motivele prezentate, în eu nu 
pot să rămină decit obiectul sensibil, pe de o parte, şi 
simţul intem, pe de altă parte, se arată că eul devine 
perceptiv în mod conştient datorită intuiţiei productive. 

Aşadar, potrivit demersului suficient de cunoscut al 
filozofiei transcendentale, acum problema privitoare la 
modul în care eul se cunoaşte ca fiind productiv tre- 
buie determinată astfel: ea vizează modul în care eul 
se obiectivează pentru sine ca fiind perceptiv în mod 
conştient. Sau, întrucit percepţia conştientă este ace- 
laşi lucru cu simţul intem, modul în care eul devine 
obiect sieşi şi ca simţ intem. 

Aşadar, în tot ceea ce urmează să cercetăm vom 
avea drept obiect acea acţiune, abia dedusă (I), a co- 
relării şi va trebui să căutăm să o facem inteligibilă. 

Următorul lucru poate fi înţeles uşor. Eul se poate 
diferenţia pe sine ca fiind perceptiv în mod conştient 
numai prin faptul că opune sieşi ca factor conştient 
(perceptiv în mod conştient) obiectul ca element doar 
intuit, deci inconştient. 

Or obiectul, privit din punct de vedere transcenden- 
tal, nu este altceva decit intuiţia externă sau produc- 
tivă însăşi. Dar eul nu îşi poate conştientiza această 
intuiţie ca atare. Aşadar, obiectul trebuie opus sim- 
tului intem la fel cum simţul extern era opus acestuia 
din urmă. Dar opoziţionarea celor două intuiţii, a celei 
inteme şi a celei exteme, o constituia doar limita din- 
tre cele două. Aşadar, obiectul este obiect numai în 
măsura în care este limitat de aceeaşi limită care se- 
parase simţul intem de cel extem şi care acum nu mai 
este deci limita dintre simţul intem şi cel extern, ci 
limita dintre eul perceptiv în mod conştient şi obiectul 
complet inconştient. 

Aşadar, eul nu îşi poate opune obiectul fără a recu- 
noaşte limita ca limită. Dar cum oare a fost determi- 
nată limita? — Drept contingentă în orice caz, contin- 
gentă atit pentru lucru, cît şi pentru eu. Dar în ce mă- 
sură este într-adevăr limită pentru eu? Ea nu este, 

eventual, limită a activităţii, ci limită a afectării eului, 
fireşte, a afectării eului real şi obiectiv. Pasivitatea eu- 
lui a fost limitată tocmai prin faptul că temeiul ei a 
fost stabilit într-un lucru în sine care în mod necesar 
era el însuşi limitat. Dar ceea ce este limită pentru 
lucrul în sine (activitatea reală)) este limită a pasivităţii 
eului real, iar nu a activităţii lui, căci aceasta este deja 
îngrădită chiar de lucrul în sine. 

Întrebarea „Care este limita pentru lucru?“ îşi găseş- 
te acum singură răspunsul. Eul şi lucrul sint opuse 
astfel, încît ceea ce este pasivitate în unul este activi- 
tate în celălalt. Aşadar, dacă limita este limită a pasi- 
vităţii eului, ea este în mod necesar limită a activităţii 
lucrului şi doar în această măsură este limită comună 
a amindurora. 

Aşadar, limita nici nu poate fi recunoscută ca limită 
decit dacă e recunoscută ca limită a activităţii lucrului. 
Se pune întrebarea cum putem concepe aceasta. 

Limita va îngrădi activitatea lucrului şi trebuie să fie 
contingentă nu numai pentru eu, ci şi pentru lucru. 
Dacă e contingentă pentru lucru, lucrul trebuie să fie 
la origine, în sine şi pentru sine, o activitate nelimi- 
tată. Aşadar, limitarea activităţii lucrului nu trebuie să 
poată fi explicată pomind de la lucrul însuşi, ci numai 
pornind de la un temei din afara lui. 

Unde trebuie căutat acest temei? În eu? Dar din per- 
spectiva actuală nu mai putem accepta această expli- 
caţie. Eul însuşi nu poate şti că, în mod inconştient, 
el este şi cauză a acestei limitaţii a lucrului (a acti- 
vităţii ideale) şi, prin aceasta, a propriei sale pasivităţi, 
adică, aşa cum vom arăta în curînd, a limitării lui par- 
ticulare. Aşadar, temeiul faptului că activitatea lucru- 
lui şi, prin aceasta, indirect, pasivitatea eului sînt li- 
mitate nu poate fi căutat de către eul însuşi altundeva 
decit în ceea ce acum se află cu totul în afara con- 
ştiinţei, dar se inserează în momentul actual al con- 
ştiinţei. Aşadar, cu cît eul trebuie să recunoască limita 
ca limită, cu atit trebuie să şi depăşească limita şi să 

caute temeiul acesteia în ceva care acum nu mai cade 
în teritoriul conştiinţei. Acest ceva necunoscut pe care 
l-am notat provizoriu cu A se află deci în mod necesar 
dincolo de producerea obiectului actual pe care îl pu- 
tem nota cu B. Deci cînd eul l-a produs pe B, A trebuia 
deja să existe. În momentul actual al conştiinţei A nu 
mai este susceptibil de nici o modificare şi nu poate fi 
afectat de eu, căci se situează dincolo de acţiunea lui 
actuală şi este determinat invariabil pentru eu. Odată 
admis A, şi B trebuie admis aşa, şi nu altfel decit toc- 
mai l-am şi admis. Căci A conţine temeiul libertăţii sa- 
le determinate. 

Dar acum eul nu mai este conştient de acest temei 
A. Aşadar, limitarea determinată a lui B va fi într-a- 
devăr contingentă pentru eu, deoarece el nu conştien- 
tizează temeiul acesteia; dar pentru noi, care îl cunoaş- 
tem, va fi o limitare necesară. — 

Spre lămurire să adăugăm şi următoarea observaţie. 
— Faptul că B este determinat trebuie să-şi aibă te- 
meiul într-un A care acum se află cu totul în afara 
conştiinţei. Dar faptul că acest A este determinat îşi 
are, poate, temeiul tot în altceva care se găseşte şi mai 
în urmă, şi aşa dăm poate peste o regresie infinită, 
dacă nu ajungem cumva la un temei general care să 
determine întreaga serie. Or, acest temei general nu poa- 
te fi altul decit ceea ce am numit chiar de la început 
limitarea în limitare, dar pe care acum încă nu am 
dedus-o complet, însă al cărei temei, atit cît putem în- 
ţelege chiar şi aici, se bazează numai pe acea limită 
comună dintre activitatea ideală şi cea reală. — 

Dacă va recunoaşte limita dintre el şi obiect ca fiind 
contingentă, eul trebuie s-o recunoască drept condiţio- 
nată de ceva situat cu totul în afara momentului ac- 
tual. Aşadar, el se simte respins către un moment pe 
care nu îl poate conştientiza. El se simte respins, căci 
nu se poate întoarce efectiv. Există deci în eu o stare 
de neputinţă, de constringere. Ceea ce conţine temeiul 
limitării determinate a lui B există deja realiter şi in- 

dependent de eu. Aşadar, în eu nu va avea loc, în pri- 
vinţa lui A, decit o producere ideală sau o reproducere. 
Dar orice reproducere este liberă pentru că este o ac- 
tivitate complet ideală. A trebuit determinat chiar ast- 
fel încit să conţină temeiul limitării determinate a lui 
B; aşadar, în reproducerea lui A eul nu va fi într-a- 
devăr liber din punct de vedere material, ci doar din 
punct de vedere formal. În schimb, în producerea lui 
B nu era liber nici rnaterialiter, nici formaliter, căci o dată 
ce exista A, el trebuia să-l producă pe B tocmai ca pe 
ceva anume determinat şi nu putea produce nimic alt- 
ceva în locul lui. Aşadar, aici, într-una şi aceeaşi acţiu- 
ne, eul este formaliter liber şi, deopotrivă, formaliter con- 
strins. Un aspect îl condiţionează pe celălalt. Eul nu 
s-ar putea simţi constriîns în privinţa lui B dacă n-ar 
putea reveni la un moment anterior în care B nu exista 
încă şi el se simţea liber în privinţa acestuia. Dar şi 
invers, el nu s-ar simţi respins dacă, în momentul de 
faţă, nu se simţea constrins. 

Deci, starea eului în momentul actual este, pe scurt, 
următoarea. El se simte respins către un moment al 
conştiinţei, la care nu se poate întoarce. Limita comu- 
nă dintre eu şi obiect, temeiul celei de-a doua limitări, 
constituie limita dintre momentul actual şi unul tre- 
cut. Sentimentul acestei respingeri către un moment 
la care realiter nu poate reveni este sentimentul pre- 
zentului. Aşadar, din primul moment al conştiinţei sa- 
le, eul se găseşte deja integrat într-un prezent. Căci el 
nu se poate opune obiectului fără a se simţi îngrădit 
şi oarecum constrins într-un singur punct. Acest sen- 
timent nu este altul decit ceea ce se numeşte senti- 
ment de sine. Cu acesta începe orice conştiinţă şi da- 
torită lui eul se opune pentru prima dată obiectului. 

În sentimentul de sine, simţul intern, adică percep- 
ţia însoţită de conştiinţă, devine obiect sieşi. Tocmai 
de aceea, el este complet diferit de percepţia în care 
apare în mod necesar ceva diferit de eu. În acţiunea 
precedentă eul era simţ intem, dar fără a fi pentru el 
însuşi. 

Dar cum oare eul se obiectivează sieşi ca simţ in- 
tem? Numai şi numai prin faptul că îi apare timpul 
(nu timpul în măsura în care acesta este intuit deja 
din afară, ci timpul ca simplu punct, ca simplă limită). 
Opunindu-se obiectului, în eu se naşte sentimentul de 
sine, adică el devine obiect sieşi ca pură intensitate, 
ca activitate care se poate întinde pe o singură dimen- 
siune, dar care acum este concentrată într-un singur 
punct; însă cînd devine obiect sieşi, tocmai această ac- 
tivitate care nu se poate întinde decit pe o dimensiune 
constituie timpul. Timpul nu e ceva ce se derulează 
independent de eu, ci eul însuşi este timpul, conceput 
in activitate. 

Întrucît eul se opune obiectului în aceeaşi acţiune, 
obiectul va trebui să-i apară ca negaţie a oricărei in- 
tensităţi, altfel spus, ca o pură extensie. 

Aşadar, eul nu se poate opune obiectului fără ca în 
el nu numai să se separe intuiţia internă de cea ex- 
temă, ci să se şi obiectiveze ca atare. 

Dar intuiţia prin care simţul intem devine obiect 
sieşi este timpul (însă aici este vorba despre timpul pur, 
adică despre timpul complet independent de spaţiu), 
iar intuiţia prin care simţul extem devine obiect sieşi 
este spaţiul. Aşadar, eul nu se poate opune obiectului 
fără ca, pe de o parte, simţul intern să-i devină obiect 
prin intermediul timpului, iar, pe de altă parte, simţul 
extern să-i devină obiect prin intermediul spaţiului. 


III. În prima construcţie a obiectului erau implicate 
deopotrivă simţul intern şi cel extern. Obiectul nu apa- 
re ca pură extensie decit atunci cînd simţul extern de- 
vine obiect pentru eu, fiindcă însuşi simţul intern este 
cel pentru care simţul extem devine obiect; aşadar, ce- 
le două nu mai pot fi reunite, ceea ce nu se întîmpla 
însă în construcţia originară. Aşadar, obiectul nu este 
nici doar simţ intern, nici doar simţ extern, ci atit simţ 
intem, cit şi extern, astfel încit ambele se îngrădesc 
reciproc. 

Deci, pentru a determina mai exact decit pină acum 
obiectul ca reunire a celor două tipuri de intuiţie, tre- 
buie să diferenţiem şi mai riguros decit pină acum com- 
ponentele opuse ale sintezei. 

Ce este deci simţul intern şi ce este simţul extern, 
concepute amindouă în neingrădirea lor? 

Simţul intem nu este altceva decit activitatea res- 
pinsă în sine a eului. Dacă ne imaginăm simţul intern 
ca fiind absolut neîngrădit de cel extern, eul va fi în 
stadiul culminant al sentimentului şi îşi va concentra 
îintrucitva intr-un singur punct intreaga activitate ne- 
limitabilă. Dacă ne imaginăm, în schimb, simţul extern 
ca fiind neîngrădit de cel intern, el ar fi negarea abso- 
lută a oricărei intensităţi, iar eul ar fi complet anulat 
şi nu ar mai opune nici o rezistenţă. 

Aşadar, simţul intern, conceput în neingrădirea lui, 
este reprezentat prin punct, prin limita absolută sau 
prin simbolul timpului în independenţa lui faţă de spa- 
tiu. Căci timpul, conceput în sine şi pentru sine, nu 
este decit limita absolută; prin urmare, sinteza timpu- 
lui cu spaţiul, nededusă însă deloc pină acum, nu poate 
fi exprimată decit prin intermediul liniei sau al punc- 
tului intrat în expansiune. 

Opusul punctului sau extensia absolută este nega- 
rea oricărei intensităţi, spaţiul infinit şi, întrucitva, eul 
anulat. 

Deci în obiectul însuşi, adică în producere, spaţiul 
şi timpul nu pot apărea decit concomitent şi nesepa- 
rate între ele. Cele două sint opuse tocmai pentru că 
se îngrădesc reciproc. Pentru sine, ambele sint la fel 
de infinite, însă în sens opus. Timpul devine finit nu- 
mai datorită spaţiului, iar spaţiul, numai datorită 
timpului. A spune că unul devine finit datorită celuilalt 
înseamnă că unul e determinat şi măsurat de celălalt. 
De aceea, măsura cea mai originară a timpului este 
spaţiul pe care îl străbate în timp un corp care se de- 
plasează uniform, iar măsura cea mai originară a spa- 
ţiului e timpul de care are nevoie un corp ce se depla- 


144 SISTEMUL IDEALISMULUI TRANSCENDENTAL 


sează uniform, pentru a străbate spaţiul. Aşadar, am- 
bele se dovedesc absolut inseparabile. 

Dar spaţiul nu este altceva decit simţul extem de- 
venit obiect, iar timpul, simţul intem devenit obiect; 
aşadar, ceea ce este valabil despre spaţiu şi timp este 
valabil şi despre simţul extern şi cel intem. Obiectul 
este simţ extern, determinat de simţul intern. Deci în 
obiect extensia nu este o'simplă dimensiune spaţială, 
ci extensie determinată de intensitate, într-un cuvint, 
ceea ce numim forță. Căci intensitatea unei forţe poate 
fi măsurată doar prin spaţiul în care ea se poate pro- 
paga fără a deveni = 0. După cum, invers, acest spaţiu, 
la rîndul său, este determinat pentru simţul intern 
prin mărimea acelei forţe. Aşadar, ceea ce corespunde 
în obiect simțului intern este intensitatea, iar ceea ce 
corespunde simțului extern, extensia. Dar intensitatea 
şi extensia se determină reciproc. Obiectul nu este alt- 
ceva decit timp fixat, absolut actual, dar timpul e fixat 
numai şi numai de spaţiul care este ocupat, iar ocu- 
parea spaţiului este determinată numai şi numai de 
mărimea temporală, care nu este ea însăşi în spaţiu, 
ci este extensione prior. Aşadar, ceea ce determină ocu- 
parea spaţiului are o simplă existenţă în timp şi, in- 
vers, ceea ce fixează timpul are o simplă existenţă în 
spațiu. Dar în obiect ceea ce are o simplă existenţă în 
timp este tocmai ceea ce determină apartenenţa obiec- 
tului la simţul intem, iar mărimea obiectului pentru 
simţul intem este determinată doar de limita comună 
dintre simţul intern şi cel extern, limită care apare ca 
fiind absolut contingentă. Prin urmare, ceea ce cores- 
punde în obiect simțului intem sau nu are decit o di- 
mensiune temporală va apărea ca fiind absolut contin- 
gent sau accidental, iar ceea ce corespunde în obiect 
simțului extem sau are o dimensiune spaţială va apă- 
rea, în schimb, ca fiind necesar sau substanţial. 

Deci, aşa cum obiectul înseamnă deopotrivă exten- 
sie şi intensitate, tot astfel el este substanţă şi accident 
deopotrivă; ambele sint inseparabile în el şi numai da- 
torită amiîndurora, laolaltă, se realizează obiectul. 

În cazul obiectului, ceea ce este substanţă are doar 
o dimensiune în spaţiu, iar ceea ce este accident are 
doar o dimensiune în timp. Prin spaţiul ocupat se fi- 
xează timpul, iar prin dimensiunea în timp spaţiul este 
ocupat într-o manieră determinată. 

Dacă ne întoarcem cu acest rezultat la întrebarea de 
la care am început această cercetare reies următoarele. 
— Eul a trebuit să se opună obiectului pentru a-l re- 
cunoaşte ca obiect. Dar în această opoziţionare, pentru 
eu simţul extern şi cel intern au devenit obiect, adică 
pentru noi, cei care filozofăm, s-au putut diferenţia în 
eu spaţiul şi timpul, iar în obiect, substanţa şi acci- 
dentul. — Posibilitatea de a diferenţia accidentul şi 
substanţa s-a bazat deci numai pe faptul că unuia i-a 
revenit doar o existenţă în timp, iar celeilalte doar o 
existenţă în spaţiu. Numai prin ceea ce este accidentul 
în intuiţie eul este îngrădit în genere în timp; căci, ne- 
avind decit o existenţă în spaţiu, substanţa are şi o 
existenţă complet independentă faţă de timp şi nu în- 
grădeşte deloc inteligenţa în ceea ce priveşte timpul. 

Întrucît în acest mod şi prin acţiunea eului, dedusă 
anterior, pentru filozof au putut fi diferenţiate în eu 
spaţiul şi timpul, iar în obiect substanţa şi accidentul, 
se pune acum întrebarea, conform metodei cunoscute, 
cum pot fi diferenţiate şi pentru eul însuşi spaţiul şi 
timpul, iar prin aceasta, substanţa şi accidentul. 

Timpul nu este decit simţul intem, devenit obiect 
sieşi, iar spaţiul simţul extern, obiectivat pentru simţul 
intern. Aşadar, dacă amindouă vor redeveni obiecte, 
aceasta nu se poate întimpla decit printr-o intuire po- 
tenţată, adică productivă. Amindouă sint intuiţii ale 
eului, care pot deveni la rindul lor obiecte pentru eu 
numai părăsind eul. Dar ce înseamnă oare a fi în afara 
eului? — Eul este în momentul actual doar simţ in- 
tem. Aşadar, în afara eului este numai ceea ce există 
pentru simţul extem. Deci ambele, spaţiul şi timpul, 
se pot obiectiva pentru eu numai prin intermediul pro- 
ducţiei, adică prin faptul că eul ar produce acum din 

nou — dat fiind că eul a încetat să producă (căci el 
nu este acum decit simţ intern). — Or, în orice pro- 
ducere spaţiul şi timpul sînt reunite sintetic, la fel ca 
simţul intern şi cel extern. Aşadar, nici prin această a 
doua producere nu am ciştiga nimic şi ne-am regăsi 
cu ea tot acolo unde am lăsat-o pe prima dacă această 
a doua producere n-ar fi opusă cumva celei dintii, astfel 
încît eul să o obiectiveze în mod nemijlocit prin opozi- 
ţionarea cu cea dintii. — Faptul că a doua se opune 
celei dintii nu poate fi însă conceput decit atunci cînd 
prima o îngrădeşte cumva pe cea de-a doua. — În nici 
un caz temeiul faptului că eul ar continua în genere 
să producă nu ar putea rezida în prima producere — 
căci aceasta doar o îngrâdeşte pe cea de-a doua şi pre- 
supune deja ceva care urmează să fie îngrădit sau ma- 
terialul îngrădirii —, ci ar trebui să rezide în propria 
infinitate a eului. 

Aşadar, în prima producere nu ar putea rezida te- 
meiul faptului că eul trece în genere de la producţia 
actuală la una următoare, ci numai al faptului că 
obiectul următor este produs cu această limitare de- 
terminată. Într-un cuvint, doar ceea ce este accidental 
în cea de-a doua producere ar putea fi determinat de 
prima. Desemnăm prin B prima producere, iar pe cea 
de-a doua prin C. Dacă B nu conţine decit temeiul ac- 
cidentalului din C, numai ceva accidental din B poate 
determina accidentalul din C. Căci faptul că C este li- 
mitat de B într-un mod determinat nu este posibil 
decit prin aceea că B însuşi este limitat într-un mod 
determinat, adică numai în virtutea a ceea ce este ac- 
cidental în el însuşi. 

Pentru a înlesni cercetarea şi a vedea de îndată spre 
ce se îndreaptă aceasta, observăm că ne apropiem de 
deducerea raportului de cauzalitate. Întrucît acesta 
este tocmai un punct pornind de la care ajungem mai 
uşor decit de la multe altele la modalitatea în care sint 
deduse categoriile în idealismul transcendental, fie-ne 
permis să avansăm o reflecţie generală în legătură cu 
demersul nostru. 

Deducem raportul de cauzalitate ca singura condiţie 
necesară prin care eul poate recunoaşte obiectul ac- 
tual ca obiect. Dacă reprezentarea s-ar cantona în ge- 
nere în inteligenţă, iar timpul ar rămîne fixat, în inteli- 
genţă nu numai că nu ar exista o diversitate de repre- 
zentări (aceasta se înţelege de la sine), ci nici măcar 
obiectul actual nu ar fi recunoscut ca fiind actual. 

Succesiunea din raportul de cauzalitate este o suc- 
cesiune necesară. În reprezentări nu poate fi con- 
cepută în mod originar nici o succesiune arbitrară. Ar- 
bitrarul, care se produce, de pildă, în cazul conceperii 
fiecărei părţi a unui întreg ca produs organic sau ar- 
tistic, este întemeiat el însuşi pină la urmă într-un ra- 
port de cauzalitate. Pornind de la indiferent care parte 
a produsului organic, aş fi respins mereu dintr-o parte 
în alta şi din aceasta în cealaltă, pentru că în sfera 
organicului totul este, pe rind, cauză şi efect. Aşa ceva 
nu se întîmplă, fireşte, în cazul produsului artistic; aici 
nici o parte nu este cauza alteia, dar una o presupune 
pe cealaltă în mintea productivă a artistului. Astfel se 
întîmplă pretutindeni unde succesiunea reprezentări- 
lor pare să fie, de altfel, arbitrară; de pildă, în conce- 
perea fiecărei părţi din natura anorganică, în care exis- 
tă de asemenea o intercondiţionare generală a tuturor 
părţilor. 

Toate categoriile sint moduri de acţiune o dată cu 
care abia ne apar obiectele însele. Pentru inteligenţă 
un obiect nu există dacă nu există un raport de cau- 
zalitate şi tocmai de aceea acest raport este inseparabil 
de obiecte. Cînd judecăm că A este cauza lui B, aceas- 
ta înseamnă că succesiunea existentă între cele două 
nu se produce numai la nivelul ideilor mele, ci şi la 
nivelul obiectelor însele. A şi B nici nu ar putea exista 
dacă nu s-ar afla în acest raport. Aici nu este, aşadar, 
numai o succesiune în genere, ci o succesiune care 
constituie condiţia obiectelor însele. Dar oare ce putem 
înţelege în idealism prin opoziţia dintre ceea ce este 
doar în idei şi ceea ce este în obiectele însele? A spune 

că succesiunea este obiectivă înseamnă din punct de 
vedere idealist că temeiul ei nu se găseşte în gindirea 
mea conştientă şi liberă, ci în producerea mea incon- 
ştientă. A spune că temeiul acelei succesiuni nu rezidă 
în noi înseamnă că nu sintem conştienţi de această 
succesiune mai înainte ca ea să se producă, ci produ- 
cerea şi conştientizarea ei constituie unul şi acelaşi lu- 
cru. Succesiunea trebuie să ne apară ca fiind insepa- 
rabilă de fenomene, după cum aceste fenomene apar 
ca fiind inseparabile de succesiune. Prin urmare, ex- 
perimental avem acelaşi rezultat, indiferent dacă suc- 
cesiunea este înlănţuită de lucruri sau lucrurile sint 
înlănţuite de succesiune. Judecata intelectului comun 
este doar aceea că cele două sint în genere insepara- 
bile. Aşadar, în fapt este complet absurd să facem ca 
succesiunea să apară datorită acţiunii inteligenţei, iar 
obiectele să fie, în schimb, independente de aceasta. 
Ar trebui cel puţin ca amindouă, atit succesiunea cit 
şi obiectele, să fie înfăţişate ca fiind la fel de indepen- 
dente faţă de reprezentări. 

Reluăm cursul expunerii noastre. Avem acum două 
obiecte, B şi C. Dar ce era B? Era substanţă şi acci- 
dent, reunite inseparabil. În măsura în care este sub- 
stanţă nu e nimic altceva decit însuşi timpul fixat; căci 
odată fixat timpul, ne apare substanţa, şi invers. Aşa- 
dar, chiar dacă există o succesiune în timp, substanţa 
însăşi trebuie să fie la rindul ei permanentă în timp. 
În virtutea acestei permanenţe, substanţa nu poate nici 
să apară, nici să dispară. Ea nu poate să apară căci 
admiţind apariţia a ceva, trebuie să existe un moment 
anterior în care acest ceva nu era încă; dar acel mo- 
ment trebuie fixat el însuşi; aşadar, în însuşi acel mo- 
ment trebuie să existe ceva permanent. Deci ceea ce 
apare acum este doar o determinare a permanențţei, 
iar nu permanenta însăşi, care este mereu aceeaşi. La 
fel de puţin substanţa poate să dispară, căci dispărind 
ceva, trebuie să rămină şi un element de permanenţă 
prin care să se fixeze momentul dispariţiei. Aşadar, ceea 

ce dispărea nu era permanenţa însăşi, ci doar o deter- 
minare a permanenţei. 

Deci, dacă în privinţa substanţei nici un obiect nu 
poate produce sau distruge un altul, măcar ceea ce 
este accidental în obiectul următor va putea fi deter- 
minat de cel precedent, şi invers, măcar accidentalul 
celui din urmă va putea fi cel care determină ceea ce 
este accidental în primul. 

Or, prin faptul că B determină ceva accidental din 
C, în obiect substanţa se separă de accident: substan- 
ta este permanentă, în timp ce accidentele variază — 
spaţiul stă pe loc, în vreme ce timpul se scurge; aşa- 
dar, pentru eu cele două se obiectivează separat. Dar 
tocmai prin aceasta şi eul se vede transpus într-un 
stadiu nou, anume în cel al succesiunii involuntare a 
reprezentărilor; spre acest stadiu trebuie să se îndrep- 
te acum reflecţia. 

„Ceea ce este accidental în B conţine temeiul unui 
accidental din C.“ — Acest lucru este cunoscut, iarăşi, 
numai de noi, cei care privim eul. Dar chiar şi inteli- 
genţa trebuie să recunoască accidentalul din B ca te- 
mei al accidentalului din C; însă acest lucru nu este 
posibil fără ca ambele, B şi C, să se opună şi să se 
coreleze iarăşi între ele în una şi aceeaşi acţiune. Că 
cele două se opun este evident, căci B este alungat din 
conştiinţă de C şi recade în momentul trecut; B este 
cauza, C efectul; B limitativul, C limitatul. Dar modul 
în care cele două pot fi corelate nu poate fi înţeles în- 
trucit acum eul nu este altceva decit o succesiune de 
reprezentări originare din care una o alungă pe cea- 
laltă. (Din acelaşi motiv din care eul este împins din 
B în C, va fi împins şi din C în D ş.a.m.d.) Or, s-a 
stabilit deja că doar accidentele pot apărea şi dispărea, 
nu şi substanţele. Dar ce este oare substanţa? Ea nu 
e decit timpul fixat. Aşadar, nici substanţele nu pot 
persista (fireşte, pentru eu — întrucît nu are nici un 
sens întrebarea privitoare la modul în care substanţele 
pot să dăinuiască pentru sine); căci acum timpul nu 

este nicidecum fixat, ci se scurge (de asemenea, nu în 
sine, ci doar pentru eu); deci substanţele nu pot fi fi- 
xate pentru că eul însuşi nu este fixat; căci eul nu 
este acum altceva decit însăşi această succesiune. — 

Acest stadiu în care inteligenţa este doar o succe- 
siune de reprezentări este de altfel un stadiu pur in- 
termediar pe care nu îl admite în inteligenţă decit fi- 
lozoful, pentru că trecînd prin acest stadiu inteligenţa 
ajunge în mod necesar la stadiul următor. — 

Totuşi substanţele trebuie să persiste, dacă e să fie 
posibilă o opoziţionare între C şi B. Dar este imposibil 
ca succesiunea să fie fixată, fie şi numai datorită fap- 
tului că în ea apar direcţii opuse. Succesiunea nu are 
decit o singură direcţie. Această singură direcţie, abstra- 
să din succesiune, constituie tocmai timpul, care, in- 
tuit din exterior, nu are decit o singură dimensiune. 

Dar direcţiile opuse nu ar putea să apară în succe- 
siune decit dacă eul, împins din B în C, este totodată 
respins, iarăşi, către B; căci în acest caz direcţiile opu- 
se se vor suprima, succesiunea va fi fixată şi tocmai 
prin aceasta vor fi fixate şi substanţele. Dar fără îndo- 
ială, eul poate fi respins din C către B numai în acelaşi 
mod în care a fost împins din B în C. Anume, aşa cum 
B ar conţine temeiul unei determinări în C, C ar tre- 
bui, la rîndul lui, să conţină temeiul unei determinări 
în B. Dar această determinare din B nu poate avea loc 
înainte de a exista C, căci ceea ce este accidental în 
C trebuie să conţină într-adevăr temeiul acestei deter- 
minări, însă pentru eu C apare ca fiind determinat 
abia în momentul de faţă; ca substanţă, C poate să fi 
existat dinainte, dar despre aceasta eul nu ştie acum 
nimic, C îi apare eului abia cînd îi apare ca fiind de- 
terminat; aşadar, acea determinare din B al cărei temei 
trebuie să-l conţină C nici nu ar trebui să apară decit 
în acest moment. Deci într-unul şi acelaşi moment in- 
divizibil în care C este determinat de B, şi B ar trebui 
să fie determinat, la rindul lui, de C. Dar B şi C au 
fost opuse în conştiinţă; astfel, o admitere în C trebuie 

să fie în mod necesar o nonadmitere în B, şi invers, 
aşa încît, considerind drept pozitivă determinarea lui 
C de către B, cea a lui B de către C trebuie să fie 
socotită drept negativă în raport cu cealaltă. 

Aproape că nu mai este nevoie să amintim faptul că 
prin cele spuse pină acum am dedus toate determi- 
naţiile raportului de intercondiţionare. Fără intercon- 
diţionare nu se poate construi absolut nici un raport 
de cauzalitate, căci nu este posibilă o relaţie a efectului 
cu cauza, adică opoziţionarea cerută mai sus nu este 
posibilă dacă substanţele nu se fixează reciproc ca 
substraturi ale raportului. Dar ele nu pot fi fixate decit 
dacă raportul de cauzalitate este reciproc. Căci dacă 
substanţele nu se intercondiţionează, ele pot fi admise, 
ce-i drept, amindouă în conştiinţă, însă numai în aşa 
fel încît cînd este admisă una, nu este admisă cealaltă, 
şi invers, dar nu şi astfel încît în acelaşi moment in- 
divizibil în care una este admisă să fie admisă şi cea- 
laltă — fapt care este necesar, dacă eul le va recu- 
noaşte pe amindouă ca aflindu-se în raport de cauza- 
litate. Faptul că sînt admise concomitent amindouă, 
iar nu acum una şi apoi cealaltă, poate fi conceput 
numai atunci cind ambele se admit reciproc, adică 
atunci cind fiecare constituie temeiul unei determinări 
în cealaltă, determinare care este proporţională cu cea 
admisă în ea însăşi şi este opusă acesteia, adică atunci 
cînd amiîndouă se intercondiţionează. 

Prin intercondiţionare se fixează succesiunea, se re- 
face prezentul şi prin acesta se restabileşte acea con- 
comitenţă a substanţei şi accidentului în obiect, iar B 
şi C sint amîndouă deopotrivă cauză şi efect. În cali- 
tate de cauză, fiecare este substanță, căci poate fi re- 
cunoscută drept cauză numai în măsura în care este 
intuită ca fiind permanentă; iar în calitate de efect este 
accident. Deci, prin intercondiţionare substanţa şi ac- 
cidentul sint reunite în mod sintetic. Deci pentru eu 
posibilitatea de a recunoaşte obiectul ca atare este 
condiţionată de necesitatea succesiunii şi a intercon- 

diţionării, dintre care prima suprimă prezentul (ca eul 
să poată depăşi obiectul), în vreme ce cea de-a doua 
îl reface. 

Cu aceasta încă nu am dedus că, fiind într-unul şi 
acelaşi moment temei al determinărilor reciproce, B şi 
C ar fi concomitente chiar şi în afara acestui moment. 
Pentru inteligenţa însăşi, această concomitenţă nu este 
valabilă decit un moment, căci, întrucit inteligenţa 
produce continuu şi pînă acum nu există nici un motiv 
datorită căruia producerea însăşi să fie limitată din 
nou, inteligenţa va fi de asemenea tirită mereu în to- 
rentul succesiunii. Aşadar, cu aceasta nu am explicat 
incă modul în care inteligenţa ajunge să admită o con- 
comitenţă a tuturor substanţelor din lume, adică o in- 
tercondiţionare universală. 

O dată cu intercondiţionarea am dedus şi conceptul 
de coexistenţă. Orice concomitenţă se datorează doar 
unei acţiuni a inteligenţei, iar coexistenţa nu este decit 
condiţia succesiunii originare a reprezentărilor noas- 
tre. Substanțele nu diferă cu nimic de coexistenţă. A 
spune că substanţele sint fixate ca substanţe înseam- 
nă a admite coexistenţa; şi invers, coexistenţa nu este 
altceva decit o fixare reciprocă a substanţelor. Dacă 
această acţiune a inteligenţei este reprodusă ideal, alt- 
fel spus, conştient, atunci îmi apare spaţiul ca simplă 
formă a coexistenţei sau a concomitenţei. În genere, 
abia prin categoria de intercondiţionare spaţiul devine 
formă a coexistenţei; în categoria de substanţă el nu 
apare decit ca formă a extensiei. Aşadar, spaţiul nu 
este altceva decit o acţiune a inteligenţei. Putem defini 
spaţiul ca timp oprit, iar timpul, în schimb, ca spaţiu 
curgător. În spaţiul privit pentru sine, totul nu e decit 
coexistent, după cum în timpul obiectivat totul este 
succesiv. Aşadar, nici spaţiul, nici timpul nu pot fi 
obiectivate ca atare decit în succesiune, pentru că în 
ea spaţiul este în repaus, în vreme ce timpul se scurge. 
Reunite sintetic, atit spaţiul, cit şi timpul obiectivat se 
dovedesc a fi în intercondiţionare. Tocmai concomitența 
constituie această reunire: coexistenţa în spaţiu se 

transformă într-o concomitenţă dacă se adaugă deter- 
minarea temporală. Succesiunea în timp se transformă 
la fel dacă se adaugă determinarea spaţială. — Doar în 
timp există în mod originar o direcţie, deşi punctul care 
îi dă direcţia se află în infinitate; dar tocmai pentru că 
timpul are în mod originar direcţie, distingem în el nu- 
mai o singură direcţie. În spaţiu nu există în mod ori- 
ginar nici o direcţie, căci în el toate direcţiile se su- 
primă reciproc; ca substrat ideal al oricărei succesiuni, 
spaţiul este chiar repausul absolut, absenţa absolută 
a intensității şi, în această măsură, este neantul. — 
Ceea ce a stimnit perplexitatea filozofilor dintotdeauna 
cu privire la spaţiu este tocmai faptul că acesta are 
toate predicatele neantului şi totuşi nu poate fi asimi- 
lat neantului. — Tocmai pentru că în spaţiu nu există 
în mod originar nici o direcţie, există în el toate di- 
recţiile de îndată ce în el apare o direcţie. Dar în vir- 
tutea simplului raport de cauzalitate există doar o sin- 
gură direcţie: pot ajunge numai de la A la B, nu şi de 
la B la A; abia graţie categoriei de intercondiţionare 
devin toate direcţiile la fel de posibile. 

Cercetările de pină acum conţin deducerea completă 
a categoriilor de relaţie şi, întrucit la origine nu există 
altele în afara acestora, cercetările conţin deducerea 
tuturor categoriilor, dar nu pentru inteligenţa însăşi 
(căci abia în etapa următoare poate fi explicat modul 
în care inteligenţa ajunge la a le recunoaşte ca atare), 
ci pentru filozof. Cind privim tabelul categoriilor la 
Kant, constatăm că permanent primele două din fie- 
care clasă sint opuse şi că a treia constituie reunirea 
celor două. — De exemplu, prin raportul dintre sub- 
stanţă şi accident este determinat un singur obiect, 
prin raportul dintre cauză şi efect este determinată o 
mulţime de obiecte, iar prin intercondiţionare acestea 
sint reunite tot într-un singur obiect. — În primul ra- 
port este admis ca fiind reunit ceva care este suprimat 
în cel de-al doilea şi este corelat sintetic abia în cel 
de-al treilea. Apoi, primele două categorii nu sînt decit 
factori ideali, iar numai cea de-a treia, rezultată din 

cele două, constituie ceea ce este real. Aşadar, în con- 
ştiinţa originară sau în inteligenţa însăşi, în măsura 
în care aceasta se angrenează în mecanismul repre- 
zentării, nu pot să apară ca substanţă şi accident nici 
obiectul particular, nici raportul de cauzalitate pur 
(unde într-adevăr succesiunea ar avea loc într-o sin- 
gură direcţie), ci abia datorită categoriei de intercon- 
diţionare obiectul devine pentru eu, deopotrivă, sub- 
stanţă şi accident, cauză şi efect. În măsura în care 
obiectul constituie o sinteză între simţul intem şi cel 
extem, el se află în mod necesar în contact cu un mo- 
ment trecut şi cu unul viitor. Sinteza se suprimă în 
raportul de cauzalitate prin aceea că substanţele sint 
permanente pentru simţul extem, în vreme ce acciden- 
tele se perindă prin faţa celui intern. Dar raportul de 
cauzalitate nu poate fi recunoscut el însuşi ca atare 
fără ca ambele substanţe care sînt agrenate în el să 
fie reunite la rindul lor într-una singură, şi astfel această 
sinteză se perpetuează pină la ideea de Natură în care 
în cele din urmă toate substanţele sint reunite într-una 
singură, aflată în intercondiţionare numai cu ea însăşi. 

O dată cu această sinteză absolută ar fi fixată în- 
treaga succesiune involuntară a reprezentărilor. Dar 
întrucît pină acum nu vedem nici un motiv pentru ca- 
re eul ar trebui cindva să părăsească de tot succesiu- 
nea şi întrucit nu înţelegem decit sinteze relative, nu 
şi pe cea absolută, anticipăm că reprezentarea Naturii 
ca totalitate absolută în care toate opoziţiile sint su- 
primate şi întreaga succesiune de cauze şi efecte este 
reunită într-un organism absolut nu este posibilă prin 
mecanismul originar al reprezentării — mecanism care 
conduce reprezentarea Naturii numai de la un obiect 
la altul şi în cadrul căruia orice sinteză nu este decit 
relativă —, ci numai printr-un act liber al inteligenţei, 
pe care însă pină acum nici nu-l înţelegem. 

Pentru a fragmenta mai puţin coerenţa deducţiei am 
lăsat pe parcursul cercetării de faţă în mod intenţionat 
în afara discuţiei mai multe puncte particulare; acum 

însă este necesar să ne îndreptăm atenţia asupra lor. 
De exemplu, pină acum doar am presupus că temeiul 
unei produceri permanente ar rezida în inteligenţa în- 
săşi. Căci temeiul faptului că eul în genere a continuat 
să producă nu putea rezida în prima producere, ci tre- 
buia să rezide în inteligenţă în genere. Acest temei tre- 
buie să fie deja conţinut în principiile moastre ante- 
rioare. 

Eul nu este productiv nici la origine, nici în mod 
arbitrar. Este o opoziţie originară prin. care se consti- 
tuie esenţa şi natura inteligenţei. Or, eul este la origine 
o identitate pură şi absolută la care el trebuie să caute 
continuu să se reîntoarcă, dar reîntoarcerea la această 
identitate este înlănţuită de dedublarea originară ca de 
o condiţie ce nu este niciodată suprimată complet. 
Imediat ce e dată condiţia producerii, dedublarea, eul 
trebuie să producă şi este constrins să producă, cu 
atit mai mult cu cit este o identitate originară. Aşadar, 
dacă în eu există o producere permanentă, aceasta nu 
este posibilă decit prin faptul că în eu se reface la in- 
finit condiţia oricărei produceri, acea divergență origi- 
nară dintre activităţi opuse. Insă această divergență ar 
trebui să ia sfirşit în intuiţia productivă. Dar dacă 
efectiv ia sfirşit, inteligenţa trece complet în obiect: 
există un obiect, nu şi inteligenţă. Inteligența este in- 
teligenţă numai atit timp cit durează acea divergență; 
de îndată ce divergenţa ia sfirşit, inteligenţa nu mai 
este inteligenţă, ci materie, obiect. Aşadar, în măsura 
în care întreaga cunoaştere în genere se bazează pe 
opoziţia dintre inteligenţă şi obiect, această opoziţie nu 
poate fi suprimată în nici un obiect particular. Modul 
în care se ajunge totuşi la un obiect finit nu poate fi 
nicidecum explicat dacă fiecare obiect nu este decit 
aparent particular şi poate fi produs numai ca o parte 
a unei totalităţi infinite. Dar faptul că opoziţia se su- 
primă numai într-un obiect infinit nu poate fi imaginat 
decit atunci cînd ea însăşi este infinită, astfel încît nu 
sint posibili niciodată decit termeni intermediari ai sin- 

tezei, însă cei doi factori extremi ai acelei opoziții nu 
pot trece nicicind unul în altul. 

Dar nu poate fi oare demonstrat efectiv chiar faptul 
că acea opoziţie trebuie să fie infinită pentru că diver- 
genţa dintre cele două activităţi, divergență pe care se 
bazează opoziţia, este eternă în mod necesar? Inteli- 
genţa nu se poate extinde niciodată la infinit, căci o 
împiedică aspiraţia ei de a se reintoarce în sine. Dar 
la fel de puţin se poate reîntoarce în sine în mod ab- 
solut, căci o împiedică acea tendinţă de a fi infinitul. 
Aşadar, aici nu este posibilă nici o intermediere şi ori- 
ce sinteză nu este decit relativă. 

Dacă vrem însă să determinăm mai exact mecanis- 
mul producerii nu îl vom putea concepe decit în felul 
următor. Din imposibilitatea de a suprima opoziţia ab- 
solută, pe de o parte, şi din necesitatea de a o supri- 
ma, pe de altă parte, va lua naştere un produs, dar în 
acest produs opoziţia nu poate fi suprimată în mod 
absolut, ci numai parţial; în afara opoziţiei care este 
suprimată prin acest produs se va afla o opoziţie încă 
nesuprimată, care poate fi suprimată, la rindul ei, în- 
tr-un al doilea produs. Aşadar, prin faptul că suprimă 
doar parţial opoziţia intinită, fiecare produs care ia 
naştere devine condiţie a unui produs următor care, 
pentru că suprimă la rindul lui doar parţial opoziţia, 
devine condiţie a unui al treilea produs. Toate aceste 
produse vor fi subordonate unul altuia şi pină la urmă 
toate se vor subordona celui dintii, deoarece fiecare 
produs precedent întreţine opoziţia care constituie 
condiţia celui care urmează. Dacă ne gîndim că forţa 
corespunzătoare activităţii productive este forţa pro- 
priu-zis sintetică a Naturii sau forţa gravitaţională ne 
vom convinge că această subordonare nu este decit su- 
bordonarea ce se produce între corpurile din univers, 
astfel încit organizarea acestuia în sisteme, unde unul 
este menţinut în viaţă de celălalt, nu este decit o or- 
ganizare a inteligenţei înseşi care, trecînd prin toate 
aceste produse, nu caută niciodată altceva decit punc- 
tul absolut de echilibru cu ea însăşi, punct ce se află 
însă în infinitate. 


SISTEMUL FILOZOFIEI TEORETICE 157 


Dar tocmai această explicare a mecanismului de pro- 
ducere a inteligenţei ne pune nemijlocit într-o nouă di- 
ficultate. Orice conştiinţă empirică începe cu un obiect 
prezent şi chiar o dată cu întiia conştientizare inteli- 
genţa se vede angrenată într-o anumită succesiune de 
reprezentări. Or, obiectul particular nu este posibil de- 
cit ca parte a unui univers, iar succesiunea, în virtutea 
raportului de cauzalitate, presupune deja ea însăşi nu 
numai o mulţime de substanţe, ci o intercondiţionare 
sau o concomitenţă dinamică a tuturor substanţelor. 
Aşadar, contradicţia este aceea că, în măsura în care 
devine conştientă de sine, inteligenţa nu se poate in- 
sera decit într-un anumit punct al succesiunii, deci că 
inteligenţa, devenind conştientă de sine, trebuie să 
presupună deja, în mod independent de sine, o tota- 
litate de substanţe şi o intercondiţionare generală a 
substanţelor, ca pe nişte condiţii ale unei succesiuni 
posibile. 

Această contradicţie nu poate fi rezolvată decit prin- 
tr-o diferenţiere între inteligenţa absolută şi cea finită 
şi constituie totodată un nou argument în favoarea fap- 
tului că, fără să ştim, transpusesem deja eul, o dată 
cu producerea, în cea de-a doua limitare sau în limi- 
tarea determinată. Analiza mai precisă a acestui raport 
este următoarea. 

Dacă la origine eul în genere este limitat, este nece- 
sar să existe în genere un univers, adică o intercon- 
diţionare universală a substanţelor. Datorită acestei li- 
mitări originare sau, ceea ce înseamnă acelaşi lucru, 
datorită divergenţei originare a conştiinţei de sine, uni- 
versul nu îi apare eului în mod progresiv, ci printr-o 
singură sinteză absolută. Dar această limitare primă 
sau originară ce poate fi explicată totuşi pe baza con- 
ştiinţei de sine nu-mi explică limitarea particulară, ca- 
re, nemaiputind fi explicată pe baza conştiinţei de sine, 
nu mai poate fi explicată deci în nici un fel. Limitarea 
particulară sau, aşa cum o vom numi în continuare, 
cea de-a doua limitare este tocmai aceea datorită că- 

reia chiar de la debutul conştiinţei empirice inteligenţa 
trebuie să se manifeste ca fiind angrenată într-un 
prezent, într-un moment determinat al succesiunii în 
timp. Tot ce apare în această succesiune a celei de-a 
doua limitări este deja instituit de prima limitare, doar 
cu deosebirea că prin aceasta totul se instituie conco- 
mitent, iar sinteza absolută nu îi apare eului printr-o 
compoziţie a părţilor, ci ca un întreg; în timp ce în 
conştiinţa empirică acel întreg poate fi produs numai 
printr-o sinteză progresivă a părţilor, aşadar, numai 
prin reprezentări succesive. Or, în măsura în care in- 
teligenţa nu este în timp, ci este etemă, ea nu este 
altceva decit însăşi acea sinteză absolută, iar în aceas- 
tă măsură ea nici nu are început şi nici nu poate înce- 
ta să producă; dar în măsura în care este limitată, ea 
nu poate să apară altfel decit inserindu-se într-un 
punct determinat al succesiunii. Nu că inteligenţa in- 
finită ar fi diferită de cea finită şi că în afara inteli- 
genţei finite ar fi una infinită. Căci dacă înlătur din 
inteligenţa finită limitarea particulară, ea este însăşi 
inteligenţa absolută. Dacă admit această limitare, in- 
teligenţa absolută este suprimată ca absolută tocmai 
prin aceasta, nefiind acum decit o inteligenţă finită. 
Situaţia nici nu trebuie reprezentată ca şi cum sinteza 
absolută şi acea inserare a inteligenţei într-un punct 
determinat al evoluţiei ei ar fi două acţiuni diferite; mai 
degrabă, într-una şi aceeaşi acţiune originară, pentru 
inteligenţă apar concomitent universul şi punctul de- 
terminat al evoluţiei, punct de care este legată con- 
ştiinţa ei empirică, sau mai pe scurt, printr-unul şi 
acelaşi act, pentru inteligenţă apar prima limitare şi 
cea de-a doua, iar aceasta din urmă apare de neînțeles 
numai pentru că este instituită o dată cu prima, fără 
ca ea să poată fi dedusă totuşi din cealaltă în privinţa 
determinării ei. Aşadar, această determinare va apărea 
ca fiind contingentă în mod absolut şi în orice privinţă 
— ceea ce idealistul nu poate explica decit pomind de 
la o acţiune absolută a inteligenţei, în vreme ce realis- 

tul o explică pornind de la ceea ce el numeşte fatalitate 
sau destin. Dar este uşor să înţelegem de ce pentru 
inteligenţă punctul de la care începe conştiinţa ei tre- 
buie să apară complet determinat fără aportul ei; căci 
tocmai pentru că abia în acest punct iau naştere con- 
ştiinţa şi, o dată cu ea, libertatea, ceea ce se află din- 
colo de acest punct trebuie să apară ca fiind complet 
independent de libertate. 

Acum am avansat în istoria inteligenţei pină acolo 
încît am limitat-o deja la o succesiune determinată în 
care conştiinţa ei nu se poate insera decit într-un punct 
determinat. Cercetarea în care tocmai ne-am angajat 
atingea doar întrebarea privitoare la modul în care in- 
teligenţa a putut intra în această succesiune; întrucit 
acum am constatat că a doua limitare trebuie să apară 
pentru inteligenţă în acelaşi timp cu prima, vedem 
apoi că, într-o primă conştientizare, nu putem să o gă- 
sim altfel decit am găsit-o efectiv, anume ca fiind an- 
grenată într-o succesiune determinată. Sarcina pro- 
priu-zisă a filozofiei transcendentale a devenit mult 
mai clară datorită acestor cercetări. Oricine se poate 
privi pe sine ca obiect al acestei cercetări. Dar pentru 
a se explica pe sine, mai întii el trebuie să fi suprimat 
în sine orice individualitate, căci tocmai aceasta este 
cea care urmează să fie explicată. Dacă sint înlăturate 
toate limitele individualităţii, nu rămîne altceva decit 
inteligenţa absolută. Dacă şi limitele inteligenței sînt 
suprimate la rindul lor, nu rămîne decit eul absolut. 
Acum sarcina este tocmai aceea de a explica, pe de o 
parte, inteligenţa absolută pe baza unei acţiuni a eului 
absolut, iar pe de altă parte, de a explica, pe baza unei 
acţiuni a inteligenţei absolute, întregul sistem al limi- 
tării care constituie individualitatea mea. Dar dacă s-au 
înlăturat toate limitele din inteligenţă, oare ce mai ră- 
mine ca temei explicativ al unei acţiuni determinate? 
Observ că, chiar dacă înlătur din eu orice individuali- 
tate şi limitele înseşi în virtutea cărora el este inteli- 
genţă, totuşi nu pot suprima caracterul fundamental 

al eului, prin care, pentru sine, el este deopotrivă su- 
biect şi obiect. Aşadar, în sine şi potrivit naturii sale, 
eul, chiar înainte de a fi limitat într-un anumit mod, 
este limitat la origine în acţiunea sa, numai prin faptul 
că este obiect sieşi. Pe baza acestei îngrădiri primare 
sau originare a acţiunii sale, pentru eu ia naştere în 
mod nemijlocit sinteza absolută a acelei divergențe in- 
finite care constituie temeiul celeilalte îngrădiri. Dacă 
acum inteligenţa ar rămine să fie una cu sinteza ab- 
solută, ar fi, ce-i drept, un univers, dar nu ar mai fi 
inteligenţă. Dacă va fi inteligenţă, ea trebuie să poată 
ieşi din acea sinteză pentru a o produce, iarăşi, în mod 
conştient; dar şi acest lucru este imposibil fără ca la 
acea primă limitare să se adauge o a doua, particulară, 
care nu mai poate consta în faptul că inteligenţa in- 
tuieşte în genere un univers, ci în acela că intuieşte 
universul tocmai din acest punct determinat. Aşadar, 
dificultatea ce pare de nerezolvat la prima vedere, anu- 
me aceea că tot ce este trebuie să poată fi explicat pe 
baza unei acţiuni a eului şi că inteligenţa nu se poate 
totuşi insera decit într-un anumit punct al unei suc- 
cesiuni deja determinate anterior, se rezolvă prin dife- 
renţierea dintre inteligenţa absolută şi cea determina- 
tă. Acea succesiune în care s-a inserat conştiinţa ta 
nu este determinată de tine în măsura în care tu eşti 
un individ anume, căci în aceste condiţii nu eşti tu cel 
care produce, ci ţii tu însuţi de ceea ce este produs. 
Acea succesiune nu este decit evoluţia unei sinteze ab- 
solute o dată cu care este instituit deja tot ceea ce se 
întîmplă sau se va întîmpla. Ca tu să fii această inte- 
ligenţă determinată este necesar să reprezinţi tocmai 
această succesiune determinată. Este necesar ca aceas- 
tă serie să-ţi apară ca fiind una predeterminată inde- 
pendent de tine şi pe care nu poţi să o produci de la 
bun început. Nu ca şi cum ea s-ar derula în sine; căci 
limitarea ta particulară constă tocmai în faptul că ceea 
ce se află dincolo de conştiinţa ta îţi apare ca fiind 
independent de tine. Înlăturind această limitare, nu 


SISTEMUL FILOZOFIEI TEORETICE 161 


există trecut; admiţind-o, trecutul este la fel de nece- 
sar ca şi această limitare şi la fel de real, adică nici 
mai mult, nici mai puţin. În afara limitării determinate 
se află sfera inteligenţei absolute, pentru care nimic 
nu are început şi nici nu devine ceva, căci pentru ea 
totul este concomitent sau, mai degrabă, ea însăşi este 
totul. Aşadar, punctul de demarcaţie între inteligenţa 
absolută, nonconştientă de ea însăşi ca atare, şi cea 
conştientă nu este decit timpul. Pentru raţiunea pură 
nu există timp, pentru ea totul este şi este concomi- 
tent; pentru rațiune, în măsura în care este empirică, 
totul ia naştere şi tot ce ia naştere pentru ea nu apare 
decit succesiv. 

Înainte de a urmări mai departe, pomind din acest 
punct, istoria inteligenţei, trebuie să ne îndreptăm aten- 
ţia şi spre citeva determinări mai precise ale acelei 
succesiuni, determinări ce ne sint date o dată cu de- 
ducerea ei şi pe baza cărora, aşa cum ne putem deja 
aştepta, vom putea trage şi citeva alte concluzii. 

a) După cum ştim, succesiunea nu este altceva decit 
evoluţia sintezei originare şi absolute; aşadar, ceea ce 
apare în această serie este deja predeterminat prin 
această sinteză. O dată cu prima limitare sint instituite 
toate determinaţiile universului, iar o dată cu a doua, 
graţie căreia eu sint această inteligenţă, sint instituite 
toate determinaţiile prin care acest ODIEGL ajunge în 
conştiinţa mea. 

b) Acea sinteză absolută este o acțiune ce se produ- 
ce în afara oricărui timp. Întrucîtva timpul începe din 
nou o dată cu fiecare conştiinţă empirică, deşi fiecare 
conştiinţă empirică presupune un anumit timp care 
deja s-a scurs: căci ea nu poate începe decit într-un 
punct determinat al evoluţiei. De aceea timpul nu poa- 
te să aibă niciodată început pentru conştiinţa empi- 
rică, iar pentru inteligenţa empirică nu există un alt 
început în timp decit cel datorat libertăţii absolute. În 
această măsură se poate spune că orice inteligenţă, 
considerată nu numai pentru sine, ci şi din punct de 

vedere obiectiv, constituie un început absolut în timp, 
un punct absolut care este stabilit şi aruncat oarecum 
în infinitatea atemporală, un punct de la care abia în- 
cepe orice infinitate în timp. 

Un reproş foarte obişnuit la adresa idealismului este 
acela că reprezentările despre lucrurile exterioare ne 
vin complet involuntar, că nu putem face absolut ni- 
mic în privinţa lor şi că, foarte departe de a le produce, 
trebuie, mai degrabă, să le acceptăm aşa cum ne sînt 
date. Dar faptul că reprezentările trebuie să ne apară 
astfel trebuie dedus din idealismul însuşi. Pentru a 
putea intui obiectul în genere ca obiect, eul trebuie să 
admită un moment trecut ca temei al momentului pre- 
zent; aşadar, trecutul nu reapare niciodată decit prin 
acţiunea inteligenţei şi este necesar doar în măsura în 
care este necesară această reîntoarcere a eului. Numai 
şi numai în consecvenţa infinită a spiritului trebuie 
căutat temeiul faptului că în momentul prezent nu îmi 
poate apărea însă altceva decit îmi apare chiar acum. 
Acum nu îmi poate apărea decit un obiect cu aceste 
determinaţii, iar nu cu altele, pentru că în momentul 
trecut am produs un obiect care conţinea tocmai te- 
meiul acestor determinaţii, iar nu al altora. Modul în 
care printr-o producere inteligenţa se poate vedea ime- 
diat intricată într-un întreg sistem de lucruri poate fi 
demonstrat prin analogie pornind de la nenumărate al- 
te cazuri în care, datorită unei singure premise, raţiu- 
nea se vede transpusă, numai graţie consecvenţei ei, 
în sistemul cel mai complicat, chiar şi acolo unde pre- 
misa este complet arbitrară. De exemplu, nu există un 
sistem mai complicat decit cel gravitațional care, pen- 
tru a fi dezvoltat, a solicitat eforturile maxime ale spi- 
ritului uman şi totuşi este o lege extrem de simplă care 
l-a condus pe astronom în acest labirint de mişcări şi 
l-a scos apoi din acesta. Fără îndoială, sistemul nostru 
zecimal este unul complet arbitrar şi totuşi, datorită 
unei singure premise, matematicianul se vede încurcat 
în consecinţe (ca, de pildă, proprietăţile ciudate ale 

fracţiilor zecimale) pe care, poate, nici un matemati- 
cian nu le-a dezvoltat complet. 

Aşadar, în producerea actuală inteligenţa nu este nici- 
odată liberă, pentru că a produs în momentul prece- 
dent. Datorită primei produceri libertatea producerii 
este oarecum pierdută pentru totdeauna. Dar chiar 
pentru ea nu există o primă producere, căci faptul că 
inteligenţa apare sieşi ca şi cum ar avea în genere un 
început al reprezentării ţine tot numai de limitarea ei 
particulară. Înlăturind-o pe aceasta, ea este etemă şi 
nu are niciodată un început al producerii. Cînd jude- 
căm că inteligenţa a început să producă, tot ea însăşi 
este mereu cea care judecă astfel, potrivit unei legi de- 
terminate; de aici rezultă, desigur, că inteligenţa are 
pentru sine un început al reprezentării, dar niciodată 
că a început să reprezinte obiectiv sau în sine. 

Este aici o întrebare căreia idealistul nu i se poate 
sustrage: Cum ajunge el să admită trecutul sau ce îi 
dă o asemenea garanţie? Prezentul şi-l explică fiecare 
pe baza producerii sale; dar cum ajunge să admită că 
exista ceva înainte ca el să producă? Întrebarea dacă 
a existat un trecut în sine este tot atit de transcen- 
dentă ca întrebarea dacă există un lucru în sine. Tre- 
cutul există numai datorită prezentului; aşadar, nu 
există pentru oricine decit datorită limitării originare a 
acestuia; înlăturiînd această limitare, tot ce s-a întim- 
plat şi tot ce se întimplă constituie produsul unei sin- 
gure inteligenţe care nu are început şi nici nu va înce- 
ta să existe. — 

Dacă vrem să determinăm cu ajutorul timpului în 
genere inteligenţa absolută, căreia nu îi revine etemi- 
tatea empirică, ci eternitatea absolută, ea este tot ceea 
ce este, ce a fost şi ce va fi. Dar pentru a fi ceva, adică 
pentru a fi determinată, inteligenţa empirică trebuie să 
înceteze să fie totul, precum şi în afara timpului. La 
origine pentru ea nu există decit un prezent şi prin 
aspiraţia ei infinită clipa prezentă devine garantul celei 
viitoare, dar acum această infinitate nu mai este ab- 

solută, adică atemporală, ci este o infinitate empirică, 
obţinută prin succesiunea reprezentărilor. Ce-i drept, 
inteligenţa aspiră în fiecare moment să înfăţişeze sin- 
teza absolută, aşa cum spune Leibniz: Sufletul creează 
în fiecare moment reprezentarea universului. Neputind 
însă să o facă printr-o acţiune absolută, încearcă să 
înfăţişeze universul printr-o acţiune succesivă, evolu- 
tivă în timp. 

c) Desemniînd în sine şi pentru sine sau în mod ori- 
ginar o simplă limită, timpul nu poate fi intuit din ex- 
terior — deci: corelat cu spaţiul —, decit ca un punct 
în mişcare, altfel spus, ca o linie. Dar linia este intuiţia 
cea mai originară a mişcării; orice mişcare este intuită 
ca mişcare numai în măsura în care este intuită ca 
linie. Intuită din exterior, succesiunea originară a re- 
prezentărilor este, aşadar, mişcare. Întrucît însă inte- 
ligenţa este cea care, străbătind întreaga succesiune, 
nu îşi caută decit propria identitate şi întrucit această 
identitate ar fi suprimată în orice moment prin trece- 
rea de la o reprezentare la alta dacă inteligenţa nu ar 
încerca mereu să o refacă, trecerea de la o reprezen- 
tare la alta trebuie să se producă prin intermediul unei 
mărimi constante, adică al unei mărimi care nu are 
absolut nici o parte mai mică. 

Or, această trecere se produce în timp; aşadar, tim- 
pul va fi o astfel de mărime. Şi întrucit orice succesiu- 
ne originară din inteligenţă apare, văzută din exterior, 
ca o mişcare, legea constanţei va fi o lege fundamen- 
tală a oricărei mişcări. 

În acelaşi mod se demonstrează aceeaşi prioritate în 
legătură cu spaţiul. 

Întrucît succesiunea şi toate modificările în timp nu 
sint decit evoluţii ale sintezei absolute, prin care totul 
este determinat în prealabil, ultimul temei al oricărei 
mişcări trebuie căutat în înşişi factorii acelei sinteze; 
dar aceşti factori nu sînt alţii decit cei ai opoziţiei origi- 
nare; aşadar, şi temeiul oricărei mişcări va trebui cău- 
tat în factorii acestei opoziții. Această opoziţie originară 

nu poate fi suprimată decit într-o sinteză infinită, iar 
în obiectul finit nu poate fi suprimată decit momentan. 
Opoziția renaşte în fiecare moment şi este suprimată 
tot în fiecare moment. Această renaştere şi resuprimare 
a opoziţiei în fiecare moment trebuie să fie temeiul ul- 
tim al oricărei mişcări. Această teză care constituie prin- 
cipiul unei fizici dinamice îşi are locul în filozofia trans- 
cendentală, ca toate principiile ştiinţelor subordonate. 


IV. În succesiunea pe care abia am descris-o, inte- 
ligenţa nu este interesată de succesiune, căci aceasta 
este complet involuntară, ci de ea însăşi. Ea se caută 
pe sine, dar îşi scapă tocmai din această cauză. Odată 
transpusă în această succesiune, ea nu se mai poate 
intui pe sine altfel decit ca fiind activă în cadrul suc- 
cesiunii. Dar dedusesem deja o intuiţie în sine a inte- 
ligenţei în această succesiune, anume prin intermediul 
intercondiţionării. Pînă acum am putut însă să facem 
inteligibilă intercondiţionarea doar ca pe o sinteză re- 
lativă, iar nu ca pe una absolută sau ca pe o intuiţie 
a întregii succesiuni de reprezentări. Dar fără o limita- 
re a întregii succesiuni nici nu poate fi conceput mo- 
dul în care se obiectivează această succesiune. 

Aşadar, aici ne vedem împinşi către o a treia limitare 
care transpune inteligenţa într-o sferă şi mai restrinsă 
decit au făcut-o toate limitările precedente, dar pe care 
deocamdată trebuie să ne mulţumim: doar să o pos- 
tulăm. Prima limitare a eului era aceea că el devenea 
în genere inteligenţă, a doua aceea că trebuia să por- 
nească de la un moment prezent sau nu se putea in- 
sera decit într-un punct determinat al succesiunii. Cel 
puţin din acest punct, seria putea continua la infinit. 
Dacă această infinitate nu este însă limitată din nou, 
ne este absolut imposibil să înţelegem cum de inteli- 
genţa ar putea ieşi din producerea ei şi s-ar putea in- 
tui pe sine ca fiind productivă. Pînă acum, inteligenţa 
şi succesiunea însăşi erau una; acum, inteligenţa tre- 
buie să se opună succesiunii pentru a se intui în ea. 

Or, succesiunea se prelungeşte numai prin alternanţa 
accidentelor, dar nu poate fi intuită decit prin faptul 
că ceea ce este substanţial în ea este intuit ca fiind 
permanent. Dar ceea ce este substanţial în această 
succesiune infinită nu este altceva decit însăşi sinteza 
absolută care nu a luat naştere, ci este eternă. Inteli- 
genţa nu are însă intuiţia sintezei absolute, adică a 
universului, fără ca acesta să devină pentru ea finit. 
Aşadar, inteligenţa nu poate intui nici succesiunea fă- 
ră ca universul să fie limitat pentru ea la nivelul in- 
tuiţiei. 

Or, inteligenţa poate înceta să producă tot atit de 
puţin pe cît poate înceta să fie inteligenţă. Aşadar, 
pentru ea acea succesiune de reprezentări nu va putea 
fi limitată fără a fi, iarăşi, infinită în cadrul acestei li- 
mitări. Pentru a clarifica de îndată acest lucru, trebuie 
spus că există în lumea exterioară o neîncetată alter- 
nanţă de modificări ce nu se pierd însă la infinit, ci 
sint restrinse la un anumit cerc în care se tot reintorc. 
Deci, această altemanţă de modificări este finită şi in- 
finită totodată: finită pentru că nu depăşeşte niciodată 
o anumită limită şi infinită pentru că se tot reintoarce 
în ea însăşi. Circumferinţa este sinteza originară dintre 
finitudine şi infinitate, în care trebuie să se dizolve 
chiar şi linia dreaptă. Succesiunea se produce doar 
aparent în linie dreaptă şi se tot reintoarce în ea 
însăşi. 

Dar inteligenţa trebuie să intuiască succesiunea ca 
revenind în sine; fără îndoială, prin această intuiţie va 
lua naştere pentru ea un produs nou; aşadar, ea nu 
va mai ajunge să intuiască succesiunea, căci în locul 
acesteia ei îi apare cu totul altceva. Întrebarea este de 
ce tip va fi acel produs. 

Se poate spune că natura organică aduce argumen- 
tul cel mai evident pentru idealismul transcendental, 
căci fiecare plantă este un simbol al inteligenţei. Dacă 
pentru plantă materialul pe care îl asimilează sau şi-l 
plăsmuieşte sub o anumită formă este preformat în 

natura înconjurătoare, de unde să ia inteligenţa ma- 
terialul, de vreme ce ea este absolută şi unică? Ea este 
organicul absolut pentru că produce deci din sine atit 
materialul, cît şi forma. În succesiunea organică de re- 
prezentări ea ne apare ca o activitate care este necon- 
tenit pentru sine şi cauză, şi efect; cauză, în măsura 
în care ea este productivă; efect, în măsura în care 
constituie un produs. Empirismul care face ca totul să 
vină din exterior în inteligenţă explică, în fapt, natura 
inteligenţei într-un mod pur mecanic. Dacă însă inte- 
ligenţa este organică în genere — aşa cum şi este —, 
ea şi-a plăsmuit din interior chiar tot ceea ce îi este 
exterior, iar ceea ce constituie pentru ea universul nu 
e decit organul mai grosolan şi mai îndepărtat al con- 
ştiinţei de sine, după cum organismul individual este 
organul mai fin şi nemijlocit al acesteia. 

O deducție a naturii organice trebuie să răspundă 
în principal la patru întrebări. 

1. De ce este necesară în genere o natură organică? 

2. De ce este necesară o ierarhie a naturii organice? 

3. De ce există o diferenţă între organizarea vie şi 
cea neînsufleţită? 

4. Care este caracterul fundamental al oricărei or- 
ganizări? 


1. Necesitatea naturii organice trebuie dedusă în fe- 
lul următor. 

Inteligența trebuie să se intuiască pe sine în tran- 
ziţia ei productivă de la cauză la efect sau în succe- 
siunea reprezentărilor ei, în măsura în care aceasta se 
reîntoarce în sine. Dar ea nu poate face acest lucru 
fără a permanentiza succesiunea sau a o înfăţişa în 
repaus. Succesiunea care se reintoarce în sine şi este 
înfăţişată în repaus este tocmai organizarea. Conceptul 
de organizare nu exclude întregul concept al succesiu- 
nii. Organizarea nu este decit succesiunea integrată 
între nişte limite şi reprezentată ca fiind fixată. Expre- 
sia făpturii organice este repausul, deşi această per- 
manentă reproducere a făpturii aflate în repaus nu 

este posibilă decit printr-o modificare internă continuă. 
Aşadar, cu cit inteligenţa este pentru sine, deopotrivă, 
cauză şi efect în succesiunea originară a reprezentări- 
lor şi cu cit această succesiune este limitată, cu atit 
succesiunea trebuie să devină, ca organizare, obiect al 
inteligenţei, ceea ce constituie prima rezolvare a pro- 
blemei noastre privitoare la modul în care inteligenţa 
se intuieşte pe sine ca fiind productivă. 


2. Dar în interiorul limitelor ei, succesiunea este tot 
fără sfirşit. Aşadar, inteligenţa este un efort infinit de 
a se organiza. Deci chiar în întregul sistem al inteli- 
genţei totul va tinde să se organizeze, iar instinctul 
universal al organizării va trebui să se răspindească 
asupra lumii din exteriorul ei. De aceea, va fi necesară 
şi o ierarhie a organizării. Căci în măsura în care este 
empirică, inteligenţa are aspiraţia continuă de a pro- 
duce, măcar succesiv în timp, universul pe care nu îl 
poate înfăţişa prin intermediul sintezei absolute. Suc- 
cesiunea din reprezentările originare ale inteligenţei nu 
este deci altceva decit o înfăţişare succesivă sau o dez- 
voltare a sintezei absolute, numai că, în virtutea celei 
de-a treia limitări, chiar şi această dezvoltare nu poate 
ajunge decit pină la o anumită limită. Această evoluţie 
limitată şi intuită ca fiind limitată este organizarea. 

În general, organizarea nu este deci altceva decit 
imaginea micşorată şi întrucitva concentrată a univer- 
sului. Dar succesiunea este ea însăşi treptată, adică 
nu se poate dezvolta integral într-un singur moment. Dar 
cu cit înaintează succesiunea, cu atit mai mult se dez- 
voltă şi universul. Aşadar, pe măsura avansării suc- 
cesiunii, şi organizarea va dobindi o extindere mai ma- 
re şi va înfăţişa în sine o parte mai mare a universului. 
Prin urmare, de aici va rezulta o ierarhie care merge 
în paralel cu dezvoltarea universului. Legea acestei ie- 
rarhii este aceea că organizarea îşi lărgeşte permanent 
cercul, aşa cum şi-l lărgeşte şi inteligenţa. Dacă această 
lărgire sau evoluţia universului ar continua la infinit, 

şi organizarea ar continua la infinit, limita primeia 
fiind şi limita celei de-a doua. 

Pentru lămurire ar putea fi de folos următoarele. Cu 
cit coborim mai adînc în natura organică, cu atit mai 
mult se restringe lumea pe care o înfăţişează în sine 
organizarea şi cu atit mai mică devine partea universu- 
lui, concentrată în cadrul organizării. Lumea plantelor 
este într-adevăr cea mai restrinsă pentru că o mulţime 
de modificări ale naturii nici nu intră în sfera ei. Ceva 
mai larg, deşi încă foarte îngrădit, este cercul modi- 
ficărilor pe care îl înfăţişează în ele clasele inferioare 
din lumea animală, de vreme ce, de exemplu, simţurile 
cele mai alese, cel al văzului şi cel al auzului, sînt încă 
ascunse, iar simţul pipăitului, adică receptivitatea faţă 
de prezenţa nemijlocită, abia se manifestă. — Ceea ce 
numim simţ la animale nu desemnează, eventual, o 
capacitate de a ajunge la reprezentări prin intermediul 
senzaţiilor exterioare, ci numai raportul lor cu univer- 
sul, care poate fi mai cuprinzător sau mai limitat. Dar 
ce ar fi de reţinut despre animale în genere rezultă din 
faptul că în natură prin ele este desemnat acel mo- 
ment al conştiinţei, în care se găseşte în prezent de- 
ducţia noastră. — Dacă înaintăm în succesiunea or- 
ganizărilor constatăm că simţurile se dezvoltă treptat, 
în ordinea în care lumea organizărilor se lărgeşte cu 
ajutorul lor. De pildă, mult mai devreme decit altele se 
deschide simţul auzului pentru că, graţie lui, lumea 
organismului nu se lărgeşte decit pină la o distanţă 
foarte mică. Mult mai tirziu apare divinul simţ al văzu- 
lui pentru că prin el lumea se extinde la o distanţă pe 
care imaginaţia însăşi nu este capabilă să o măsoare. 
Leibniz acordă atita preţuire luminii încît le atribuie 
animalelor reprezentări superioare numai pentru că 
receptează senzațiile luminoase. Doar acolo unde acest 
simţ apare şi cu vălul său exterior rămine încă incert 
cît de departe se întinde simţul însuşi şi dacă lumina 
nu este cumva lumină numai pentru organizarea cea 
mai evoluată. 

3. Organizarea în genere este succesiunea frinată în 
desfăşurarea ei şi oarecum rigidizată. Or, inteligenţa 
ar trebui să intuiască nu numai succesiunea reprezen- 
tărilor ei în genere, ci şi să se intuiască pe sine, şi 
anume ca fiind activă în cadrul acestei succesiuni. Dacă, 
fiind activă în cadrul succesiunii, va deveni obiect sieşi 
(fireşte, din exterior, căci acum inteligenţa nu este in- 
tuitivă decit din exterior), ea trebuie să intuiască suc- 
cesiunea ca fiind întreţinută de un principiu intern al 
activităţii. Însă, intuită din exterior, succesiunea inte- 
rioară este mişcare. Aşadar, ea se va putea intui nu- 
mai într-un obiect care are în el însuşi un principiu 
intem al mişcării. Dar înseamnă că un astfel de obiect 
este viu. Aşadar, inteligenţa trebuie să se intuiască nu 
numai ca organizare în genere, ci şi ca organizare vie. 

Dar tocmai din această deducție a vieţii rezultă că 
viaţa trebuie să fie universal prezentă în natura orga- 
nică, aşadar că acea diferenţă dintre organizările vii şi 
cele neinsufleţite nu se poate produce în natura însăşi. 
Întrucit, prin toată natura organică, inteligenţa se va 
intui pe sine ca fiind activă în cadrul succesiunii, chiar 
orice organizare, în înţelesul mai larg al cuvîntului, 
trebuie să aibă în sine viaţă, adică un principiu intem 
al mişcării. Viaţa poate fi, ce-i drept, mai mult sau mai 
puţin limitată; deci întrebarea: De unde provine acea 
diferenţă? se reduce la cea precedentă: De unde pro- 
vine ierarhia din natura organică? 

Această ierarhie a organizărilor nu desemnează însă 
decit diferite momente ale evoluţiei universului. Aşa cum 
cu ajutorul succesiunii inteligenţa tinde să înfăţişeze 
permanent sinteza absolută, tot astfel natura organică 
va apărea zbătindu-se neîncetat în căutarea organis- 
mului universal şi luptindu-se cu o natură anorganică. 
Limita succesiunii din reprezentările inteligenţei va fi 
şi limita organizării. Dar trebuie să existe o limită ab- 
solută a procesului de intuire al inteligenţei; această 
limită este pentru noi lwnina. Căci, deşi ea extinde 
aproape fără măsură sfera intuiţiei noastre, limita lu- 

minii nu poate fi totuşi limita universului şi nu este o 
simplă ipoteză aceea că dincolo de lumea luminii stră- 
luceşte cu o lumină necunoscută de noi o lume care 
nu mai intră în sfera intuiţiei noastre. — Aşadar, dacă 
inteligenţa intuieşte într-o organizare evoluţia univer- 
sului, atit cit intră acesta în intuiţia ei, ea va intui 
această evoluţie ca fiind identică cu sine. Căci inteli- 
genţa însăşi este cea care, străbătind toate labirintu- 
rile şi întortocherile naturii organice, caută să se re- 
flecte pe sine ca fiind productivă. Dar în nici una din- 
tre organizările subordonate nu se înfăţişează complet 
lumea inteligenţei. Numai dacă va ajunge pînă la or- 
ganizarea desăvirşită în care se contrage întreaga ei 
lume, va recunoaşte această organizare ca fiind iden- 
tică cu sine. De aceea inteligenţa va apărea sieşi nu 
numai ca fiind organică în genere, ci şi ca fiind situată 
în punctul culminant al organizării. Ea poate privi ce- 
lelalte organizări doar ca pe intermediare prin care or- 
ganizarea desăvirşită se eliberează treptat din lanţurile 
materiei sau prin care ea devine pe deplin obiect sieşi. 
Aşadar, celorlalte organizări nici nu le va acorda ace- 
laşi rang cu al său. 

Pentru inteligenţă limita lumii ei sau, ceea ce în- 
seamnă acelaşi lucru, limita succesiunii reprezentări- 
lor ei este şi limita organizărilor. Aşadar, ceea ce am 
numit a treia limitare constă în faptul că inteligenţa 
trebuie să-şi apară sieşi ca individ organic. Prin nece- 
sitatea de a se intui ca individ organic, lumea ei devine 
pentru ea complet limitată şi, invers, ea însăşi devine 
individ organic prin faptul că succesiunea reprezentă- 
rilor ei devine limitată. 

4. Caracterul fundamental al organizării este acela 
că, scoasă întrucitva din mecanism, ea există prin sine 
nu numai fiindcă este cauză sau efect, ci şi fiindcă 
pentru ea însăşi este amindouă deopotrivă. Determi- 
nasem mai întîi obiectul ca substanţă şi accident, dar 
el nu putea fi intuit ca atare fără a fi totodată cauză 
şi efect şi, iarăşi, el nu putea fi intuit drept cauză şi 

efect fără ca substanţele să fie fixate. Dar oare unde 
începe şi unde încetează substanţa? O concomitenţă a 
tuturor substanţelor le transformă pe toate într-una 
singură care nu este angajată decit într-o intercondi- 
ţionare etemă cu ea însăşi; aceasta este organizarea 
absolută. Aşadar, organizarea este potenţă superioară 
a categoriei intercondiţionării care, gindită în general, 
conduce la conceptul de natură sau de organizare uni- 
versală, în relaţie cu care toate organizările particulare 
nu Sint, la rindul lor, decit tot accidente. Aşadar, ca- 
racterul fundamental al organizării este acela că ea se 
află în intercondiţionare cu sine, fiind deopotrivă pro- 
ducătoare şi produs, concept care constituie principiul 
întregii teorii despre natura organică şi din care pot fi 
deduse a priori toate celelalte determinări ale organi- 
zării. 

Întrucît acum ne aflăm în punctul culminant al în- 
tregii produceri, anume la cea organică, ne va fi îngă- 
duită o privire retrospectivă asupra întregii serii. Acum 
putem distinge în natură trei potenţe ale intuiţiei: po- 
tenţa simplă, substratul material, care este stabilit în 
ea prin intermediul percepţiei, cea de-a doua, materia, 
care este stabilită cu ajutorul intuiţiei productive, şi în 
fine cea de-a treia, care e desemnată prin intermediul 
organizării. 

Dar întrucit organizarea nu este decit intuiţie pro- 
ductivă la cea de-a doua potenţă, categoriile construc- 
tiei materiei în genere sau ale fizicii generale vor fi şi 
categorii ale construcţiei organice sau ale teoriei des- 
pre natura organică, numai că în aceasta din urmă ele 
trebuie concepute tot ca fiind potenţate. Apoi, la fel 
cum prin cele trei categorii ale fizicii generale sint de- 
terminate cele trei dimensiuni ale materiei, tot astfel 
prin cele trei ale fizicii organice sint determinate cele 
trei dimensiuni ale produsului organic. Şi dacă galva- 
nismul, aşa cum am spus, constituie expresia generală 
a procesului ce trece în produs, iar magnetismul, elec- 

tricitatea şi forţa chimică dau, potenţate cu produsul, 
cele trei categorii ale fizicii organice, va trebui să ne 
reprezentăm galvanismul ca pe o punte peste care ace- 
le forţe universale ale naturii trec în sensibilitate, iri- 
tabilitate şi instinct de plăsmuire. 

Caracterul fundamental al vieţii va consta mai ales 
în faptul că aceasta este o succesiune fixată, care se 
reîntoarce în sine şi este întreţinută de un principiu 
intem; şi aşa cum viaţa intelectuală — a cărei imagine 
este — sau identitatea conştiinţei nu sint întreţinute 
decit de continuitatea reprezentărilor, tot astfel viaţa 
nu este întreţinută decit de continuitatea mişcărilor in- 
teme; şi aşa cum inteligenţa, în succesiunea reprezen- 
tărilor ei, luptă neîncetat pentru conştiinţă, tot astfel 
viaţa trebuie concepută ca aflindu-se într-o luptă per- 
manentă cu desfăşurarea naturii sau aspirind să-şi 
afirme identitatea în faţa acesteia. 

După ce am răspuns la principalele întrebări ce pot 
fi adresate unei deducţii a naturii organice ne îndrep- 
tăm atenţia şi spre un rezultat particular al acestei de- 
ducţii, anume acela că în ierarhia organizărilor trebuie 
să apară în mod necesar una pe care inteligenţa este 
silită să o intuiască drept identică cu sine. Dacă inte- 
ligenţa nu este decit o evoluţie a reprezentărilor origi- 
nare şi dacă această succesiune trebuie înfăţişată la 
nivelul organismului, atunci acea organizare pe care 
inteligenţa trebuie să o recunoască drept identică cu 
sine va fi în fiecare moment copia desăvirşită a inte- 
riorităţii sale. Acolo unde lipsesc modificările organis- 
mului corespunzătoare reprezentărilor, nu se pot obiec- 
tiva nici acele reprezentări ale inteligenţei. Dacă vom 
căuta să ne exprimăm din punct de vedere transcen- 
dent, vom spune că cel care s-a născut orb, de exem- 
plu, are totuşi o reprezentare a luminii pentru un ob- 
servator din afară, întrucit pentru aceasta nu este ne- 
voie decit de capacitatea internă a intuiţiei, numai că 
pentru el această reprezentare nu se obiectivează; deşi, 
transcendental privind lucrurile, acea reprezentare nu 

este cu adevărat în el pentru că în eu nu există nimic 
pe care să nu-l intuiască el însuşi în sine. Organismul 
constituie singura condiţie în care inteligenţa, ca sub- 
stanţă sau subiect al succesiunii, se poate diferenţia 
de succesiunea însăşi sau singura condiţie în care aceas- 
tă succesiune poate deveni independentă în raport cu 
inteligenţa. Faptul că ni se pare că ar exista o trecere 
de la organism la inteligenţă, anume astfel încit sub 
influenţa celui dintii să se provoace o reprezentare în 
inteligenţă, este o simplă iluzie pentru că tocmai de- 
spre reprezentare nu putem şti nimic mai inainte ca 
ea să ni se obiectiveze prin intermediul organismului 
— aşadar, pentru că influenţa organismului devansea- 
ză în conştiinţă reprezentarea şi, prin urmare, nu tre- 
buie să apară ca fiind condiţionată de reprezentare, ci 
mai degrabă ca o condiţie a ei. Nu reprezentarea însăşi, 
ci conştiinţa acesteia este condiţionată de influenţa or- 
ganismului, iar dacă empirismul îşi restringe afirmaţia 
la acest ultim aspect, lui nu i se poate reproşa nimic. 
Aşadar, dacă poate fi vorba într-adevăr despre o tre- 
cere în care nici nu sint angrenate două obiecte opuse, 
ci este de fapt un singur obiect, poate fi vorba mai 
curind despre o trecere de la inteligenţă la organism 
decit despre una în sens invers. Căci, întrucît organis- 
mul însuşi nu este decit un mod de intuire al inteli- 
genţei, pentru inteligenţă tot ceea ce este în ea trebuie 
să se obiectiveze în mod necesar şi nemijlocit în orga- 
nism. Aşa-numita dependenţă a spiritualului de ceea 
ce este material se bazează în totalitate numai pe aceas- 
tă necesitate de a intui ca fiind în afara noastră tot 
ceea ce este în noi, aşadar, chiar şi reprezentarea ca 
atare, nu numai obiectul acesteia. De exemplu, de în- 
dată ce nu mai este reflexul desăvirşit al universului 
nostru, organismul nici nu mai slujeşte ca organ al 
intuiţiei de sine, adică este bolnav; ne simţim noi în- 
şine bolnavi numai din cauza acelei identități absolute 
dintre organism şi noi. Dar organismul însuşi nu este 
bolnav decit potrivit legilor naturii, adică potrivit legilor 

inteligenţei înseşi. Căci în producerea ei, inteligenţa nu 
este liberă, ci este îngrădită şi constrinsă prin legi. 
Aşadar, cînd organismul meu trebuie să fie bolnav po- 
trivit legilor naturii sint deja silit să-l intuiesc ca atare. 
Sentimentul bolii nu este produs de nimic altceva decit 
de suprimarea identităţii dintre inteligenţă şi organis- 
mul ei; în schimb, sentimentul sănătăţii — dacă se 
poate numi sentiment o percepţie, altfel, cu totul goală 
— este sentimentul dispariţiei complete a inteligenţei 
în organism sau, după cum se exprimă un excelent 
autor, sentimentul transparenţei organismului pentru 
spirit. 

De dependenţa faţă de factorul fizic nu a factorului 
intelectual însuşi, ci a conştiinţei factorului intelectual 
ţin de asemenea sporirea şi diminuarea forţelor spiri- 
tuale în relaţie cu cele organice, precum şi însăşi nece- 
sitatea de a se manifesta ca fiind înnăscute. Ca individ 
determinat, eu nu eram absolut nimic mai înainte de 
a mă intui ca atare şi nici nu voi mai fi determinat de 
îndată ce încetează această intuiţie. Întrucît, potrivit 
legilor naturii, există în mod necesar un moment în 
care organismul, ca operă ce se distruge treptat prin 
propria lui forţă, trebuie să înceteze să mai fie un re- 
flex al lumii exterioare, suprimarea absolută a iden- 
tităţii, doar parţiale în boală, dintre organism şi inte- 
ligenţă — adică moartea — este un eveniment natural 
ce intră el însuşi în seria originară a reprezentărilor 
inteligenţei. 

Ceea ce este valabil pentru activitatea oarbă a inte- 
ligenţei, anume faptul că organismul este copia ei per- 
manentă, va fi valabil şi pentru activitatea liberă, dacă 
există în inteligenţă una de acest fel, lucru pe care nu 
l-am dedus pînă în prezent. Aşadar, chiar fiecărei suc- 
cesiuni voluntare de reprezentări în inteligenţă va tre- 
bui să-i corespundă, în organismul ei, o mişcare li- 
beră, unde îşi au locul nu numai mişcarea numită în 
sens mai restrins arbitrară, ci şi gesturile, limbajul, pe 
scurt, tot ce constituie expresia unei stări interioare. 


176 SISTEMUL IDEALISMULUI TRANSCENDENTAL 


O întrebare ce ţine de filozofia practică şi care nu este 
abordată aici decit pentru că totuşi nu i se poate răs- 
punde decit în virtutea principiilor pe care tocmai le-am 
expus, anume întrebarea în legătură cu modul în care 
o reprezentare a inteligenţei, concepută în mod liber, 
trece însă într-o mişcare exterioară, necesită o cu totul 
altă rezolvare decit întrebarea pusă invers, privitoare 
la modul în care o reprezentare poate fi condiţionată 
în inteligenţă de o modificare a organismului. Căci în 
măsura în care inteligenţa produce inconştient, orga- 
nismul ei este identic cu ea în mod nemijlocit, astfel 
încît ceea ce intuieşte în exterior este reflectat de or- 
ganism fără o altă intermediere. De exemplu, potrivit 
legilor naturii este necesar ca în nişte circumstanţe 
sau altele, de pildă, ale agenţilor patogeni în general, 
organismul să apară bolnav; o dată cu aceste condiţii, 
inteligenţa nu mai este liberă să reprezinte sau nu ceea 
ce este condiţionat; organismul devine bolnav pentru 
că inteligenţa trebuie să-l reprezinte astfel. Dar în mă- 
sura în care inteligenţa acţionează în mod liber, orga- 
nismul ei se diferenţiază de ea, aşadar, dintr-o repre- 
zentare a inteligenţei nu rezultă nemijlocit o existenţă 
în organism. Un raport de cauzalitate între o activitate 
liberă a inteligenţei şi o mişcare a organismului ei poa- 
te fi conceput tot atit de puţin ca şi raportul invers, 
intrucit ambele nu sint opuse decit din punct de ve- 
dere ideal, şi nicidecum real. Aşadar, nu ne rămine 
altceva de făcut decit să admitem existenţa unei armo- 
nii prestabilite în mod necesar între inteligenţa care 
acţionează liber şi cea care este intuitivă în chip in- 
conştient. Deci şi idealismul transcendental are nevoie 
totuşi de o armonie prestabilită, şi anume nu pentru 
a explica o concordanţă între modificările din organism 
şi reprezentările involuntare, ci pentru a explica o con- 
cordanţă între modificările organice şi reprezentările 
arbitrare; şi nu are nevoie nici de o armonie prestabi- 
lită precum cea leibniziană care, potrivit interpretării 
obişnuite, se situează nemijlocit între inteligenţă şi or- 

ganism, ci de una ce are loc între activitatea liberă şi 
cea care produce în mod inconştient, întrucit nu are 
nevoie decit de cea din urmă pentru a explica o trecere 
de la inteligenţă la lumea exterioară. 

Dar atita timp cit ne aflăm în perimetrul actual nu 
putem înţelege şi nici nu avem nevoie să înţelegem mo- 
dul în care ar fi posibilă tocmai o astfel de armonie. 


V. Pe baza raportului dintre inteligenţă şi organism, 
raport pe care l-am dedus acum complet, este evident 
faptul că în actualul moment al conştiinţei inteligenţa 
dispare în organismul ei, pe care îl intuieşte ca fiind 
total identic cu sine, şi astfel, iarăşi, ea nu ajunge la 
intuiţia de sine. 

Totodată însă pentru ea cercul producerii s-a închis 
datorită faptului că pentru inteligenţă toată lumea ei 
se concentrează în organism. Aşadar, ultima acţiune 
care instaurează în inteligenţă conştiinţa completă (căci 
găsirea acestei acţiuni a fost singura noastră sarcină; 
tot ce a mai intervenit în rezolvarea acestei sarcini ne-a 
apărut întrucitva doar incidental şi la fel de involuntar 
ca şi inteligenţei înseşi) trebuie să cadă cu totul în afa- 
ra sferei producerii, adică inteligenţa însăşi trebuie să 
se desprindă complet de producere dacă e să apară 
conştiinţa, ceea ce se va putea întîmpla, fără îndoială, 
tot numai printr-o serie de acţiuni. Dar înainte de a 
putea deduce tocmai aceste acţiuni este necesar să cu- 
noaştem măcar în general sfera în care intră acele ac- 
iuni opuse producerii. Căci faptul că aceste acţiuni 
trebuie să fie opuse producerii poate fi deja dedus din 
aceea că ele trebuie să limiteze producerea. 

Aşadar, ne întrebăm dacă în contextul de pină acum 
ne-a apărut vreo acţiune opusă producerii. — Dedu- 
cînd seria de produse prin care eul a ajuns treptat să 
se intuiască pe sine ca fiind productiv, nu am desco- 
perit de fapt nici o activitate prin care inteligenţa s-a 
desprins cu adevărat de producere; ce-i drept însă, ad- 

miterea fiecărui produs pe care l-am dedus în propria 
conştiinţă a inteligenţei nu a putut fi explicată decit 
printr-o reflectare permanentă a inteligenţei asupra 
produsului, numai că prin acea reflectare ne-a apărut 
condiţia unei noi produceri. Aşadar, pentru a explica 
progresia producerii a trebuit să admitem în obiectul 
nostru o activitate datorită căreia el tinde dincolo de 
orice producere particulară, numai că prin însăşi aceas- 
tă tendinţă el s-a intricat mereu în producţii noi. Prin 
urmare, putem şti în prealabil că acea serie de acţiuni 
postulată acum de noi aparţine în genere sferei reflecţiei. 

Dar acum producerea s-a închis pentru inteligenţă, 
astfel încît aceasta nu mai poate reveni în sfera pro- 
ducerii prin nici o reflecţie nouă. Reflectarea pe care o 
vom deduce acum trebuie să fie deci total diferită de 
cea care se desfăşoară în permanenţă în paralel cu 
producerea, iar dacă într-adevăr, după cum este foarte 
posibil, ea ar fi însoţită în mod necesar de o producere, 
această producere va fi liberă, în opoziţie cu cealaltă 
care este necesară. Şi iarăşi, dacă reflectarea care în- 
soţea producerea inconştientă era necesară, cea pe care 
o căutăm acum va trebui să fie, mai degrabă, o re- 
flecţie liberă. Prin intermediul acesteia din urmă inteli- 
genţa nu va limita doar producerea ei particulară, ci 
producerea în genere şi în mod absolut. 

Opoziția dintre producere şi reflectare va deveni foarte 
evidentă datorită faptului că ceea ce am privit pînă 
acum din perspectiva intuiţiei ne va apărea cu totul 
altfel din perspectiva reflecţiei. 

Aşadar, cunoaştem acum cel puţin în linii mari şi 
în prealabil sfera căreia îi aparţine global acea serie de 
acţiuni prin care inteligenţa se desprinde de producere 
în genere, şi anume sfera reflecţiei libere. Iar dacă aceas- 
tă reflecţie liberă trebuie să se afle în legătură cu ceea 
ce am dedus pină în prezent, temeiul ei va trebui să 
rezide nemijlocit în cea de-a treia limitare care ne va 

împinge în etapa reflecţiei exact aşa cum cea de-a do- 
ua limitare ne-a împins în etapa producerii. Pină acum 
ne considerăm însă complet în imposibilitatea de a de- 
monstra efectiv această legătură şi nu putem decit să 
afirmăm că va fi una de acest fel. 


Observaţie generală privitoare la cea 
de-a doua etapă 


Înțelegerea întregii coerenţe a seriei de acţiuni pe ca- 
re am dedus-o în ultima etapă se bazează pe faptul că 
am sesizat corect diferenţa dintre ceea ce am numit 
limitarea primă sau originară, pe de o parte, şi limita- 
rea secundă sau particulară, pe de altă parte. 

Anume, limita originară fusese stabilită la nivelul 
eului chiar în primul act al conştiinţei de sine prin 
activitatea ideală sau, aşa cum a apărut ulterior pen- 
tru eu, prin lucrul în sine. Prin lucrul în sine fusese 
limitat însă doar eul obiectiv sau real. Dar de îndată 
ce este productiv, aşadar, în toată cea de-a doua pe- 
rioadă, eul nu mai este doar real, ci ideal şi real deo- 
potrivă. Deci prin acea limită originară, eul, productiv 
acum, nu se poate simţi limitat ca atare, fie şi pentru 
că această limită a trecut acum în obiectul care este 
tocmai înfăţişarea comună a eului şi a lucrului în sine 
şi în care trebuie căutată deci şi limitarea originară 
stabilită prin lucrul în sine, aşa cum aceasta a şi fost 
dovedită efectiv în obiect. 

Aşadar, dacă acum eul se mai simte limitat, el nu 
se poate simţi limitat decât ca fiind productiv, iar aceasta 
se poate întimpla tot numai datorită unei a doua limi- 
te, care trebuie să fie atit limita lucrului, cît şi a eului. 

Or, această limită ar fi limita afectării eului; dar ea 
este astfel numai pentru eul real sau obiectiv, fiind în- 
să tocmai de aceea limita activităţii eului ideal sau su- 

biectiv. A spune că lucrul în sine este limitat înseamnă 
că eul ideal este limitat. Aşadar, este evident că datori- 
tă producerii limita a trecut efectiv în eul ideal. Aceeaşi 
limită care îngrădeşte activitatea eului ideal limitează 
afectarea celui real. Prin opoziţionarea activităţii ideale 
cu cea reală în genere este stabilită prima limitare; cea 
de-a doua este stabilită prin măsura sau limita acestei 
opoziţionări care trebuie să fie în mod necesar deter- 
minată, de îndată ce este recunoscută ca opoziţionare, 
ceea ce se întimplă chiar în intuiţia productivă. 
Aşadar, fără s-o ştie, prin faptul că a devenit pro- 
ductiv, eul a fost transpus nemijlocit în cea de-a doua 
limitare, adică şi activitatea sa ideală a fost limitată. 
Această a doua limitare trebuie să fie în mod necesar 
absolut contingentă pentru eul nelimitabil în sine. A 
spune că ea este absolut contingentă înseamnă că îşi 
are temeiul într-o acţiune liberă şi absolută a eului în- 
suşi. Eul obiectiv este limitat într-un mod determinat 
pentru că eul ideal a acţionat tocmai în acest mod de- 
terminat. Dar însuşi faptul că eul ideal a acţionat în 
acest mod determinat presupune deja o determinare a 
lui. Aşadar, pentru eu cea de-a doua limitare trebuie 
să apară ca fiind deopotrivă dependentă şi indepen- 
dentă de activitatea lui. Această contradicţie poate fi 
rezolvată doar prin faptul că cea de-a doua limitare nu 
este decit una actuală şi trebuie să-şi aibă deci temeiul 
într-o acţiune trecută a eului. Dacă se are în vedere 
faptul că limita este actuală, ea este independentă de 
eu, iar dacă se are în vedere faptul că există în genere, 
ea este stabilită printr-o acţiune a eului însuşi. Deci 
acea limitare a activităţii ideale nu poate apărea pen- 
tru eu decit ca o limitare a prezentului; aşadar, prin 
faptul că eul percepe conştient, lui îi apare nemijlocit 
timpul ca limită absolută datorită căreia el se obiecti- 
vează sieşi percepind în mod conştient, altfel spus, ca 
simţ intem. Dar în acţiunea precedentă (în cea a pro- 

ducerii) eul nu era numai simţ intern, ci — fapt ob- 
servat, fireşte, doar de filozof — simţ intern şi extern 
deopotrivă, căci eul era activitate ideală şi reală toto- 
dată. Aşadar, el nu poate deveni obiect sieşi ca simţ 
intern fără ca şi simţul extern să i se obiectiveze, iar 
dacă primul este intuit ca limită absolută, cel de-al 
doilea nu poate fi intuit decit ca activitate infinită în 
toate direcţiile. 

Aşadar, prin faptul că activitatea ideală este limitată 
în producere, simţul intern devine în mod nemijlocit 
obiect al eului datorită timpului independent de spa- 
tiu, iar simţul extern datorită spaţiului independent de 
timp; aşadar, amindouă nu apar în conştiinţă ca in- 
tuiţii de care eul nu poate deveni conştient, ci numai 
ca obiecte intuite. 

Dar chiar timpul şi spaţiul trebuie să devină tot 
obiecte ale eului, ceea ce constituie cea de-a doua in- 
tuiţie a acestei etape, intuiţie prin care se stabileşte în 
eu o nouă determinaţie, anume succesiunea reprezen- 
tărilor, datorită acesteia nici nu există un prim obiect 
al eului, de vreme ce eul nu poate deveni conştient în 
mod originar decit de un al doilea obiect în opoziţie cu 
primul şi care este înţeles ca limitativ pentru primul, 
în aşa fel încît cea de-a doua limitare este astfel ad- 
misă complet în conştiinţă. 

Dar pentru eu trebuie să devină obiect şi raportul 
de cauzalitate însuşi, ceea ce se întîmplă prin intercon- 
diţionare, cea de-a treia intuiţie a acestei etape. 

Aşadar, cele trei intuiţii ale acestei etape nu sint alt- 
ceva decit categoriile fundamentale ale întregii cunoaş- 
teri, anume cele ale relaţiei. 

Intercondiţionarea însăşi nu este posibilă fără ca 
succesiunea, la rindul ei, să fie iarăşi limitată pentru 
eu, ceea ce se întîmplă datorită organizării care impu- 
ne trecerea la o nouă serie de acţiuni, în măsura în 
care marchează momentul culminant al producerii şi 
constituie condiţia celei de-a treia limitări. 

A treia etapă 


de la reflecţie la actul de voinţă absolut 


I 


În seria acțiunilor sintetice deduse pînă în prezent 
nu am putut întilni nici una prin care eul să fi ajuns 
nemijlocit la conştiinţa propriei sale activități. Întrucît 
însă cercul acțiunilor sintetice s-a închis şi este com- 
plet epuizat prin deducţiile precedente, acțiunea sau 
seria de acțiuni care admit în eul însuşi conştiinţa a 
ceea ce s-a dedus nu pot fi de tip sintetic, ci numai 
de tip analitic. Aşadar, perspectiva reflecţiei este iden- 
tică cu cea a analizei; deci chiar dacă pornim de la 
aceasta nu putem găsi în eu nici o acţiune care să nu 
fie admisă deja în mod sintetic în el. Dar modul în 
care eul însuşi ajunge la perspectiva reflecţiei nici nu 
a fost explicat pină acum şi nici nu poate fi explicat, 
probabil, în filozofia teoretică. Prin faptul că descope- 
rim acea acţiune datorită căreia reflecţia este admisă 
în eu, se va reînnoda firul sintetic şi, pornind din punc- 
tul respectiv, el se va întinde, fără îndoială, la infinit. 

Întrucît, atita vreme cit este intuitivă, inteligenţa 
este una cu obiectul intuit şi nu este deloc diferită de 
acesta, ea nu va putea ajunge cu ajutorul produselor 
la nici o intuiţie de sine mai înainte de a se fi separat 
ea însăşi de produse, iar întrucit ea însăşi nu este alt- 
ceva decit modul de acțiune determinat prin care ia 
naştere obiectul ea nu va putea ajunge la sine decit 
separind acţiunea ei ca atare de ceea ce îi apare în 
această acţiune sau, ceea ce înseamnă acelaşi lucru, 
de ceea ce a fost produs. 

Pînă acum nici nu putem şti dacă o asemenea se- 
parare este posibilă sau dacă se produce în genere în 
inteligenţă; se pune întrebarea ce are să fie în inteli- 
genţă, dacă presupunem o astfel de separare. 

În limbajul curent, acea separare a acţiunii de ceea 
ce a fost produs se numeşte abstractizare. Aşadar, ab- 
stractizarea apare ca prima condiţie a reflecţiei. Atita 
timp cit inteligenţa nu este cu nimic diferită de acţiu- 
nea ei, conştiinţa acestei acţiuni nu este posibilă. Prin 
abstractizarea însăşi, inteligenţa devine ceva diferit de 
producerea ei, ceva care tocmai de aceea însă nu mai 
poate apărea acum ca o acţiune, ci numai ca un pro- 
dus. 

Dar inteligenţa — adică acea acţiune — şi obiectul 
sint la origine una. Obiectul este determinat, pentru 
că inteligenţa a produs aşa, şi nu altfel. Deci, pe deo 
parte, obiectul şi, pe de altă parte, acţiunea inteligenţei 
vor coincide, iarăşi, într-una şi aceeaşi conştiinţă, pen- 
tru că ambele se epuizează reciproc şi sint complet 
congruente. — Ceea ce ne apare cind separăm acţiu- 
nea ca atare de ceea ce a luat naştere se numeşte con- 
cept. Întrebarea privitoare la modul în care conceptele 
noastre concordă cu obiectele nu are deci din punct 
de vedere transcendental nici un sens, în măsura în 
care această întrebare presupune o diferenţiere origi- 
nară între cele două. Obiectul şi conceptul său şi, in- 
vers, conceptul şi obiectul sint, dincolo de conştiinţă, 
unul şi acelaşi lucru, iar delimitarea celor două apare 
abia o dată cu conştiinţa care se naşte. Deci o filozofie 
ce porneşte de la conştiinţă nu va putea niciodată să 
explice acea concordanţă şi aceasta nici nu este de ex- 
plicat fără o identitate originară al cărei principiu re- 
zidă în mod necesar dincolo de conştiinţă. 

În producerea însăşi, în care obiectul nici nu există 
ca obiect, acţiunea este identică, ea însăşi, cu ceea ce 
se naşte. Această stare a eului poate fi lămurită prin 
situaţii asemănătoare în care nici un obiect exterior 
nu survine ca atare în conştiinţă, deşi eul nu încetează 
să producă sau să intuiască. De pildă, în starea de 
somn producerea originară nu este suprimată; reflecţia 
liberă este cea care este întreruptă o dată cu conştiinţa 
individualităţii. Obiectul şi intuiţia se contopesc com- 

plet şi tocmai de aceea în inteligenţa pentru sine nu 
există nici obiectul, nici intuiţia. Dacă inteligenţa nu 
ar fi totul doar pentru sine, ea ar fi intuitivă în această 
stare pentru o inteligenţă din afara ei, dar ea nu este 
astfel pentru sine şi de aceea nici nu este deloc. O 
asemenea stare este starea obiectului nostru, pe care 
am dedus-o pină acum. 

Atit timp cit acţiunea producerii nu devine obiectul 
nostru în puritatea şi separaţia ei de produs, totul 
există doar în noi, iar fără acea delimitare am crede 
într-adevăr că intuim totul numai în noi înşine. Căci 
faptul că trebuie să intuim obiectele în spațiu nu-l ex- 
plică încă pe acela că le intuim în afara noastră, căci 
am putea intui şi spaţiul doar în noi şi într-adevăr ini- 
tial nu îl intuim decit în noi. Inteligența există atunci 
cînd intuieşte; dar oare cum ajunge să intuiască obiec- 
tele în afara ei? Nu putem înţelege de ce întreaga lume 
exterioară nu ne apare ca organismul nostru, în care 
socotim orice percepere o prezenţă nemijlocită. Aşa cum, 
de regulă, chiar şi după ce lucrurile exterioare s-au 
separat de noi, nici nu ne intuim în afara noastră or- 
ganismul dacă el nu este diferențiat de noi printr-o 
anumită abstractizare, tot astfel, fără o abstractizare 
originară, nu am putea privi nici obiectele ca fiind di- 
ferite de noi. Aşadar, faptul că ele se desprind oarecum 
de suflet şi intră în spaţiul din afara noastră nu este 
posibil în genere decit prin delimitarea dintre concept 
şi produs, adică dintre subiectiv şi obiectiv. 

Dar dacă la origine obiectul şi conceptul se găsesc 
într-o astfel de concordanţă încît în nici unul dintre 
cele două nu e mai mult sau mai puţin decit în celă- 
lalt, o delimitare între ele este absolut de neînțeles fără 
o anumită acţiune care să le opună pe cele două în 
conştiinţă. O asemenea acţiune este cea desemnată foar- 
te expresiv prin cuvintul judecată! [Urteil], prin acesta 
delimitindu-se mai întii ceea ce pînă acum a fost reunit 


1. Urteil înţeles ca Ur-teil (divizare originară) —( n.t.). 

inseparabil: conceptul şi intuiţia. Căci în judecată nu 
se compară un concept cu altul, ci conceptele cu in- 
tuiţiile. Predicatul nu este în sine diferit de subiect, 
căci de fapt chiar în judecată se admite o identitate a 
celor două. Aşadar, o delimitare între subiect şi predi- 
cat nu este posibilă în genere decit prin faptul că pri- 
mul reprezintă intuiţia, iar al doilea conceptul. Deci în 
judecată conceptul şi obiectul trebuie mai întii să se 
opună reciproc, apoi să se coreleze din nou şi să de- 
vină echivalente. Această corelaţie însă nu este posi- 
bilă decit cu ajutorul intuiţiei. Dar această intuiţie nu 
poate fi aceeaşi cu intuiţia productivă, căci altfel nu 
am avansa deloc, ci trebuie să existe un timp de in- 
tuiţie care ne este complet necunoscut pînă în prezent 
şi care urmează abia să fie dedus. 

Întrucît cu ajutorul lui vor fi corelate obiectul şi con- 
ceptul, acest tip de intuiţie trebuie să fie unul care se 
învecinează cu conceptul, pe de o parte, şi cu obiectul, 
pe de altă parte. Întrucit conceptul este modul de ac- 
iune prin care în genere obiectul se dezvăluie intuiţiei 
— deci regula conform căreia este construit obiectul in 
genere —, în timp ce obiectul nu este regula, ci însăşi 
expresia regulii, trebuie găsită o acţiune în care regula 
însăşi să fie intuită ca obiect sau în care, invers, obiec- 
tul să fie intuit ca regulă a construcţiei în genere. 

O asemenea intuiţie este schematismul pe care ori- 
cine îl cunoaşte doar din propria experienţă intemă şi 
care, pentru a fi cunoscut şi experimentat, nu poate 
fi decit descris şi diferențiat de tot ceea ce îi este ase- 
mănător. 

Schema trebuie deosebită atit de imagine, cit şi de 
simbol, cu care este confundată foarte des. Întotdeau- 
na imaginea este determinată pe toate laturile, astfel 
încît pentru deplina identitate a imaginii cu obiectul 
nu lipseşte decit partea de spaţiu determinată, în care 
se găseşte obiectul. În schimb, schema nu este o re- 
prezentare determinată pe toate laturile, ci numai o in- 
tuiţie a regulii conform căreia poate fi produs un anu- 

mit obiect. Ea este intuiţie, deci nu concept, căci este 
cea care intermediază între concept şi obiect. Dar nu 
e nici intuiţie a obiectului însuşi, ci doar intuiţie a re- 
gulii conform căreia poate fi produs acel obiect. 

Ce este schema poate fi explicat cel mai clar slujin- 
du-ne de exemplul artizanului mecanic care trebuie să 
producă un obiect de o anumită formă, potrivit unui 
concept. Lui i se poate comunica, eventual, conceptul 
obiectului, dar faptul că forma ce este legată de con- 
cept ia naştere treptat sub mîinile sale, fără un model 
exterior, este absolut neinteligibil fără o regulă intuită 
înlăuntru, deşi într-un mod sensibil, regulă ce îl călă- 
uzeşte cînd produce. Această regulă este schema care 
nu conţine nimic individual şi care este tot atit de pu- 
ţin un concept general conform căruia un artist nu ar 
putea produce nimic. Potrivit acestei scheme el va pro- 
duce mai întii doar proiectul brut al întregului, trecînd 
apoi la dezvoltarea fiecărei părţi pînă cînd treptat, în 
intuiţia lui internă, schema se apropie de imaginea care 
îl însoţeşte la rindul ei, opera de artă însăşi desăvirşin- 
du-se abia o dată cu determinarea completă a imaginii. 

În accepțiunea cea mai obişnuită schema se dove- 
deşte a fi intermediarul universal al recunoaşterii fie- 
cărui obiect ca determinat. Faptul că de îndată ce văd 
un triunghi, indiferent de ce fel ar fi el, judec în ace- 
eaşi clipă că această figură este un triunghi presupune 
o intuiţie a unui triunghi în genere, care nu este nici 
obtuzunghic, nici ascuţitunghic, nici dreptunghic, iar 
acest fapt ar fi tot atit de puţin posibil în virtutea unui 
simplu concept de triunghi, cît în virtutea unei simple 
imagini a acestuia din urmă; căci imaginea fiind în mod 
necesar determinată, congruenţa triunghiului real cu 
cel pur imaginar, chiar dacă ar exista, ar fi pur con- 
tingentă, ceea ce nu este suficient pentru formarea 
unei judecăţi. 

Tocmai din această necesitate a schematismului se 
poate deduce că întregul mecanism al limbajului se va 
baza pe acesta. Să admitem, de pildă, că un om com- 

plet nefamiliarizat cu noţiunile didactice nu cunoaşte 
dintr-o specie oarecare de animale decit anumite 
exemplare sau citeva rase; totuşi de îndată ce vede un 
individ dintr-o rasă, încă necunoscută de el, a aceleiaşi 
specii, el va gândi că acesta aparţine speciei respective; 
în virtutea unui concept general, el nu poate face acest 
lucru; căci de unde să-i parvină totuşi conceptul ge- 
neral, de vreme ce naturaliştilor înşişi le vine foarte 
adesea extrem de greu să cadă de acord asupra con- 
ceptelor generale ale unei specii oarecare? 

Aplicarea teoriei despre schematismul originar asu- 
pra cercetării mecanismului limbilor primitive, a celor 
mai vechi viziuni despre natură, ale căror urme ni s-au 
păstrat în mitologia popoarelor antice, în fine, asupra 
criticii limbajului ştiinţific ale cărui expresii trădează 
aproape în totalitate originea lui în schematism ar re- 
prezenta în modul cel mai evident intervenţia decisivă 
a acestei operaţii în toate preocupările spiritului uman. 

Pentru a epuiza tot ce se poate spune despre carac- 
terul schemei mai trebuie remarcat faptul că pentru 
concepte ea este exact ceea ce este simbolul pentru 
idei. Prin urmare, schema se referă mereu şi în mod 
necesar la un obiect empiric, fie real, fie care urmează 
să fie produs. De exemplu, pentru orice făptură orga- 
nică, precum cea umană, nu este posibilă decit o sche- 
mă, în timp ce, de pildă, pentru frumuseţe, eternitate 
ş.a.m.d. nu există decit simboluri. Întrucit artistul 
estet nu lucrează decit potrivit ideilor, dar are nevoie 
pe de altă parte tot de o artă mecanică spre a înfăţişa 
opera de artă în condiţii empirice, este evident că pen- 
tru el gradaţia de la idee la obiect o dublează pe cea 
a artizanului mecanic. 

După ce am determinat complet conceptul de sche- 
mă (şi anume, ea este regula intuită sensibil a produ- 
cerii unui obiect empiric), putem să reluăm firul cerce- 
tării noastre. 

A trebuit să explicăm modul în care eul ajunge să 
se intuiască pe sine ca fiind activ în procesul produ- 

cerii. Am explicat aceasta pe baza abstractizării; modul 
de acţiune prin care a luat naştere obiectul a trebuit 
să fie delimitat de ceea ce a luat naştere. Aceasta s-a 
realizat cu ajutorul judecății. Dar judecata însăşi nu 
a fost posibilă fără schematism. Căci în judecată se 
echivalează o intuiţie cu un concept; ca să se întimple 
aceasta trebuie să existe ceva care face legătura între 
cele două, iar aceasta nu este decit schema. 

Dar prin acea capacitate de a abstractiza pornind de 
la obiectul particular sau, ceea ce înseamnă acelaşi lu- 
cru, prin capacitatea empirică de abstractizare, inteli- 
genţa nu va ajunge niciodată să se desprindă de 
obiect; căci chiar cu ajutorul schematismului concep- 
tul şi obiectul sînt unite încă o dată; aşadar, însăşi 
acea capacitate de abstractizare presupune în inteli- 
genţă o capacitate superioară pentru ca rezultatul ab- 
stractizării să fie admis în conştiinţă. Dacă abstracti- 
zarea empirică trebuie să fie într-adevăr fixată, acest 
lucru nu se poate realiza decit printr-o capacitate gra- 
ţie căreia se diferenţiază de obiectul însuşi nu numai 
modul de acţiune prin care ia naştere obiectul deter- 
minat, ci şi modul de acţiune prin care ia naştere 
obiectul în genere. 


II 


Pentru a caracteriza mai precis această abstractizare 
superioară se pun acum întrebările: 

a) Ce se întimplă cu intuiţia, dacă din ea este înlătu- 
rat întregul concept (căci în obiect intuiţia şi conceptul 
sint reunite la origine, dar acum trebuie să abstrac- 
tizăm pornind de la modul de acţiune în genere, aşa- 
dar, trebuie să înlăturăm din obiect întregul concept)? 

În orice intuiţie trebuie diferenţiate două lucruri: in- 
tuirea ca atare ori intuirea în măsura în care ea este 
o acţiune în genere, şi determinantul intuiţiei, care fa- 
ce ca intuiţia să fie intuiţie a unui obiect, într-un cu- 
vînt, conceptul de intuiţie. 

Obiectul este determinat pentru că am acţionat în- 
tr-un mod determinat, dar tocmai acest mod de acţiu- 
ne determinat este conceptul; aşadar, obiectul este de- 
terminat de concept; prin urmare, conceptul premerge 
în mod originar obiectului însuşi, ce-i drept, nu cro- 
nologic, ci din punct de vedere al importanţei. Concep- 
tul este determinantul, obiectul este determinatul. 

Aşadar, conceptul nu este universal, aşa cum se pre- 
tinde de obicei, ci mai degrabă regula, restrictivul, de- 
terminantul intuiţiei; iar dacă îl numim indeterminat, 
conceptul este astfel numai în măsura în care nu este 
determinatul, ci determinantul. Aşadar, universală 
este intuirea sau producerea şi numai datorită faptului 
că în această intuire, indeterminată în sine, apare un 
concept, ea devine intuiţia unui obiect. Explicaţia obiş- 
nuită a originii conceptelor poate fi înfăţişată foarte 
uşor în superficialitatea ei, dacă nu va fi doar o expli- 
caţie a originii empirice a conceptelor, anume aceea po- 
trivit căreia conceptul îmi va apărea prin faptul că dis- 
trug din mai multe intuiţii particulare ceea ce este de- 
terminat şi nu păstrez decit ceea ce este universal. 
Căci pentru a face această operaţie, trebuie, fără îndo- 
ială, să compar acele intuiţii între ele; dar cum ajung 
la aceasta fără să fiu călăuzit deja de un concept? Căci 
de unde ştim oare că acele obiecte particulare ce ne 
sint date sint de acelaşi tip dacă nu l-am conceptua- 
lizat deja pe primul dintre ele? Aşadar, chiar acel de- 
mers empiric de a concepe ceea ce au comun mai mul- 
te intuiţii particulare presupune deja regula conceperii, 
adică presupune conceptul şi deci ceva superior acelei 
capacităţi empirice de abstractizare. 

Distingem, aşadar, în intuiţie intuirea însăşi şi con- 
ceptul sau determinantul intuirii. În intuiţia originară 
ambele sînt reunite. Deci dacă prin abstractizarea su- 
perioară pe care am numi-o transcendentală în opozi- 
ție cu abstractizarea empirică, va fi înlăturat din in- 
tuiţie întregul concept, intuiţia devine oarecum liberă, 
căci toate îngrădirile apar în ea numai datorită con- 

ceptului. Dezbărată de acesta, intuirea devine deci in- 
determinată complet şi în orice privinţă. 

Dacă intuiţia este complet indeterminată şi absolut 
lipsită de concept, din ea nu mai rămine decit însăşi 
intuirea universală care, intuită la rindul ei, este spațiul. 

Spaţiul este intuirea fără concept; aşadar, el nu e 
nicidecum un concept care să fie abstras pomind abia 
de la raporturile dintre lucruri; căci, deşi îmi apare 
prin abstractizare, spaţiul nu este totuşi un concept 
abstract, nici în sensul în care sînt categoriile, nici în 
cel în care sint conceptele empirice sau generice; căci 
dacă ar exista un concept generic al spaţiului ar trebui 
să existe mai multe spaţii, în vreme ce nu există decit 
un singur spaţiu infinit pe care îl presupune deja orice 
limitare în spaţiu, adică orice spaţiu particular. Întru- 
cit este exclusiv o intuire, spaţiul este în mod necesar 
şi o intuire la infinit, astfel încît chiar şi cea mai mică 
parte a spaţiului este şi ea o intuire, adică un spaţiu, 
iar nu eventual o simplă limită, fiind singurul temei 
pe care se bazează divizibilitatea infinită a spaţiului. 
În fine, este îndeobşte atit de cunoscut încît nu mai 
necesită aici nici o explicaţie faptul că geometria, deşi 
îşi bazează toate argumentele doar pe intuiţie şi o face 
totuşi într-un mod la fel de universal ca şi cum s-ar 
baza pe concepte, îşi datorează existenţa numai acestei 
proprietăţi a spaţiului. 

b) Ce se întîmplă cu conceptul, dacă din el este în- 
lăturată întreaga intuiţie? 

Suprimindu-se schematismul originar prin abstrac- 
tizarea transcendentală, trebuie ca la un pol să ia naş- 
tere şi conceptul lipsit de intuiţie, dacă la celălalt pol 
ia naştere intuiţia lipsită de concept. Dacă, aşa cum 
au fost deduse în etapa precedentă, categoriile sînt ti- 
puri de intuiţie determinate ale inteligenţei şi dacă ele 
sint dezbărate de intuiţie, trebuie să rămină simpla de- 
terminare pură. Aceasta este desemnată prin conceptul 
logic. Aşadar, dacă un filozof nu se situează iniţial de- 
cît în perspectiva reflecţiei sau a analizei, el va putea 

deduce şi categoriile numai în calitate de concepte pur 
formale, deci chiar numai pe baza logicii. Dar făcind 
abstracţie de faptul că funcţiile diferite ale judecății 
mai necesită chiar în logică o deducție şi că, departe 
de a fi o abstracţie a logicii, filozofia transcendentală 
trebuie mai degrabă să o abstractizeze pe aceasta, este 
totuşi o simplă iluzie să crezi că, după ce au fost de- 
limitate de schematismul intuiţiei, categoriile mai ră- 
min concepte reale, întrucit, odată dezbărate de intui- 
ţie, ele sint concepte pur logice; dar corelate cu intui- 
ţia, nu mai sint simple concepte, ci adevărate forme 
ale intuiţiei. Insuficienţa unei astfel de deducţii va fi 
trădată şi de alte carenţe, de pildă, de faptul că nu 
poate dezvălui mecanismul categoriilor, atit pe cel par- 
ticular, cit şi pe cel universal, deşi el este îndeajuns 
de evident. Astfel există totuşi o proprietate frapantă 
a aşa-numitelor categorii dinamice, aceea că fiecare 
dintre ele are un corelativ al ei, ceea ce însă nu se 
întîmplă în cazul celor aşa-numite matematice; dar 
este o proprietate care poate fi explicată foarte uşor de 
îndată ce ştim că în categoriile dinamice simţul intern 
este încă neseparat de cel extern, în vreme ce dintre 
categoriile matematice una aparţine doar simțului in- 
tem, iar cealaltă doar simțului extern. Tot astfel faptul 
că pretutindeni şi în fiecare clasă există trei categorii, 
dintre care primele două sint opuse între ele, iar a treia 
constituie sinteza primelor două, demonstrează că me- 
canismul general al categoriilor se bazează pe o opo- 
ziţie superioară care nu mai este văzută din perspec- 
tiva reflecţiei şi în spatele căreia trebuie să existe deci 
alta superioară. Apoi, întrucit această opoziţie străbate 
toate categoriile şi există un singur tip care stă la baza 
tuturor, fără îndoială că nici nu există decit o singură 
categorie, iar întrucit din mecanismul originar al in- 
tuiţiei nu am putut deduce decit una, pe cea a relaţiei, 
ne putem aştepta ca ea singură să fie cea originară, 
fapt ce se confirmă într-adevăr la o privire mai amă- 
nunţită. Dacă se poate demonstra că înainte sau din- 

colo de reflecţie obiectul nici nu este determinat de ca- 
tegoriile matematice şi că, mai degrabă, este determi- 
nat de acestea doar subiectul, fie în măsura în care 
este intuitiv, fie în măsura în care este perceptiv — 
aşa cum, de exemplu, obiectul nici nu este totuşi unul 
în sine, ci numai în relaţie cu subiectul intuitiv şi re- 
flexiv deopotrivă — şi dacă, în schimb, se poate de- 
monstra că obiectul trebuie să fie determinat ca sub- 
stanţă şi accident încă din prima intuiţie şi fără ca el 
să constituie un termen de reflecţie: atunci de aici re- 
zultă totuşi că în genere categoriile matematice se sub- 
ordonează celor dinamice sau că acestea din urmă le 
preced pe cele dintii; deci ultimele nu pot reprezenta 
decit separat ceea ce primele reprezintă ca fiind reunit, 
tocmai pentru că — atit timp cit aici nici nu a existat 
anterior o opoziţionare între simţul extern şi cel intern, 
aşa cum se întimplă în cazul categoriilor modalităţii — 
categoriile apărute numai din perspectiva reflecţiei a- 
parţin fie doar simțului intern, fie doar celui extem şi 
deci nici nu pot avea vreun corelativ. Mai pe scurt, 
demonstraţia ar putea fi făcută bazindu-ne pe faptul 
că în mecanismul originar al intuirii primele două ca- 
tegorii nu apar decit datorită celei de-a treia, dar cea 
de-a treia dintre categoriile matematice presupune în- 
totdeauna intercondiționarea prin aceea că, de pildă, 
nici nu poate fi concepută o totalitate de obiecte fără 
ca în genere obiectele să se presupună reciproc şi nici 
nu poate fi concepută o limitare a obiectului particular 
fără a concepe că obiectele se limitează reciproc, adică 
se află într-o intercondiţionare universală. Aşadar, din- 
tre cele patru clase de categorii nu rămîn ca originare 
decit cele dinamice, iar dacă apoi se poate arăta că 
nici cele ale modalităţii nu pot fi categorii la fel de ori- 
ginare precum cele ale relaţiei, doar acestea din urmă 
rămîn singurele categorii fundamentale. Dar în meca- 
nismul originar al intuiţiei nici un obiect nu apare 
efectiv ca fiind posibil sau vnposibil, aşa cum fiecare 
obiect apare ca substanţă şi accident. Obiectele apar 

drept posibile, drept reale şi necesare abia datorită ac- 
tului de reflecţie suprem care pină acum nici nu a fost 
dedus. Categoriile modalităţii exprimă o simplă relaţie 
a obiectului cu întreaga capacitate de cunoaştere (cu 
simţul intem şi cel extern), astfel încît o determinaţie 
nu poate fi admisă în obiectul însuşi nici prin concep- 
tul de posibilitate şi nici chiar prin cel de realitate. To- 
tuşi acea relaţie a obiectului cu întreaga capacitate de 
cunoaştere este posibilă, fără îndoială, abia atunci cînd 
eul s-a desprins complet de obiect, adică de activitatea 
lui ideală şi reală deopotrivă, aşadar, numai o dată cu 
actul suprem de reflecţie. În legătură cu acest act, ca- 
tegoriile modalităţii pot fi considerate apoi, la rindul 
lor, tot supreme ca şi cele ale relaţiei în legătură cu 
sinteza intuiţiei productive; de unde devine însă evi- 
dent că ele nu sint categorii ce apar iniţial în prima 
intuiţie. 


III 


Abstractizarea transcendentală este condiţia judecă- 
ţii, nu însă şi judecata însăşi. Ea explică doar modul 
în care inteligenţa ajunge să separe obiectul şi concep- 
tul, nu însă şi modul în care acestea sint unite iarăşi 
în judecată. Fără un intermediar nu poate fi gîndit mo- 
dul în care conceptul, în sine complet lipsit de intuiţie, 
se corelează iarăşi cu intuiţia spaţiului, în sine com- 
plet lipsită de concept, pentru a forma împreună cu 
ea obiectul. Dar cea care intermediază în genere între 
concept şi intuiţie este schema. Aşadar, şi abstractiza- 
rea transcendentală va fi suprimată tot de un schema- 
tism pe care îl vom numi transcendental, pentru a-l 
diferenţia de cel pe care l-am dedus mai devreme. 

Schema empirică a fost explicată drept regula intui- 
tă sensibil, potrivit căreia un obiect poate fi produs în 
mod empiric. Aşadar, schema transcendentală va fi in- 
tuiţia sensibilă a regulii potrivit căreia un obiect poate 
fi produs în genere sau transcendental. Or, în măsura 

în care conţine o regulă, schema nu este decit obiectul 
unei intuiţii interne, iar în măsura în care este regulă 
a construcţiei unui obiect, ea trebuie intuită totuşi, ex- 
terior, ca fiind înscrisă în spaţiu. Aşadar, schema este 
în genere un intermediar între simţul intern şi cel ex- 
tem. Schema transcendentală va trebui deci să fie ex- 
plicată ca intermediarul cel mai originar dintre simţul 
intem şi cel extern. 

Dar intermediarul cel mai originar dintre simţul in- 
tem şi cel extern este timpul, nu în măsura în care 
este doar simţ intern, adică limită absolută, ci în mă- 
sura în care el însuşi devine tot un obiect al intuiţiei 
externe: aşadar, timpul în măsura în care este linie, 
adică o dimensiune extinsă într-o singură direcţie. 

Ne oprim în acest punct pentru a determina mai ri- 
guros caracterul propriu-zis al timpului. 

Privit din perspectiva reflecţiei, timpul nu este la ori- 
gine decit o formă de intuiţie a simțului intern, întrucît 
se petrece doar în funcţie de succesiunea reprezentări- 
lor noastre, succesiune care, văzută din această per- 
spectivă, nu este decit în noi, în vreme ce concomitenta 
substanţelor, concomitenţă ce constituie condiţia sim- 
tului intern şi a celui extern, nu poate fi intuită decit 
în afara noastră. În schimb, din perspectiva intuiţiei, 
timpul este la origine deja intuiţie extemă, anume pen- 
tru că din această perspectivă nu există nici o dife- 
renţă între reprezentări şi obiecte. Aşadar, dacă pentru 
reflecţie timpul nu e decit o formă internă a intuiţiei, 
pentru intuiţie el este amindouă deopotrivă. Pomind 
de la această proprietate a timpului putem înţelege 
printre altele de ce, în vreme ce spaţiul este doar sub- 
stratul geometriei, timpul este substratul întregii ma- 
tematici şi de ce însăşi geometria, în totalitatea ei, poa- 
te fi redusă la analiză; pornind tocmai de la aceasta 
se explică raportul dintre metoda geometrică a antici- 
lor şi cea analitică a modemilor, metode care, deşi sint 
opuse, conduc totuşi exact la acelaşi rezultat. 

Numai pe proprietatea timpului de a aparţine deo- 
potrivă simțului extern şi celui intern se bazează faptul 

că timpul este intermediarul universal dintre concept 
şi intuiţie sau schema transcendentală. Întrucît cate- 
goriile sint la origine tipuri de intuiţie, nefiind, aşadar, 
separate de schematism — separație care se produce 
abia o dată cu abstractizarea transcendentală — rezultă: 

l. că timpul intră deja în mod originar în intuiţia 
productivă sau în construcţia obiectului, după cum am 
demonstrat chiar în etapa precedentă; 

2. că întregul mecanism al categoriilor trebuie să 
poată fi dedus din acest raport al timpului cu concep- 
tele pure, pe de o parte, şi cu intuiţia pură sau cu 
spaţiul, pe de altă parte; 

3. că, dacă prin abstractizarea transcendentală a fost 
suprimat schematismul originar, trebuie să se nască 
o viziune complet modificată şi asupra construcţiei ori- 
ginare a obiectului, viziune care, întrucit tocmai acea 
abstractizare este condiţia întregii conştiinţe, va fi şi 
singura care poate surveni în conştiinţă. Aşadar, in- 
tuiţia productivă îşi pierde caracterul în însuşi mediul 
pe care trebuie să-l străbată pentru a fi conştientizată. 

Pentru lămurirea ultimului punct pot fi de folos cite- 
va exemple. 

În fiecare modificare are loc o trecere de la o stare 
la alta care i se opune contradictoriu, ca atunci cînd 
un corp trece de la mişcarea în direcţia A la mişcarea 
în direcţia -A. În inteligenţa identică cu sine şi care 
tinde permanent spre identitatea conştiinţei, această 
legătură dintre stări opuse contradictoriu nu este po- 
sibilă decit prin schematismul timpului. Intuiţia pro- 
duce timpul ca aflat în trecere permanentă de la A la 
-A, pentru a aplana contradicţia dintre stările opuse. 
Prin intermediul abstractizării este suprimat schema- 
tsmul şi, o dată cu el, timpul. — Există un sofism 
cunoscut cu ajutorul căruia sofiştii antici contestau 
posibilitatea unei mişcări imprimate. Luaţi, spun ei, 
ultimul moment de repaus al unui corp şi primul mo- 
ment al mişcării sale: între cele două nu se interpune 
nimic. (Din perspectiva reflecţiei, afirmaţia este com- 

plet adevărată.) Aşadar, dacă un corp e să fie pus în 
mişcare, aceasta se întîmplă fie în ultimul moment al 
repausului său, fie în primul moment al mişcării sale, 
dar nici primul caz nu e posibil, deoarece corpul se 
află încă în repaus, şi nici al doilea, deoarece corpul 
este deja în mişcare. Spre a soluţiona pentru reflecţie 
acest sofism, rezolvat iniţial cu ajutorul intuiţiei produc- 
tive, s-au născut artificiile mecanicii care se vede silită 
să intercaleze între cele două stări o infinitate de seg- 
mente temporale strict delimitate între ele şi dintre ca- 
re fiecare este infinit de mic. Mecanica se vede silită 
să facă aceasta, întrucit ea nu poate concepe trecerea 
unui corp, de exemplu, de la repaus la mişcare, adică 
legătura dintre stări opuse contradictoriu, decit prin 
intermediul unei infinităţi, în vreme ce pentru ea este 
suprimată totuşi intuiţia productivă care nu poate re- 
prezenta decit un infinit în finit, adică o mărime în 
care, deşi ea însăşi este finită, nu este posibil totuşi 
un segment infinit de mic. Dar întrucit acea trecere, 
de pildă, de la o direcţie la cea opusă, se produce to- 
tuşi într-un timp finit, dar cu ajutorul unei interme- 
dieri infinite — fapt ce nu este însă posibil iniţial decit 
graţie continuității —, nici mişcarea imprimată corpu- 
lui la un moment dat nu poate fi decit o punere în 
mişcare, pentru că altfel ar apărea într-un timp finit 
o viteză infinită. Toate aceste concepte specifice au de- 
venit necesare abia o dată cu suprimarea schematis- 
mului originar al intuiţiei. Cit priveşte însă mişcarea 
în genere, este absolut imposibilă construcţia unei linii 
din perspectiva reflecţiei, pentru că între două puncte 
ale unei linii trebuie concepute altele, infinit de multe; 
tocmai din această cauză geometria postulează linia, 
adică solicită ca fiecare să o creeze singur în intuiţia 
productivă, ceea ce cu siguranţă că nu s-ar realiza 
dacă apariţia unei linii ar fi comunicată cu ajutorul 
conceptelor. 

Din proprietatea timpului de a fi o schemă transcen- 
dentală rezultă nemijlocit că el nu este un simplu con- 

cept, adică un concept care nu este abstractizat nici 
empiric, nici transcendental. Căci tot ce ar putea sluji 
ca bază de abstractizare a timpului presupune drept 
condiţie chiar timpul însuşi. Dar dacă el ar fi o ab- 
stractizare transcendentală asemenea conceptelor in- 
telectului, ar trebui să existe mai multe timpuri la fel 
cum există, de exemplu, mai multe substanţe; însă 
timpul nu este decit unul singur; ceea ce numim tim- 
puri diferite nu sint altceva decit limitaţii diferite ale 
timpului absolut. De aceea nici nu se poate demonstra 
pe baza unor simple concepte o axiomă a timpului, de 
pildă, aceea că nu pot exista două timpuri separate 
sau concomitente, şi nici vreun principiu aritmetic ce 
se bazează cu totul pe forma temporală. 

După ce am dedus schematismul transcendental ne 
vedem puşi în situaţia de a desluşi complet şi întregul 
mecanism al categoriilor. 

Prima categorie, aflată la baza tuturor celorlalte, sin- 
gura care determină deja obiectul în procesul produ- 
cerii, este, după cum ştim, cea a relaţiei, care, fiind 
singura categorie a intuiţiei, va reprezenta doar ea sim- 
tul extern şi cel intern ca fiind încă reunite. 

Prima categorie a relaţiei, substanţa şi accidentul, 
desemnează prima sinteză a simțului intern şi a celui 
extem. Dacă se înlătură însă schematismul transcen- 
dental atît din conceptul substanţei, cit şi din cel al 
accidentului, nu rămîne altceva decit conceptul pur lo- 
gic al subiectului şi al predicatului. Dacă, în schimb, 
se înlătură din amindouă orice concept, substanţa ră- 
mine doar ca pură extensie sau ca spaţiu, iar acciden- 
tul doar ca limită absolută sau ca timp, în măsura în 
care acesta din urmă este numai simţ intern şi este 
complet independent faţă de spaţiu. Modul în care însă 
conceptul în sine complet neintuitiv al subiectului lo- 
gic sau conceptul la fel de neintuitiv al predicatului 
logic devin, primul, substanţă, iar al doilea, accident 
nu poate fi explicat decit prin faptul că amindurora li 
se adaugă determinaţia temporală. 


198 SISTEMUL IDEALISMULUI TRANSCENDENTAL 


Dar aceasta se adaugă abia o dată cu cea de-a doua 
categorie, căci ceea ce este simţ intem în prima cate- 
gorie devine timp pentru eu abia o dată cu cea de-a 
doua (conform deducţiei noastre, intuiţia celei dintii). 
Aşadar, prima categorie poate fi intuită în genere nu- 
mai datorită celei de-a doua, aşa cum am demonstrat 
la timpul potrivit; temeiul arătat aici al acestui fapt 
este acela că abia o dată cu cea de-a doua se adaugă 
schema transcendentală a timpului. 

Substanţa poate fi intuită ca atare numai prin faptul 
că este intuită ca permanentă în timp, dar ea nu poate 
fi intuită ca permanentă fără ca timpul, care desemna 
pînă acum doar limita absolută, să se scurgă (să se 
extindă pe o singură dimensiune), ceea ce nu se pro- 
duce decit prin succesiunea conexiunii cauzale. Dar, 
la rindu-i, nici faptul că are loc o succesiune oarecare 
în timp nu poate fi intuit decit în opoziţie cu ceva aflat 
permanent în timp sau, pentru că timpul oprit din 
scurgerea lui este = spaţiul, în opoziţie cu ceva aflat 
permanent în spaţiu şi care este tocmai substanţa. 
Aşadar, aceste două categorii nu pot exista decit prin 
reciprocitate, adică nu sînt posibile decit într-o a treia, 
care este intercondiţionarea. 

Din această deducție se pot abstractiza de la sine 
următoarele două teze pe baza cărora poate fi înţeles 
mecanismul tuturor celorlalte categorii: 

l. opoziţia existentă între două categorii este aceeaşi 
cu cea existentă la origine între spaţiu şi timp; 

2. cea de-a doua categorie din fiecare clasă este ne- 
cesară numai pentru că adaugă primeia schema trans- 
cendentală. — 

Înfăţişăm aplicarea acestor două teze asupra aşa-nu- 
mitelor categorii matematice, deşi ele nu au fost încă 
deduse ca atare, nu pentru a anticipa ceva care nu a 
fost încă dedus, ci pentru a le clarifica prin alte expli- 
caţii. 

Am indicat deja că aceste categorii nu sint categorii 
ale intuiţiei, apărind numai din perspectiva reflecţiei. 

Dar chiar o dată cu reflecţia este suprimată şi unitatea 
dintre simţul extem şi cel intem şi astfel singura ca- 
tegorie fundamentală a relaţiei este împărţită în două 
categorii opuse, dintre care prima desemnează numai 
ceea ce ţine în obiect de simţul extern, în vreme ce a 
doua nu exprimă decit ceea ce ţine în obiect de simţul 
intem, intuit din exterior. 

Dacă, pentru a începe cu cea dintii, din categoria 
unităţii, care este prima în clasa cantităţii, înlăturăm 
orice intuiţie, nu mai rămine decit unitatea logică. 
Dacă aceasta va fi corelată cu intuiţia, trebuie adău- 
gată determinaţia temporală. Dar mărimea corelată cu 
timpul este nwmâvrul. Aşadar, abia o dată cu cea de-a 
doua categorie (a multiplicităţii) se adaugă determina- 
ţia temporală. Căci numărarea începe abia o dată cu 
multiplicitatea dată. Eu nu număr unde este doar un 
singur lucru. Unitatea devine număr abia datorită mul- 
ţimii. (Faptul că timpul şi multiplicitatea apar abia îm- 
preună poate fi observat şi din aceea că o mulţime de 
obiecte este determinată abia o dată cu cea de-a doua 
categorie a relaţiei, tocmai aceea o dată cu care, pen- 
tru eu, timpul apare pentru prima dată în intuiţia ex- 
temă. Chiar în succesiunea arbitrară a reprezentărilor, 
o mulţime de obiecte nu îmi apare decit prin faptul că 
le concep unul după altul, adică prin faptul că le con- 
cep în genere doar în timp. În seria numerelor, doar 
datorită mulţimii 1 devine unitate, adică expresie a fi- 
nitudinii în genere. Acest lucru poate fi demonstrat ast- 
fel. Dacă 1 este un număr finit, trebuie să existe pentru 
el un divizor posibil, dar 1/1 = 1; aşadar, 1 nu este 
divizibil decit prin 2, 3 ş.a.m.d., adică prin multiplici- 
tate în genere; fără aceasta este 1/0, adică infinitul.) 

Dar unitatea fără multiplicitate poate fi intuită tot 
atit de puţin ca multiplicitatea fără unitate; aşadar, 
amindouă se presupun reciproc, adică sint posibile 
numai printr-o a treia categorie, comună. 

Acelaşi mecanism se vădeşte în categoriile calităţii. 
Dacă înlătur din realitate intuiţia spaţiului, fapt ce se 

produce prin abstractizare transcendentală, nu îmi mai 
rămine decit conceptul pur logic al poziţiei în genere. 
Dacă fac legătura din nou între acest concept şi in- 
tuiţia spaţiului, îmi apare umplerea spaţiului, care nu 
poate fi însă intuită fără a avea o măsură, adică o mă- 
rime în timp. Dar măsura, adică determinaţia tempo- 
rală, se adaugă abia o dată cu cea de-a doua categorie, 
cea a negaţiei. Aşadar, aici cea de-a doua categorie este 
necesară din nou numai pentru că prima poate fi in- 
tuită doar cu ajutorul ei sau pentru că adaugă la pri- 
ma categorie schema transcendentală. 

Mai clar este, poate, în felul următor. Dacă îmi ima- 
ginez că realul din obiecte este neingrădit, acesta se 
va extinde la infinit şi întrucît, după cum am demon- 
strat, intensitatea se află în raport invers cu extensia, 
în absenţa oricărei intensităţi nu rămine altceva decit 
extensia infinită, adică spaţiul absolut. Dacă ne ima- 
ginăm în schimb că negația este neiîngrădită, fără ex- 
tensie nu mai rămine altceva decit intensitatea infini- 
tă, adică punctul sau simţul intem, în măsura în care 
este doar simţ intern. Aşadar, dacă înlătur din prima 
categorie pe cea de-a doua, îmi rămîne spaţiul absolut, 
iar dacă o înlătur din cea de-a doua pe prima, îmi ră- 
mine timpul absolut (adică timpul doar ca simţ intern.) 

În intuiţia originară nu ne apar singure şi separate 
nici conceptul, nici spaţiul, nici timpul, ci toate deo- 
potrivă. Aşa cum obiectul nostru, eul, reuneşte în obiect 
în mod inconştient şi de la sine aceste trei determi- 
naţii, tot astfel ni s-a întîmplat şi în deducţia intuiţiei 
productive. Datorită  abstractizării transcendentale 
care constă tocmai în suprimarea celui de-al treilea 
termen, care uneşte intuiţia, nu ne-au mai putut ră- 
mine ca părţi componente ale acestei intuiţii decit con- 
ceptul lipsit de intuiţie şi intuiţia lipsită de concept. 
Din această perspectivă, întrebarea despre cum este 
posibil obiectul nu poate fi exprimată decit astfel: Cum 
pot trece în intuiţie nişte concepte cu totul lipsite de 
intuiţie, pe care le găsim în noi în calitate de concepte 

a priori sau cum pot fi legate de ea într-un mod atit 
de indisolubil încît sint pur şi simplu inseparabile de 
obiect? Întrucît această trecere nu este posibilă decit 
prin schematismul timpului, conchidem că şi timpul a 
trebuit să intre deja în acea sinteză originară. Astfel 
se modifică total ordinea construcţiei, pe care am 
urmat-o în etapa precedentă, de vreme ce doar ab- 
stractizarea transcendentală ne-a determinat totuşi să 
desluşim cu o conştiinţă limpede mecanismul sintezei 
originare. 


IV 


Abstractizarea transcendentală a fost postulată drept 
condiţie a celei empirice, iar aceasta din urmă drept 
condiţie a judecății. Aşadar, acea abstractizare se află 
la baza oricărei judecăţi, chiar şi a celei mai comune, 
iar capacitatea transcendentală de abstractizare sau 
facultatea conceptelor a priori este în fiecare inteligenţă 
tot atit de necesară ca şi însăşi conştiinţa de sine. 

Dar condiţia nu este conştientizată înaintea a ceea 
ce este condiţionat, iar abstractizarea transcendentală 
dispare în judecată sau în abstractizarea empirică ce 
este conştientizată, o dată cu rezultatul ei, prin inter- 
mediul celei transcendentale. 

Dar cum este admisă atunci în conştiinţă şi abstrac- 
tizarea transcendentală, alături de rezultatul ei? Întru- 
cît putem şti că în conştiinţa comună nu apare în mod 
necesar nimic nici din abstractizarea transcendentală, 
nici din rezultatul ei şi că, dacă apare ceva din acestea 
este absolut contingentă presupunerea lor, această ab- 
stractizare transcendentală va fi posibilă numai printr-o 
acţiune care nu mai poate fi necesară în raport cu con- 
ştiinţa comună (căci altfel şi rezultatul acţiunii sale ar 
trebui să existe întotdeauna şi în mod necesar în con- 
ştiinţa comună); deci trebuie să fie o acţiune care nu 
rezultă din nici o alta a inteligenţei înseşi (ci, eventual, 
dintr-o acţiune din afara acesteia) şi care este, aşadar, 

o acţiune absolută pentru inteligenţa însăşi. Conştiin- 
ţa comună ar ajunge pînă la conştiinţa abstractizării 
empirice şi a ceea ce rezultă din această abstractizare, 
căci aceasta este încă realizată prin intermediul ab- 
stractizării transcendentale, care însă nu mai este con- 
ştientizată în mod necesar ea însăşi, poate tocmai pen- 
tru că admite tot ceea ce apare în genere în conştiinţa 
empirică, iar dacă este conştientizată, acest lucru nu 
se produce decit în mod contingent. 

Este însă evident că abia devenind conştient şi de 
abstractizarea transcendentală, eul s-ar putea ridica 
pentru sine şi în mod absolut deasupra obiectului (căci 
prin abstractizarea empirică el se desprinde doar de 
obiectul determinat) şi că numai ridicindu-se deasupra 
oricărui obiect se poate cunoaşte pe sine ca inteligen- 
tă. Întrucît însă această acţiune care este o abstracti- 
zare absolută, tocmai pentru că este absolută, nu mai 
poate fi explicată printr-o altă acţiune a inteligenţei, 
aici se rupe lanţul filozofiei teoretice; iar cit o priveşte 
pe aceasta din urmă nu rămine decit cerința absolută: 
în inteligenţă ar trebui să apară o asemenea acţiune, 
dar chiar o dată cu ea filozofia teoretică îşi depăşeşte 
limitele şi intră pe teritoriul filozofiei practice care ad- 
mite doar prin intermediul cerinţelor categorice. 

Întrebarea dacă şi cum este posibilă această acţiune 
nu mai intră în sfera cercetării teoretice; dar aceasta 
mai are de răspuns la o singură întrebare. — Admiţind 
ipotetic că există în inteligenţă o asemenea acţiune, cum 
se va descoperi ea însăşi şi cum va descoperi ea lumea 
obiectelor? Fără îndoială, prin această acţiune ei îi 
apare tocmai ceea ce admisesem deja prin abstractiza- 
rea transcendentală şi astfel, prin faptul că noi facem 
un pas în filozofia practică, aducem obiectul nostru 
exact în punctul pe care îl părăsim cînd trecem în fi- 
lozofia practică. 

Printr-o acţiune absolută inteligenţa se ridică dea- 
supra a tot ceea ce este obiectiv. Pentru ea tot ceea ce 
este obiectiv ar dispărea în cursul acestei acţiuni dacă 

nu ar dăinui limitarea originară, dar aceasta trebuie 
să dăinuiască; deoarece, dacă se realizează abstracti- 
zarea, elementul de la care am pomit abstractizarea 
nu poate să dispară. Întrucit în cursul activităţii de 
abstractizare inteligenţa se simte absolut liberă, dar 
totodată şi reţinută în intuiţie datorită limitării origi- 
nare, întrucitva datorită greutăţii intelectuale, ea devi- 
ne limitată, adică obiect pentru ea însăşi ca inteligen- 
tă, abia în cursul acestei acţiuni, aşadar, nu numai ca 
activitate reală, ca în cursul percepţiei, şi nici doar ca 
activitate ideală, ca în cursul intuiţiei productive, ci ca 
ambele deopotrivă. Ea îşi apare sieşi ca fiind limitată 
datorită intuiţiei productive. Dar intuiţia ca act a dis- 
părut în conştiinţă şi a rămas doar produsul. A spune 
că ea se cunoaşte ca fiind limitată datorită intuiţiei 
productive nu înseamnă deci altceva decit că se cu- 
noaşte ca fiind limitată datorită lumii obiective. Aşa- 
dar, aici, pentru prima dată, se găsesc faţă în faţă în 
conştiinţa însăşi lumea obiectivă şi inteligenţa, aşa cum 
le-am găsit în conştiinţă cu ajutorul primei abstrac- 
tizări filozofice. 

Inteligența poate fixa acum abstractizarea transcen- 
dentală, fapt ce se realizează însă deja cu ajutorul li- 
bertăţii, şi anume printr-o anumită orientare a liber- 
tăţii. Aceasta explică de ce conceptele a priori nu apar 
în fiecare conştiinţă şi de ce în nici una nu apar mereu 
şi în mod necesar. Ele pot apărea, dar nu trebuie să 
apară. 

Întrucît prin abstractizarea transcendentală se se- 
pară tot ce era reunit în sinteza originară a intuiţiei, 
acest tot, fiind separat, va deveni obiectul inteligenţei, 
deşi întotdeauna cu ajutorul libertăţii; de exemplu, 
timpul, despărţit de spaţiu şi de obiect; spaţiul, ca for- 
mă a concomitenţei; obiectele, după cum unul deter- 
mină locul în spaţiu al celuilalt, pe cînd inteligenţa se 
găseşte însă complet liberă în ceea ce priveşte obiectul 
de la care pleacă determinaţia. 

În general însă reflecţia ei se îndreaptă fie către obiect 
— şi astfel îi apare categoria intuiţiei, pe care deja am 
dedus-o, anume categoria relației —, fie către ea însăşi. 
Dacă este în acelaşi timp reflexivă şi intuitivă, îi apare 
categoria cantităţii care, corelată cu schema, este nu- 
mărul, dar care tocmai de aceea nu este originară. 

Dacă este reflexivă şi perceptivă totodată sau reflec- 
tează la măsura în care timpul este ocupat pentru ea, 
ii apare categoria calității. 

Fie, în sfirşit, prin actul de reflecţie suprem ea re- 
flectează deopotrivă la obiect şi la sine în măsura în 
care ea este concomitent activitate ideală şi reală. Dacă 
reflectează deopotrivă la obiect şi la sine ca activitate 
reală (liberă), îi apare categoria posibilităţii. Dacă re- 
flectează deopotrivă la obiect şi la sine ca activitate ide- 
ală (limitată), îi apare categoria realităţii. 

Şi aici determinaţia temporală i se adaugă primei ca- 
tegorii tot abia o dată cu cea de-a doua. Căci, potrivit 
celor deduse în etapa precedentă, limitarea activităţii 
ideale constă tocmai în faptul că obiectul este cunos- 
cut ca fiind actual. Aşadar, real este un obiect care a 
fost admis în timp la un moment dat; în schimb, este 
posibil ceea ce este admis şi este oarecum proiectat în 
genere în timp, prin activitatea care reflectează la cea 
reală. 

Dacă inteligenţa conciliază şi această contradicţie 
dintre activitatea reală şi cea ideală, ei îi apare con- 
ceptul necesităţii. Este necesar ceea ce este admis în 
orice timp; dar orice timp este sinteza pentru timpul 
în genere şi pentru timpul determinat, deoarece ceea 
ce este admis în orice timp este la fel de determinat 
ca în timpul individual şi totuşi e la fel de liber ca şi 
ceea ce este admis în timpul în genere. 

Corelativele negative ale categoriilor acestei clase nu 
se comportă ca şi cele ale relaţiei, întrucît ele nu sînt 
în fapt corelative, ci sint opuse contradictoriu catego- 
riilor pozitive. Ele nu sînt nici categorii reale, adică nu 
sint nici concepte prin care un obiect al intuiţiei să fie 

determinat măcar pentru reflecţie, ci mai degrabă, în 
condiţiile în care categoriile pozitive ale acestei clase 
sint supreme pentru reflecţie sau sînt silepsa tuturor 
celorlalte, cele negative sint, în schimb, opuse în mod 
absolut totalităţii categoriilor. 

Apărind datorită actului de reflecţie suprem, concep- 
tele posibilităţii, realităţii şi necesităţii sînt în mod ne- 
cesar şi cele cu care se închide întreaga boltă a filozo- 
fiei teoretice. Dar cititorii vor prevedea în parte chiar 
acum faptul că aceste concepte se află deja la trecerea 
din filozofia teoretică în cea practică; în parte însă, îl 
vor cunoaşte şi mai clar cînd vom edifica însuşi siste- 
mul filozofiei practice. 


Observaţie generală privitoare la cea 
de-a treia etapă 


Neindoielnic, ultima cercetare ce trebuie să încheie 
întreaga filozofie teoretică priveşte diferenţa dintre con- 
ceptele a priori şi cele a posteriori, diferenţă care cu 
greu poate fi însă clarificată altfel decit înfăţişind ori- 
ginea lor în inteligenţa însăşi. Cit priveşte idealismul 
transcendental, specificul lui este tocmai acela că poa- 
te dovedi şi originea aşa-numitelor concepte a priori, 
ceea ce este posibil, fireşte, numai datorită faptului că 
el se transpune într-o zonă situată dincolo de conştiin- 
ţa comună; în schimb, o filozofie care se limitează la 
această conştiinţă nu poate descoperi în fapt aceste 
concepte decit ca fiind deja existente şi oarecum la în- 
demină, ceea ce o implică în dificultăţi irezolvabile care 
au stat dintotdeauna în calea apărătorilor acestor con- 
cepte. 

Prin faptul că transpunem originea aşa-numitelor 
concepte a priori dincolo de conştiinţă — acolo unde 
ne apare şi originea lumii obiective —, afirmăm cu aceeaşi 
evidenţă şi îndreptăţire că la origine cunoaşterea noas- 
tră este complet empirică şi complet a priori. 

Totodată cunoaşterea noastră este empirică la origi- 
ne tocmai pentru că obiectul şi conceptul ne apar ne- 
separate şi concomitente. Căci dacă am avea la origine 
o cunoaştere a priori, ar trebui să ne apară mai întii 
conceptul obiectului şi apoi, în conformitate cu acesta, 
obiectul însuşi, ceea ce ar permite însă a priori o înţe- 
legere reală a obiectului. În schimb, este empirică orice 
cunoştinţă care îmi apare absolut fără nici un aport 
al meu, ca de exemplu în urma unui experiment fizic, 
al cărui rezultat nu-l pot cunoaşte în prealabil. Dar la 
origine orice cunoştinţă a obiectelor ne parvine într-un 
mod atit de independent faţă de noi încît, abia după 
ce obiectul există, proiectăm şi un concept al lui, dar 
nu putem comunica acest concept decit tot numai prin 
intermediul intuiţiei complet involuntare. Aşadar, la 
origine orice cunoaştere este pur empirică. 

Dar tocmai pentru că la origine întreaga noastră cu- 
noaştere este complet empirică, ea este complet a prio- 
ri Căci dacă nu ar fi cu totul producţia noastră, în- 
treaga cunoaştere ne-ar fi dată din exterior, ceea ce 
este imposibil pentru că atunci în ea nu ar exista ni- 
mic necesar şi universal-valabil; aşadar, nu rămine alt- 
ceva decit ca o parte a ei să ne parvină din exterior, 
iar alta din noi înşine. Prin urmare, cunoaşterea noas- 
tră poate fi complet empirică numai prin faptul că pro- 
vine exclusiv din noi înşine, adică este complet a priori. 

Anume, în măsura în care eul produce totul din si- 
ne, totul este a priori, nu numai un concept ori altul 
sau fie şi numai forma gîndirii, ci întreaga cunoaştere, 
una şi indivizibilă. 

Dar în măsura în care nu sintem conştienţi de aceas- 
tă producere, nimic nu este în noi apriori, ci totul este 
a posteriori. Pentru a deveni conştienţi de cunoaşterea 
noastră ca una ce este a priori trebuie să devenim 
conştienţi de acţiunea producerii în genere, separată 
de ceea ce este produs. Însă tocmai în cursul acestei 
operaţii pierdem din concept, în modul dedus anterior, 
tot ceea ce este material (orice intuiţie) şi nu ne mai 

poate rămine altceva decit ceea ce este pur formal. În 
această măsură există totuşi pentru noi concepte a prio- 
ri, şi anume pur formale, dar aceste concepte există 
de asemenea doar în măsura în care înţelegem, în mă- 
sura în care abstractizăm în acel mod determinat; aşa- 
dar, nu există fără aportul nostru, ci printr-o anumită 
orientare a libertăţii. 

Există deci, concepte a priori fără ca să existe con- 
cepte înnaâscute. Nu conceptele, ci propria noastră na- 
tură şi întregul ei mecanism ne sint înnăscute. Această 
natură este una determinată şi acţionează într-un mod 
determinat, însă complet inconştient, căci ea însăşi nu 
este altceva decit această acţiune; conceptul acestei 
acţiuni nu există în ea, căci atunci natura ar trebui 
să fie la origine ceva diferit de această acţiune, iar dacă 
survine în ea, conceptul survine abia printr-o nouă ac- 
iune care o obiectivează pe cea dintii. 

Dar o dată cu acea identitate originară dintre acţiu- 
ne şi existenţă, identitatea pe care o avem în vedere 
în conceptul eului, au devenit complet imposibile nu 
numai reprezentarea conceptelor înnăscute, pe care 
am fost nevoiţi să o părăsim încă demult în urma con- 
statării că există ceva activ în orice concept, ci şi re- 
prezentarea, invocată şi acum adesea, despre existenţa 
acelor concepte ca predispoziţii originare, întrucât aceas- 
tă reprezentare se baza numai pe reprezentarea eului 
ca un substrat aparte, diferit de acţiunea lui. Căci cine 
ne spune că nu poate să-şi imagineze nici o acţiune 
fără substrat recunoaşte tocmai prin aceasta faptul că 
acel pretins substrat al gîndirii este tot un simplu pro- 
dus al imaginaţiei lui, aşadar, nu este decit tot propria 
sa gindire pe care în acest mod este silit să o presu- 
pună, regresind la infinit, ca fiind autonomă. Este o 
simplă iluzie a imaginaţiei să crezi că, după ce i s-au 
înlăturat unui obiect singurele predicate pe care le 
avea, mai rămine din el ceva, fără a se şti ce anume. 
Astfel, de pildă, nimeni nu va spune că în materie este 
implantată impenetrabilitatea, căci impenetrabilitatea 

este materia însăşi. De ce se vorbeşte atunci despre 
concepte care ar fi implantate în inteligenţă, de vreme 
ce aceste concepte sînt inteligenţa însăşi? — Aristote- 
licii comparau sufletul cu o tablă nescrisă pe care s-ar 
întipări abia trăsăturile lucrurilor exterioare. Dar dacă 
sufletul nu este o tablă nescrisă este oare din această 
cauză, eventual, una scrisă? 

Dacă conceptele a priori sint predispoziţii în noi, avem, 
pe deasupra, impulsul extem necesar dezvoltării aces- 
tor predispoziţii. Inteligența este o facultate pasivă asu- 
pra căreia lucrurile exterioare acţionează întrucitva ca 
excitaţii sau cauze stimulatoare ale activităţii. Dar in- 
teligenţa nu este o facultate pasivă care să fie mai întîi 
activată, căci atunci ar trebui să fie şi altceva decit 
activitate — ar trebui să fie o activitate legată de un 
produs, cam aşa cum organismul este o intuiţie deja 
potenţată a inteligenţei. Nu mai rămîn predicate obiec- 
tive nici pentru acel ceva necunoscut de la care pleacă 
impulsul după ce am înlăturat din el toate conceptele 
a priori; aşadar, acel x ar trebui, eventual, să fie admis 
într-o inteligenţă, ca la Mallebranche, care ne face să 
vedem totul în Dumnezeu, sau ca la ingeniosul Berke- 
ley, care numeşte lumina un dialog al sufletului cu 
Dumnezeu, idei pe care însă nici nu mai trebuie să le 
combatem pentru o epocă ce nici măcar nu le înţelege. 

Aşadar, dacă prin conceptele a priori înţelegem anu- 
mite predispoziţii originare ale eului, atunci am prefera 
pe bună dreptate tot ideea de a plasa originea tuturor 
conceptelor în senzaţii externe, nu ca şi cum ne-am 
putea imagina şi aici ceva inteligibil, ci pentru că atunci 
în cunoaşterea noastră ar fi cel puţin unitate şi tota- 
litate. — Locke, principalul adept al acestei opinii, lup- 
tă împotriva fantasmei conceptelor înnăscute pe care 
o presupune prezentă la Leibniz, care era însă foarte 
departe de ea, dar Locke nu remarcă faptul că este la 
fel de neinteligibilă întipărirea originară a ideilor în su- 
flet sau întipărirea lor abia cu ajutorul obiectelor; şi 

nici nu îi trece prin gind să se întrebe vreodată nu 
numai dacă nu există în acest sens idei înnăscute cu 
adevărat, ci şi dacă există în genere o idee înţeleasă 
în sensul ca ea să fie o senzaţie exercitată asupra su- 
fletului, indiferent de unde ar proveni ea. 

Toate aceste confuzii se rezolvă printr-o singură te- 
ză, aceea că la origine cunoaşterea noastră este la fel 
de puţin a priori pe cit este a posteriori, toată această 
diferenţiere fiind făcută numai şi numai în raport cu 
conştiinţa filozofică. Din acelaşi motiv, anume pentru 
că la origine, adică în privinţa obiectului filozofiei — 
care este eul — cunoaşterea nu este nici a priori, nici 
a posteriori, ea nici nu poate fi în parte una, iar în 
parte cealaltă, afirmaţie care în fapt face imposibile 
orice adevăr sau obiectivitate a cunoaşterii a priori. 
Căci nu numai că suprimă complet identitatea dintre 
reprezentare şi obiect, dar, întrucît cauza şi efectul nu 
pot fi identice niciodată, această afirmaţie trebuie să 
pretindă fie că, oarecum ca un material amorf, lucru- 
rile se modelează în noi potrivit acestor forme origina- 
re, fie că, invers, acele forme se orientează după lucruri, 
pierzindu-şi astfel orice necesitate. Căci cea de-a treia 
ipoteză posibilă — potrivit căreia lumea obiectivă şi in- 
teligenţa ar fi ca două ceasuri care, fără să ştie unul 
de altul şi complet izolate între ele, se află în concor- 
danţă tocmai prin faptul că fiecare îşi continuă mersul 
regulat —, afirmă ceva cu totul de prisos şi încalcă un 
principiu de bază al oricărei explicaţii, şi anume de a 
nu explica în mai multe feluri ceea ce poate fi explicat 
într-un singur fel, nemaivorbind despre faptul că to- 
tuşi nici această lume obiectivă situată complet în afa- 
ra reprezentărilor inteligenţei nu poate exista decit tot 
printr-o inteligenţă şi pentru ea, deoarece ea este o ex- 
presie a conceptelor. 


SECŢIUNEA A PATRA 


Sistemul filozofiei practice, 
conform principiilor idealismului 
transcendental 


Nu ni se pare inutil să începem prin a reaminti ci- 
titorilor faptul că ceea ce intenţionăm să edificăm aici 
nu este o filozofie morală, ci, mai degrabă, deducerea 
transcendentală a posibilităţii de a gîndi şi de a explica 
în genere conceptele morale. Reamintim şi faptul că 
vom investiga la cel mai înalt grad de generalitate ceea 
ce revine filozofiei transcendentale din filozofia morală, 
astfel încît vom reduce întregul la citeva teze şi pro- 
bleme capitale, dar vom lăsa aplicaţia asupra unor pro- 
bleme particulare în sarcina cititorului însuşi care 
poate afla astfel cu cea mai mare uşurinţă nu numai 
dacă a înţeles idealismul transcendental, ci şi, ceea ce 
este esenţial, dacă a învăţat să utilizeze acest tip de 
filozofie ca instrument de investigaţie. 


Prima teză. Abstractizarea absolută, adică începutul 
conştiinţei, nu poate fi explicată decit pe baza unei au- 
todeterminări sau a unei acţiuni a inteligenţei asupra ei 
inseşi. 


Demonstraţie. Presupunem că se cunoaşte ceea ce 
înţelegem prin abstractizare absolută. Este acţiunea în 
virtutea căreia inteligenţa se ridică în mod absolut 
deasupra a ceea ce este obiectiv. Întrucît este absolută, 
această acţiune nu poate fi condiţionată de nici una 
dintre acţiunile precedente; aşadar, o dată cu ea co- 
nexiunea acţiunilor, conexiune în cadrul căreia fiecare 
acţiune care urmează este impusă cu necesitate de cea 
precedentă, este ca şi întreruptă şi începe o serie nouă. 

A spune că o acţiune nu rezultă dintr-o acţiune pre- 
cedentă a inteligenţei înseamnă că ea nu poate fi expli- 
cată pe baza inteligenţei în măsura în care inteligenţa 
este una determinată şi acţionează într-un mod deter- 
minat, dar întrucit trebuie să poată fi explicată în ge- 
nere, nu poate fi explicată decit pe baza a ceea ce este 
absolut în inteligenţa însăşi, pe baza ultimului prin- 
cipiu al oricărei acţiuni din ea. 

A spune că o acţiune nu poate fi explicată decit pe 
baza principiului ultim din inteligenţa însăşi nu tre- 
buie să însemne altceva decit că inteligenţa trebuie să 
se determine singură pentru această acţiune (intrucit 
principiul ultim din inteligenţă nu este decit dedubla- 
rea ei originară). Aşadar, acţiunea poate fi explicată to- 
tuşi, dar nu pomind de la faptul-de-a-fi-determinat al 
inteligenţei, ci pe baza unei autodeterminări nemij- 
locite. 

Dar o acţiune prin care inteligenţa se determină sin- 
gură înseamnă o acţiune asupra ei înseşi. Aşadar, ab- 
stractizarea absolută poate fi explicată doar pe baza 
unei astfel de acţiuni a inteligenţei asupra ei înseşi, 
iar întrucit abstractizarea absolută constituie începu- 
tul oricărei conştiinţe în timp, nici începutul conştiin- 
tei nu poate fi explicat decit pe baza unei asemenea 
acţiuni; ceea ce era de demonstrat. 


Consecințe 


l. Acea autodeterminare a inteligenţei se numeşte 
voință în acepţiunea cea mai generală a cuvîntului. Prin- 
tr-o intuiţie internă oricine îşi poate demonstra că în 
fiecare voinţă există o autodeterminare şi că voinţa se 
manifestă măcar ca o autodeterminare; aici nu ne in- 
teresează dacă această manifestare este adevărată sau 
iluzorie. Nici nu este vorba despre o voinţă determi- 
nată, în care ar apărea deja conceptul unui obiect, ci 
despre autodeterminarea transcendentală, despre ac- 

tul originar al libertăţii. Dar cuiva care nu o ştie pe 
baza propriei intuiţii nu i se poate explica natura aces- 
tei autodeterminări. 

2. Dacă această autodeterminare este voinţa origi- 
nară rezultă că inteligenţa îşi devine obiect sieşi numai 
prin intermediul voinţei. 

Actul de voinţă constituie deci rezolvarea deplină a 
problemei noastre privitoare la modul în care inteli- 
genţa se cunoaşte ca fiind intuitivă. Filozofia teoretică 
s-a desăvirşit prin trei acte principale. În primul — ac- 
tul încă inconştient al conştiinţei de sine — eul era 
subiect-obiect, fără a fi pentru el însuşi. În cel de-al 
doilea — actul percepţiei — doar propria activitate 
obiectivă devenea obiectul eului. În al treilea act, cel 
al intuiţiei productive, eul îşi devenea obiect sieşi ca 
perceptiv, adică în calitate de subiect. Atita vreme cit 
nu este decit productiv, eul nu e niciodată obiectiv ca 
eu, tocmai pentru că eul intuitiv vizează întotdeauna 
altceva decit pe sine şi el însuşi nu se obiectivează da- 
că este ceva pentru care este obiectiv orice altceva; de 
aceea, parcurgînd toată etapa producerii, nu am putut 
ajunge niciodată la obiectivarea de sine ca atare a pro- 
ductivului, a intuitivului; doar intuiţia productivă a 
putut fi potenţată (de exemplu, cu ajutorul organiză- 
rii), nu însă şi intuiţia de sine a eului însuşi. Abia la 
nivelul voinţei această intuiţie se ridică şi ea la o po- 
tenţă superioară, căci datorită voinţei eului îşi devine 
obiect sieşi ca întreg ce este, adică în calitate de su- 
biect şi obiect totodată sau productiv fiind. Acest eu 
productiv se desprinde întrucitva de eul pur ideal şi 
acum nu mai poate redeveni ideal, ci pentru eul însuşi 
este ceea ce este obiectiv veşnic şi în mod absolut. 

3. Întrucît prin actul autodeterminaţiei eul devine 
obiect sieşi ca eu, se mai pune întrebarea în ce raport 
se află acest act cu actul originar al conştiinţei de sine 
care este şi el o autodeterminare, dar nu conduce la 
acelaşi rezultat. 

Cele spuse pină acum ne-au dat deja o caracte- 
ristică distinctivă a amindurora. În acel prim act nu 

exista decit simpla opoziţie dintre determinant şi de- 
terminat, care era identică cu opoziţia dintre intuitiv 
şi intuit. În actul de faţă nu există această simplă opo- 
ziţie, ci determinantului şi determinatului laolaltă li se 
opune un intuitiv, iar amindouă împreună, intuitul şi 
intuitivul din primul act, sint aici intuitul. 

Temeiul acestei diferențieri a fost următorul. În pri- 
mul act eul în genere abia devenea, căci el nu este 
altceva decit ceea-ce-işi-devine-obiect-sieşi; aşadar, în 
eu încă nu era o activitate ideală care să poată reflecta 
totodată la ceea ce lua naştere. În actul de faţă eul 
este deja şi este vorba numai despre faptul că îşi de- 
vine obiect sieşi în calitate de ceea ce este deja. În fapt, 
acest al doilea act al autodeterminaţiei, privit obiectiv, 
este deci exact ceea ce este actul prim şi originar, cu 
singura deosebire că în cel de faţă totalitatea celui din- 
tii devine obiect pentru eu, în timp ce în primul numai 
ceea ce era obiectiv în el devenea obiectul eului. 

Fără îndoială, aici este locul cel mai nimerit să re- 
considerăm şi întrebarea, repetată adesea, privitoare 
la principiul comun datorită căruia se realizează legă- 
tura dintre filozofia teoretică şi cea practică. 

Acesta este autonomia, care nu este plasată înde- 
obşte decit în vîrful filozofiei practice şi care, ridicată 
la rangul de principiu al întregii filozofii, constituie în 
dezvoltarea ei idealismul transcendental. Deosebirea 
dintre autonomia originară şi cea despre care este vor- 
ba în filozofia practică este însă următoarea: în virtu- 
tea celei dintii eul este absolut autodeterminant, dar 
fără a fi pentru sine — eul îşi dă legea şi o şi realizează 
într-una şi aceeaşi acţiune; de aceea nici nu se dife- 
renţiază ca legiuitor, ci priveşte ca într-o oglindă legile 
doar în produsele lui; în schimb, în filozofia practică, 
eul — ca flind ideal — nu este opus celui real, ci se 
opune deopotrivă celui real şi ideal, dar tocmai de ace- 
ea nu mai este ideal, ci idealizant. Din acelaşi motiv 
însă, anume pentru că eului ideal şi real deopotrivă, 
adică eului productiv, i se opune eul idealizant, eul 

productiv nu mai este intuitiv în filozofia practică, adi- 
că productiv în mod inconştient, ci conştient, adică este 
realizant. 

Prin urmare, filozofia practică se bazează cu totul pe 
dedublarea eului idealizant (care proiectează idealuri) 
şi a celui realizant. Dar şi realizarea este o producere, 
aşadar, e chiar ceea ce este intuirea în filozofia teore- 
tică, cu singura deosebire că eul produce aici în mod 
conştient; după cum, în schimb, în filozofia teoretică 
eul este şi idealizant, numai că acolo conceptul şi ac- 
tul, proiectarea şi realizarea sînt unul şi acelaşi lucru. 

Din această opoziţie dintre filozofia teoretică şi cea 
practică se pot trage de îndată mai multe concluzii im- 
portante, dintre care le arătăm aici doar pe cele esen- 
tiale. 

a) În filozofia teoretică, adică dincolo de conştiinţă, 
obiectul îmi apare la fel ca în cea practică, adică din- 
coace de conştiinţă. Deosebirea dintre intuire şi acțiu- 
nea liberă este doar aceea că în acțiunea liberă eul 
este productiv pentru sine. Ca întotdeauna cînd are ca 
obiect doar eul, intuitivul este pur ideal, iar intuitul este 
întregul eu, adică atit cel ideal, cit şi cel real. Ceea ce 
acționează în noi cînd acționăm în mod liber este exact 
ceea ce intuieşte în noi sau activitatea intuitivă şi cea 
practică sint una singură; acesta este rezultatul cel 
mai remarcabil al idealismului transcendental, un re- 
zultat ce oferă cele mai importante clarificări despre 
caracterul intuirii, precum şi despre cel al acţiunii. 

b) Actul absolut al autodeterminaţiei a fost postulat 
pentru a explica modul în care inteligenţa devine in- 
tuitivă pentru sine. Potrivit experienţei pe care o avem 
în legătură cu aceasta şi pe care am repetat-o de mai 
multe ori, nu poate să ne surprindă cînd vedem că şi 
prin acest act ne apare cu totul altceva decit am in- 
tenţionat. Străbătind întreaga filozofie teoretică am vă- 
zut inteligenţa eşuînd permanent în tentativa de a-şi 
conştientiza acţiunea ca atare. Şi aici este acelaşi caz. 
Dar faptul că lumea este cu adevărat obiectivă pentru 

inteligenţă se bazează tocmai pe acest eşec şi tocmai 
pe aceea că, intuindu-se pe sine ca fiind productivă, 
inteligenţa ajunge totodată la conştiinţa deplină. Căci 
tocmai prin faptul că inteligenţa se intuieşte ca fiind 
productivă, eul pur ideal se separă de cel care este 
ideal şi real deopotrivă, aşadar, de cel care este acum 
cu totul obiectiv şi independent faţă de eul pur ideal. 
În aceeaşi intuiţie inteligenţa devine productivă în mod 
conştient, însă ar trebui să se conştientizeze pe sine 
ca fiind productivă în mod inconştient. Acest lucru este 
imposibil şi doar de aceea lumea îi apare cu adevărat 
obiectivă, adică existentă fără aportul ei. Inteligența nu 
va înceta acum să producă, dar produce în mod con- 
ştient; aşadar, aici începe o lume complet nouă care, 
pornind din acest punct, se va desfăşura la infinit. Pri- 
ma lume, dacă se poate spune astfel, adică lumea ge- 
nerată de producerea inconştientă, cade acum, o dată 
cu originea ei, întrucitva dincolo de conştiinţă. Aşadar, 
inteligenţa nici nu va putea înţelege vreodată nemijlo- 
cit faptul că produce din sine acea lume, la fel ca şi 
pe cea de-a doua, a cărei producere începe în mod con- 
ştient. Aşa cum din actul originar al conştiinţei de sine 
se dezvoltă o întreagă natură, tot astfel din cel de-al 
doilea sau din actul autodeterminaţiei libere va rezulta 
o a doua natură a cărei deducere constituie în totali- 
tate obiectul investigaţiei următoare. 

Pină acum am reflectat doar asupra identităţii dintre 
actul autodeterminaţiei şi cel originar al conştiinţei de 
sine şi doar asupra unei singure caracteristici distinc- 
tive a amindurora, aceea că ultimul este inconştient, 
în vreme ce primul este conştient; dar a mai rămas un 
lucru foarte important pe care trebuie să-l avem în ve- 
dere în continuare, anume faptul că acel act originar 
al conştiinţei de sine cade în afara oricărui timp, în vre- 
me ce celălalt, care nu constituie începutul transcen- 
dental al conştiinţei, ci începutul ei empiric, survine 
în mod necesar într-un anumit moment al conştiinţei. 

Dar fiecare acţiune a inteligenţei, care survine pen- 
tru ea într-un anumit moment pe scara timpului, este, 
în virtutea mecanismului originar al gîndirii, o acţiune 
ce trebuie explicată în mod necesar. Totodată însă nu 
poate fi tăgăduit faptul că acţiunea autodeterminării, 
despre care este vorba aici, nu poate fi explicată prin 
nici o acţiune anterioară a inteligenţei — anume pen- 
tru că am fost împinşi spre ea ca temei explicativ, adică 
ideal, nu însă şi real sau în aşa fel încit ea să rezulte 
în mod necesar dintr-o acţiune anterioară. — Într-ade- 
văr, pentru a aminti în treacăt, observăm că atit timp 
cît am urmărit inteligenţa în producerea ei, fiecare ac- 
une următoare era condiţionată de acţiunea prece- 
dentă; de îndată ce am părăsit acea sferă, ordinea s-a 
răstumat complet şi a trebuit să deducem condiţia 
pornind de la condiţionat; aşadar, a fost inevitabil fap- 
tul de a ne fi văzut împinşi în cele din urmă către ceva 
necondiţionat, adică inexplicabil. Dar aceasta nu se 
poate produce în virtutea legilor de gândire proprii in- 
teligenţei şi cu atit mai mult cu cit acea acţiune sur- 
vine într-un anumit moment pe scara timpului. 

Contradicţia este aceea că acţiunea va fi deopotrivă 
explicabilă şi inexplicabilă. Pentru această contradicţie 
trebuie găsit un concept intermediar, care nici nu a 
apărut pînă acum în sfera cunoaşterii noastre. La re- 
zolvarea problemei procedăm aşa cum am procedat la 
rezolvarea altor probleme, anume în aşa fel încît să 
determinăm chestiunea din aproape în aproape pină 
cînd nu mai rămine decit o singură soluţie posibilă. 

A spune că o acţiune a inteligenţei este inexplicabilă 
înseamnă că nu poate fi explicată pe baza unei acţiuni 
anterioare, iar întrucit nu cunoaştem o altă acţiune 
decit producerea înseamnă că acţiunea nu poate fi ex- 
plicată pe baza unei produceri anterioare a inteligenţei. 
Teza conform căreia acţiunea nu poate fi explicată pe 
baza unei produceri nu spune că acţiunea este absolut 
inexplicabilă. Numai întrucit în inteligenţă nu există 
altceva în afară de ceea ce produce ea, acel ceva, dacă 

nu este o producere, nici nu poate fi în ea; totuşi tre- 
buie să fie în inteligenţă, întrucit pe această bază va 
fi explicată o acţiune prezentă în ea. Aşadar, acţiunea 
va putea fi explicată pe baza a ceva care este şi totuşi 
nu este o producere a inteligenţei. 

Această contradicţie nu poate fi aplanată într-un alt 
mod decit în următorul: acel ceva care conţine temeiul 
autodeterminaţiei libere trebuie să fie o producere a 
inteligenţei, dar condiţia negativă a acestei produceri 
trebuie să se afle în afara ei — o producere a inteli- 
genţei pentru că în inteligenţă totul survine numai da- 
torită propriei ei acţiuni, iar o condiţie negativă a pro- 
ducerii în afara inteligenţei pentru că acea acţiune nu 
poate fi explicată pe baza inteligenţei înseşi în sine şi 
pentru sine. La rindul ei, condiţia negativă a acestui 
ceva, aflată în afara inteligenţei, trebuie să fie o deter- 
minaţie în inteligenţa însăşi — neîndoielnic o determi- 
nație negativă, iar întrucit inteligenţa nu este decit o 
acţiune, ea trebuie să fie o nonacţiune a inteligenţei. 

Dacă acel ceva este condiţionat de o nonacţiune, şi 
anume de o nonacţiune determinată a inteligenţei, el 
este ceva care poate fi exclus şi făcut imposibil de o 
acţiune a acesteia, aşadar, este el însuşi o acţiune, şi 
anume una determinată. Deci inteligenţa va intui o ac- 
iune ca producindu-se şi o va intui ca pe toate cele- 
lalte graţie unei produceri în ea; deci nu se va produce 
nici o înriurire nemijlocită asupra inteligenţei şi nu va 
fi în afara ei nici o condiţie pozitivă a intuirii ei, ci ea 
va fi ca şi mai înainte complet închisă în sine; totuşi 
ea nu va fi la rindul ei cauză a acelei acţiuni, ci va 
conţine doar condiţia negativă a acesteia; astfel, acţiu- 
nea va avea loc în mod total independent de ea. Într-un 
cuvint, acea acţiune nu va fi un temei nemijlocit al 
unei produceri în inteligenţă, dar şi invers, inteligenţa 
nu va fi un temei nemijlocit al acelei acţiuni, deşi re- 
prezentarea în inteligenţă a unei asemenea acţiuni ca 
o acţiune independentă de ea şi însăşi acţiunea din 
afara ei vor coexista ca şi cum una ar fi determinată 
de cealaltă. 

Un astfel de raport nu poate fi conceput decit printr-o 
armonie prestabilită. Acţiunea din afara inteligenţei re- 
zultă cu totul din sine, inteligenţa conţine doar condi- 
ţia ei negativă, adică dacă inteligenţa ar acţiona într-un 
mod determinat, această acţiune nu s-ar mai produce; 
prin simpla ei nonacţiune inteligenţa nu devine totuşi 
temei nemijlocit sau pozitiv al acelei acţiuni, căci doar 
datorită faptului că ea nu acţionează acea acţiune tot 
nu ar avea loc dacă nu ar mai exista în afara inteli- 
genţei ceva care să conţină temeiul acelei acţiuni. În 
schimb, reprezentarea sau conceptul acelei acţiuni sur- 
vine în inteligenţă numai din ea însăşi ca şi cum în 
afara ei nu ar exista nimic şi totuşi nu ar putea fi în 
inteligenţă, dacă acea acţiune nu s-ar produce efectiv 
şi independent de ea; aşadar, şi această acţiune este 
tot doar un temei indirect al unei reprezentări în inte- 
ligenţă. Această intercondiţionare indirectă este ceea 
ce înţelegem prin armonie prestabilită. 

Dar o asemenea armonie nu poate fi concepută decit 
între subiecţi care au aceeaşi realitate; aşadar, acea 
acţiune ar trebui să pornească de la un subiect căruia 
i s-ar atribui exact aceeaşi realitate ca inteligenţei în- 
seşi, adică ar trebui să pornească de la o inteligenţă 
din afara ei; şi astfel, prin contradicţia evidenţiată mai 
sus, ne vedem conduşi spre o nouă teză. 


A doua teză. Actul autodeterminaţiei sau acțiunea li- 
beră a inteligenţei asupra ei înseşi nu poate fi explicată 
decit pe baza acţiunii determinate a unei inteligente din 
afara ei. 


Demonstrație. Aceasta este conținută în deducţia pe 
care abia am expus-o şi se bazează doar pe două teze, 
anume că autodeterminaţia trebuie să poată fi expli- 
cată şi totodată este inexplicabilă printr-o producere a 
inteligenţei. Aşadar, în loc să zăbovim mai mult asupra 
demonstraţiei, trecem de îndată la probleme pe care le 
vedem rezultind din această teoremă şi din demonstra- 
ţia făcută pentru ea. 

În primul rind vedem, desigur, faptul că o acţiune 
determinată a unei inteligenţe din afara noastră con- 
stituie o condiţie necesară a actului autodeterminaţiei 
şi, prin aceasta, a conştiinţei, dar nu vedem cum şi în 
ce mod o asemenea acţiune din afara noastră ar putea 
fi măcar un temei indirect al unei autodeterminaţii li- 
bere în noi. 

În al doilea rind. Nu înţelegem cum s-ar produce în 
genere asupra inteligenţei o înriurire oarecare din afa- 
ră, aşadar, nici cum ar fi posibilă asupra ei înriurirea 
unei alte inteligenţe. Ce-i drept, dificultatea a fost deja 
preîntimpinată de deducţia noastră prin aceea că am 
dedus o acţiune din afara inteligenţei doar ca pe un 
temei indirect al unei acţiuni în ea. Dar cum se poate 
imagina oare acel raport indirect sau o asemenea ar- 
monie prestabilită tocmai între inteligenţe diferite? 

În al treilea rind. Dacă această armonie prestabilită 
ar fi explicată, eventual, prin faptul că datorită unei 
nonacţiuni determinate în mine admit în mod necesar 
o acţiune determinată a unei inteligenţe din afara mea, 
este de aşteptat ca acţiunea din afara mea, întrucit 
este legată de o condiţie contingentă (nonacţiunea mea), 
să fie liberă; aşadar, ca şi nonacţiunea să fie liberă. 
Dar ultima condiţie va fi a unei acţiuni graţie căreia 
abia îmi apare conştiinţa, iar o dată cu ea, libertatea; 
cum se poate imagina o nonacţiune liberă înaintea li- 
bertăţii? 

Aceste trei probleme trebuie rezolvate înainte de a 
putea avansa cu investigația noastră. 

Rezolvarea primei probleme. Prin actul autodetermi- 
naţiei, eu îmi voi apărea ca eu, deci ca subiect-obiect. 
Apoi, acel act va fi unul liber; temeiul faptului că mă 
autodetermin va rezida numai şi numai în mine însumi. 
Dacă acea acţiune este o acţiune liberă, eu trebuie să 
fi vrut ceea ce îmi apare datorită acestei acţiuni şi tre- 
buie să-mi apară numai pentru că am vrut. Dar ceea 
ce îmi apare datorită acestei acţiuni este voinţa însăşi 
(căci eul este o voinţă originară). Aşadar, înainte de a 
putea acţiona liber, eu trebuie deja să fi vrut voinţa; 

şi totuşi conceptul voinţei îmi apare, o dată cu cel al 
eului, abia datorită acelei acţiuni. 

Din acest cerc evident nu se poate ieşi decit atunci 
cînd voinţa mi se poate obiecta înaintea voinţei. Îmi 
este imposibil să fac aceasta; aşadar, tocmai acel con- 
cept al voinţei ar trebui să fie cel care să îmi apară 
datorită acţiunii unei inteligenţe. 

Aşadar, numai o asemenea acţiune din afara inteli- 
genţei, acţiune datorită căreia inteligenţei îi apare con- 
ceptul voinţei, poate deveni pentru ea temei indirect al 
autodeterminării, iar problema ia acum următoarea 
formă: datorită cărei acţiuni inteligenţei i-ar putea 
apărea conceptul voinţei? 

Nu poate fi o acţiune datorită căreia inteligenţei îi 
apare conceptul unui obiect real, căci astfel ea ar re- 
veni în punctul pe care tocmai a trebuit să-l părăseas- 
că. Aşadar, trebuie să fie conceptul unui obiect posibil, 
adică a ceva care nu este acum, dar care poate exista 
în momentul următor. Dar chiar şi astfel încă nu apare 
conceptul voinţei. Trebuie să fie conceptul unui obiect 
care poate exista numai dacă îl realizează inteligenţa. 
Doar prin conceptul unui asemenea obiect ceea ce se 
separă la nivelul voinţei se poate separa în eu şi pen- 
tru eul însuşi; căci în măsura în care îi apare acest 
concept drept concept al unui obiect ce trebuie realizat 
printr-o acţiune a lui, eul devine pentru sine ideal şi 
real totodată. Aşadar, prin acest concept eul poate mă- 
car să îţi devină obiect sieşi ca inteligenţă. Însă doar 
poate. Pentru ca eul să se manifeste efectiv astfel, tre- 
buie ca el să opună momentul actual (cel al limitării 
ideale) momentului următor (productiv) şi să coreleze 
între ele cele două momente. La aceasta eul poate fi 
constrins numai de faptul că acea acţiune este o ce- 
rinţă de a realiza obiectul. Numai prin conceptul da- 
toriei apare opoziţionarea efectivă a acţiunii prin care 
se realizează cerința, căci condiţia dată acţiunii (con- 
ceptul voinţei) este o condiţie a acţiunii ca acţiune li- 
beră; însă condiţia nu poate să contravină celui ce este 

condiţionat în aşa fel încît, admiţind condiţia, acţiunea 
să fie necesară. Voința însăşi rămine întotdeauna li- 
beră şi trebuie să rămină liberă, dacă e să nu înceteze 
să fie voinţă. Doar condiţia posibilităţii voinţei trebuie 
produsă în eu fără aportul lui. Şi astfel vedem rezolva- 
tă complet şi contradicţia care constă în aceea că ace- 
eaşi acţiune a inteligenţei trebuie deopotrivă să poată 
fi şi să nu poată fi explicată. Conceptul ce aplanează 
această contradicţie este conceptul cerinţei, întrucît 
cerința explică acţiunea, dacă se produce, fără ca din 
această cauză ea să trebuiască să se producă. Ea poa- 
te avea loc de îndată ce eului îi apare conceptul voinţei 
sau de îndată ce eul se reflectă pe sine, se priveşte în 
oglinda unei alte inteligenţe; dar ea nu trebuie să aibă 
loc în mod necesar. 

Nu putem să ne consacrăm de îndată celorlalte con- 
secinţe care rezultă din această rezolvare a problemei 
noastre, pentru că înainte de toate trebuie să răspun- 
dem la întrebarea: Cum poate ajunge la eu acea cerin- 
tā a unei inteligenţe din afara lui? — întrebare care, 
exprimată mai general, nu înseamnă altceva decit: Cum 
pot să se înriurească reciproc inteligenţele în genere? 

Rezolvarea celei de-a doua probleme. Mai întîi exami- 
năm această întrebare într-un mod cu totul general şi 
fără referire la cazul particular pe care îl avem acum 
în faţă şi asupra căruia aplicaţia se poate face cu uşu- 
rinţă şi de la sine. 

Nu trebuie să demonstrăm că o înriurire nemijlocită 
a inteligenţelor este imposibilă conform principiilor 
idealismului transcendental şi nici o altă filozofie nu a 
înlesnit înţelegerea unei asemenea înriuriri. Aşadar, 
tocmai de aceea nu ne rămine altceva de făcut decit 
să admitem o înriurire indirectă între inteligenţe dife- 
rite, iar aici este vorba doar despre condiţiile posibi- 
lităţii acesteia. 

În primul rînd, între inteligenţele ce se vor înriuri 
reciproc în mod liber va trebui să existe deci o armonie 
prestabilită în privinţa lumii comune pe care ele o re- 

prezintă. Căci, întrucît orice determinare survine în in- 
teligenţă numai datorită determinării reprezentărilor 
ei, inteligenţele care ar intui o lume total diferită nu 
ar avea absolut nimic comun între ele şi nici un punct 
de contact în care s-ar putea întilni. Întrucît nu iau 
decit din mine însumi conceptul de inteligenţă, o inte- 
ligenţă pe care o voi recunoaşte ca atare trebuie să 
aibă aceleaşi condiţii de viziune asupra lumii ca şi mine, 
iar pentru că diferenţa dintre ea şi mine nu se reali- 
zează decit prin individualităţile noastre, amîndurora 
trebuie să ne fie comun ceea ce rămine cind înlătur 
determinarea acestei individualităţi — adică trebuie să 
fim identici în privinţa primei limitări, a celei de-a doua 
şi chiar a celei de-a treia, făcînd abstracţie de deter- 
minarea acesteia din urmă. 

Dacă însă inteligenţa produce din sine tot ceea ce 
este obiectiv şi nu există un model comun al repre- 
zentărilor, pe care să îl intuim în afara noastră, con- 
cordanţa dintre reprezentările inteligenţelor diferite, 
atit în privinţa totalităţii lumii obiective, cit şi în pri- 
vinţa lucrurilor şi modificărilor particulare din acelaşi 


spaţiu şi timp — singura concordanţă care ne con- 
stringe să recunoaştem adevărul obiectiv al reprezen- 
tărilor noastre —, poate fi explicată exclusiv pe baza 


naturii noastre comune sau a identităţii limitării noas- 
tre primare, precum şi a limitării noastre realizate prin 
deducție. Căci aşa cum prin limitarea originară este 
predeterminat pentru inteligenţa individuală tot ce poate 
intra în sfera reprezentărilor ei, la fel este predetermina- 
tă, prin unitatea acelei limitări, şi concordanța curentă 
dintre reprezentările inteligenţelor diferite. Această in- 
tuiţie comună constituie fundamentul şi oarecum te- 
renul pe care se produce orice intercondiţionare dintre 
inteligenţe, un substrat la care tocmai de aceea ele re- 
vin permanent de îndată ce se găsesc în dizarmonie în 
legătură cu ceea ce nu este determinat în mod nemij- 
locit de către intuiţie. — Numai că nu ne încumetăm 
aici să mergem mai departe cu explicaţia, eventual, că- 
tre un principiu absolut care, asemenea unui focar co- 
mun al inteligenţelor sau unui creator şi uniformizator 

al lor (noţiuni care pentru noi sint absolut neinteligi- 
bile), să conţină temeiul comun al concordanţei dintre 
reprezentările lor obiective. Ci, cu cit o inteligenţă in- 
dividuală are toate determinaţiile deduse ale conştiin- 
tei ei, cu atit şi alte inteligenţe au aceleaşi determina- 
ţii, căci ele sînt condiţii ale conştiinţei celei dintii, şi 
invers. 

Dar inteligenţele diferite nu pot avea în comun decit 
prima şi cea de-a doua limitare, iar pe cea de-a treia 
o au doar în genere; căci a treia limitare este tocmai 
cea datorită căreia inteligenţa este un individ determi- 
nat. Aşadar, se pare că tocmai prin această a treia li- 
mitare, în măsura în care este determinată, se suprimă 
toată comuniunea dintre inteligenţe. Însă tot această 
limitare a individualităţii poate condiţiona o armonie 
prestabilită, dacă pe aceasta o considerăm doar ca 
fiind opusă celei precedente. Căci dacă prin armonia 
prestabilită care există în privinţa reprezentărilor lor 
obiective se admite în inteligenţele diferite ceva comun, 
în schimb, graţie celei de-a treia limitări, se admite în 
fiecare individ ceva care este negat tocmai prin aceasta 
de toate celelalte şi pe care tocmai de aceea celelalte 
nu îl pot intui ca pe o acţiune proprie; aşadar, nepu- 
tindu-l intui ca pe o acţiune proprie, îl intuiesc ca pe 
o acţiune a unei inteligenţe din afara lor. 

Prin urmare, se afirmă că prin limitarea individuală 
a fiecărei inteligenţe şi prin negarea unei anumite acti- 
vităţi în ea, această activitate este considerată de ea 
în mod nemijlocit ca o activitate a unei inteligenţe din 
afara ei, ceea ce constituie deci o armonie prestabilită 
de tip negativ. 

Pentru a demonstra existenţa unei asemenea armo- 
nii trebuie demonstrate deci două teze: 

]. că trebuie să intuiesc ceea ce nu constituie acti- 
vitatea mea ca pe o activitate a unei inteligenţe din 
afara mea, numai pentru că nu este a mea şi fără să 
fie nevoie de o înriîurire directă din afară asupra mea; 

2. că prin admiterea individualităţii mele se admite 
nemijlocit, fără o altă limitare din afară, o negare a 
activităţii în mine. 

În privinţa primei teze trebuie remarcat faptul că nu 
este vorba decit despre acţiuni conştiente sau libere; 
libertatea inteligenţei este totuşi îngrădită de lumea 
obiectivă, după cum în general am demonstrat deja în 
cele precedente, dar în cadrul acestei îngrădiri inteli- 
genţa este tot neîngrădită, astfel încît activitatea ei se 
poate îndrepta, de exemplu, către orice fel de obiect; 
dacă admitem că inteligenţa începe să acţioneze, acti- 
vitatea ei va trebui să se îndrepte în mod necesar către 
un obiect determinat, lăsind libere şi ca şi neatinse 
toate celelalte obiecte. Dar nu putem să înţelegem mo- 
dul în care activitatea ei, la origine complet nedetermi- 
nată, va fi îngrădită în acest fel, dacă ea a avut posi- 
bilitatea să se îndrepte către celelalte obiecte, fapt care, 
judecîind după cele văzute pînă acum, este cu putinţă 
numai datorită inteligenţelor din afara ei. Aşadar, fap- 
tul că intuiesc în genere o activitate a inteligenţelor 
din afara mea (căci pină acum cercetarea încă este 
complet generală) constituie o condiţie a conştiinţei de 
sine, pentru că este o condiţie a conştiinţei de sine ca 
activitatea mea să se îndrepte către un obiect determi- 
nat. Dar tocmai această orientare a activităţii mele este 
predeterminată şi deja instituită prin sinteza individua- 
lităţii mele. Aşadar, chiar şi prin această sinteză admit 
deja alte inteligenţe datorită cărora mă intuiesc ca fiind 
limitat în acţiunea mea liberă, admit deci şi anumite 
acţiuni ale acestor inteligenţe, fără să mai fie nevoie 
de o înriurire aparte, exercitată de ele asupra mea. 

Renunţâm să aplicăm această soluţie la cazurile par- 
ticulare sau să preîntimpinăm imediat obiecțiile pe ca- 
re le putem prevedea, întrucît mai întîi vrem să clarifi- 
căm cu ajutorul exemplelor doar soluţia însăşi. 

Aşadar, spre lămurire, arătăm următoarele. — Prin- 
tre imboldurile originare ale inteligenţei există şi un 
imbold spre cunoaştere, iar cunoaşterea este unul din- 

tre obiectele către care îşi poate îndrepta activitatea. 
Presupunînd că acest imbold se exercită, iar el se exer- 
cită, fireşte, numai dacă toate obiectele nemijlocite ale 
activităţii sint deja ocupate, atunci tocmai prin aceasta 
activitatea ei este deja limitată; dar acel obiect este în 
sine tot infinit — aşadar, inteligenţa va trebui să fie şi 
aici tot limitată; deci, presupunind că inteligenţa îşi 
îndreaptă activitatea către un obiect determinat al cu- 
noaşterii, atunci ea fie va inventa, fie va învăţa ştiinţa 
acestui obiect, adică va ajunge la acest tip de cunoaş- 
tere prin intermediul unei înriuriri străine. Prin ce se 
instituie aici această înriurire străină? Doar printr-o 
negare în ea însăşi; căci fie că este absolut incapabilă 
să inventeze datorită limitării ei individuale, fie că in- 
venţia a fost deja realizată, aceasta s-a instituit tot prin 
sinteza individualităţii ei de care ţine şi faptul că ea a 
început să existe abia în această perioadă determinată. 
Aşadar, ea se abandonează şi este întrucitva deschisă 
înriuririi străine numai prin negările propriei sale acti- 
vităţi. 

Acum se naşte însă o nouă întrebare, cea mai im- 
portantă din cadrul acestei investigaţii: Cum oare se 
poate admite ceva pozitiv printr-o simplă negare, astfel 
încît urmează să intuiesc ceva ce nu constituie activi- 
tatea mea ca pe o activitate a unei inteligenţe din afara 
mea, numai pentru că nu este a mea? Răspunsul este 
următorul: Pentru a vrea cu adevărat, trebuie să vreau 
ceva determinat; dar niciodată nu aş putea să vreau 
ceva determinat dacă aş vrea totul; aşadar, chiar prin 
intuiţia involuntară trebuie să-mi devină imposibil să 
vreau totul, ceea ce este însă de neconceput dacă, o 
dată cu individualitatea mea, deci cu intuiţia mea de 
sine, în măsura în care este îndeobşte determinată, nu 
se stabilesc deja puncte-limită ale activităţii mele libe- 
re, care atunci nu pot fi obiecte golite de sine, ci doar 
alte activităţi libere, adică acţiuni ale inteligenţelor din 
afara mea. 

Prin urmare, dacă sensul întrebării este acesta: De ce 
oare ceea ce nu se produce datorită mie trebuie să se 

producă într-adevăr (ceea ce constituie totuşi sensul 
afirmației noastre, cînd, prin negarea unei activităţi de- 
terminate într-o inteligenţă, admitem nemijlocit această 
activitate în mod pozitiv într-o alta)? — răspundem, în 
felul următor: întrucît domeniul posibilităţii este infi- 
nit, tot ceea ce în anumite împrejuri nu este posibil în 
genere decit graţie libertăţii trebuie să fie şi real, chiar 
dacă doar o inteligenţă va fi limitată realiter în acţiu- 
nea ei liberă; şi anume, trebuie să fie real datorită in- 
teligenţelor din afara ei, astfel încit ei nu îi mai rămîne 
decit un singur obiect determinat către care îşi în- 
dreaptă activitatea. 

Dacă s-ar naşte însă o obiecţie cu privire la acţiunile 
total neintenţionate, am replica prin aceea că aseme- 
nea acţiuni nu fac deloc parte dintre acţiunile libere, 
aşadar, nici dintre cele care, cit priveşte posibilitatea 
lor, sînt predeterminate pentru lumea morală, ci sint 
simple consecinţe naturale sau fenomene care, precum 
toate celelalte, sint determinate în prealabil prin sin- 
teza absolută. 

Sau dacă s-ar argumenta în felul următor: admiţind 
că însăşi sinteza individualităţii mele determină faptul 
că intuiesc această acţiune ca fiind a unei alte inteli- 
genţe, prin aceasta nu s-a determinat totuşi şi faptul 
că acţiunea este săvirşită tocmai de acest individ; la 
această obiecţie am opune întrebarea următoare: ce 
este oare acest individ dacă nu tocmai cel care acţio- 
nează aşa şi nu altfel, sau din ce se compune concep- 
tul tău despre el dacă nu tocmai din modul său dea 
acţiona? Totuşi faptul că în genere un altul efectuează 
această activitate determinată a fost determinat pentru 
tine numai prin sinteza individualităţii tale; dar tocmai 
prin faptul că o efectuează, „un altul“ devine cel de- 
terminat pe care îl concepi. Faptul că intuieşti deci 
această activitate ca activitate a acestui individ deter- 
minat nu a fost determinat prin individualitatea ta, ci 
prin individualitatea lui, deşi pentru acest lucru nu 
poţi căuta temeiul decit în autodeterminarea lui liberă 

şi de aceea trebuie să îţi şi apară ca fiind absolut con- 
tingent faptul că tocmai acest individ este cel care efec- 
tuează acea activitate. 

Armonia pe care am dedus-o pînă acum şi am făcut-o, 
fără îndoială, inteligibilă constă deci în aceea că nemij- 
locit, admiţind în mine o pasivitate, necesară în vede- 
rea libertăţii — pentru că pot ajunge la libertate numai 
printr-o anumită influențare din afară —, este admisă 
o activitate din afara mea ca un corelativ necesar şi 
aceasta pentru propria mea intuiţie; această teorie este, 
prin urmare, opusă celei obişnuite, după cum în gene- 
re idealismul transcendental ia naştere tocmai prin răs- 
turnarea tipurilor de explicaţii filozofice de pină acum. 
Conform reprezentării comune, activitatea din afara mea 
admite în mine pasivitatea, astfel încît activitatea este 
originară, iar pasivitatea este dedusă. Potrivit teoriei 
noastre, pasivitatea admisă nemijlocit prin individuali- 
tatea mea constituie condiţia activităţii pe care o intuiesc 
în afara mea. Să ne imaginăm că asupra totalităţii fiin- 
telor raţionale este repartizat într-un fel un cuantum 
de activitate; fiecare dintre acestea are acelaşi drept 
asupra totalităţii, dar pentru a fi activă măcar în gene- 
re, trebuie să fie activă într-un mod determinat; dacă 
una ar putea lua pentru sine întregul cuantum, pentru 
toate celelalte fiinţe raţionale, cu excepţia ei, nu ar mai 
rămîne decit pasivitatea absolută. Aşadar, prin nega- 
rea activităţii în ea, activitatea din afara ei este admisă 
nemijlocit, adică nu numai, eventual, la nivelul ideilor, 
ci — pentru că tot ce este o condiţie a conştiinţei tre- 
buie să fie intuit în exterior — şi pentru intuiţie, şi 
anume activitatea din afara ei este admisă exact în 
măsura în care a fost suprimată în ea. 

Trecem la cea de-a doua întrebare rămasă anterior 
fără răspuns, anume: În ce măsură, chiar prin admite- 
rea individualităţii, se admite în mod nemijlocit şi ne- 
cesar şi o negare a activităţii? În cea mai mare parte 
întrebarea a primit deja răspunsul prin cele spuse pină 
in prezent. 

Existenţa într-un timp determinat şi toate celelalte 
limitări ale existenţei organice nu ţin numai de indivi- 
dualitate, ci se datorează şi acţiunii înseşi; acţionind, 
individualitatea se limitează din nou, astfel încit într-un 
anumit sens se poate spune că individul devine cu atit 
mai puţin liber cu cit acţionează mai mult. 

Dar pentru a putea măcar începe să acţionez, tre- 
buie să fiu deja limitat. Faptul că activitatea mea liberă 
nu se îndreaptă iniţial decit către un obiect determinat 
a fost explicat anterior prin aceea că datorită altor in- 
teligenţe îmi este deja imposibil să vreau totul. Totuşi 
chiar o pluralitate de inteligenţe nu mă poate pune în 
imposibilitatea de a vrea o pluralitate de lucruri; tre- 
buie să rezide totuşi numai în mine ultimul temei al 
faptului că dintre mai multe obiecte B, C şi D îl aleg 
tocmai pe C. Dar acest temei nu poate rezida în liber- 
tatea mea, căci abia prin această limitare a activităţii 
libere la un obiect determinat devin conştient de mine 
însumi şi deci liber; aşadar, înainte de a fi liber, altfel 
spus, înainte de a fi conştient de libertatea mea, tre- 
buie ca libertatea mea să fie deja îngrădită şi mai tre- 
buie, înainte de a fi liber, ca anumite acţiuni libere să 
fi devenit imposibile pentru mine. De aceasta ţine, de 
pildă, ceea ce se numeşte talent sau geniu, şi anume 
nu numai geniu în arte ori ştiinţe, ci şi geniu în acţiuni. 
Sună amar, dar de aceea nu este cu nimic mai puţin 
adevărat că, aşa cum nenumărați oameni sint la ori- 
gine incapabili de funcţiile cele mai înalte ale spiritu- 
lui, tot astfel nenumărați nu vor fi niciodată în stare 
să acţioneze în mod liber înălţind spiritul însuşi dea- 
supra legii, înălţare menită numai unei elite puţin nu- 
meroase. Tocmai faptul că încă de la origine acţiunile 
libere au devenit imposibile chiar datorită unei nece- 
sităţi necunoscute este ceea ce îi sileşte pe oameni să 
acuze sau să laude cînd dizgraţia sau favoarea naturii, 
cînd fatalitatea destinului. 

Rezultatul întregii cercetări poate fi sintetizat cel mai 
pe scurt astfel: 


SISTEMUL FILOZOFIEI PRACTICE 229 


În vederea intuiţiei de sine originare a activităţii me- 
le libere, această activitate liberă nu poate fi admisă 
decit cantitativ, adică prin îngrădiri care, întrucit ac- 
tivitatea este liberă şi conştientă, sint posibile numai 
datorită inteligenţelor din afara mea, astfel încît în în- 
riuririle inteligenţelor asupra mea nu văd altceva decit 
limitele originare ale propriei mele individualităţi şi ar 
trebui să le intuiesc chiar dacă nu ar exista cu ade- 
vărat alte inteligenţe în afara mea. Faptul că, deşi alte 
inteligenţe nu sint admise în mine decit prin negări, 
trebuie să le recunosc totuşi ca existind în mod inde- 
pendent de mine nu-l va surprinde pe cel care gindeşte 
că acest raport este complet reciproc şi că nici o fiinţă 
raţională nu se poate adeveri ca atare decit prin recu- 
noaşterea ca atare a altora. 

Dacă aplicăm însă în cazul de faţă această explicaţie 
generală, sintem conduşi la 

rezolvarea celei de-a treia probleme. Anume, dacă orice 
înriurire a fiinţelor raţionale asupra mea se instituie 
prin negarea activităţii libere în mine şi dacă totuşi 
acea primă înriurire care constituie condiţia conştiinţei 
se poate produce mai înainte ca eu să fiu liber (căci 
abia o dată cu conştiinţa se naşte libertatea), se pune 
întrebarea cum poate fi îngrădită în mine libertatea 
chiar înainte de conştiinţa libertăţii. Răspunsul la aceas- 
tă întrebare este conţinut parţial deja în cele spuse an- 
terior, iar aici nu adăugăm decit observaţia că acea 
înriurire care constituie condiţia conştiinţei nu trebuie 
concepută, eventual, ca un act izolat, ci permanent, 
căci permanenţa conştiinţei nu devine necesară nici da- 
torită lumii obiective exclusiv, nici datorită primei în- 
riuriri a unei alte fiinţe raţionale, ci de aceasta ţine o 
înriurire continuă, pentru a fi reorientat mereu în lu- 
mea intelectului — ceea ce se produce datorită faptului 
că prin înriurirea unei fiinţe raţionale, nu activitatea 
inconştientă, ci cea conştientă şi liberă, întrevăzută doar 
prin lumea obiectivă, se reflectă în sine şi, fiind liberă, 
devine obiect sieşi. Acea înriurire continuă este ceea 

ce se numeşte educaţie în accepțiunea cea mai largă 
a cuvîntului, conform căreia educaţia nu se sfirşeşte 
niciodată, ci este permanentă, fiind condiţia dăinuirii: 
conştiinţei. Dar este de neînțeles cum de acea înriurire 
este în mod necesar permanentă, dacă pentru fiecare 
individ, chiar mai înainte de a fi liber, nu este negată 
o anumită cantitate de acţiuni libere (pentru concizie, 
fie-ne îngăduit să folosim această expresie). Intercon- 
diţionarea fiinţelor raţionale, intercondiţionare care nu 
încetează niciodată în pofida libertăţii care se extinde 
mereu, devine deci posibilă doar prin ceea ce se nu- 
meşte diversitate a talentelor şi a caracterelor, care toc- 
mai de aceea, oricît de mult pare a fi împotriva imbol- 
dului spre libertate, este totuşi necesară ea însăşi ca 
o condiţie a conştiinţei. Dar modul în care poate să 
concorde cu libertatea însăşi acea limitare originară 
care vizează chiar acţiunile morale şi în virtutea căreia, 
de exemplu, este imposibil ca un om să atingă de-a 
lungul întregii sale vieţi un anumit grad de superio- 
ritate sau ca el să se elibereze de sub tutela altora, nu 
trebuie să preocupe filozofia transcendentală care pre- 
tutindeni nu are de dedus decit fenomene şi pentru 
care libertatea însăşi nu este altceva decit un fenomen 
necesar ale cărui condiţii trebuie să aibă tocmai de 
aceea o necesitate identică — în vreme ce întrebarea 
dacă aceste fenomene sint obiective şi adevărate în si- 
ne are tot atit de puţin sens ca şi întrebarea teoretică 
în legătură cu existenţa lucrurilor în sine. 

Aşadar, rezolvarea celei de-a treia probleme constă 
totuşi în faptul că în mine trebuie să existe încă de la 
început o nonacţiune liberă, deşi inconştientă, adică 
negarea unei activităţi care, dacă nu ar fi suprimată 
la origine, ar fi liberă, dar pe care desigur nu o pot 
conştientiza ca atare, întrucit a fost suprimată. 

O dată cu cea de-a doua teoremă a noastră am reîn- 
nodat mai întîi firul cercetării sintetice, rupt anterior. 
După cum am remarcat la timpul potrivit, a treia li- 
mitare era aceea care trebuia să conţină temeiul acţiu- 

nii prin care eul se admite singur ca fiind intuitiv. Dar 
tocmai această a treia limitare era cea a individuali- 
tăţii, prin care erau determinate în prealabil atit exis- 
tenţa şi înriurirea altor fiinţe raţionale asupra inteli- 
genţei — iar o dată cu aceasta, libertatea, capacitatea 
de a reflecta asupra obiectului şi de a deveni conştient 
de sine —, cit şi întreaga serie de acţiuni libere şi con- 
ştiente. Cea de-a treia limitare sau cea a individuali- 
tăţii este, aşadar, punctul sintetic sau de răscruce din- 
tre filozofia teoretică şi cea practică şi abia acum am 
ajuns de fapt pe tărimul celei din urmă, iar cercetarea 
sintetică o ia de la început. 

Întrucît limitarea individualităţii şi, o dată cu ea, cea 
a libertăţii au fost instituite iniţial numai prin faptul 
că inteligenţa era nevoită să se intuiască drept individ 
organic, aici se vede şi motivul pentru care în mod in- 
voluntar şi printr-un fel de instinct universal am con- 
siderat ca expresie vizibilă şi cel puţin ca temei ipotetic 
al talentului şi chiar al caracterului ceea ce este con- 
tingent în cazul organizării, în principal constituţia par- 
ticulară şi configuraţia celor mai nobile organe. 


Adaosuri 


În cadrul cercetării pe care abia am întreprins-o am 
lăsat în mod intenţionat nedezbătute mai multe ches- 
tiuni secundare care cer să primească un răspuns acum, 
după încheierea cercetării principale. 

l. S-a afirmat că prin înriurirea altor inteligenţe asu- 
pra unui obiect poate deveni imposibilă orientarea in- 
conştientă a activităţii libere asupra acelui obiect. Cu 
această afirmaţie s-a presupus deja faptul că obiectul 
în sine şi pentru sine nu este capabil să conştientizeze 
activitatea ce se orientează câtre el, nu pentru că, even- 
tual, obiectul s-ar comporta absolut pasiv faţă de ac- 
iunea mea — ceea ce totuşi nici nu este dat ca fiind 
cert, deşi încă nu s-a demonstrat contrarul —, ci doar 

pentru că, văzut pentru sine şi fără înriurirea preala- 
bilă a unei inteligenţe, obiectul nu este capabil să re- 
flecte în sine activitatea liberă ca atare. Aşadar, ce se 
adaugă oare prin înriurirea unei inteligenţe asupra 
obiectului şi ce nu are obiectul în sine şi pentru sine? 

Pentru răspunsul la această întrebare ne este dat în 
cele de mai sus cel puţin un element. 

Voința nu se bazează, ca producerea, pe simpla opo- 
ziţie dintre activitatea ideală şi cea reală, ci pe poziţia 
dublă dintre activitatea ideală, pe de o parte, şi acti- 
vitatea ideală şi cea reală, pe de altă parte. La nivelul 
voinţei, inteligenţa este deopotrivă idealizantă şi reali- 
zantă. Chiar dacă ar fi doar realizantă, ea ar exprima 
în obiect un concept pentru că în orice realizare există 
o activitate ideală în afara celei reale. Întrucît nu este 
deci doar realizantă, ci, chiar în mod independent de 
realizare, este şi ideală, ea poate exprima în obiect nu 
numai un concept, ci printr-o acţiune liberă trebuie să 
exprime în el un concept al conceptului. În măsura în 
care producerea se bazează doar pe simpla opoziţie din- 
tre activitatea ideală şi cea reală, conceptul trebuie să 
aparţină într-atit esenței obiectului însuşi încît să nici 
nu mai poată fi diferențiat de acesta; conceptul nu mer- 
ge mai departe decit merge obiectul, ambele trebuie să 
se epuizeze reciproc. În schimb, într-o producere care 
conţine o activitate ideală a activităţii ideale, conceptul 
ar trebui să depăşească în mod necesar obiectul sau 
să se ridice oarecum deasupra acestuia. Dar acest lu- 
cru nu este posibil decit prin faptul că acel concept 
care depăşeşte obiectul poate fi epuizat doar într-un 
alt obiect, în afara celui dintii, adică prin faptul că în- 
tre acel obiect şi un altul există acelaşi raport care există 
între mijloc şi scop. Aşadar, este conceptul conceptului, 
iar acesta însuşi este conceptul unui scop care există 
în afara obiectului şi care i se adaugă prin producerea 
liberă. Căci nici un obiect nu are în sine şi pentru sine 
un scop în afara lui, întrucit, chiar dacă există obiecte 
care au finalitate, acestea nu pot avea finalitate decit 

în relaţie cu ele însele, fiind propriul lor scop. Numai 
produsul artistic, în sensul mai larg al cuvintului, are 
un scop exterior sieşi. Aşadar, cu cît inteligenţele tre- 
buie să se limiteze reciproc în cadrul acţiunii, iar acest 
lucru este la fel de necesar ca şi conştiinţa însăşi, cu 
atit şi produsele artistice trebuie să apară în sfera in- 
tuiţiilor noastre exteme. Cu aceasta încă nu am răs- 
puns la o întrebare, fără îndoială, importantă pentru 
idealismul transcendental: Cum sînt posibile produsele 
artistice? 

Dacă obiectului i se adaugă conceptul conceptului 
prin faptul că o activitate liberă şi conştientă se orien- 
tează către obiect şi dacă, în schimb, în obiectul pro- 
ducerii oarbe conceptul trece nemijlocit în obiect şi nu 
poate fi diferențiat de el decit prin conceptul concep- 
tului — care însă nu-i poate apărea inteligenţei decit 
abia datorită unei înriuriri exterioare —, atunci obiec- 
tul intuiţiei oarbe nu va putea împinge reflecţia mai 
departe, adică spre ceva independent de el, oprind deci 
inteligenţa la nivelul simplului fenomen; în schimb pro- 
dusul artistic care, fireşte, la început nici nu este decit 
intuiţia mea, prin faptul că exprimă conceptul unui 
concept va împinge în mod nemijlocit reflecţia către o 
inteligenţă din afara ei (căci doar o astfel de inteligenţă 
este capabilă de conceptul potenţat), iar, prin aceasta, 
către ceva absolut independent de ea. Aşadar, numai 
datorită produsului artistic inteligenţa poate fi împinsă 
către ceva care nu este tot obiect, deci produsul ei, ci 
către ceva cu mult superior oricărui obiect, anume 
către o intuiție exterioară ei, care, pentru că nu poate 
deveni niciodată ceva intuit, este pentru inteligenţă 
primul lucru absolut obiectiv şi complet independent 
de ea. Obiectul care împinge reflecţia către ceva exte- 
rior oricărui obiect opune înriuririi libere o rezistenţă 
ideală invizibilă prin care, tocmai de aceea, nu se re- 
flectă în sine activitatea obiectivă, productivă, ci, deo- 
potrivă, activitatea ideală şi productivă. Aşadar, nu 
poate fi decit natură acolo unde întimpină rezistenţă 

doar forţa care este acum obiectivă şi se manifestă 
drept fizică potrivit deducţiei; dar acolo unde se re- 
flectă în sine activitatea conştientă, adică acea activi- 
tate ideală a celei de-a treia potenţe, există în mod ne- 
cesar ceva invizibil în afara obiectului, care face absolut 
imposibilă o orientare oarbă a activităţii către obiect. 

Anume, nu poate fi vorba despre faptul că prin în- 
riurirea exercitată de o inteligenţă asupra obiectului 
este suprimată în mod absolut libertatea mea în pri- 
vinţa acestuia, ci numai despre faptul că rezistenţa in- 
vizibilă pe care o întimpin într-un astfel de obiect mă 
constringe să iau o decizie, adică să mă autolimitez, 
sau despre faptul că activitatea altor fiinţe raţionale, 
în măsura în care este fixată sau înfăţişată prin inter- 
mediul obiectelor, serveşte la a mă determina să mă 
autodetermin şi ar fi de explicat doar modul în care 
pot să vreau ceva determinat. 

2. Numai datorită faptului că există inteligente în afa- 
ra mea mi se obiectivează lumea în genere. 

Tocmai am arătat că numai înriuririle unor inteli- 
genţe asupra lumii sensibile mă constring să admit ceva 
ca fiind absolut obiectiv. Nu despre aceasta este vorba 
acum, ci despre faptul că totalitatea obiectelor nu de- 
vine reală pentru mine decit prin aceea că există inte- 
ligenţe în afara mea. Nu este vorba nici despre ceva 
care s-ar datora abia obişnuinţei sau educaţiei, ci des- 
pre faptul că încă de la origine reprezentarea obiectelor 
din afara mea nici nu poate să-mi apară altfel decit 
datorindu-se inteligenţelor din afara mea. Căci 

a) faptul că în genere reprezentarea a ceva din-afa- 
ra-mea poate să apară numai sub înriurirea unor in- 
teligenţe — exercitată fie asupra mea, fie asupra obiec- 
telor din lumea sensibilă, asupra cărora întipăreşte pe- 
cetea lor —, rezultă deja din aceea că în sine şi pentru 
sine obiectele nu sint în afara mea, căci acolo unde 
există obiecte sint şi eu, iar însuşi spaţiul în care le 
intuiesc nu există la origine decit în mine. Singurul 
lucru originar din-afara-mea este o intuiţie exterioară 

mie şi aici este punctul în care idealismul originar se 
transformă pentru prima dată în realism. 

b) Însă faptul că în particular numai o intuiţie în 
afara mea mă sileşte să reprezint obiectele ca existind 
in afara mea şi independent de mine (căci ca să-mi 
apară ca atare, obiectele trebuie să fie deduse ca fiind 
necesare — dacă într-adevăr pot fi deduse) poate fi de- 
monstrat în felul următor. 

De faptul că există într-adevăr obiecte în afara mea, 
adică independent de mine, pot fi convins numai prin 
aceea că ele există şi atunci cînd nu le intuiesc. De 
faptul că obiectele au existat înaintea lui, individul nu 
poate fi convins doar prin implicarea lui într-un anu- 
mit punct al succesiunii, pentru că aceasta este o sim- 
plă urmare a celei de-a doua limitări a lui. Singura 
obiectivitate pe care lumea o poate avea pentru individ 
constă în aceea că lumea a fost intuită de inteligenţele 
din afara lui. (Tocmai de aici se poate deduce şi faptul 
că pentru individ trebuie să existe situaţii de nonin- 
tuire.) Aşadar, armonia pe care am prestabilit-o ante- 
rior în privinţa reprezentărilor involuntare ale diferite- 
lor inteligenţe trebuie dedusă totodată ca singura condi- 
ţie în care lumea se obiectivează pentru individ. Pentru 
individ celelalte inteligenţe sînt întrucitva eternele spri- 
jinitoare ale universului şi cu cit există mai multe in- 
teligenţe, cu atit sint mai multe oglinzi indestructibile 
ale lumii obiective. Lumea este independentă de mine, 
deşi doar eu o admit, căci ea rezidă pentru mine în 
intuiţia altor inteligenţe a căror lume comună este mo- 
delul a cărui singură concordanţă cu reprezentările mele 
constituie adevărul. Într-o cercetare transcendentală nu 
vrem să invocăm evidenţa faptului că discordanţa din- 
tre reprezentările noastre şi cele ale altora ne face să 
ne îndoim imediat de obiectivitatea lor şi nici evidenţa 
faptului că piatra de încercare pentru fiecare fenomen 
neaşteptat o constituie întrucitva reprezentările altora, 
ci numai pe aceea că eul poate obiectiva şi intuiţia, la 
fel ca pe orice altceva, tot numai cu ajutorul obiectelor 

exterioare care nu pot fi decit inteligenţele din afara 
noastră, adică tot atitea intuiţii ale intuirii noastre. 

Aşadar, din cele spuse pină acum rezultă chiar de 
la sine că o flinţă raţională izolată nu ar putea ajunge 
nu numai la conştiinţa libertăţii, ci nici la conştiinţa 
lumii obiective ca atare şi deci că numai inteligenţele 
din afara individului şi o intercondiţionare neîncetată 
cu acestea împlinesc întreaga conştiinţă, o dată cu toate 
determinaţiile ei. 

Abia acum am rezolvat complet sarcina de a afla mo- 
dul în care eul se cunoaşte pe sine ca fiind intuitiv. 
Voința (cu toate determinaţiile care îi aparţin conform 
celor spuse pină acum) este acţiunea prin care intuirea 
însăşi este complet admisă în conştiinţă. 

Potrivit metodei cunoscute a ştiinţei noastre ne apa- 
re acum noua 


E. 


Sarcina: 


de a explica prin ce este obiectivată, la rindul ei, voința 
de către eu 


Rezolvare 


I 


A treia teză. La origine voința se îndreaptă în mod 
necesar câtre un obiect exterior. 


Demonstraţie. Prin actul liber al autodeterminaţiei eul 
distruge întrucitva toată materia reprezentării lui, eli- 
berindu-se complet de ceea ce este obiectiv; numai ast- 
fel voinţa devine, de fapt, voinţă. Dar de acest act ca 
atare eul nu ar putea deveni conştient dacă, la rindul 
ei, voinţa nu s-ar obiectiva pentru el. Acest lucru nu 
este însă posibil decit dacă un obiect al intuiţiei devine 
expresie evidentă a voinţei lui. Dar fiecare obiect al in- 

tuiţiei este unul determinat; aşadar, el ar trebui să fie 
acest obiect determinat doar pentru că şi în măsura 
în care eul şi-ar exprima voinţa în acest mod determi- 
nat. Numai astfel eul ar deveni cauză proprie a mate- 
riei reprezentării lui. 

Dar apoi, acţiunea care determină obiectul nu poate 
fi absolut identică cu obiectul însuşi, căci acţiunea ar 
fi atunci o producere oarbă, o simplă intuire. Deci ac- 
ţiunea ca atare şi obiectul trebuie să poată fi diferen- 
ţiate în continuare. Inţeleasă ca atare, acţiunea este 
insă concept. Dar faptul că obiectul şi conceptul pot 
fi diferenţiate în continuare este posibil numai prin aceea 
că obiectul există independent de această acţiune, adi- 
că prin aceea că obiectul este un obiect exterior. — În 
schimb, obiectul nu devine pentru mine exterior decit 
datorită voinţei, căci voinţa este voinţă doar în măsura 
în care se îndreaptă către ceva independent de ea. 

Aici se explică deja ceea ce voi explica mai pe larg 
în continuare, şi anume de ce eul nici nu poate să se 
manifeste producind un obiect în ceea ce priveşte sub- 
stanţa lui şi de ce la nivelul voinţei orice producere 
apare, mai degrabă, doar ca o formare sau plăsmuire 
a obiectului. 

Demonstrația noastră a pus totuşi în evidenţă că pen- 
tru eu voinţa ca atare nu se poate obiectiva decit orien- 
tindu-se către un obiect exterior, dar încă nu am ex- 
plicat de unde provine acea orientare însăşi. 

În cazul acestei întrebări presupunem deja că intui- 
ţia productivă dăinuie prin propria-mi voinţă sau că 
voinţa însăşi mă constringe să reprezint obiecte deter- 
minate. Dacă nu este realitate, nu este nici voinţă. 
Aşadar, voinţa produce nemijlocit o opoziţie prin faptul 
că, pe de o parte, devin conştient de libertate, deci şi 
de infinitate datorită voinţei, iar pe de altă parte, mă 
reintorc permanent la finitudine datorită constringerii 
de a reprezenta. Aşadar, o dată cu această contradicţie 
trebuie să se nască o activitate care oscilează între 

infinitate şi finitudine. Numim totuşi această activitate 
imaginaţie doar de dragul conciziei şi fără ca prin 
aceasta să căutăm să afirmăm fără argumente ceea ce 
se numeşte îndeobşte imaginaţie — fie o activitate ce 
oscilează între finitudine şi infinitate, fie, ceea ce în- 
seamnă acelaşi lucru, o activitate intermediară între 
teoretic şi practic, aşa cum vom demonstra mai depar- 
te în legătură cu toată această problemă. Aşadar, în 
acea oscilație facultatea pe care o numim totuşi ima- 
ginaţie va produce chiar în mod necesar ceva care osci- 
lează el însuşi între infinitate şi finitudine şi care deci 
nici nu poate fi înţeles decit ca atare. Produsele de acest 
tip sint ceea ce numim idei — în opoziţie cu conceptele 
—; tocmai de aceea în acea oscilație imaginaţia nu este 
intelect, ci rațiune, iar ceea ce, la rindu-i, se cheamă 
îndeobşte rațiune teoretică nu este altceva decit ima- 
ginaţia aflată în slujba libertăţii. Faptul că ideile sint 
însă simple obiecte ale imaginaţiei şi există doar în 
acea oscilație dintre finitudine şi infinitate rezultă din 
aceea că, devenite obiecte ale intelectului, conduc la 
acele contradicții irezolvabile pe care Kant le-a prezen- 
tat sub numele de antinomii ale raţiunii şi a căror exis- 
tenţă se bazează fie numai pe faptul că reflectăm asu- 
pra obiectului, caz în care obiectul este finit în mod 
necesar, fie numai pe faptul că reflectăm chiar asupra 
reflectării, obiectul redevenind infinit în mod nemijlo- 
cit. Întrucît este însă evident că, dacă depinde numai 
de orientarea liberă a reflecţiei ca obiectul unei idei să 
fie finit sau infinit, în sine obiectul însuşi nu poate fi 
nici finit, nici infinit, este necesar ca acele idei să fie 
într-adevăr simple produse ale imaginaţiei, adică ale 
unei activităţi care nu produce nici ceva finit, nici ceva 
infinit. 

Modul în care însă, la nivelul voinţei, eul face tre- 
cerea de la idee la obiectul determinat fie şi numai în 
gînd (căci nici nu se pune încă întrebarea cum este 
obiectiv posibilă o asemenea trecere) nu poate fi înţeles 

dacă nu există iarăşi ceva intermediar care să consti- 
tuie pentru acţiune tocmai ceea ce gândirea înţelege prin 
simbol în cazul ideilor sau prin schemă în cazul con- 
ceptelor. Acest intermediar este idealul. 

Prin opoziţia dintre ideal şi obiect, eului îi apare in 
primul rînd opoziţia dintre obiectul cerut de activitatea 
idealizată şi obiectul impus gîndirii prin constringere; 
dar prin această opoziţie apare nemijlocit imboldul de 
a transforma obiectul aşa cum este în obiectul aşa cum 
ar trebui să fie. Numim activitatea ce apare aici un 
imbold pentru că, pe de o parte, este liberă, iar pe de 
altă parte, izvorăşte totuşi nemijlocit şi fără o altă re- 
flecţie dintr-un sentiment; or, cele două elemente reali- 
zează laolaltă conceptul de imbold. Anume, acea stare 
a eului care oscilează între ideal şi obiect este o stare 
a sentimentului, căci este o stare a faptului-de-a-fi-li- 
mitat pentru sine. Dar în orice sentiment se simte o 
contradicţie şi nu se poate simţi absolut nimic decit o 
contradicţie intemă în noi înşine. Prin fiecare contra- 
dicţie este dată nemijlocit condiţia activităţii; după ce 
însă îi este dată condiţia, activitatea izvorăşte fără vreo 
altă reflecţie şi, dacă ea este şi o activitate liberă, ceea 
ce nu este, de exemplu, producerea, este tocmai de aceea 
şi numai în această măsură un imbold. 

Aşadar, orientarea către un obiect exterior se mani- 
festă printr-un inbold, iar acest imbold ia naştere nemij- 
locit din contradicţia dintre eul idealizant şi cel intuitiv 
şi vizează nemijlocit refacerea identităţii suprimate a 
eului. Acest imbold trebuie să aibă o cauzalitate nece- 
sară pe toată durata conştiinţei de sine (căci întot- 
deauna deducem toate acţiunile eului drept condiţii ale 
conştiinţei de sine, pentru că, numai prin intermediul 
lumii obiective, conştiinţa de sine nu este împlinită, ci 
este dusă doar pină în punctul în care ea poate să 
înceapă; dar din acest punct nu poate fi condusă mai 
departe decit prin acţiuni libere); se pune doar între- 
barea cwn poate avea cauzalitate acel imbold. 

Evident, aici se postulează o tranziţie de la ceea ce 
este (pur) ideal la ceea ce este obiectiv (ideal şi real 

totodată). Mai întii căutăm să stabilim condiţiile nega- 
tive ale unei asemenea tranziţii, iar apoi vom trece la 
cele pozitive sau la acele condiţii în care tranziţia are 
loc cu adevărat. 


A. a) Prin libertate, eului ideal i se deschide nemij- 
locit perspectiva infinităţii cu atit mai mult cu cit este 
transpus în limitare numai prin lumea obiectivă; dar 
el nu poate să transforme infinitatea în obiectul său 
fără să o limiteze; la rindul ei, infinitatea nu poate fi 
limitată în mod absolut, ci numai în vederea acţiunii, 
astfel încît, atunci cînd eventual se realizează idealul, 
ideea poate fi extinsă mai departe şi aşa la infinit. Deci 
idealul este valabil întotdeauna doar pentru momentul 
actual al acţiunii; ideea însăşi, care redevine infinită 
mereu în reflectarea asupra acţiunii, nu poate fi reali- 
zată decit într-o progresie infinită. Numai prin faptul 
că libertatea este limitată în fiecare moment şi totuşi 
redevine infinită în fiecare moment în virtutea aspira- 
tiei ei, este posibilă conştiinţa libertăţii, adică însăşi 
permanenţa conştiinţei de sine. Căci libertatea este cea 
care întreţine continuitatea conştiinţei de sine. Dacă 
reflectez la producerea timpului în acţiunea mea, atunci 
timpul devine pentru mine desigur o mărime disconti- 
nuă, compusă din momente. Însă în acţiunea însăşi el 
este pentru mine întotdeauna continuu; cu cit acţionez 
mai mult şi reflectez mai puţin, cu atit el devine mai 
continuu. Aşadar, acel imbold nu poate avea cauzali- 
tate decit în timp, ceea ce constituie prima determi- 
nație a tranziţiei. Întrucît însă timpul poate fi conceput 
în mod obiectiv numai într-o permanentă succesiune 
de reprezentări, în care fiecare reprezentare este deter- 
minată de precedenta, o asemenea succesiune trebuie 
să aibă loc şi în această producere liberă; numai că 
reprezentările nu au între ele raportul existent între 
cauză şi efect, ci — pentru că în fiecare acţiune con- 
ştientă există un concept al conceptului, altfel spus, 
conceptul unui scop — reprezentările se află în rapor- 

tul care se stabileşte între mijloc şi scop, ultimele două 
concepte manifestindu-se faţă de cele de cauză şi efect 
aşa cum se manifestă conceptul conceptului faţă de 
conceptele simple în genere. Tocmai din cauză că exis- 
tă o condiţie a conştiinţei libertăţii rezultă că eu nu 
pot ajunge nemijlocit la realizarea unui scop, ci numai 
pnn mai mulţi intermediari. 

b) S-a stabilit că acţiunea nu trebuie să treacă în 
mod absolut în obiect, căci atunci ea ar fi o intuire, ci 
obiectul trebuie să rămină întotdeauna exterior, adică 
diferit de acţiunea mea; cum se poate concepe aceasta? 

Potrivit subpunctului a), imboldul nu poate avea 
cauzalitate decit în timp. Obiectul este însă opusul li- 
bertăţii; dar el trebuie determinat cu ajutorul libertăţii; 
aşadar, aici este o contradicţie. Fie în obiect o deter- 
minaţie = a; atunci libertatea reclamă determinaţia 
opusă = -a. Pentru libertate aceasta nu este o contra- 
dicţie; în schimb, este pentru intuiţie. Pentru aceasta 
din urmă, contradicţia nu poate fi suprimată decit prin 
intermediul universal, timpul. Dacă aş putea produce 
pe -a în afara oricărui timp, tranziţia nu ar putea fi 
reprezentată, iar a şi -a ar fi concomitente. Dar trebuie 
să existe în momentul următor ceva care nu este acum 
şi numai astfel este posibilă o conştiinţă a libertăţii. 
Dar în timp nu poate fi percepută nici o succesiune 
fără ceva permanent. Tranziţia de la a la -a în cadrul 
reprezentărilor mele suprimă identitatea conştiinţei; 
aşadar, identitatea trebuie produsă tot pe parcursul 
tranziţiei. Această identitate produsă în cursul tran- 
ziţiei este substanţa, iar aici este punctul în care acest 
concept, ca şi celelalte categorii ale relaţiei, este admis, 
printr-o reflecţie necesară, şi la nivelul conştiinţei co- 
mune. În acţiune eu îmi apar ca fiind complet liber să 
modific toate determinaţiile lucrurilor; dar obiectul nu 
este ceva diferit de determinaţiile lui şi totuşi ne ima- 
ginăm obiectul, în ciuda oricăror variaţii ale determi- 
naţiilor lui, ca fiind acelaşi, altfel spus, ca substanţă. 
Aşadar, substanţa nu este nimic altceva decit purtă- 

toarea tuturor acelor determinaţii şi constituie de fapt 
doar expresia reflectării permanente asupra devenirii 
obiectului. Întrucit trebuie să ne imaginăm în mod ne- 
cesar o tranziţie a obiectului dintr-o singură stare în 
cea opusă atunci cînd ne reprezentăm ca acţionind asu- 
pra obiectelor, nici nu putem să ne apărăm decit ca 
modificînd determinaţiile contingente, nu însă şi ceea 
ce este substanţial în lucruri. 

c) Abia am afirmat că modificind determinaţiile con- 
tingente ale lucrurilor, acţiunea mea trebuie să fie în- 
soţită de o reflecţie permanentă asupra obiectului care 
se modifică. Dar reflecţia nu există fără a întimpina o 
rezistenţă. Aşadar, pentru ca acţiunea liberă să se pro- 
ducă însoţită de o reflecţie continuă, acele determinaţi 
contingente nu trebuie să se modifice fără a opune re- 
zistenţă. Chiar de aici rezultă şi faptul că determinaţii- 
le contingente ale lucrurilor sint cele care îmi limitează 
acţiunea în privinţa acestora; tocmai astfel se explică 
de ce aceste proprietăţi secundare ale lucrurilor (care 
constituie o expresie a limitării determinate), de pildă, 
duritatea, moliciunea ş.a.m.d., nici nu există pentru 
simpla intuiţie. 

Dar condiţiile negative, deduse pină acum, ale tran- 
ziţiei de la subiectiv la obiectiv nu explică şi modul în 
care se produce efectiv tranziţia, altfel spus, cum şi în 
ce condiţii sint nevoit să o reprezint. Se înţelege de la 
sine că o asemenea tranziţie nici nu se poate produce 
fără o relaţie permanentă între ideal şi obiectul deter- 
minat conform acestuia, relaţie care nu este posibilă 
decit cu ajutorul intuiţiei, dar care nu rezultă ea însăşi 
din eu, ci doar oscilează între două reprezentări opuse 
ale eului, între reprezentarea proiectată în mod liber 
şi cea obiectivă; de aceea trecem imediat la principala 
sarcină a acestei cercetări. 


B. În vederea acestei cercetări revenim la prima ce- 
rinţă. Printr-o acţiune liberă trebuie determinat ceva 
în lumea obiectivă. 

Totul în lumea obiectivă nu este decit în măsura în 
care în ea este intuit de eu. Aşadar, a spune că se 
modifică ceva în lumea obiectivă nu înseamnă decit că 
se modifică ceva în intuiţia mea, iar acea cerinţă este 
= cu aceea că printr-o acţiune liberă în mine trebuie 
să fie determinat ceva în intuiţia mea extemă. 

Modul în care ceva poate trece din sfera libertăţii în 
lumea obiectivă ar fi absolut de neînțeles dacă această 
lume este ceva subzistent în sine; ar fi de neînțeles 
chiar şi prin intermediul unei armonii prestabilite, ca- 
re, la rindul ei, nu ar fi posibilă decit printr-un al trei- 
lea termen ale cărui modificări comune ar fi inteligenţa 
şi lumea obiectivă, aşadar, nu ar fi posibilă decit prin 
ceva care ar suprima orice libertate de acţiune. Prin 
faptul că lumea însăşi nu este decit o modificare a eu- 
lui, cercetarea dobindeşte un curs cu totul nou. În acest 
caz întrebarea este următoarea: Cum poate fi determi- 
nat ceva în mine printr-o activitate liberă, de vreme ce 
nu sint liber şi sint intuitiv? — A spune că activitatea 
mea liberă are o cauzalitate înseamnă că o intuiesc ca 
avind o cauzalitate. Eul care acţionează se diferenţiază 
de eul care intuieşte; totuşi ambele trebuie să fie iden- 
tice în relaţie cu obiectul; ceea ce este admis în obiect 
de eul care acţionează trebuie admis şi în eul care in- 
tuieşte; eul activ trebuie să îl determine pe cel intuitiv. 
Căci nu ştiu cu adevărat că eu sint cel ce acţionează 
acum decit pe baza identităţii eului activ cu cel care 
intuieşte acţiunea şi o conştientizează. Eul care acţio- 
nează (aşa pare) nu ştie, ci doar acţionează, este doar 
obiect; numai eul care intuieşte ştie şi tocmai de aceea 
este doar subiect. Dar oare cum se realizează aici iden- 
titatea ca în obiect să fie admis tocmai ceea ce este în 
subiect, iar în subiect tocmai ceea ce este admis în 
obiect? — 

Vom anticipa mai întii ceea ce este general în răs- 
punsul la această întrebare, urmind ca explicaţia mai 
amănunţită asupra fiecărui punct să o dăm însă ulte- 
rior. 

Eul care acţionează în mod liber trebuie să determi- 
ne ceva în eul care intuieşte în mod obiectiv. Ce este 
atunci eul care acţionează în mod liber? După cum 
ştim, orice acţiune liberă se bazează pe dubla opoziţie 
dintre eul ideal, pe de o parte, şi cel ideal şi real deo- 
potrivă, pe de altă parte. — Dar ce este oare eul care 
intuieşte? — Tocmai acest eu ideal şi real totodată, care 
constituie ceea ce este obiectiv în acţiunea liberă. Aşa- 
dar, dacă admitem acea activitate ideală, opusă celei 
productive, eul care acţionează în mod liber şi cel care 
intuieşte sint diferiţi, dar sint una, dacă facem abstrac- 
ție de această activitate. Fără îndoială, acesta este punc- 
tul asupra căruia trebuie să ne concentrăm atenţia cu 
precădere şi în care trebuie să căutăm temeiul iden- 
tităţii pe care am postulat-o între eul activ în mod liber 
şi eul intuitiv în mod obiectiv. 

Dar, dacă vrem să ne lămurim pe deplin în această 
privinţă, trebuie să ne reamintim că tot ceea ce am 
dedus pină în prezent ţinea doar de fenomen sau era 
doar condiţia în care eul trebuia să-şi apară sieşi; aşa- 
dar, nu avea aceeaşi realitate cu eul însuşi. Ceea ce 
tocmai încercăm să explicăm acum, anume modul în 
care eul care acţionează poate determina ceva în eul 
care ştie, altfel spus toată această opoziţie dintre eul 
activ şi cel intuitiv ţine, fără îndoială, numai de feno- 
menul eului, şi nu de eul însuşi. Eul trebuie să-şi apară 
sieşi ca şi cum acţiunea lui ar determina ceva în in- 
tuirea lui sau mai curind în lumea exterioară, întrucit 
el nu conştientizează intuirea. Presupunind aceasta, ur- 
mătoarea explicaţie va fi suficient de inteligibilă. 

Am stabilit o opoziţie între eul activ în mod liber şi 
cel intuitiv în mod obiectiv. Dar această opoziţie nu se 
produce obiectiv, adică în eul în sine, căci eul care ac- 
ţionează este tocmai cel intuitiv, dar care aici este, tot- 
odată, intuit şi obiectivat, iar prin aceasta, activ. Dacă 
aici eul care intuieşte (cu activitatea lui ideală şi reală 
în acelaşi timp) nu ar fi, totodată, şi intuit, acţiunea 
ar apărea tot ca o intuire; şi invers, faptul că intuirea 

apare ca o acţiune îşi are temeiul numai în aceea că 
eul nu este aici doar intuitiv, ci, fiind intuitiv, este şi 
intuit. Intuitivul intuit este însuşi eul activ. Aşadar, 
nu trebuie să ne gindim la o intermediere între eul 
activ şi cel care intuieşte în exterior, deci nici la o inter- 
mediere între eul care acţionează liber şi lumea exte- 
rioară. Mai degrabă, dacă la origine acţiunea şi intui- 
rea nu ar fi unul şi acelaşi lucru ar fi absolut neinte- 
ligibil modul în care o acţiune a eului poate determina 
o intuire extemă. Acţiunea mea, atunci cind de pildă 
configurez un obiect, trebuie să fie deopotrivă o intuire 
şi invers, intuirea mea trebuie să fie în acest caz şi o 
acţiune; numai eul nu poate vedea această identitate, 
deoarece ceea ce este intuitiv în mod obiectiv nu este 
aici intuitiv pentru eu, ci intuit, suprimindu-se deci 
pentru eu acea identitate dintre eul activ şi cel intuitiv. 
Modificarea care se produce în lumea exterioară dato- 
rită acţiunii libere trebuie să se producă exclusiv în 
conformitate cu legile intuiţiei productive şi ca şi cum 
libertatea nu ar avea nici un aport în acest sens. In- 
tuiţia productivă acţionează oarecum cu totul izolat şi 
produce în virtutea legilor ei proprii ceea ce tocmai se 
produce acum. Temeiul faptului că pentru eu această 
producere nu apare ca o intuire rezidă numai în aceea 
că aici conceptul (activitatea ideală) se opune obiectu- 
lui (activitatea obiectivă), în timp ce în intuiţie ambele, 
atit activitatea subiectivă, cît şi cea obiectivă, sint una. 
Dar faptul că aici conceptul premerge obiectului se da- 
torează tot numai fenomenului. Dacă însă conceptul 
premerge obiectului doar pentru fenomen, iar nu în 
mod obiectiv sau real, atunci şi acţiunea liberă ca ata- 
re ţine numai de fenomen, iar obiectiv este doar intui- 
tivul. — Deci aşa cum se poate spune că, în vreme ce 
credeam că intuiesc, acţionam de fapt, tot astfel se 
poate spune că aici, în vreme ce cred că acţionez asu- 
pra lumii exterioare, intuiesc de fapt, iar tot ce apare 
în acţiune în afara intuirii ţine în fond tot numai de 
fenomenul a ceea ce este obiectiv în exclusivitate, de 

fenomenul intuirii; şi invers, separind de acţiune tot 
ce nu ţine decit de fenomen, nu mai rămîne decit in- 
tuirea. 

Căutăm acum să explicăm şi să clarificăm şi pe alte 
laturi rezultatul pe care l-am dedus pină în prezent şi 
pe care credem că l-am demonstrat îndeajuns. 

Cînd idealistul transcendental afirmă că nu există o 
tranziţie de la obiectiv la subiectiv, că la origine ambele 
sint una, iar obiectivul e doar un subiectiv obiectivat, 
există într-adevăr o întrebare fundamentală la care el 
are de răspuns: Cum este totuşi posibilă o tranziţie 
inversă, de la subiectiv la obiectiv aşa cum am fost 
nevoiţi să admitem în cazul acţiunii? Dacă în fiecare 
acţiune va trece în natura ce există independent de 
noi un concept pe care l-am proiectat în mod liber — 
dar dacă această natură nu există efectiv într-un mod 
independent de noi —, cum poate fi concepută această 
tranziţie”? 

Fără îndoială, numai prin faptul că facem ca lumea 
să ni se obiectiveze abia prin însăşi această acţiune. 
Acţionăm în mod liber, iar lumea devine existentă in- 
dependent de noi — aceste două teze ar trebui reunite 
în chip sintetic. 

Dacă lumea nu este altceva decit intuirea noastră, 
fără îndoială că lumea ni se obiectivează cind ni se 
obiectivează intuirea noastră. Dar se afirmă că intuirea 
noastră ni se obiectivează abia o dată cu acţiunea, iar 
ceea ce numim o acţiune nu este decit fenomenul in- 
tuirii noastre. Presupunind aceasta, nu va mai fi sur- 
prinzătoare teza noastră conform căreia ceea ce ne 
apare ca o acţiune asupra lumii exterioare nu este alt- 
ceva, din punct de vedere idealist, decit o intuire con- 
tinuată. Astfel, de exemplu, dacă printr-o acţiune se 
produce o modificare oarecare în lumea exterioară, 
această modificare, privită în sine, este o intuiţie ca 
oricare alta. Aici deci, intuirea însăşi este elementul 
obiectiv, care stă la baza fenomenului; latura ei care 
ţine de fenomen este acţiunea asupra lumii sensibile 

concepute în mod independent; aşadar, în mod obiectiv 
aici nu este o tranziţie de la subiectiv la obiectiv, la fel 
cum nu exista o tranziţie de la obiectiv la subiectiv. 
Dar eu nu-mi pot apărea ca intuitiv fără a intui ceva 
subiectiv care trece în sfera obiectivului. 

intreaga cercetare în legătură cu aceasta poate fi re- 
dusă la principiul universal al idealismului transcen- 
dental, potrivit căruia în cunoaşterea mea subiectivul 
nu poate fi determinat niciodată de către obiectiv. În 
cadrul acţiunii, un obiect este conceput în mod necesar 
ca fiind determinat de o cauzalitate pe care o exercit 
conform unui concept. Cum ajung să îl concep în mod 
necesar? Chiar dacă admit fără explicaţie că obiectul 
este determinat de acţiunea mea în chip nemijlocit, ast- 
fel încit între obiect şi acţiunea mea există acelaşi ra- 
port care există între efect şi cauză — cum de este el 
determinat şi pentru reprezentarea mea şi de ce sint 
nevoit să intuiesc obiectul tocmai aşa cum îl determi- 
nasem prin acţiunea mea? Acţiunea mea este aici obiec- 
tul, căci acţiunea este opusul intuirii sau al cunoaşterii. 
Dar această acţiune, acest obiectiv trebuie să determi- 
ne ceva în cunoaşterea mea, în intuirea mea. Acest lu- 
cru este imposibil conform principiului pe care abia 
l-am indicat. Cunoaşterea mea despre acţiune nu poa- 
te fi determinată de acţiune, ci mai degrabă invers, ori- 
ce acţiune, ca tot ceea ce este obiectiv, trebuie să fie 
încă de la origine o cunoaştere, o intuire. Acest lucru 
este atit de evident şi de limpede încît singura dificul- 
tate care mai poate fi întimpinată rezidă, eventual, în 
modul în care trebuie conceput cum ceea ce este în 
mod obiectiv o intuire se transformă într-o acţiune, în 
vederea fenomenului. Reflecţia trebuie să se îndrepte 
aici în trei direcţii: 

a) spre ceea ce este obiectiv, spre intuire, 

b) spre ceea ce este subiectiv, care este tot o intuire, 
insă o intuire a intuirii (pe cea dintii o numim intuiţie 
obiectivă spre deosebire de aceasta, care este ideală), 

c) spre fenomenul obiectivului. Dar deja s-a demon- 
strat că acel obiectiv, intuirea, nu poate apărea fără 

ca idealul, conceptul intuiţiei, să preceadă intuiţia în- 
săşi. Dar dacă acest concept al intuiţiei premerge in- 
tuiţiei înseși astfel încit aceasta este determinată de el, 
intuirea este o producere în virtutea unui concept, adi- 
că o acţiune liberă. Ce-i drept însă, conceptul premerge 
intuiţiei înseşi numai în vederea obiectivării intuiţiei; 
aşadar, nici acţiunea nu este decit fenomenul intuirii, 
iar ceea ce este obiectiv în ea constituie producerea în 
sine, abstracţie făcind de conceptul premergător ei. 

Căutăm să clarificăm acest lucru cu ajutorul unui 
exemplu. O modificare oarecare se produce în lumea 
exterioară din cauza mea. Mai întii să reflectăm doar 
asupra producerii acestei modificări în sine: faptul că 
în lumea exterioară se produce ceva nu înseamnă, fără 
îndoială, decit că eu produc acel ceva, căci în lumea 
exterioară nu există absolut nimic decit datorită a ceea 
ce produc. În măsura în care această producere a mea 
este o intuire şi nimic altceva, conceptul nu este pre- 
mergător modificării înseşi; dar în măsura în care în- 
săşi această producere va redeveni obiect, conceptul 
trebuie să fie premergător. Obiectul care va apărea aici 
este producerea însăşi. Aşadar, în producerea însăşi, 
adică în obiect, conceptul nu este premergător intui- 
tiei; el îi este premergător doar pentru eul ideal, pentru 
eul care se intuieşte pe sine ca fiind intuitiv, adică nu- 
mai în vederea fenomenului. 

Aici se vădeşte şi de unde provine acum, mai întîi, 
diferenţa dintre obiectiv şi subiectiv, dintre un în-sine 
şi un simplu fenomen, diferenţă pe care nici nu o sta- 
bilisem pină în prezent. Aceasta pentru că abia aici 
avem ceva cu adevărat obiectiv, anume ceea ce conţine 
temeiul a tot ceea ce este obiectiv, activitatea ideală şi 
reală totodată, care acum nu mai poate redeveni nici- 
odată subiectivă şi s-a desprins complet de eul pur ideal. 
În această activitate, în măsura în care este obiectivă, 
idealul şi realul sint una şi sint simultane; dar în mă- 
sura în care ea apare şi reprezintă acum doar activi- 
tatea reală în opoziţie cu activitatea pur ideală, intui- 

tivă, căreia i se opune, conceptul o premerge şi, numai 
în această măsură, ea este o acţiune. 

În urma acestor explicaţii s-ar mai putea ivi o sin- 
gură întrebare: Cum poate fi intuitivă inteligenţa în ge- 
nere, după ce în filozofia teoretică încheiasem produ- 
cerea în privinţa ei? Răspundem: a fost încheiată doar 
producerea în măsura în care era subiectivă, dar inte- 
ligenţa, în măsura în care este obiectivă, nu poate fi 
niciodată altceva decit este, anume subiect şi obiect 
deopotrivă, adică productivă, cu singura rezervă că pro- 
ducerea trebuie să se efectueze în limitele activităţii 
ideale, opuse celei productive; însă pină acum nu am 
dedus încă acest ultim punct. 

Dar pentru a ne pune de acord cu conştiinţa comu- 
nă ne mai întrebăm cum ajungem totuşi să conside- 
răm liberă acea acţiunea obiectivă, întrucit, după cum 
am dedus, ea constituie o activitate complet oarbă. 
Aceasta se datorează exclusiv aceleiaşi iluzii prin care 
ni se obiectivează şi lumea obiectivă. Căci faptul că 
însăşi acea acţiune ţine doar de lumea obiectivă (aşa- 
dar, are chiar aceeaşi realitate cu aceasta) rezultă din 
aceea că ea devine o acţiune numai datorită obiecti- 
vizării. Pomind din acest punct, chiar idealismul teo- 
retic apare într-o lumină nouă. Dacă lumea obiectivă 
este un simplu fenomen, tot astfel e şi ceea ce este 
obiectiv în acţiunea noastră şi invers, numai cînd lu- 
mea are realitate, atunci are şi ceea ce este obiectiv în 
cadrul acţiunii. Aşadar, este una şi aceeaşi realitate 
cea pe care o vedem în lumea obiectivă şi în acţiunea 
noastră asupra lumii sensibile. Această coexistenţă, ba 
chiar această condiţionare reciprocă a acţiunii obiecti- 
ve şi a realităţii lumii, strict delimitate între ele şi in- 
terdependente, constituie un rezultat cu totul specific 
idealismului transcendent şi imposibil de obţinut într-un 
alt sistem. 

În ce măsură este deci activ eul în lumea exterioară? 
El este activ numai datorită acelei identități dintre exis- 
tenţă şi fenomen, care a fost deja exprimată în con- 

ştiinţa de sine. — Eul e doar prin faptul că se mani- 
festă; cunoaşterea sa este o existenţă. Propoziția: eu = 
eu nu spune altceva decit că eu care ştiu sint acelaşi 
eu care sînt, cunoaşterea mea şi existenţa mea se epui- 
zează reciproc, subiectul conştiinţei şi cel al activităţii 
sint una. Deci în virtutea aceleiaşi identități, şi cu- 
noaşterea mea despre acţiunea liberă este identică cu 
însăşi acţiunea liberă; sau propoziţia: eu mă intuiesc 
ca acţionind în mod obiectiv = cu propoziţia: eu sint 
activ în mod obiectiv. 


II 


Dacă însă, aşa cum de-abia am dedus şi am demon- 
strat, ceea ce apare ca o acţiune nu este în sine decit 
o intuire, rezultă că orice acţiune trebuie îngrădită per- 
manent de legile intuiţiei şi că nu poate fi intuit ca 
producîndu-se printr-o acţiune liberă ceea ce este im- 
posibil conform legilor naturii — fapt ce constituie o 
nouă dovadă a acelei identități. Dar tranziţia de la su- 
biectiv la obiectiv, tranziţie care se petrece efectiv cel 
puţin la nivelul fenomenului, conţine ea însăşi o con- 
tradicţie în raport cu legile naturii. Ceea ce e de intuit 
ca acţionind asupra realului trebuie să apară el însuşi 
ca fiind real. De aceea nu mă pot intui ca acţionind 
nemijlocit asupra obiectului, ci doar ca acţionind prin 
intermediul materiei pe care însă, acţionind, trebuie să 
o intuiesc ca fiind identică cu mine însumi. Materia ca 
organ nemijlocit al activităţii libere, îndreptate către ex- 
terior, este trup organic care trebuie să apară, aşadar, 
capabil de mişcări libere şi aparent arbitrare. Acel im- 
bold care are cauzalitate în acţiunea mea trebuie să 
apară în mod obiectiv ca un imbold natural care ar ac- 
iona chiar fără nici o libertate şi ar produce pentru 
sine ceea ce poate să producă graţie libertăţii. Ca să 
pot să intuiesc însă acest imbold ca pe un imbold na- 
tural trebuie să îmi apar în mod obiectiv ca fiind îm- 
pins spre acţiune de o constringere a organizării (de 

durere, în sensul cel mai general), iar orice acţiune, 
pentru a fi obiectivă, trebuie să fie în legătură, prin 
oriciţi intermediari, cu o constringere fizică, ea însăşi 
necesară ca o condiţie a apariţiei libertăţii. 

Apoi, modificarea avută în vedere în lumea exterioa- 
ră se produce doar întimpinind rezistenţa permanentă 
a obiectelor, aşadar, în mod succesiv. Fie modificarea 
D: ea va fi condiţionată de modificarea C drept cauză 
a ei, iar aceasta de B ş.a.m.d.; adesea, toată această 
serie de modificări trebuie să se deruleze înainte de a 
se putea produce modificarea finală D. Rezultatul com- 
plet poate surveni abia în momentul în care toate con- 
diţiile lui sint date în lumea exterioară; în caz contrar 
există o contradicţie în raport cu legile naturii. Ceva 
ale cărui condiţii nu pot fi date absolut deloc în natură 
trebuie să fie pur şi simplu imposibil. Dacă însă liber- 
tatea, pentru a fi obiectivă, este cu totul identică cu 
intuirea şi e complet subordonată legilor acesteia, toc- 
mai condiţiile în care poate apărea libertatea suprimă 
şi libertatea însăşi; prin faptul că în manifestările ei 
libertatea este un fenomen natural, ea poate fi şi ex- 
plicată conform legilor naturii şi este suprimată ca li- 
bertate tocmai prin aceasta. 

Deci, sarcina stabilită mai sus, privitoare la modul 
în care voinţa însăşi este obiectivată la rindul ei de 
câtre eu, şi anume ca voinţă, nu a fost rezolvată prin 
cele spuse pină acum, căci tocmai datorită faptului că 
se obiectivează, voinţa încetează să mai fie voinţă. Aşa- 
dar, nu va exista nicidecum un fenomen al libertăţii 
absolute (în voinţa absolută) dacă nu există un alt fe- 
nomen în afara celui pur obiectiv, care nu este altceva 
decit imboldul natural. 

Motivul pentru care ne-am intricat în această con- 
tradicţie nu este altul decit acela că pină acum am 
luat în considerare numai ceea ce este obiectiv în voinţă, 
latura ei orientată spre exterior, care trece fără vreo 
altă mijlocire în lumea exterioară, întrucît, după cum 
ştim acum, nu este la origine decit o intuire, aşadar, 

obiectiv nici nu este o voinţă. Dacă însă este vorba 
despre modul în care se obiectivează pentru eu întrea- 
ga voinţă (nu numai acea activitate obiectivă, ideală şi 
reală totodată — care este cuprinsă în aceasta şi care, 
potrivit deducţiilor pe care abia le-am făcut, nu poate 
fi liberă —, ci şi activitatea ideală, opusă ei), trebuie 
găsit un fenomen în care cele două activităţi să apară 
ca fiind opuse. 

Dar activitatea care constituie latura obiectivă a voin- 
tei vizează în mod necesar ceva exterior, întrucit ea e 
tot o activitate intuitiva. Ceea ce este însă subiectiv în 
voinţă sau activitatea pur ideală are ca obiect nemijlo- 
cit chiar acea activitate ideală şi reală totodată, care 
constituie tocmai de aceea ceea ce este obiectiv în voinţa 
însăşi; activitatea pur ideală nu vizează deci nimic ex- 
terior, ci doar ceea ce este obiectiv în voinţa însăşi. 

Aşadar, activitatea ideală cuprinsă în voinţă va pu- 
tea fi obiectivată de către eu numai ca activitate care 
vizează ceea ce este obiectiv în sine în voinţă, dar acest 
obiectiv însuşi nu va fi obiectivat decit ca o activitate 
îndreptată spre ceva exterior, diferit de voinţă. 

Or, în sine, adică privită în puritatea ei (şi doar ca 
atare este obiectivă pentru activitatea ideală), activita- 
tea obiectivă din voinţă nu este altceva decit autode- 
terminare în genere. Obiectul activităţii ideale din voinţă 
nu este deci nimic altceva decit însăşi autodeterminarea 
pură sau eul însuşi. Aşadar, activitatea ideală cuprin- 
să în voinţă este obiectivată de către eu datorită fap- 
tului că el o obiectivează ca pe o activitate îndreptată 
doar către pura autodeterminare în sine; în schimb, 
activitatea obiectivă este obiectivată de către eu numai 
datorită faptului că o obiectivează ca pe o activitate în- 
dreptată către ceva exterior, şi anume orbeşte (căci nu- 
mai astfel este intuitivă). 

Pentru a găsi, aşadar, acel fenomen prin care întrea- 
ga voinţă este obiectivată de către eu, trebuie 

l. să reflectăm la acea activitate îndreptată doar 
către pura autodeterminare în sine şi să ne întrebăm 
cum poate deveni obiect al eului o asemenea activitate. 

Pura autodeterminare în sine — făcind abstracţie de 
orice contingenţă care i se adaugă abia o dată cu orien- 
tarea acelei activităţi intuitive, aici obiective, către ceva 
exterior —, nu este altceva, după cum am şi spus, de- 
cit însuşi eul pur, aşadar, elementul comun pe care 
se conturează întrucitva toate inteligenţele, unicul în- 
sine pe care îl au comun toate inteligenţele. În acel act 
de voinţă originar şi absolut pe care l-am postulat 
drept condiţie a oricărei conştiinţe, pura autodetermi- 
nare devine deci, în mod nemijlocit, obiect al eului, şi 
nimic în plus nu este conţinut în acest act. Dar chiar 
acel act de voinţă originar este absolut liber, deci cu 
mult mai puţin poate fi dedus din punct de vedere teo- 
retic (ca fiind necesar) actul prin care acel prim act 
devine şi el obiect al eului sau prin intermediul căruia 
eul însuşi conştientizează la rindul lui acea activitate 
îndreptată către pura autodeterminare. Totuşi el con- 
stituie condiţia persistenţei conştiinţei. Aşadar, acea 
obiectivare a activităţii ideale nu poate fi explicată nu- 
mai printr-o cerinţă. Activitatea ideală, îndreptată doar 
către autodeterminarea pură, trebuie să devină obiect 
al eului printr-o cerinţă care nu poate fi alta decit 
aceasta: Eul nu trebuie să vrea altceva decit însăşi au- 
todeterminarea pură; căci prin această cerinţă i se vă- 
deşte drept obiect acea activitate pură, îndreptată nu- 
mai către autodeterminarea în sine. Dar însăşi această 
cerinţă nu este altceva decit imperativul: categoric sau 
legea morală pe care Kant o exprimă astfel: Trebuie să 
vrei doar ceea ce pot vrea toate inteligenţele. Dar ce 
pot vrea toate inteligenţele nu e decit pura autodeter- 
minare însăşi, pura legitate. Aşadar, prin legea morală, 
eului i se obiectivează autodeterminarea pură, ceea ce 
este pur obiectiv în orice voinţă, în măsura în care nu 
este decit obiectiv, nu şi intuitiv, adică îndreptat către 
ceva exterior (empiric). Numai în această măsură este 
vorba despre legea morală în filozofia transcendentală, 
căci şi legea morală este dedusă doar ca o condiţie a 
conştiinţei de sine. Iniţial, această lege nu mi se adre- 

sează in măsura în care sint o inteligenţă determinată 
— mai degrabă, ea doboară tot ceea ce ţine de indivi- 
dualitate şi o distruge complet pe aceasta —, ci mi se 
adresează, mai curind, ca unei inteligenţe în genere, 
vizind latura ce are ca obiect în mod nemijlocit ceea 
ce este pur obiectiv în mine, ceea ce este etern — nu 
însă şi acest obiectiv însuşi în măsura în care este în- 
dreptat către un contingent diferit şi independent de 
eu — şi tocmai de aceea ea constituie şi singura condiţie 
în care inteligenţa devine conştientă de conştiinţa ei. 

2. Acum reflecţia trebuie să se orienteze spre activi- 
tatea obiectivă, îndreptată către ceva exterior, aflat în 
afara perimetrului voinţei înseşi, şi să intrebe cum de- 
vine obiect al eului această activitate. 

Dar la această întrebare am răspuns deja în mare 
parte mai sus şi aici nu putem încerca deci decit să 
prezentăm răspunsul dintr-o perspectivă nouă. 

Activitatea obiectivă, îndreptată către ceva diferit de 
voinţă şi existent în afara ei, trebuie opusă în conştiin- 
tă activităţii ideale, indreptate tocmai către cea obiec- 
tivă considerată doar ca atare şi în măsura în care 
aceasta este o pură autodeterminare. 

Dar acea activitate ideală nu a putut deveni obiect 
al eului decit printr-o cerință. Aşadar, ca opoziţia să 
fie deplină, activitatea obiectivă trebuie să se obiecti- 
veze de la sine, adică fără vreo cerinţă, şi trebuie pre- 
supus că ea se obiectivează. Faptul prin care eul o obiec- 
tivează ca pe o activitate îndreptată către ceva exterior 
faţă de care se află în acelaşi raport în care se află 
activitatea ideală faţă de ea, trebuie să fie, aşadar, o 
necesitate, iar întrucit nu poate fi totuşi decit o activi- 
tate, trebuie să fie un simplu imbold natural, aşa cum 
am dedus în cele precedente (I), un imbold natural 
care acţionează de-a dreptul orbeşte, aidoma intuiţiei 
productive, şi nu e, în sine, nicidecum o voinţă, ci de 
vine voinţă doar prin opoziţia cu voinţa pură, îndrep- 
tată numai către autodeterminarea în sine. Acest im- 
bold, întrucit datorită lui devin conştient de mine nu- 

mai ca individ, este cel numit în morală imbold egoist, 
iar obiectul lui este ceea ce se numeşte fericire în sen- 
sul cel mai larg. 

Nu există un comandament sau un imperativ al fe- 
ricirii. Este absurd să concepem unul, căci ceea ce se 
produce de la sine, adică potrivit unei legi naturale, 
nu trebuie să fie impus. Acel imbold spre lericire (pen- 
tru concizie îl numim astfel, dar dezvoltarea mai amă- 
nunţită a acestui concept ţine de sfera moralei) nu este 
altceva decit activitatea obiectivă, obiectivată ea însăşi 
de către eu şi care vizează ceva independent de vointă, 
deci un imbold care este la fel de necesar ca însăşi 
conştiinţa libertăţii. 

Prin urmare, activitatea al cărei obiect nemijlocit este 
însăşi autodeterminarea pură nu poate fi conştienti- 
zată decit în opoziţie cu o activitate al cărei obiect este 
ceva exterior, către care ea se îndreaptă de-a dreptul 
orbeşte. Aşadar, există la fel de necesar cum există o 
conştiinţă a voinţei, o opoziţie între ceea ce reclamă 
activitatea care este îndreptată numai către autodeter- 
minarea în sine şi care devine obiect sieşi datorită legii 
morale şi ceea ce reclamă imboldul natural. Această 
opoziţionare trebuie să fie reală, adică ambele acţiuni 
— cea impusă de voinţa pură devenită obiect sieşi şi 
cea reclamată de imboldul natural — trebuie să apară 
in conştiinţă ca fiind la fel de posibile. Deci potrivit 
legilor naturale nu ar trebui să se producă nici o acţiu- 
ne, căci ambele se suprimă. Aşadar, dacă se produce 
o acţiune, şi se produce cu atit mai mult cu cit per- 
sistă conştiinţa, acţiunea nu se poate produce potrivit 
legilor naturale, adică în mod necesar, ci numai printr-o 
autodeterminare liberă, adică printr-o activitate a eu- 
lui, activitate care — oscilind între ceea ce am numit 
pină acum activitate subiectivă şi activitate obiectivă 
şi făcindu-le să se determine intre ele fără a fi deter- 
minată şi ea însăşi — produce condiţiile in care, de 
indată ce acestea sint date, acţiunea, care niciodată 
nu este altfel decit determinată. se produce de-a drep- 
tul orbeşte şi intrucitva de la sine. 

Acea opoziţie dintre acţiuni la fel de posibile în con- 
Ştiinţă constituie deci condiţia in care chiar actul de 
voinţă absolut poate deveni la rindul lui obiect al eu- 
lui. Dar acea opoziţie este tocmai ceea ce transformă 
voinţa absolută în arbitrar: aşadar, arbitrarul e feno- 
menul voinţei absolute căutat de noi — nu însăşi 
voinţa originară, ci actul de libertate absolut, devenit 
obiect, act cu care incepe orice conştiinţă. 

De faptul că există o libertate a voinţei conştiinţa 
comună se poate convinge numai prin arbitrar, adică 
prin aceea că în fiecare voinţă conştientizăm o opţiune 
intre elemente opuse. Dar afirmăm că arbitrarul nu este 
insăşi voinţa absolută — căci aceasta, aşa cum am de- 
monstrat în cele spuse anterior, nu se indrepta decit 
către pura autodeterminare în sine —, ci este doar fe- 
nomenul voinţei absolute. Aşadar, dacă libertate este 
= arbitrar, nici libertatea nu este însăşi voinţa absolu- 
tă, ci doar fenomenul acesteia. Despre voinţă, concepută 
in mod absolut, nu se poate spune deci nici că e liberă, 
nici că nu e liberă, căci absolutul nu poate fi conceput 
ca acţionind în virtutea unei legi care să nu-i fi fost 
deja prescrisă prin necesitatea internă a caracterului 
său. Întrucit în actul de voinţă absolut eul nu are 
drept obiect decit autodeterminarea ca atare, pentru 
voinţă, concepută în mod absolut, nu este posibilă nici 
o derogare de la această autodeterminare; aşadar, 
dacă se poate numi liberă, voinţa este absolut liberă, 
căci ceea ce este imperativ pentru voinţa fenomenală 
constituie pentru voinţa absolută o lege care reiese din 
necesitatea caracterului său. Dar dacă işi va apărea 
sieşi, absolutul — în virtutea a ceea ce are obiectiv — 
trebuie să îşi apară dependent de altceva, de un ele- 
ment străin. Totuşi această dependenţă nu aparţine 
absolutului însuşi, ci numai fenomenului lui. Acest 
element străin de care este dependentă voinţa absolută 
in vederea fenomenalizării sale este imboldul natural, 
în opoziţie cu care însă legea voinţei pure se trans- 
formă într-un imperativ. Privită insă în mod absolut, 

voinţa nu are la origine alt obiect decit pura autode- 
terminare, adică pe sine însăşi. Aşadar, pentru ea nici 
nu poate exista o datorie, o lege care să ceară ca ea 
să fie obiect sieşi. Legea morală şi libertatea, în măsu- 
ra în care aceasta din urmă constă în arbitrar, nu sint 
deci nici ele decit condiţia fenomenului acelei voințe 
absolute care constituie orice conştiinţă, iar în această 
măsură, sint şi condiţia conştiinţei devenite obiect sieşi. 

Prin acest rezultat, fără a fi intenţionat de fapt, am 
rezolvat totodată acea problemă ciudată care pină acum, 
departe de a fi rezolvată, de-abia dacă a fost înţeleasă 
în mod corespunzător; mă refer la problema libertăţii 
transcendentale. În această problemă nu se pune în- 
trebarea dacă eul este absolut, ci dacă e liber în măsu- 
ra în care nu este absolut, ci este empiric. Dar tocmai 
prin rezolvarea noastră se dovedeşte faptul că voinţa 
poate fi numită liberă în sens transcendental numai 
atita vreme cit este empirică sau se manifestă. Căci în 
măsura în care este absolută, voinţa este chiar mai 
presus de libertate şi, departe de a fi supusă unei legi 
oarecare, ea este, mai degrabă, sursa oricărei legi. Dar 
în măsura în care se manifestă, voinţa absolută, pen- 
tru a se manifesta ca absolută, nu poate apărea decit 
graţie arbitrarului. Acest fenomen, arbitrarul, nu mai 
poate fi explicat deci în mod obiectiv, căci nu este ni- 
mic obiectiv care să aibă realitate în sine, ci subiectivul 
absolut, intuiţia voinţei absolute înseşi, prin care aceas- 
ta îşi devine obiect sieşi la infinit. Dar abia acest fe- 
nomen al voinţei absolute constituie libertatea propriu- 
zisă sau ceea ce se înţelege îndeobşte prin libertate. 
Întrucît în acţiunea liberă eul se intuieşte pe sine la 
infinit ca voinţă absolută şi la potenţa supremă el în- 
suşi nu este decit această intuiţie a voinţei absolute, 
acel fenomen al arbitrarului este la fel de cert şi neîn- 
doielnic ca şi eul însuşi. — Şi invers, fenomenul arbi- 
trarului nu poate fi conceput decit ca o voinţă absolută 
care se manifestă însă în limitele finitudinii şi este, 
prin urmare, o dezvăluire, tot reiterată în noi, a voinţei 

absolute. Ce-i drept însă, putem gîndi că, dacă por- 
nind de la fenomenul arbitrarului am vrea să deducem 
regresiv ceea ce stă la baza lui, am găsi cu greutate 
explicaţia corectă a acestuia, deşi Kant în Doctrina 
dreptului a arătat cel puţin opoziţia dintre voinţa ab- 
solută şi arbitrar, chiar dacă nu a indicat adevăratul 
raport dintre arbitrar şi cea dintii — ceea ce constituie 
un nou argument pentru superioritatea metodei care 
nu presupune nici un fenomen ca fiind dat, ci caută 
să îl cunoască pe fiecare abia pe baza temeiurilor lui, 
ca şi cum ar fi complet necunoscut. 

Chiar o dată cu aceasta se risipesc însă şi toate du- 
biile care se puteau desprinde, eventual, din premisa 
generală a libertăţii de voinţă şi care vizau afirmaţia 
dezvoltată mai sus, aceea că eul obiectiv, care se ma- 
nifestă acţionind, nu este în sine decit intuitiv. Căci 
predicatul libertăţii nu i se atribuie acelui eu pur obiectiv 
şi care se manifestă în mod cu totul mecanic atit în 
cursul acţiunii, cît şi în cel al intuirii, eu care este de- 
terminat în orice acţiune liberă, ci libertatea i se poate 
atribui şi i se atribuie doar eului care oscilează între 
subiectivul şi obiectivul voinţei, eu care-l determină pe 
unul prin celălalt sau care se determină pe sine la cea 
de-a doua potență, în vreme ce obiectivul, doar deter- 
minat în relaţie cu libertatea, mai este încă — în sine 
şi pentru sine, sau făcînd abstracţie de determinant — 
ceea ce a fost anterior, anume o simplă intuire. Aşa- 
dar, dacă reflectez numai la activitatea obiectivă ca ata- 
re, în eu există o simplă necesitate naturală; dacă re- 
flectez numai la activitatea subiectivă, în eu există doar 
o voinţă absolută, care, potrivit caracterului ei, nu are 
alt obiect decit autodeterminarea în sine; în fine, dacă 
reflectez la activitatea care, depăşindu-le pe cele două, 
determină deopotrivă activitatea subiectivă şi activita- 
tea obiectivă, în eu există arbitrarul, iar o dată cu 
acesta, libertatea voinţei. Pe baza acestor orientări di- 
ferite ale reflecţiei iau naştere diverse sisteme despre 
libertate, dintre care unul tăgăduieşte pur şi simplu 

libertatea, celălalt o admite doar în raţiunea pură, 
adică în acea activitate ideală care vizează nemijlocit 
autodeterminarea (ipoteză în care sintem nevoiţi să ad- 
mitem pentru toate acţiunile determinate contrare ra- 
ţiunii un simplu repaus lipsit de temei al acesteia din 
urmă, ceea ce însă suprimă chiar orice libertate a voin- 
tei), în vreme ce al treilea deduce o activitate care le 
depăşeşte pe cele două, pe cea ideală şi pe cea obiec- 
tivă, şi pe care o consideră drept singura căreia îi poa- 
te reveni libertatea. 

Nici nu există o predeterminare pentru acest eu ab- 
solut determinant, ci doar pentru eul intuitiv, obiectiv. 
Faptul că însă pentru acesta din urmă este predeter- 
minată orice acţiune în măsura în care trece în lumea 
exterioară poate prejudicia eul — care, dincolo de orice 
fenomen, este absolut determinant — tot atit de puţin 
ca faptul că în natură totul este predeterminat, întru- 
cît, în raport cu ceea ce este liber, obiectivul este un 
simplu fenomen care nu are în sine nici o realitate şi 
este, asemenea naturii, doar fundamentul extem al ac- 
ţiunii eului. Căci din faptul că o acţiune este prede- 
terminată în privinţa fenomenului sau a activităţii pur 
intuitive nu pot să induc că ea este astfel şi în privinţa 
activităţii libere, intrucit cele două sint cu totul inegale 
ca rang, şi anume astfel încit fenomenul pur e complet 
independent de determinant, de nonfenomenul, aşa cum 
şi invers însă, determinantul este complet independent 
de fenomen, iar fiecare pentru sine — primul pe baza 
liberului arbitru, însă celălalt pentru că deja a fost de- 
terminat astfel — acţionează şi continuă să-şi exercite 
influenţa numai potrivit legilor sale specifice; dar această 
independenţă din raporturile dintre cele două, deşi ele 
sint în concordanţă, este posibilă numai datorită unei 
armonii prestabilite. Aşadar, aici este punctul în care 
apare mai întii armonia prestabilită — dedusă deja de 
noi mai devreme — dintre eul liber-determinant şi eul 
intuitiv, cele două fiind astfel separate între ele încît 
nici nu ar fi posibilă o influenţă reciprocă a lor dacă 

un factor din afara lor nu ar fundamenta o concordan- 
tă între ele. Dar pină acum nici nu sintem in măsură 
să explicăm ce este acest al treilea factor şi, mulţumiţi 
deocamdată doar cu indicarea şi prezentarea acestui 
punct, cel mai înalt al intregii cercetări, trebuie să aş- 
teptăm să-l clarificăm în continuare prin alte investigaţii. 

Mai remarcăm doar faptul că, deşi există o prede- 
terminare în privinţa eului liber-determinant - după 
cum am şi afirmat în cele de mai sus cerind o negare 
originară a libertăţii ca o condiţie necesară a indivi- 
dualității şi, indirect, a intercondiţionării dintre inteli- 
genţe —, această predeterminare nu poate fi concepută 
totuşi decit tot printr-un unic act originar al libertăţii. 
act care, desigur, nu e conştientizat şi pentru care tre- 
buie să ne trimitem cititorii la cercetările lui Kant in 
legătură cu răul originar. 

Dacă cuprindem încă o dată cu privirea intreaga evo 
luţie a cercetării de pină acum, observăm că am incer- 
cat să explicăm mai intii premisa conştiinţei comune 
care, situată pe treapta cea mai de jos a abstractizării, 
face diferența între obiectul asupra căruia se exercită 
o acţiune şi însuşi cel care o exercită sau care acțio- 
nează, diferență care a dat naştere întrebării privitoare 
la modul în care obiectul poate fi determinat de cel 
care acţionează asupra lui. Am răspuns că obiectul 
asupra căruia se acţionează şi acţiunea însăşi sint una, 
anume ambele nu sint decit o intuire. De aici rezulta 
că la nivelul voinţei nu aveam decit un singur determi- 
nat, anume eul intuitiv care este şi activ. Aşadar, acest 
obiectiv care acţionează şi lumea exterioară nu existau 
la origine independent, ci ceea ce fusese admis în unul 
fusese admis tocmai prin aceasta şi in celălalt. Dar 
acestui pur obiectiv i se opunea în conştiinţă un su- 
biectiv care devine obiectul eului prin cerința absolută, 
in vreme ce obiectivul pur devenea obiectul eului prin- 
tr-o orientare spre exterior, complet independentă de 
eu. Aşadar, nu exista o acţiune prin care întreaga voin- 
tă devenea obiectul eului, fără un autodeterminant 

care, mai presus de activitatea subiectivă, ca şi de cea 
obiectivă, putea să ne conducă mai întii la întrebarea 
cum poate fi totuşi determinat obiectivul sau intuitivul 
prin acest determinant absolut care depăşeşte tot ceea 
ce este obiectiv. 


Adaosuwi 


Înainte de a putea să ne lansăm să răspundem la 
această întrebare, în cale ni se iveşte însă alta, şi anu- 
me: întrucit acea activitate ce se îndreaptă spre exte- 
rior (imboldul) — în orice fel s-ar determina eul pe si- 
ne: fie că determină în sine obiectivul prin subiectiv, 
fie subiectivul prin obiectiv — este în orice caz singurul 
vehicul prin care ceva poate ajunge de la eu în lumea 
exterioară, acel imbold nu poate fi suprimat nici prin 
autodeterminare. Aşadar, se pune întrebarea: Ce ra- 
port stabileşte legea morală între imboldul orientat 
spre exterior şi activitatea ideală, îndreptată numai 
către autodeterminarea pură? 

În legătură cu răspunsul la această întrebare putem 
să indicăm doar punctele principale, întrucit aici ea 
nu apare de fapt decit ca o verigă intermediară a cer- 
cetării. — Totuşi voinţa pură nu poate deveni obiect al 
eului fără a avea totodată un obiect exterior. Dar, aşa 
cum de-abia am dedus, acest obiect exterior nu are în 
sine nici o realitate, ci este un simplu mediu al feno- 
menului pentru voinţa pură şi nu va fi decit expresia 
acesteia în lumea exterioară. Deci voinţa pură nu îşi 
poate deveni obiect sieşi fără să identifice cu sine lu- 
mea exterioară. Dar în conceptul de fericire, dacă este 
analizat exact, nu este avut în vedere altceva decit toc- 
mai identitatea dintre voinţa însăşi şi ceea ce este in- 
dependent de voinţă. Aşadar, fericirea, obiectul imbol- 
dului natural, va fi doar fenomenul voinţei pure, adică 
unul şi acelaşi obiect cu însăşi voinţa pură. Ambele 
vor fi pur şi simplu una, astfel încît nu este posibil un 

raport sintetic între ele, eventual, ca între condiţionant 
şi condiţionat, dar şi astfel încît ambele nu pot exista 
nicidecum în mod independent una de alta. Dacă prin 
fericire se înţelege ceva care este posibil chiar în mod 
independent de voinţa pură, nici nu va exista fericire. 
Dar dacă fericirea este doar identitatea lumii exterioare 
cu voinţa pură, ambele sint unul şi acelaşi obiect, 
văzut însă pe laturi diferite. Dar pe cît de puţin poate 
fi fericirea ceva independent de voinţa pură, tot pe atit 
de puţin se poate concepe că o fiinţă finită tinde spre 
o moralitate pur formală, întrucit moralitatea însăşi nu 
poate deveni obiectul ei decit prin intermediul lumii 
exterioare. Obiectul nemijlocit al oricărei aspirații nu 
este voinţa pură, şi tot atit de puţin fericirea, ci obiec- 
tul exterior ca expresie a voinţei pure. Acest identic 
absolut, voinţa pură dominantă în lumea exterioară, 
constituie binele unic şi suprem. 

Deşi faţă de acţiune natura nu se manifestă într-un 
mod absolut pasiv, ea nu poate opune totuşi o rezis- 
tenţă absolută realizării scopului suprem. Natura nu 
poate acţiona în sensul propriu-zis al cuvîntului. Dar 
fiinţele raţionale pot acţiona, iar o intercondiţionare a 
lor prin intermediul lumii obiective constituie chiar 
condiţia libertăţii. Cit despre a şti dacă toate fiinţele 
raţionale işi limitează sau nu acţiunea în funcţie de 
posibilitatea celorlalte de a acţiona liber — aceasta de- 
pinde de un hazard absolut, de arbitrar. Aşa ceva nu 
se poate întîmpla. Nu este îngăduit să încredinţăm ha- 
zardului ceea ce este mai sacru. Sub constringerea 
unei legi inviolabile trebuie să devină imposibil ca în 
intercondiţionarea tuturor să fie suprimată libertatea 
individului. Desigur, această constringere nu se poate 
îndrepta nemijlocit împotriva libertăţii, întrucît nici o 
fiinţă raţională nu poate fi constrinsă, ci doar deter- 
minată să se autoconstringă; această constringere nu 
va putea fi îndreptată nici împotriva voinţei pure care 
nu are alt obiect decit ceea ce este comun tuturor 
fiinţelor raţionale, autodeterminarea în sine, ci numai 

împotriva imboldului egoist ce porneşte de la individ 
şi se reintoarce la el. Dar împotriva acestui imbold nu 
poate fi folosit ca mijloc de constringere sau ca armă 
altceva în afară de imboldul însuşi. Întrucitva lumea 
exterioară ar trebui organizată astfel incit să 
constringă acest imbold, cind el îşi depăşeşte limitele, 
să acţioneze împotriva lui însuşi şi să îi opună ceva 
faţă de care fiinţa liberă îşi poate manifesta voinţa, ce-i 
drept, ca fiinţă raţională, nu însă şi ca fiinţă naturală 
şi prin care cel care acţionează este pus în contradicţie 
cu sine şi este măcar avertizat că este scindat în el 
insuşi. 

În sine şi pentru sine, lumea obiectivă nu poate con- 
ţine temeiul unei asemenea contradicții, întrucît se 
manifestă complet indiferent faţă de acţiunea fiinţelor 
libere ca atare; aşadar, temeiul acelei contradicții faţă 
de imboldul egoist nu poate fi introdus în lume decit 
de către fiinţele raţionale. 

O a doua natură, superioară, trebuie instituită oa- 
recum deasupra celei dintii, o a doua natură în care 
guvemează o lege naturală, dar cu totul alta decit în 
natura vizibilă, anume o lege naturală în vederea li- 
bertăţii. Neinduplecat şi cu necesitatea de fier cu care 
în natura sensibilă cauzei îi urmează efectul, în aceas- 
tă a doua natură intervenţiei asupra libertăţii străine 
trebuie să îi urmeze contradicţia imediată faţă de im- 
boldul egoist. O astfel de lege naturală aşa cum este 
cea pe care abia am înfăţişat-o este legea dreptului, 
iar cea de-a doua natură, în care guvernează această 
lege, este constituţia juridică, pe care o deducem deci 
ca pe o condiţie a persistenţei conştiinţei. 

Din această deducție rezultă de la sine că doctrina 
juridică nu este, eventual, o parte a moralei sau o ştiinţă 
practică în genere, ci o ştiinţă pur teoretică, ştiinţă care 
este pentru libertate tocmai ceea ce este mecanica pen- 
tru mişcare, prin faptul că deduce doar mecanismul 
natural datorită căruia pot fi concepute în intercon- 
diţionarea lor fiinţele libere ca atare, mecanism care, 

fără îndoială, nu poate fi instaurat el însuşi decit cu 
ajutorul libertăţii, dar la care natura nu participă cu 
nimic. Căci nesimţitoare este natura, spune poetull, 
iar Dumnezeu face ca soarele să strălucească deasu- 
pra drepţilor, ca şi a nedrepţilor, spune Evanghelia. 
Dar tocmai din faptul că constituţia juridică va fi doar 
suplimentul naturii vizibile rezultă că ordinea de drept 
nu este una morală, ci o simplă ordine naturală asu- 
pra căreia libertatea poate decide tot atit de puţin ca 
şi asupra celei a naturii sengibile. Prin urmare, nu tre- 
buie să ne mire faptul că toate încercările de a o trans- 
forma într-o ordine morală işi dovedesc caracterul 
reprobabil prin absurditatea lor intrinsecă şi prin des- 
potismul sub cea mai îngrozitoare formă, care repre- 
zintă consecinţele lor nemijlocite. Căci, deşi constituţia 
juridică exercită în privinţa materiei ceea ce aşteptăm 
de fapt de la o providenţă şi deşi este într-adevăr cea 
mai bună teodicee pe care o poate face omul, totuşi în 
privinţa formei ea nu îndeplineşte aceeaşi funcţie sau 
nu o îndeplineşte cu providenţă, adică în mod chibzuit 
şi premeditat. Ea trebuie privită ca o maşină care a 
fost reglată în prealabil pentru anumite cazuri şi ac- 
ţionează de la sine, adică total orbeşte, de îndată ce 
sint date aceste cazuri; şi cu toate că a fost construită 
şi reglată de mina omului, această maşină — de îndată 
ce creatorul ei îşi ia mina de pe ea — trebuie să acţio- 
neze în continuare asemenea naturii vizibile în virtutea 
propriilor ei legi şi în mod independent, ca şi cum ar 
exista prin ea însăşi. Dacă, prin urmare, constituţia 
juridică devine mai venerabilă în măsura în care se 
apropie de natură, imaginea unei constituţii în care nu 
guvernează legea, ci voinţa judecătorului şi un despo- 
tism care, impietind permanent asupra evoluţiei natu- 
rale a dreptului, exercită dreptul ca pe o providenţă 
care citeşte în inimi, este cea mai nedemnă şi mai re- 
voltătoare imagine care poate exista pentru o simţire 
pătrunsă de sacralitatea dreptului. 


1 Goethe, Das Göttliche (n.t.). 

Dacă însă constituţia juridică este condiţia necesară 
a existenţei libertăţii în lumea exterioară, o problemă 
importantă vizează fără îndoială modul în care poate 
fi concepută o asemenea constituţie fie şi numai ca 
apariţie, întrucit în această privinţă voinţa individului 
este absolut neputincioasă şi presupune ca supliment 
necesar ceva independent de ea, anume voinţa tuturor 
celorlalţi. 

Este de aşteptat ca însăşi apariţia unei ordini juri- 
dice să nu fi fost lăsată la voia întimplării, ci să se 
datoreze unei constringeri naturale care, generată de 
utilizarea generală a violenţei, i-a împins pe oameni să 
determine apariţia unei asemenea ordini fără ca ei în- 
şişi să o ştie şi în aşa fel încît au fost afectaţi pe neaş- 
teptate de primele ei efecte. Dar apoi se poate înţelege 
cu uşurinţă faptul că o ordine întemeiată pe nevoie nu 
poate avea o subzistență în sine, în parte pentru că 
ceea ce se bazează pe nevoie nici nu a fost rinduit decit 
pentru necesitatea imediată, în parte pentru că meca- 
nismul unei constituţii îşi îndreaptă constringerea îm- 
potriva unor fiinţe libere care se lasă constrinse doar 
atit timp cit găsesc în aceasta un avantaj pentru ele; 
în plus, reunirea acestora într-un mecanism comun, 
întrucît nu există nimic a priori în chestiunea libertăţii, 
ţine de problemele ce pot fi rezolvate numai prin infinit 
de multe încercări, mai cu seamă deoarece mecanis- 
mul prin care constituţia însăşi este pusă în funcţiune 
— intermediarul dintre ideea constituţiei şi aplicarea 
efectivă —, este total diferit de constituţia însăşi şi tre- 
buie să suporte modificări complet diferite în funcţie 
de diversitatea gradului de cultură, caracterului naţiu- 
nii ş.a.m.d. Aşadar, ne putem aştepta ca mai întii să 
ia naştere doar constituţii temporare care, toate, poar- 
tă în ele germenele dispariţiei lor, iar pentru că la ori- 
gine nu sint dictate de rațiune, ci de constringerea cir- 
cumstanţelor, ele se vor dizolva mai devreme sau mai 
tirziu. Căci este firesc ca, sub presiunea împrejurări- 
lor, un popor să renunţe mai întii la unele drepturi pe 

care nu le poate aliena pentru totdeauna şi pe care le 
revendică mai devreme sau mai tirziu cînd răstumarea 
constituţiei este inevitabilă şi cu atit mai certă cu cit 
ea ar fi mai desăvirşită din punct de vedere formal — 
pentru că în acest caz forţa care deţine puterea nu 
cedează, cu siguranţă, de bunăvoie acele drepturi, fapt 
care ar dovedi deja o carenţă internă a constituţiei. 

Dar chiar dacă, indiferent cum s-ar întimpla, se rea- 
lizează în sfirşit o constituţie cu adevărat legitimă, ne- 
întemeiată doar pe opresiunea care este necesară la 
început, totuşi nu numai experienţa, care chiar prelun- 
gită la infinit, nu ajunge, desigur, niciodată să demon- 
streze o teză universală, ci şi raţionamentele viguroase 
demonstrează că însăşi subzistenţa unei asemenea con- 
stituţii, care este cea mai desăvirşită dintre cele posi- 
bile pentru statul respectiv, a depins de hazardul cel 
mai evident. 

Dacă — după modelul naturii care nu înfăţişează 
nimic autonom şi nici vreun sistem care subzistă în 
sine şi care nu este întemeiat pe trei forţe indepen- 
dente una de alta — legitimitatea constituţiei stă în 
separarea celor trei puteri fundamentale ale statului, 
înţelese ca fiind independente una de alta, atunci toc- 
mai obiecțiile aduse în mod justificat împotriva acestei 
separări, deşi nu poate fi contestat faptul că ea este 
necesară pentru o constituţie juridică, demonstrează o 
imperfecţiune a acestei constituţii, imperfecţiune ce nu 
poate să rezide totuşi în ea însăşi, ci trebuie să fie cău- 
tată în afara ei. Întrucit siguranţa statului respectiv în 
raport cu alte state face absolut inevitabilă superio- 
ritatea cea mai tranşantă a puterii executive faţă de 
celelalte două, în special faţă de cea legislativă, forţa 
retrogradă a maşinăriei statului — pină la urmă sub- 
zistenţa întregului nu se va baza totuşi pe rivalitatea 
dintre puterile opuse, acest mijloc de siguranţă născo- 
cit într-un mod extrem de superficial, ci numai pe bu- 
năvoinţa acelora care deţin puterea supremă. Însă ni- 
mic din ceea ce ţine de protecţia şi apărarea dreptului 

nu trebuie să rămină în voia hazardului. Dar dacă sub- 
zistenţa unei asemenea constituţii ar deveni indepen- 
dentă de bunăvoință, acest lucru s-ar putea datora tot 
numai unei constringeri al cărei temei însă nu poate 
să rezide, evident, în constituţia însăşi, deoarece pen- 
tru aceasta ar fi necesară o a patra putere; atunci ei 
fie i s-ar da puterea în mină, caz în care ea ar fi însăşi 
puterea executivă, fie ea ar rămine lipsită de putere, 
caz în care acţiunea ei ar depinde de simplul hazard; 
iar în cel mai bun caz, anume cînd poporul trece de 
partea acestei a patra puteri, este inevitabilă insurecția 
care într-o constituţie bună trebuie să fie la fel de im- 
posibilă ca într-o maşinărie. 

Aşadar, nu putem concepe subzistenţa certă fie şi 
numai a unei singure constituţii statale, chiar dacă este 
desăvirşită ca idee, fără o organizare mai presus de 
statul respectiv: o federaţie a tuturor statelor care îşi 
garantează reciproc constituţia; dar această garanţie 
universală reciprocă nu este la rindul ei posibilă în pri- 
mul rînd mai înainte de a fi extinse pretutindeni prin- 
cipiile adevăratei constituţii juridice, astfel încît fiecare 
stat să aibă doar un singur interes, acela de a conser- 
va constituţia tuturor celorlalte, şi în al doilea rînd mai 
înainte ca aceste state să se supună la rindul lor unei 
singure legi comune — la fel cum au făcut mai înainte 
indivizii formînd statul respectiv —, astfel încît statele 
diferite să aparţină la rindul lor unui stat de state, iar 
pentru divergenţele dintre popoare să existe un areopag 
universal al popoarelor, compus din membrii tuturor 
naţiunilor cultivate şi căruia să îi stea la dispoziţie, 
împotriva fiecărei individualităţi statale rebele, forţa 
tuturor celorlalte. 

Modul în care o asemenea constituţie juridică uni- 
versală, care se extinde şi asupra statelor particulare 
făcindu-le să părăsească starea naturală în care pină 
acum s-au confruntat între ele, poate fi realizată cu 
ajutorul libertăţii care îşi face jocul cel mai îndrăzneţ 
şi mai neingrădit tocmai în relaţiile mutuale dintre 

state — iată ce este absolut incomprehensibil dacă, 
tocmai în acel joc al libertăţii, a cărui întreagă desfă- 
şurare constituie istoria, nu guvernează, iarăşi, o ne- 
cesitate oarbă care îi adaugă libertăţii, din punct de 
vedere obiectiv, ceea ce numai prin ea nu ar fi fost 
niciodată posibil. 

Şi astfel, derulind raţionamentul, ne vedem împinşi 
înapoi către întrebarea pusă mai sus, privitoare la te- 
meiul identităţii dintre libertate, pe de o parte, în mă- 
sura în care ea se manifestă în sfera arbitrarului, şi 
ceea ce este obiectiv sau legic, pe de altă parte; înce- 
pînd de acum această întrebare dobindeşte o impor- 
tanţă cu mult sporită şi trebuie să primească un răs- 
puns de cea mai mare generalitate. 


III 


Naşterea unei constituţii juridice universale nu poa- 
te fi lăsată în voia simplului hazard şi totuşi o astfel 
de constituţie poate fi realizată numai prin jocul liber 
al forţelor pe care le observăm în istorie. Prin urmare, 
se naşte întrebarea dacă o serie de evenimente lipsite 
de un plan şi un scop merită într-adevăr numele de 
istorie şi dacă nu cumva chiar în simplul concept de 
istorie rezidă deja şi conceptul unei necesităţi pe care 
arbitrarul însuşi este constrins să o slujească. 

Înainte de toate, aici ne interesează să ne clarificăm 
conceptul de istorie. — 

Nu tot ce se întimplă este din această cauză un 
obiect al istoriei; de pildă, evenimentele naturale îşi 
datorează caracterul istoric, dacă ajung să-l aibă, doar 
influenţei pe care au avut-o asupra acţiunilor umane; 
cu mult mai puţin însă este considerat ca un obiect 
istoric ceea ce se produce după o regulă cunoscută şi 
revine periodic sau este în genere un rezultat ce poate 
fi anticipat a priori. Dacă am vorbi despre o istorie a 
naturii în sensul propriu al cuvintului, ar trebui să 
reprezentăm natura ca şi cum ea, aparent liberă prin 

produsele ei, ar fi dat naştere treptat întregii diversităţi 
a acestora abătindu-se permanent de la un model ori- 
ginar unic, ceea ce atunci ar fi nu o istorie a obiectelor 
naturale (care este de fapt o descriere a naturii), ci a 
inseşi naturii productive. Cum am privi atunci natura 
într-o astfel de istorie? Am vedea-o ca şi cum ar stăpini 
şi ar administra în diferite moduri, avind la dispoziţie 
una şi aceeaşi sumă sau proporţie de forţe, pe care nu 
ar putea să o depăşească niciodată; aşadar, în acea 
producere am vedea-o, ce-i drept, liberă, dar tocmai de 
aceea nu şi complet anarhică. Deci natura ar deveni 
obiect al istoriei, pe de o parte, datorită aparenţei de 
libertate din produsele ei — anume pentru că nu pu- 
tem determina a priori direcţiile activităţii ei producti- 
ve, deşi aceste direcţi au fără nici o îndoială legea lor 
determinată —, iar, pe de altă parte, datorită limitării 
şi legităţii instituite în ea prin proporţia forţelor care 
îi stau la dispoziţie. Din acest fapt rezultă în mod evi- 
dent că istoria nu consistă nici într-o legitate absolută, 
nici într-o libertate absolută, ci există numai acolo un- 
de, prin infinite devieri, se realizează un ideal unic ast- 
fel încit cu el se află în concordanţă, ce-i drept, nu 
individualul, ci întregul. 

Apoi însă o asemenea realizare succesivă a unui ideal 
— de vreme ce idealul este satisfăcut numai de pro- 
gresia care apare ca un întreg pentru o intuiţie inte- 
lectuală — nu poate fi concepută ca fiind posibilă decit 
graţie unor astfel de fiinţe cărora li se atribuie caracte- 
rul unei specii, anume pentru că individul, tocmai prin 
faptul că este individ, este incapabil să atingă idealul, 
dar idealul, care este determinat în mod necesar, tre- 
buie totuşi să fie realizat. Aşadar, ne vedem conduşi 
spre un nou caracter al istoriei, anume acela că există 
doar o istorie a unor fiinţe care au în faţă un ideal ce 
nu poate fi împlinit niciodată de individ, ci numai de 
specie. Pentru aceasta trebuie ca fiecare individ să în- 
ceapă să acţioneze tocmai acolo unde s-a oprit indivi- 

dul precedent, aşadar, trebuie să existe o continuitate 
între indivizii care se succed şi, dacă ceea ce va fi rea- 
lizat în progresia istoriei nu este posibil decit cu aju- 
torul raţiunii şi al libertăţii, este posibilă tradiţia sau 
transmiterea. 

Din această deducere a conceptului de istorie rezul- 
tă însă de la sine că numele de istorie este la fel de 
puţin meritat atit de o serie absolut anarhică de eve- 
nimente, cit şi de una absolut legică; rezultă de aici 
următoarele: 

a) că aspectul progresiv care este inclus în conceptul 
oricărei istorii nu tolerează nici o legitate de tipul celei 
care restringe activitatea liberă la o anumită succesiu- 
ne de acţiuni, care revine mereu în sine; 

b) că în genere tot ce se produce conform unui me- 
canism determinat sau are a priori propria teorie nu 
este nicidecum obiect al istoriei. Teoria şi istoria sînt 
complet opuse. Omul are o istorie numai pentru că 
ceea ce va face nu poate fi anticipat de nici o teorie. 
În această măsură arbitrarul este zeul istoriei. Mitolo- 
gia face ca istoria să înceapă o dată cu primul pas 
făcut pe tărimul libertăţii prin ieşirea de sub dominaţia 
instinctului, o dată cu pierderea virstei de aur sau cu 
păcatul originar, adică o dată cu prima manifestare a 
arbitrarului. În ideile filozofilor istoria se sfirşeşte cu 
imperiul raţiunii, adică o dată cu virsta de aur a drep- 
tului, cînd orice arbitrar va fi dispărut de pe pămînt, 
iar omul se va fi întors liber în acelaşi punct în care 
natura îl plasase la origine şi pe care el l-a părăsit cînd 
a început istoria; 

c) că tot atit de puţin merită numele de istorie anar- 
hicul absolut sau o serie de evenimente lipsite de scop 
şi intenţie şi că specificul istoriei îl constituie doar reu- 
nirea libertăţii şi a legităţii sau realizarea treptată a 
unui ideal, niciodată complet pierdut, de către o în- 
treagă specie de fiinţe. 

După ce am dedus acum caracteristicile principale 
ale istoriei trebuie să cercetăm mai exact posibilitatea 
transcendentală a acesteia, ceea ce ne va conduce spre 

o filozofie a istoriei, istoria fiind pentru filozofia practi- 
că tocmai ceea ce este natura pentru filozofia teoretică. 


A. Fără îndoială, prima întrebare ce poate fi adresată 
în mod justificat unei filozofii a istoriei este aceea pri- 
vitoare la modul în care poate fi concepută în genere 
o istorie, întrucît, dacă tot ce este este admis de fiecare 
doar prin conştiinţa lui, nici întreaga istorie trecută nu 
poate fi admisă de fiecare decit prin conştiinţa lui. 
Chiar afirmăm într-adevăr că nu am putea admite nici 
o conştiinţă individuală cu toate determinaţiile cu care 
o admitem şi care îi aparţin în mod necesar, dacă nu 
ar exista întreaga istorie anterioară — ceea ce am pu- 
tea demonstra foarte uşor pe bază de exemple dacă 
am recurge la un artificiu. Aşadar, istoria trecută nu 
tine, desigur, decit de fenomen, ca şi individualitatea 
conştiinţei înseşi; deci pentru fiecare ea nu este nici 
mai mult, nici mai puţin reală decit individualitatea 
lui. Cutare individualitate determinată presupune cu- 
tare virstă determinată cu un cutare caracter, cu un 
cutare progres în cultură ş.a.m.d., dar o asemenea vir- 
stă nu este posibilă fără întreaga istorie trecută. Isto- 
riografia, care oricum nu are alt obiect decit explicarea 
stării actuale a lumii, ar putea să pornească deci la fel 
de bine de la starea prezentă şi să tragă concluzii asu- 
pra istoriei trecute şi nu ar fi o încercare lipsită de 
interes să vedem cum ar putea fi dedus pe baza stării 
actuale, în mod riguros-necesar, întregul trecut. 

Dacă însă împotriva acestei explicaţii s-ar obiecta că 
totuşi nu fiecare conştiinţă individuală ar admite isto- 
ria trecută, iar întregul trecut nu ar fi admis de absolut 
nici una, ci ar fi admise doar principalele evenimente 
ale acestuia, care pot fi cunoscute ca atare numai prin 
aceea că şi-au întins influenţa pină în vremea de azi 
şi pînă la individualitatea fiecăruia în parte — replicăm 
în primul rînd că există o istorie fie şi numai pentru 
unul sau altul asupra cărora a acţionat trecutul şi în 
măsura în care acesta a acţionat asupra lor, iar în al 

doilea rind răspundem că, într-adevăr, ceea ce s-a pe- 
trecut cindva în istorie este sau va fi în legătură cu 
conştiinţa individuală a fiecăruia — dar nu chiar ne- 
mijlocit, ci trecînd printr-un număr infinit de termeni 
intermediari —, astfel încît, dacă aceşti intermediari ar 
putea fi înfăţişaţi, ar deveni evident şi faptul că întregul 
trecut a fost necesar pentru a forma această conştiin- 
tă. Dar este, desigur, cert că, precum majoritatea oa- 
menilor din fiecare epocă, o mulţime de evenimente nu 
a avut niciodată o existenţă în lumea căreia îi aparţine 
de fapt istoria. Căci pe cit de puţin este suficientă pen- 
tru memoria posterităţii eternizarea doar a cauzelor fi- 
zice prin efecte fizice, pe atit de puţin poţi dobindi o 
existenţă istorică fiind doar un produs intelectual sau 
un simplu intermediar prin care, ca printr-un simplu 
mediu, trece către posteritate cultura dobindită în tre- 
cut, fără a fi tu însuţi cauză a unui nou viitor. Aşadar, 
conştiinţa fiecărei individualităţi nu a admis totuşi de- 
cit ceea ce a continuat să acţioneze pină acum, dar 
tocmai acesta este şi singurul lucru care aparţine isto- 
riei şi s-a petrecut în istorie. 

Cît priveşte însă necesitatea transcendentală a isto- 
riei, ea a fost deja dedusă anterior prin faptul că fiin- 
telor raţionale le-a fost dată constituţia juridică uni- 
versală ca o problemă ce poate fi rezolvată numai de 
întreaga specie, adică chiar numai de istorie. Aşadar, 
aici ne mulţumim doar să mai tragem concluzia că 
unicul obiect adevărat al istoriografiei nu poate fi decit 
naşterea treptată a constituţiei cosmopolite, căci toc- 
mai aceasta constituie singurul temei al unei istorii. 
Orice altă istorie care nu este universală poate fi doar 
pragmatică, adică, potrivit conceptului atribuit chiar 
anticilor, îndreptată către un anumit scop empiric. La 
rindul ei însă, o istorie pragmatică universală este un 
concept contradictoriu în sine. Tot ceea ce mai este 
preluat în mod obişnuit în istoriografie, progresul ar- 
telor, al ştiinţelor ş.a.m.d., nici nu aparţine de fapt is- 
toriografiei xar èķoyńv sau nu slujeşte în aceasta 

decit fie ca document, fie ca intermediar, pentru că şi 
descoperirile din arte şi ştiinţe slujesc la accelerarea 
progresului omenirii spre edificarea unei constituţii 
juridice universale — în principal prin faptul că ele mul- 
tiplică şi sporesc mijloacele de a-şi dăuna reciproc şi 
pricinuiesc o mulţime de alte rele necunoscute anterior. 


B. Că în conceptul de istorie rezidă conceptul unei 
progresivități infinite a fost demonstrat suficient în cele 
spuse anterior. Dar desigur, de aici nu poate fi trasă 
nemijlocit o concluzie asupra perfectibilităţii infinite a 
speciei umane, întrucit cei care o tăgăduiesc ar putea 
la fel de bine să afirme că omul, ca şi animalul, nu 
are o istorie, ci este închis într-un cerc etem de acţiuni 
în care se mişcă neincetat, ca Ixion pe roata sa, şi, 
trecind prin oscilaţii continue şi uneori chiar prin de- 
vieri aparente de la linia curbă, se regăseşte totuşi me- 
reu în punctul de la care a plecat. Dar în privinţa aces- 
tei probleme ne putem aştepta cu atit mai puţin la un 
rezultat înţelept, întrucît cei care pot fi auziţi pro sau 
contra se găsesc în cea mai mare confuzie în privinţa 
criteriului conform căruia trebuie măsurate progresele, 
de vreme ce unii reflectează la progresele morale ale 
umanităţii, al căror criteriu am dori cu adevărat să îl 
deţinem, iar alţii reflectează la progresul din arte şi ştiin- 
te; iar acesta, privit din punct de vedere istoric (prac- 
tic), este însă mai degrabă un regres sau cel puţin un 
progres antiistoric, aşa cum o putem demonstra invo- 
cînd istoria însăşi, precum şi judecata şi exemplul na- 
ţiunilor clasice în sens istoric (de pildă, romanii). Dar 
dacă singurul obiect al istoriei îl constituie realizarea 
treptată a constituţiei juridice, nici nu ne rămine alt- 
ceva, drept criteriu istoric al progreselor seminţiei uma- 
ne, decit apropierea treptată de acest ţel pe care în 
final însă nu îl putem atinge, nici concluzionind pe ba- 
za experienţei care s-a derulat pină acum şi nici de- 
monstrind teoretic a priori, ci el va fi doar un etern 
element al credinţei omului activ şi eficient. 

C. Trecem acum însă la principalul caracter al isto- 
riei, acela că ea trebuie să înfăţişeze reunite libertatea 
şi necesitatea şi să fie posibilă numai o dată cu aceas- 
tă reunire. 

Dar tocmai această reunire a libertăţii şi legităţii în 
cadrul acţiunii este cea pe care am dedus-o deja ca 
fiind necesară, dintr-o cu totul altă perspectivă, por- 
nind numai de la conceptul de istorie. 

Constituţia juridică universală este condiţia libertăţii 
pentru că fără ea nu există nici o chezăşie a libertăţii. 
Căci libertatea care nu este garantată de o ordine na- 
turală universală nu are decit o existenţă precară şi 
nu este, ca în majoritatea statelor noastre de azi, decit 
o plantă ce se dezvoltă parazitar şi care, în virtutea 
unei inconsecvenţe necesare, este de regulă tolerată, 
dar în aşa fel încit individualul nu este niciodată sigur 
de libertatea sa. Nu trebuie să se întimple astfel. Li- 
bertatea nu trebuie să fie o favorizare sau un bine de 
care nu te poţi bucura decit ca de un fruct interzis. 
Libertatea trebuie garantată de o ordine care să fie la 
fel de manifestă şi de imuabilă ca şi cea a naturii. 

Totuşi această ordine nu poate fi realizată decit cu 
ajutorul libertăţii, iar edificarea ei este încredinţată în 
exclusivitate libertăţii. Aceasta este o contradicţie. Ceea 
ce constituie prima condiţie a libertăţii exterioare este 
tocmai de aceea necesar ca şi libertatea însăşi. Totuşi 
aceasta nu se poate realiza decit cu ajutorul libertăţii, 
adică apariţia sa este lăsată în seama hazardului. Cum 
poate fi împăcată această contradicţie? 

Ea poate fi împăcată numai prin faptul că în liber- 
tatea însăşi există şi necesitate; dar cum poate fi ima- 
ginată, la rindul ei, o asemenea împăcare? 

Aici ajungem la suprema problemă a filozofiei trans- 
cendentale, problemă pe care, ce-i drept, am exprimat-o 
mai sus (II), dar nu am rezolvat-o. 

Libertatea trebuie să fie necesitate, iar necesitatea 
libertate. Dar în opoziţie cu libertatea, necesitatea nu 

este altceva decit inconştientul. Ceea ce este inconştient 
în mine este involuntar; ceea ce e conştient în mine 
se datorează voinţei mele. 

A spune că în libertate trebuie să fie şi necesitate 
nu înseamnă deci altceva decit că datorită libertăţii în- 
seşi şi datorită faptului că eu cred că acţionez în mod 
liber va apărea inconştient, adică fără aportul meu, ceea 
ce nu am intenţionat; sau, altfel spus: activităţii con- 
ştiente, aşadar, acelei activităţi liber-determinante pe 
care am dedus-o mai devreme, i se va opune o activi- 
tate inconştientă datorită căreia, în pofida manifestării 
celei mai neiîngrădite a libertăţii, apare cu totul invo- 
luntar şi, poate, chiar împotriva voinţei celui care ac- 
ţionează, ceva ce el însuşi nu ar fi putut realiza nicio- 
dată prin propria voinţă. Această teză, oricit de para- 
doxală ar părea, nu este totuşi altceva decit expresia 
transcendentală a raportului, îndeobşte acceptat şi 
presupus, dintre libertate şi o necesitate ascunsă care 
este numită cînd destin, cînd providenţă, fără a se avea 
în vedere o semnificaţie clară nici într-un caz, nici în 
celălalt — acel raport în virtutea căruia oamenii, prin 
însăşi acţiunea lor liberă şi totuşi împotriva voinţei lor, 
trebuie să devină cauza a ceva ce nu au vrut niciodată 
sau în virtutea căruia, dimpotrivă, trebuie să fie păgu- 
bit şi să eşueze ceva ce au vrut în mod liber şi apelind 
la toate forţele lor. | 

O astfel de intervenţie a unei necesităţi ascunse asu- 
pra libertăţii umane este presupusă nu numai, de pil- 
dă, de arta tragică a cărei întreagă existenţă se bazea- 
ză pe această presupunere, ci chiar în cadrul acţiunii; 
este o presupunere fără de care nu putem avea o voin- 
tă justă şi fără de care nici un curaj total indiferent 
faţă de consecinţe nu ar putea înflăcăra un suflet ome- 
nesc să acţioneze aşa cum ne cere datoria; căci dacă 
nici un sacrificiu nu este posibil fără convingerea că 
specia căreia îi aparţii nu poate înceta niciodată să 


276 SISTEMUL IDEALISMULUI TRANSCENDENTAL 


progreseze, cum oare este posibilă această convingere 
dacă e clădită numai şi numai pe libertate? Aici tre- 
buie să fie ceva mai presus de libertatea umană, ceva 
pe care nu se poate conta sigur decit în acţiune şi fără 
de care nici un om nu ar îndrăzni vreodată să între- 
prindă o acţiune cu urmări importante, întrucît chiar 
evaluarea perfectă a acestora poate fi atit de alterată 
de intervenţia unei libertăţi străine, încît din acţiunea 
lui poate rezulta cu totul altceva decit a intenţionat. 
De îndată ce a decis, datoria însăşi nu-mi poate cere 
să fiu total liniştit în privinţa consecinţelor acţiunilor 
mele decit dacă acţiunea mea este dependentă într-a- 
devăr de mine, adică de libertatea mea, în timp ce con- 
secinţele acţiunilor mele sau ceea ce se va dezvolta din 
ele pentru întreaga mea seminţie nici nu depind de 
libertatea mea, ci de cu totul altceva, superior. 

Aşadar, o presupunere, ea însăşi necesară libertăţii, 
este aceea ca omul să fie într-adevăr liber în privinţa 
acţiunii înseşi, dar în privinţa rezultatului final al ac- 
ţiunilor sale, să fie dependent de o necesitate care e 
mai presus de el şi care intervine chiar în jocul liber- 
tăţii sale. Această presupunere trebuie însă explicată 
din punct de vedere transcendental. A o explica pe ba- 
za providenţei sau a destinului înseamnă a nu o ex- 
plica deloc, căci tocmai providenţa sau destinul urmează 
să fie explicate. De providenţă nu ne îndoim; la fel de 
puţin ne îndoim de ceea ce voi numiţi destin, căci sim- 
tim intervenţiile lui în propriile noastre acţiuni, în reu- 
şita sau eşecul propriilor noastre proiecte. Dar ce este 
oare acest destin? 

Dacă reducem problema la formula ei transcenden- 
tală, ajungem să ne întrebăm cum, atunci cînd acţio- 
năm complet liber, adică în mod conştient, poate să 
ne apară inconştient ceva care nu a stat niciodată în 
intenţia noastră şi pe care libertatea, lăsată în voia ei 
înseşi, nu l-ar fi realizat niciodată. 

Ceea ce îmi apare neintenţionat apare ca lume obiec- 
tivă; dar şi prin acţiunea mea liberă îmi va apărea ceva 

obiectiv, o a doua natură, ordinea juridică. Dar prin- 
tr-o acţiune liberă nu-mi poate apărea nimic obiectiv, 
căci tot ceea ce este obiectiv apare ca atare în mod 
inconştient. Aşadar, modul în care cel de-al doilea 
obiectiv poate apărea printr-o acţiune liberă ar fi de 
neînțeles dacă activităţii conştiente nu i s-ar opune una 
inconştientă. 

Dar ceva obiectiv îmi apare în mod inconştient nu- 
mai în cursul intuirii; deci această teză nu înseamnă 
altceva decit că, de fapt, ceea ce este obiectiv în acţiu- 
nea mea liberă trebuie să fie o intuire; prin aceasta 
revenim la o teză anterioară care parţial a fost deja 
explicată, parţial însă ajunge abia aici să fie clarificată 
pe deplin. 

Anume aici, ceea ce este obiectiv în acţiune primeşte 
o cu totul altă semnificaţie decit a avut pină în pre- 
zent. Anume, toate acţiunile mele vizează ca ultim scop 
ceva care nu poate fi realizat doar de individ, ci numai 
de întreaga specie; toate acţiunile mele trebuie cel pu- 
ţin să vizeze aceasta. Aşadar, rezultatul acţiunilor mele 
nu depinde de mine, ci de voinţa tuturor celorlalţi, şi 
nu pot face nimic în acel scop dacă nu au toţi acelaşi 
scop. Dar tocmai acest lucru este îndoielnic şi incert, 
ba chiar imposibil, întrucit majoritatea nu îşi imagi- 
nează nici pe departe scopul respectiv. Cum putem ieşi 
oare din această incertitudine? Aici, eventual, ne-am 
putea crede împinşi nemijlocit către o ordine morală 
universală şi am putea postula o asemenea ordine drept 
condiţie pentru atingerea acelui scop. Dar cum să fa- 
cem dovada că această ordine morală universală poate 
fi concepută ca existind în mod obiectiv, total inde- 
pendent de libertate? Se poate spune că ordinea mora- 
lă universală există de îndată ce o edificăm; dar unde 
oare este edificată? Ea este efectul comun al tuturor 
inteligenţelor, şi anume în măsura în care toate, în mod 
indirect sau nemijlocit, nu vor altceva decit tocmai o 
asemenea ordine. Cită vreme nu se întimplă astfel, ea 
nici nu există. Fiecare inteligenţă individuală poate fi 

considerată ca o parte integrantă a lui Dumnezeu sau 
a ordinii morale universale. Fiecare fiinţă raţională îşi 
poate spune: Şi mie îmi sînt încredințate aplicarea legii 
şi exercitarea dreptului în cercul meu de acţiune, şi 
mie îmi este cedată o parte a guvernării morale uni- 
versale — dar ce sînt eu în faţa celor mulţi? Acea or- 
dine nu există decit în măsura în care toţi ceilalţi gîn- 
desc la fel ca mine şi fiecare îşi exercită dreptul divin 
de a întrona justiţia. 

Aşadar: fie invoc o ordine morală universală şi atunci 
nu pot să o concep ca fiind absolut obiectivă, fie re- 
clam ceva absolut obiectiv care asigură şi garantează, 
într-o oarecare măsură, în mod total independent faţă 
de libertate, succesul acţiunilor în vederea scopului su- 
prem şi atunci — pentru că singurul element obiectiv 
din voinţă este inconştientul — mă văd împins către un 
inconştient care trebuie să asigure reuşita exterioară a 
tuturor acţiunilor. 

Căci numai atunci cînd în acţiunea arbitrară, adică 
total anarhică, a oamenilor se reinstaurează o legitate 
inconştientă, pot să mă gindesc la o reunire finală a 
tuturor acţiunilor în vederea unui scop comun. Dar 
legitate există doar în intuire; aşadar, acea legitate nu 
este posibilă dacă ceea ce ne apare ca o acţiune liberă 
nu este, obiectiv sau în sine, o intuire. 

Dar aici nu este vorba, de fapt, despre acţiunea in- 
dividului, ci despre acţiunea întregii specii. Cel de-al 
doilea obiectiv care ne va apărea nu poate fi realizat 
decit de specie, adică în cursul istoriei. Privită însă 
obiectiv, istoria nu este altceva decit o serie de eveni- 
mente, care apare ca o serie de acţiuni libere numai 
din punct de vedere subiectiv. Aşadar, ceea ce este 
obiectiv în istorie este totuşi o intuire, dar nu o intuire 
a individului, căci nu individul acţionează în istorie, ci 
specia; aşadar, ceea ce este intuitiv sau obiectiv în is- 
torie ar trebui să fie unic pentru întreaga specie. 

Deşi obiectivul este acelaşi în toate inteligenţele, fie- 
care individ în parte acţionează totuşi absolut liber; 

deci acţiunile diverselor fiinţe raţionale nu ar fi con- 
cordante în mod necesar — ci mai degrabă, cu cit in- 
dividul ar fi mai liber, cu atit ar fi mai mare contra- 
dicţia la nivelul întregului —, dacă acel obiectiv, co- 
mun tuturor inteligenţelor, nu ar fi o sinteză absolută 
în care toate contradicţiile sînt în prealabil dizolvate şi 
suprimate. — Faptul că totuşi din jocul complet anar- 
hic al libertăţii, pe care îl practică pentru sine fiecare 
fiinţă liberă ca şi cum nu ar exista alta în afara ei şi 
care trebuie să fie acceptat întotdeauna ca regulă, re- 
zultă în cele din urmă ceva raţional şi concordant pe 
care sint nevoit să-l presupun în cazul fiecărei acţiuni 
nu poate fi înţeles dacă ceea ce este obiectiv în orice 
acţiune nu are un caracter comun prin care toate ac- 
ţiunile oamenilor sint conduse către un singur ţel ar- 
monios, astfel încît, oricum ar proceda şi oricît de nes- 
tăvilit s-ar deda arbitrarului, ei trebuie să ajungă acolo 
unde nu au vrut — independent de voinţa lor şi chiar 
împotriva acesteia —, conduşi fiind de o necesitate ca- 
re le este ascunsă şi care determină în prealabil faptul 
că, tocmai prin caracterul anarhic al acţiunii lor, şi cu 
atit mai sigur cu cit aceasta este mai anarhică, ei dau 
scenariului o desfăşurare pe care ei înşişi nu o puteau 
avea în vedere. Dar această necesitate însăşi nu poate 
fi concepută decit printr-o sinteză absolută a tuturor 
acţiunilor şi pe baza căreia se desfăşoară tot ce se pe- 
trece — aşadar, şi întreaga istorie —, sinteză în care, 
pentru că este absolută, totul este în prealabil cîntărit 
şi evaluat, astfel încît orice s-ar petrece, oricit ar părea 
de contradictoriu şi de dizarmonic, îşi are şi îşi găseşte 
totuşi în ea temeiul reunirii. Dar această sinteză ab- 
solută trebuie să fie admisă ea însăşi în absolutul care 
este intuitivul şi obiectivul etem şi universal din orice 
acţiune liberă. 

Dar toată această perspectivă nu ne conduce decit 
spre un mecanism natural ce asigură succesul final al 
tuturor acţiunilor şi le îndreaptă pe toate, fără aportul 
libertăţii, către țelul suprem al întregii specii. Căci ceea 

ce este etern-obiectiv şi unic pentru toate inteligenţele 
este tocmai legitatea naturii sau a intuirii care la ni- 
velul voinţei devine ceva absolut independent faţă de 
inteligenţă. Această unitate a ceea ce este obiectiv pen- 
tru toate inteligenţele nu îmi explică însă decit o pre- 
determinare a întregii istorii, pentru intuiție, printr-o 
sinteză absolută a cărei simplă desfăşurare în diferite 
serii constituie istoria; dar nu îmi explică modul în care 
însăşi libertatea acţiunii ar concorda cu această pre- 
determinare obiectivă a tuturor acţiunilor; aşadar, acea 
unitate nu ne explică decit o singură determinaţie din 
conceptul istoriei, anume legitatea care, după cum se 
vede acum, vizează numai ceea ce este obiectiv în ac- 
iune (şi aceasta pentru că obiectivul aparţine într-a- 
devăr naturii, deci trebuie să fie la fel de legic ca şi 
natura; ar fi şi complet inutil să căutăm să producem 
cu ajutorul libertăţii această legitate obiectivă a acţiu- 
nii, deoarece ea se produce cu totul mecanic şi întru- 
citva de la sine); dar acea unitate nu îmi explică de- 
terminația cealaltă, anume coexistenţa anarhiei, adică 
a libertății, cu legitatea; cu alte cuvinte, ea nu ne ex- 
plică încă pe ce anume se întemeiază armonia dintre 
obiectivul care produce ceea ce produce prin propria 
sa legitate, în mod total independent faţă de libertate, 
şi determinantul liber. 

În punctul actual de reflecţie se găsesc faţă în faţă, 
pe de o parte, inteligenţa în sine (obiectivul absolut, 
comun tuturor inteligenţelor), iar pe de altă parte de- 
terminantul liber, subiectivul absolut. Datorită inteli- 
gentei în sine legitatea obiectivă a istoriei este predeter- 
minată o dată pentru totdeauna, dar, întrucit obiec- 
tivul şi determinantul liber sînt în totală independenţă 
unul faţă de altul, fiecare depinde doar de sine — de 
unde sint sigur că se epuizează reciproc predetermi- 
narea obiectivă şi infinitatea a ceea ce este posibil cu 
ajutorul libertăţii, aşadar, că obiectivul este într-ade- 
văr o sinteză absolută pentru totalitatea acţiunilor li- 
bere? Iar, întrucit libertatea este absolută şi nu poate 

fi nicidecum determinată de obiectiv, prin ce se asi- 
gură totuşi concordanța permanentă dintre cele două? 
Dacă obiectivul este mereu determinatul, oare prin ce 
este el determinat tocmai astfel încit să adauge în mod 
obiectiv libertăţii, care se manifestă doar în arbitrar, 
ceea ce nu poate rezida în libertatea însăşi, anume le- 
gicul? O asemenea armonie prestabilită a obiectivului 
(legicului) şi a determinantului (liberului) nu poate fi 
concepută decit prin intermediul a ceva superior, aflat 
deasupra amindurora, şi care nu este, aşadar, nici in- 
teligenţă, nici libertate, ci sursa comună a ceea ce este 
inteligent şi liber deopotrivă. 

Dacă acest termen superior nu este altceva decit te- 
meiul identităţii dintre subiectivul absolut şi obiectivul 
absolut, dintre conştient şi inconştient, separate toc- 
mai în acţiunea liberă în vederea fenomenului, atunci 
acest termen superior nu poate fi el însuşi nici subiect, 
nici obiect, dar nici ambele deopotrivă, ci numai iden- 
titatea absolută în care nu există nici o dedublare şi 
care nu poate fi conştientizată niciodată, tocmai pen- 
tru că dedublarea constituie condiţia oricărei conştiin- 
te. Acest inconştient etem care, ca soarele veşnic în 
împărăţia spiritelor, se ascunde în strălucirea luminii 
sale netulburate şi care, deşi nu devine niciodată obiect, 
imprimă totuşi tuturor acţiunilor libere identitatea lui, 
este totodată acelaşi pentru toate inteligenţele — ră- 
dăcina invizibilă pornind de la care toate inteligenţele 
nu sint decit potenţe — şi intermediarul etern dintre 
ceea ce este subiectiv şi autodeterminant în noi şi ceea 
ce este obiectiv sau intuitiv; el este totodată temeiul 
legităţii în libertate şi al libertăţii în legitatea obiecti- 
vului. 

Se poate înţelege însă uşor că nu pot exista nici un 
fel de predicate pentru acel identic absolut care se 
scindează chiar în primul act al conştiinţei şi produce 
prin această scindare întregul sistem al finitudinii, 
căci, fiind simplul absolut, nu are nici predicate care 
să provină din sfera inteligenţei sau a libertăţii; se 

înţelege că el nu poate fi, aşadar, niciodată obiect al 
cunoaşterii, ci numai obiect al presupunerii eterne la 
nivelul acţiunii, adică al credinţei. 

Dacă însă acest absolut este temeiul propriu-zis al 
armoniei dintre obiectiv şi subiectiv la nivelul acţiunii 
libere nu numai a individului, ci şi a întregii specii, 
vom găsi imediat urma acestei identități eterne şi in- 
variabile în legitatea care, urzită parcă de o mină ne- 
cunoscută, se strecoară în istorie prin jocul liber al ar- 
bitrarului. 

Dacă reflecţia noastră se îndreaptă acum numai către 
inconştientul sau obiectivul din orice acţiune, trebuie 
să admitem că toate acţiunile libere, aşadar, chiar în- 
treaga istorie, sint absolut predeterminate, nu printr-o 
predeterminare conştientă, ci printr-una complet oarbă, 
exprimată prin conceptul obscur al destinului; ceea ce 
reprezintă sistemul fatalismului. Dacă reflecţia se în- 
dreaptă doar către subiectiv, către determinantul arbi- 
trar, ne apare un sistem al lipsei absolute de legi, sis- 
temul propriu-zis al nereligiei şi al ateismului, adică 
afirmaţia că în nici o faptă şi acţiune nu există lege şi 
necesitate. Dar dacă reflecţia se ridică pînă la acel ab- 
solut care constituie temeiul comun al armoniei dintre 
libertate şi inteligenţă, ne apare sistemul providenţei, 
adică al religiei în singura accepţiune adevărată a cu- 
vintului. 

Dacă însă acel absolut care se poate revela pretu- 
tindeni s-ar fi revelat efectiv şi complet în istorie sau 
s-ar revela cindva, libertatea ar fi încetat să se mai 
manifeste o dată cu aceasta. Această revelaţie desăvir- 
şită s-ar produce dacă acţiunea liberă ar coincide com- 
plet cu predeterminarea. Dar dacă ar exista vreodată 
o asemenea coincidenţă, adică dacă sinteza absolută 
s-ar desfăşura vreodată complet, am înţelege că tot ceea 
ce în cursul istoriei s-a datorat libertăţii a fost legic în 
acest ansamblu şi că toate acţiunile, deşi păreau să 
fie libere, au fost totuşi necesare tocmai pentru a pro- 
duce acest ansamblu. Opoziția dintre activitatea con- 

ştientă şi cea inconştientă este infinită în mod necesar, 
căci, dacă ar fi suprimată vreodată, ar fi suprimat şi 
fenomenul libertăţii care se bazează în exclusivitate pe 
această opoziţie. Aşadar, nu ne putem imagina un timp 
în care s-ar desfăşura complet sinteza absolută, adică 
planul providenţei, dacă e să ne exprimăm empiric. 
Dacă ne imaginăm istoria ca pe o piesă de teatru în 
care fiecare actor îşi joacă rolul în deplină libertate şi 
după cum crede de cuviinţă, nu poate fi imaginată o 
desfăşurare raţională a acestui joc confuz decit dacă 
există un spirit unic care creează în toţi şi dacă auto- 
rul, ale cărui simple fragmente (disjecti membra poëtae) 
sint diferiţii actori, a armonizat în prealabil rezultatul 
obiectiv al întregului cu jocul liber al fiecăruia în parte, 
astfel încît în cele din urmă trebuie să rezulte într-a- 
devăr ceva raţional. Dar dacă autorul ar fi independent 
faţă de drama sa, noi nu am fi decit actorii care exe- 
cută ceea ce a creat el. Dacă nu este independent de 
noi, ci se revelează şi se dezvăluie doar succesiv prin 
însuşi jocul libertăţii noastre, în aşa fel încît fără aceas- 
tă libertate el nici nu ar exista, atunci sintem coautori 
ai întregului şi născocim singuri rolul particular pe 
care îl jucăm. — Deci ultimul temei al armoniei dintre 
libertate şi ceea ce este obiectiv (legic) nu poate fi 
obiectivat niciodată complet dacă libertatea va conti- 
nua să se manifeste. — Prin intermediul fiecărei inte- 
ligenţe în parte acţionează absolutul, adică acţiunea 
inteligenţei este ea însăşi absolută; în această măsură 
nu e nici liberă, nici neliberă, ci ambele deopotrivă, 
deci absolut-liberă şi, tocmai de aceea, şi necesară. Dar 
dacă inteligenţa iese din starea absolută — adică din 
identitatea universală în cadrul căreia nu se poate di- 
ferenţia nimic — şi trece în lumea obiectivă devenind 
conştientă de ea însăşi (diferenţiindu-se pe sine), ceea 
ce se produce prin faptul că acţiunea ei se obiectivea- 
ză, atunci ceea ce este liber şi ceea ce este necesar se 
separă la nivelul acţiunii. Acţiunea este liberă numai 
ca manifestare intemă şi de aceea sintem şi credem 

lăuntric că sintem întotdeauna liberi, deşi manifesta- 
rea libertăţii noastre sau libertatea noastră, în măsura 
în care trece în lumea obiectivă, intră sub incidenţa 
legilor naturii la fel ca orice alt eveniment. 

Din cele spuse pină acum rezultă de la sine care 
perspectivă asupra istoriei este unica adevărată. Isto- 
ria ca întreg este o revelaţie continuă, care se dezvăluie 
treptat, a absolutului. Aşadar, în istorie nu se poate 
desemna niciodată locul aparte în care este oarecum 
vizibil semnul providenţei sau Dumnezeu însuşi. Căci 
Dumnezeu nu este niciodată dacă existenţa este ceea 
ce se înfăţişează în lumea obiectivă; dacă El ar fi, noi 
nu am fi; dar El se revelează continuu. Prin istoria sa, 
omul dovedeşte permanent existenţa lui Dumnezeu, o 
dovadă care nu poate fi adusă însă decit prin interme- 
diul întregii istorii. Totul este în funcţie de înţelegerea 
acelei altemative. Dacă există Dumnezeu, altfel spus, 
dacă lumea obiectivă este o înfăţişare desăvirşită a lui 
Dumnezeu sau, ceea ce înseamnă acelaşi lucru, a coin- 
cidenţei complete dintre ceea ce este liber şi ceea ce 
este inconştient, nimic nu poate fi altfel decit este. Dar 
lumea obiectivă nu este chiar astfel. Sau este ea oare 
într-adevăr o revelaţie completă a lui Dumnezeu? — 
Dacă manifestarea libertăţii este infinită în mod nece- 
sar, infinită este şi desfăşurarea completă a sintezei 
absolute, iar istoria însăşi este o revelaţie mereu in- 
completă a acelui absolut care se scindează în con- 
ştient şi inconştient, în liber şi intuitiv, în vederea con- 
ştientizării, aşadar, chiar şi numai în vederea manifes- 
tării; absolut care însă, în lumina inaccesibilă în care 
se află, este el însuşi identitatea eternă şi temeiul veş- 
nic al armoniei dintre cele două elemente. 

Putem admite trei perioade ale acelei revelații, aşa- 
dar, chiar trei perioade ale istoriei. Temeiul acestei di- 
vizări ne este oferit de cei doi termeni opuşi, destinul 
şi providenţa, între care, la mijloc, se află natura care 
face trecerea de la unul la celălalt. 

Prima perioadă este cea în care principiul dominant 
apare încă sub forma destinului, altfel spus, ca o forţă 
complet oarbă, distrugînd indiferent şi inconştient chiar 
şi ceea ce e mai măreț şi minunat; în această perioadă 
a istoriei, pe care o putem numi tragică, au loc decli- 
nul splendorii şi al miracolelor lumii antice, prăbuşirea 
acelor mari imperii a căror amintire abia se mai păs- 
trează şi a căror măreție nu o putem presupune decit 
văzindu-le ruinele, apusul celei mai nobile umanităţi 
care a înflorit vreodată şi a cărei reîntoarcere pe pă- 
mint rămîne doar o dorinţă eternă. 

A doua perioadă a istoriei este cea în care ceea ce 
apărea în prima ca destin, altfel spus, ca forţă complet 
oarbă, se revelează ca natură, iar legea obscură domi- 
nantă în prima perioadă apare transformată cel puţin 
într-o lege naturală manifestă, care constringe liberta- 
tea şi arbitrarul cel mai neînfrinat să slujească un plan 
al naturii şi astfel introduce treptat în istorie măcar o 
legitate mecanică. Această perioadă pare să înceapă o 
dată cu expansiunea marii republici romane; pornind 
de la acest moment, arbitrarul cel mai nestăvilit, ma- 
nifestat printr-o sete de cucerire şi subjugare univer- 
sală, a unit pentru prima dată toate popoarele şi a pus 
în contact ceea ce pină atunci fusese conservat doar 
separat, de fiecare popor în parte, în privinţa obiceiu- 
rilor şi legilor, artelor şi ştiinţelor şi, făcind acestea, a 
fost constrins să slujească, în mod inconştient şi chiar 
împotriva voinţei lui, un plan al naturii, care prin des- 
făşurarea lui completă trebuie să conducă la uniunea 
tuturor popoarelor şi la statul universal. Deci toate 
evenimentele care survin în această perioadă trebuie 
privite şi ca simple consecinţe naturale, după cum nici 
căderea imperiului roman nu are o latură tragică sau 
una morală, ci a fost necesară în virtutea unor legi 
naturale, nefiind de fapt decit un tribut plătit naturii. 

A treia perioadă a istoriei va fi cea în care ceea ce 
apărea ca destin şi ca natură în perioadele anterioare 
se va desfăşura ca providenţă şi va deveni evident că 

şi ceea ce părea să fie o simplă operă a destinului sau 
a naturii era deja începutul unei providenţe ce se re- 
vela într-o manieră imperfectă. 

Nu ştim să spunem cînd va începe această perioadă. 
Dar cînd va fi această perioadă, va fi şi Dumnezeu. 


F. 
Sarcina: 


de a explica modul în care eul însuşi poate deveni con- 
ştient de armonia originară dintre subiectiv şi obiectiv 


Rezolvare 


I. 1. Nici o acţiune nu poate fi înţeleasă decit printr-o 
reunire originară a libertăţii şi necesităţii. Dovada este 
aceea că orice acţiune, atit cea a individului, cit şi cea 
a întregii specii, trebuie să fie gindită, ca acţiune, în 
mod liber dar, ca rezultat obiectiv, trebuie plasată sub 
incidenţa legilor naturii. Aşadar, subiectiv acţionăm în 
vederea manifestării interne, însă obiectiv nu acţionăm 
niciodată, ci altceva acţionează parcă prin intermediul 
nostru. 

2. Dar tot eu trebuie să fiu acest obiectiv care acţio- 
nează prin intermediul meu Eu sint însă doar conşti- 
entul; acel altceva este, în schimb, inconştientul. Aşa- 
dar, ceea ce este inconştient în acţiunea mea trebuie 
să fie identic cu conştientul. Însă această identitate nu 
poate fi demonstrată în acţiunea liberă însăşi, căci ea 
este suprimată tocmai în vederea acţiunii libere (adică 
în vederea obiectivării acelui obiectiv). Aşadar, acea 
identitate ar trebui să fie înfăţişată dincolo de această 
obiectivare. Dar ceea ce devine, independent de noi, 
obiectiv în acţiunea liberă este, dincoace de fenomen, 
intuire; aşadar, acea identitate ar trebui să poată fi de- 
monstrată în intuire. 

Dar ea nu poate fi demonstrată în intuirea însăşi. 
Căci fie intuirea este absolut subiectivă, aşadar, nici- 

decum obiectivă, fie se obiectivează (în acţiune), şi în 
acest caz acea identitate a fost suprimată în ea tocmai 
în vederea obiectivării. Deci acea identitate nu ar tre- 
bui să fie demonstrată decit, eventual, în produsele in- 
tuirii. 

În obiectivul de rangul al doilea acea identitate nu 
poate fi înfăţişată întrucît obiectivul nici nu se realizează 
decit prin suprimarea identităţii şi printr-o sciziune in- 
finită. Desigur, acest obiectiv nu poate fi explicat altfel 
decit acceptind că ceea ce se scindează la nivelul acţiu- 
nii libere în vederea fenomenului este ceva pus la ori- 
gine în armonie. Însă pentru eul însuşi, acest identic 
abia urmează să fie demonstrat, iar întrucit el este te- 
meiul explicativ al istoriei, nu poate fi dovedit tot pe 
baza istoriei. 

Acea identitate ar putea fi înfăţişată deci numai în- 
tr-un obiectiv de rangul întâi. 

Am făcut ca lumea obiectivă să ia fiinţă printr-un 
mecanism complet orb al inteligenţei. Dar dacă acel 
mecanism nu ar fi determinat în prealabil de activita- 
tea liberă şi conştientă, ar fi greu de înţeles modul în 
care un asemenea mecanism este posibil într-o natură 
al cărei caracter fundamental este conştiinţa. La fel de 
puţin s-ar putea înţelege modul în care cîndva ar fi 
posibilă o realizare a scopurilor noastre în lumea ex- 
terioară printr-o activitate liberă şi conştientă, dacă în 
lume, chiar înainte ca ea să devină obiectul unei acţiuni 
conştiente, nu ar fi deja instituită receptivitatea pentru 
o astfel de acţiune în virtutea acelei identități originare 
dintre activitatea inconştientă şi cea conştientă. 

Dar dacă orice activitate conştientă are o finalitate, 
acea coincidenţă dintre activitatea conştientă şi cea in- 
conştientă nu poate fi demonstrată decit într-un pro- 
dus care are finalitate fără a fi realizat în vederea unui 
scop. Un asemenea produs trebuie să fie natura şi toc- 
mai acesta este principiul întregii teleologii, singura în 
care poate fi căutată rezolvarea problemei date. 


SECŢIUNEA A CINCEA 


Principalele teze ale teleologiei, 
conform principiilor idealismului 
transcendental 


I 


Aşa cum fenomenul libertății poate fi înţeles numai 
prin intermediul unei activități identice unice, care nu 
s-a scindat în activitate conştientă şi inconştientă decit 
in vederea fenomenului, tot astfel natura, fiind reali- 
zată în absenţa libertăţii (şi rezidind dincolo de acea 
scindare), trebuie să apară ca un produs care are fi- 
nalitate fără a fi realizat în virtutea unui scop, altfel 
spus, ca un produs care, deşi este operă a mecanis- 
mului orb, arată totuşi ca şi cum ar fi realizat în mod 
conştient. 

Natura trebuie să apară (a) ca un produs care are 
finalitate. Demonstrația transcendentală este făcută pe 
baza armoniei necesare dintre activitatea inconştientă 
şi cea conştientă. Cum demonstraţia pe baza experien- 
tei nu îşi are locul în filozofia transcendentală, trecem 
imediat la cea de-a doua teză. Anume: 

Natura (b) nu are finalitate în privința producerii (rea- 
lizării), adică, deşi poartă în sine toate caracteristicile 
unui produs care are finalitate, la origine ea totuşi nu 
are finalitate, iar în încercarea de a o explica printr-o 
producere care are finalitate se suprimă caracterul na- 
turii şi chiar ceea ce o face să fie natură. Căci speci- 
ficul naturii se bazează tocmai pe faptul că în meca- 
nismul ei, deşi ea însăşi nu este decit un mecanism 
orb, are totuşi finalitate. Dacă suprim mecanismul, su- 
prim natura însăşi. Toată vraja care învăluie, de exem- 
plu, natura organică şi care poate fi risipită pe de-a-n- 
tregul abia cu ajutorul idealismului transcendental se 
bazează pe contradicţia că această natură, deşi este 

un produs al forţelor oarbe ale naturii, are totuşi în 
întregime finalitate. Dar tocmai această contradicţie 
care poate fi dedusă a priori cu ajutorul principiilor 
transcendentale [ale idealismului) este suprimată prin 
explicaţiile de tip teleologic. 

Sub formele ei care au finalitate natura ne vorbeşte 
intr-un limbaj figurat, spune Kant, iar tălmăcirea ci- 
frului ei ne dă fenomenul libertăţii în noi. În produsul 
natural este încă reunit ceea ce la nivelul acţiunii li- 
bere s-a scindat în vederea fenomenului. Fiecare plan- 
tă este exclusiv ceea ce trebuie să fie; ceea ce este liber 
în ea este necesar, iar ceea ce este necesar e liber. 
Omul este un etem fragment, căci acţiunea lui ori este 
necesară, iar atunci nu mai e liberă, ori e liberă, iar 
atunci nu mai e necesară şi legică. Aşadar, numai na- 
tura organică îmi oferă fenomenul complet al reunirii 
libertăţii şi necesităţii în lumea exterioară, iar acest lu- 
cru poate fi dedus chiar de la început dacă avem în 
vedere locul pe care ea îl ocupă în seria producerilor 
în filozofia teoretică, dat fiind faptul că, potrivit deduc- 
ţiilor noastre, ea însăşi este deja o producere obiectiva- 
tă — în măsura în care, aşadar, învecinîndu-se cu ac- 
iunea liberă, este totuşi o intuire inconştientă a pro- 
ducerii şi deci în această măsură este tot o producere 
oarbă. 

Această contradicţie, potrivit căreia unul şi acelaşi 
produs este orb şi are totodată finalitate, este absolut 
inexplicabilă în orice alt sistem în afara celui al idea- 
lismului transcendental, oricare altul tăgăduind fie 
finalitatea produselor, fie mecanismul de realizare a 
acestora şi suprimind, aşadar, tocmai acea coexisten- 
tă. Fie admitem că materia se organizează de la sine 
în produse care au finalitate, fapt prin care devine in- 
teligibil cel puţin modul în care materia şi conceptul 
de scop se infiltrează în produse, şi atunci materiei sau 
i se atribuie o realitate absolută cum se întimplă în 
hilozoizm, un sistem absurd de vreme ce consideră că 
materia însăşi este inteligentă sau nu i se atribuie o 


290 SISTEMUL IDEALISMULUI TRANSCENDENTAL 


realitate absolută, şi atunci materia trebuie concepută 
ca simplu mod de intuiţie al unei fiinţe inteligente, ast- 
fel încit conceptul de scop şi obiectul nu se infiltrează 
de fapt în materie, ci în intuiţia acelei fiinţe inteligente, 
caz în care hilozoismul însuşi ne readuce tot la idea- 
lismul transcendental. Fie admitem materia ca fiind 
absolut pasivă şi facem ca finalitatea să fie realizată 
în produsele ei de o inteligenţă din afara ei, anume 
astfel, încît conceptul acestei finalităţi să fie anterior 
producerii înseşi, şi atunci nu putem înţelege modul 
în care conceptul şi obiectul se infiltrează la infinit — 
pe scurt, modul în care produsul nu e produs al artei, 
ci al naturii. Căci deosebirea dintre produsul artei şi 
cel al naturii se bazează tocmai pe faptul că în primul 
conceptul este imprimat doar la suprafaţa obiectului, în 
timp ce în celălalt a trecut în obiectul însuşi şi este 
absolut inseparabil de el. Această identitate absolută 
dintre conceptul scopului şi obiectul însuşi nu poate 
fi explicată însă decit cu ajutorul unei produceri în ca- 
re se reunesc activitatea conştientă şi cea inconştientă, 
dar o asemenea producere nu este posibilă decit tot în- 
tr-o inteligenţă. Se poate înţelege, ce-i drept, modul în 
care o inteligenţă creatoare poate să-şi înfăţişeze sieşi 
o lume, nu însă şi modul în care o poate înfăţişa pen- 
tru cei din afara sa. Aşadar, şi aici ne vedem împinşi 
spre idealismul transcendental. 

Finalitatea naturii atit în ansamblul ei, cît şi în fie- 
care produs în parte poate fi înţeleasă numai cu aju- 
torul unei intuiţii în care sînt reunite în mod originar 
şi nediferenţiabil conceptul conceptului şi obiectul în- 
suşi, căci atunci produsul va trebui să apară ca avind 
într-adevăr finalitate deoarece însăşi producerea era 
deja determinată prin principiul care se scindează, în 
vederea conştiinţei, în ceea ce este liber şi ceea ce nu 
este liber; şi totuşi conceptul de scop nu poate fi con- 
ceput el însuşi ca fiind anterior producerii, pentru că 
în acea intuiţie ambele nu puteau fi încă diferenţiate. 
Din cele spuse pînă acum rezultă de la sine, cu o evi- 

denţă care face inutilă orice altă explicaţie şi nu mai 
necesită nici măcar exemplificări, că toate explicaţiile 
de tip teleologic — adică acelea care fac ca obiectul, 
care corespunde activităţii inconştiente, să fie precedat 
de conceptul de scop, corespunzător activităţii con- 
ştiente — suprimă în fapt orice explicaţie adevărată de- 
spre natură şi prin aceasta aduc prejudicii chiar desă- 
virşirii cunoaşterii. 


II 


În finalitatea ei oarbă şi mecanică, natura reprezintă 
totuşi pentru mine o identitate originară a activităţii 
conştiente şi a celei inconştiente, dar ea nu îmi repre- 
zintă această identitate ca pe una al cărei ultim temei 
rezidă în eul însuşi. Filozoful transcendental vede lim- 
pede că principiul acestei armonii este ultimul lucru 
din noi care se scindează chiar în primul act al con- 
ştiinţei de sine pe care se conturează întreaga conştiin- 
tă cu toate determinaţiile ei; dar eul însuşi nu vede 
aceasta. Or, sarcina întregii ştiinţe era tocmai de a cer- 
ceta modul în care ultimul temei al armoniei dintre 
subiectiv şi obiectiv se obiectivează pentru eul însuşi. 

Aşadar, în inteligenţa însăşi trebuie să se poată în- 
făţişa o intuiţie prin care, în unul şi atelaşi fenomen, 
eul este pentru sine conştient şi inconştient deopotrivă, 
şi abia cu ajutorul unei asemenea intuiţii descifrăm 
întrucitva inteligenţa chiar din ea însăşi; deci abia prin 
această intuiţie se rezolvă şi întreaga problemă [supre- 
mă] a filozofiei transcendentale (explicarea concordan- 
tei dintre subiectiv şi obiectiv). 

Datorită primei determinaţii, anume aceea că activi- 
tatea conştientă şi cea inconștientă se obiectivează în- 
tr-una şi aceeaşi intuiţie, această intuiţie se diferen- 
ţiază de cea pe care am putut să o deducem în filozofia 
practică unde inteligenţa era conştientă doar pentru 

intuiţia internă, fiind însă inconştientă pentru cea ex- 
ternă. 

Datorită celei de-a doua determinaţii, anume aceea 
că în una şi aceeaşi intuiţie eul devine pentru sine con- 
ştient şi inconştient deopotrivă, intuiţia postulată aici 
se diferenţiază de cea pe care o avem în cazul produse- 
lor naturii, unde recunoaştem, ce-i drept, acea identi- 
tate, dar nu ca identitate al cărei principiu rezidă în 
eul însuşi. Fiecare organizare este o monogramă a ace- 
lei identități originare, dar pentru a se recunoaşte în 
acest reflex eul trebuie să se fi recunoscut deja, nemij- 
locit, în acea identitate. 

Nu avem altceva de făcut decit să analizăm caracte- 
risticile intuiţiei pe care am dedus-o acum, pentru a 
găsi intuiţia însăşi, care, spre a anticipa, nu poate fi 
alta decit intuiţia artistică. 


SECŢIUNEA A ŞASEA 


Deducerea unui organ general 
al filozofiei sau principalele teze ale 
filozofiei artei, conform principiilor 
idealismului transcendental 


8 1. Deducerea produsului artistic în genere 


Intuiţia pe care am postulat-o trebuie să sintetizeze 
ceea ce există separat în fenomenul libertăţii şi în in- 
tuiţia produsului naturii, anume identitatea conştien- 
tului şi a inconştientului din eu şi conştiinţa acestei iden- 
tități Deci produsul acestei intuiţii se va învecina, pe 
de o parte, cu produsul naturii, iar pe de altă parte, 
cu produsul libertăţii şi va trebui să reunească în sine 
caracterele amindurora. De vreme ce cunoaştem pro- 
dusul intuiţiei, cunoaştem şi intuiţia însăşi; aşadar, nu 
trebuie să deducem decit produsul pentru a deduce 
intuiţia. 

Cu produsul libertăţii, produsul va avea comun fap- 
tul că este realizat în mod conştient, iar cu produsul 
naturii faptul că este realizat în mod inconştient. Aşa- 
dar, în prima privinţă el va fi inversul produsului na- 
turii organice. Dacă din produsul organic activitatea 
inconştientă (oarbă) este reflectată drept conştientă, în 
schimb, din produsul despre care este vorba aici acti- 
vitatea conştientă va fi reflectată drept inconştientă 
(obiectivă); sau dacă produsul organic îmi reflectă ac- 
tivitatea inconştientă ca fiind determinată de cea con- 
ştientă, în schimb, produsul pe care îl deducem aici 
va reflecta activitatea conştientă ca fiind determinată 
de cea inconştientă. Mai pe scurt: natura începe in- 
conştient şi sfirşeşte conştient, producerea nu are fi- 
nalitate, dar produsul are. În activitatea despre care 
este vorba aici, eul trebuie să înceapă în mod conştient 
(subiectiv) şi să sfirşească în inconştient sau obiectiv; 

eul este conştient cu privire la producere şi inconştient 
în privinţa produsului. 

Dar cum să ne explicăm transcendental o asemenea 
intuiţie în care activitatea inconştientă acţionează pe- 
netrind parcă activitatea conştientă pînă la identifica- 
rea totală cu ea? — Mai întîi reflectăm la faptul că 
activitatea trebuie să fie conştientă. Dar este absolut 
imposibil să fie produs în mod conştient acel ceva 
obiectiv care este totuşi cerut aici. Obiectiv este doar 
ceea ce apare inconştient; aşadar, nici obiectivul pro- 
priu-zis nu trebuie să poată fi inclus în mod conştient 
în acea intuiţie. Aici putem invoca nemijlocit argumen- 
tele aduse deja cu privire la acţiunea liberă, şi anume 
că obiectivul survine în aceasta prin ceva independent 
de libertate. Deosebirea este doar aceea [a)] că în ac- 
ţiunea liberă identitatea ambelor activităţi trebuie su- 
primată tocmai ca acţiunea să apară ca fiind liberă [în 
schimb, aici, în conştiinţă, chiar fără negarea acesteia, 
ambele trebuie să apară ca fiind una). De asemenea 
[b)], în acţiunea liberă cele două activităţi nu pot fi 
niciodată absolut identice; de aceea şi obiectul acţiunii 
libere este infinit în mod necesar şi niciodată nu e com- 
plet realizat, căci dacă ar fi realizat complet, activitatea 
conştientă şi cea obiectivă ar coincide, adică libertatea 
ar înceta să se manifeste. Ceea ce era absolut imposi- 
bil prin intermediul libertăţii trebuie să fie posibil da- 
torită acţiunii pe care am postulat-o acum, dar care 
tocmai de aceea trebuie să înceteze să mai fie o acţiune 
liberă şi devine una în care libertatea şi necesitatea 
sint reunite în mod absolut. Totuşi producerea ar tre- 
bui să se desfăşoare conştient, ceea ce este imposibil 
fără ca ambele [activităţi] să fie separate. Aşadar, aici 
este o contradicţie evidentă. [O expun încă o dată.] În 
produs activitatea conştientă şi cea inconştientă tre- 
buie să fie absolut una, la fel cum sint şi în produsul 
organic, dar trebuie să fie una într-un alt mod, să fie 
una pentru eul însuşi. Însă acest lucru este imposibil, 
exceptind cazul în care eul e conştient de producere. 

Dar dacă eul e conştient de producere, cele două acti- 
vităţi trebuie să fie separate, căci aceasta este condiţia 
necesară a conştiinţei producerii. Aşadar, ambele acti- 
vităţi trebuie să fie una, căci altfel nu există o identi- 
tate, şi ele trebuie să fie separate, căci altfel există o 
identitate, dar nu pentru eu. Cum poate fi rezolvată 
această contradicţie? 

Cele două activităţi trebuie să fie separate în vederea 
fenomenului, a obiectivării producerii, la fel cum ele 
trebuie separate în acţiunea liberă în vederea obiecti- 
vării intuirii. Dar ele nu pot fi separate la infinit ca în 
cazul acţiunii libere, fiindcă atunci ceea ce este obiec- 
tiv nu ar mai înfăţişa niciodată complet acea identita- 
te. Identitatea amindurora ar trebui suprimată numai 
în vederea conştientizării, dar producerea va sfirşi în 
inconştienţă; deci trebuie să existe un punct în care 
să coincidă amindouă şi invers, acolo unde coincid, 
producerea trebuie să înceteze să apară ca fiind liberă. 

Odată atins acest punct al producerii, actul produ- 
cerii trebuie să înceteze în mod absolut, iar celui care 
produce trebuie să-i fie imposibil să producă mai de- 
parte, căci condiţia oricărui act de producere este toc- 
mai opoziţionarea activităţii conştiente şi a celei incon- 
ştiente; dar cum acestea trebuie să coincidă aici în mod 
absolut, orice dispută trebuie suprimată în inteligenţă 
şi trebuie împăcată orice contradicţie. . 

Aşadar, inteligenţa va ajunge să recunoască pină la 
urmă pe deplin identitatea exprimată în produs ca pe 
o identitate al cărei principiu se află în ea însăşi, adică 
ea va sfirşi într-o perfectă intuiţie de sine. Dar întrucît 
tendinţa liberă către intuiţia de sine în această iden- 
titate a fost cea care a învrăjbit iniţial inteligenţa cu 
ea însăşi, sentimentul ce însoţeşte acea intuiţie va fi 
sentimentul unei infinite satisfacţii. Orice imbold de a 
produce stagnează o. dată cu terminarea produsului, 
orice contradicții sint suprimate, orice enigme, dezle- 
gate. Întrucît producerea a plecat de la libertate, adică 
de la o opoziţionare infinită a celor două activităţi, in- 

teligenţa nu va putea atribui libertăţii acea reunire ab- 
solută a amindurora, o dată cu care se termină pro- 
ducerea, căci concomitent cu încheierea produsului a 
fost înlăturată orice manifestare a libertăţii; datorită reu- 
nirii înseşi, ea se va simţi surprinsă şi încîntată, adică 
o va considera întrucitva ca pe o favoare voluntară a 
unei naturi superioare care prin ea a făcut posibil im- 
posibilul. 

Dar această necunoscută care a armonizat neaştep- 
tat activitatea obiectivă şi cea conştientă nu este nimic 
altceva decit acel absolut care conţine temeiul univer- 
sal al armoniei prestabilite dintre conştient şi incon- 
ştient. Aşadar, dacă acel absolut este reflectat din pro- 
dus, el îi va apărea inteligenţei ca fiind ceva mai pre- 
sus de ea şi care adaugă elementul neintenţional, chiar 
împotriva libertăţii, la ceea ce începuse în mod con- 
ştient şi intenţionat. 

Acest identic imuabil care nu poate fi conştientizat 
şi care se reflectă numai din produs este, pentru cel 
care produce, tocmai ceea ce este destinul pentru cel 
care acţionează, adică o forţă necunoscută şi obscură 
ce adaugă operei fragmentare a libertăţii ceea ce este 
desăvirşit sau obiectiv; şi aşa cum este numită destin 
acea forţă care prin libera noastră acţiune realizează 
scopuri pe care nu ni le-am reprezentat, fără ca noi să 
ştim şi chiar împotriva voinţei noastre, tot astfel este 
desemnat prin conceptul obscur de geniu neinteligibi- 
lul care adaugă conştientului obiectivul, fără aportul 
libertăţii şi într-o anumită măsură împotriva libertăţii 
în care se evită veşnic ceea ce este reunit în acea pro- 
ducere. 

Produsul postulat nu e decit produsul geniului sau, 
întrucît geniul nu este posibil decit în artă, produsul 
artistic. 

Deducţia este încheiată şi deocamdată nu ne rămîne 
decit să arătăm printr-o analiză completă că toate ca- 
racteristicile producerii pe care am postulat-o se regă- 
sesc în producerea estetică. 

Faptul că orice producere estetică se bazează pe o 
opoziţie a activităţilor poate fi dedus pe bună dreptate 
chiar din afirmaţia artiştilor că ei sint împinși involun- 
tar să îşi creeze operele şi că producindu-le nu satisfac 
decit un imbold irezistibil al naturii lor, căci dacă fie- 
care imbold porneşte de la o contradicţie astfel încit, 
admiţind contradicţia, activitatea liberă devine involun- 
tară, atunci şi imboldul artistic trebuie să provină din- 
tr-un asemenea sentiment al unei contradicții interne. 
Întrucît pune în mişcare întreaga fiinţă umană cu toa- 
te forţele ei, această contradicţie este însă, fără îndoia- 
Jă, o contradicţie care afectează ultima esență a omului, 
rădăcina întregii existenţe umane. Este ca şi cum în 
acei oameni rari care sint mai mult decit alţii artişti 
în cel mai înalt sens al cuvîntului, acel identic imuabil, 
pe care se conturează întreaga existenţă, s-ar lepăda 
de învelişul cu care se înconjoară în alţii şi ar reacţio- 
na asupra tuturor lucrurilor la fel de nemijlocit cum 
este afectat de ele. Aşadar, numai contradicţia dintre 
conştient şi inconştient în cadrul acţiunii libere poate 
fi cea care pune în mişcare imboldul artistic, la fel cum, 
la rindul ei, doar arta poate avea menirea să satisfacă 
năzuinţa noastră infinită şi să rezolve în noi chiar con- 
tradicţia ultimă şi extremă. 

Aşa cum producerea estetică pleacă de la sentimen- 
tul unei contradicții aparent irezolvabile, tot astfel ea 
sfirşeşte, după mărturisirea tuturor artiştilor şi a tu- 
turor celor ce le împărtăşesc inspiraţia, în sentimentul 
unei armonii infinite, iar faptul că acest sentiment care 
însoţeşte sfirşitul producerii este totodată o emoție do- 
vedeşte deja că artistul nu atribuie rezolvarea deplină 
a contradicţiei pe care o vede în opera lui, [doar] lui 
însuşi, ci şi unei favori voluntare a naturii sale, care, 
pe cit de neindurător îl pune în contradicţie cu el în- 
suşi, pe atit de milostiv îi alungă durerea acestei con- 
tradicţii; căci aşa cum artistul este împins involuntar 
să producă, şi chiar cu o rezistenţă lăuntrică (de aici, 
sentinţele anticilor: pati Deum ş.a.m.d.; de aici, de alt- 

fel, reprezentarea inspiraţiei ca o insuflare străină), tot 
astfel obiectivul se adaugă la ceea ce produce ca şi 
cum artistul nu ar avea nici un aport, adică pur şi 
simplu în mod obiectiv. La fel cum fatalistul nu împli- 
neşte ceea ce vrea sau intenţionează, ci ceea ce trebuie 
să împlinească în virtutea unui destin neinteligibil sub 
a cărui influenţă se află, tot astfel artistul, oricite in- 
tenţii ar avea, pare să se găsească totuşi, în privinţa 
a ceea ce este de fapt obiectiv în producerea lui, sub 
influenţa unei forţe care îl separă de toţi ceilalţi oame- 
ni şi îl sileşte să exprime sau să reprezinte lucruri pe 
care el însuşi nu le penetrează complet şi al căror sens 
este infinit. Întrucit însă acea coincidenţă absolută a 
ambelor activităţi care se evită nici nu mai poate fi ex- 
plicată, fiind un simplu fenomen ce, deşi nu este inte- 
ligibil, nu poate fi totuşi tăgăduit, arta este unica şi 
etema revelaţie care există şi minunea care, chiar dacă 
nu ar fi existat decit o singură dată, ar trebui să ne 
convingă de existenţa absolută a celei mai elevate rea- 
lităţi. 

Apoi dacă arta este împlinită de două activităţi com- 
plet diferite, geniul nu e nici una, nici alta, ci ceva 
aflat mai presus de amindouă. Dacă trebuie să căutăm 
în una dintre cele două activităţi — anume în cea con- 
ştientă — ceea ce e numit în mod obişnuit artă, dar 
care nu este decit o parte a acesteia, anume aceea care 
este exercitată în artă în mod conştient, prin chibzu- 
inţă şi reflecţie, şi care poate fi de asemenea transmisă 
şi învățată, ori la care se poate ajunge prin tradiţie şi 
exerciţiu personal, în schimb, în inconştientul care 
survine în artă o dată cu conştientul, va trebui să cău- 
tăm ceea ce nu poate fi învăţat, ceea ce nu poate fi 
obţinut nici prin exerciţiu, nici într-un alt mod, ci poa- 
te fi doar un dar înnăscut, datorat unei favori gratuite 
a naturii; aceasta este ceea ce putem numi cu un sin- 
gur cuvint poezia din artă. 

Dar chiar de aici rezultă de la sine faptul că între- 
barea care dintre cele două componente ar avea întiie- 

tate ar fi cu totul de prisos, deoarece în fapt nici una 
dintre ele nu are valoare fără cealaltă şi numai laolaltă 
produc ceea ce este mai elevat. Căci, deşi se consideră 
îndeobşte că este mai strălucit ceea ce nu atingem prin 
exerciţiu, ci ne este iînnăscut, totuşi zeii au legat şi 
exercitarea acelei forţe originare de eforturile umane 
serioase, de sirguinţă şi chibzuinţă, şi încă într-un mod 
atit de straşnic încît poezia, chiar acolo unde este în- 
născută, nu scoate parcă la iveală, fără ajutorul artei, 
decit produse moarte cu care nici o minte umană nu 
se poate desfăta şi care, prin forţa complet oarbă ce 
acţionează în ele, resping orice judecată şi chiar in- 
tuiţia. Mai degrabă ne putem aştepta, invers, ca arta 
fără poezie, nu poezia fără artă, să fie capabilă să rea- 
lizeze ceva, pe de o parte pentru că rar există de la 
natură un om lipsit de orice poezie, dar sint mulţi lip- 
siţi de orice artă, iar pe de altă parte pentru că studiul 
susţinut al ideilor marilor maeştri este în stare să com- 
penseze într-o oarecare măsură lipsa originară de forţă 
obiectivă, cu toate că din aceasta nu poate rezulta ni- 
ciodată decit o aparenţă de poezie, uşor de recunoscut 
în superficialitatea ei care contrastează cu profunzimea 
insondabilă pe care artistul adevărat o dă involuntar 
operei sale, deşi lucrează cu cea mai mare luciditate, 
şi pe care nici el, nici altul nu o pot pătrunde integral; 
de asemenea, acea aparenţă de poezie se recunoaşte la 
fel de uşor după multe alte semne, ca de exemplu: pre- 
tul mare pe care artistul îl pune pe aspectul pur meca- 
nic al artei, sărăcia formei în care el se mişcă ş.a.m.d. 

Tot de la sine rezultă însă că desăvirşirea nu poate 
fi realizată nici de poezie şi de artă, luate fiecare în 
parte şi pentru sine, şi nici de existenţa separată a 
acestora, aşadar, că, întrucit identitatea amindurora nu 
poate fi decit originară, fiind absolut imposibilă şi in- 
tangibilă prin intermediul libertăţii, desăvirşirea este 
posibilă numai graţie geniului care tocmai de aceea 
este pentru estetică ceea ce este eul pentru filozofie, 
adică realitatea supremă şi absolută care nu devine 
niciodată ea însăşi obiectivă, dar este cauză a tot ceea 
ce este obiectiv. 

8 2. Caracterul produsului artistic 


a) Opera de artă reflectă pentru noi identitatea acti- 
vităţii conştiente şi inconştiente. Dar opoziţia celor două 
activităţi este infinită şi este suprimată fără aportul li- 
bertăţii. Caracterul fundamental al operei de artă este 
deci o infinitate inconştientă [sinteza dintre natură şi 
libertate). În opera sa, în afară de ceea ce a pus în ea 
cu evidentă intenţie, artistul pare să fi reprezentat oa- 
recum instinctiv o infinitate pe care nu este capabilă 
să o desfăşoare în întregime nici o minte limitată. Să 
luăm, spre a ne lămuri, un singur exemplu: mitologia 
greacă, despre care nu se poate nega că înglobează un 
sens infinit şi simboluri pentru toate ideile, s-a născut 
în sînul unui popor şi într-un mod care fac imposibilă 
ipoteza unei permanente intenţionalităţi în privinţa in- 
venţiei şi armoniei cu care totul este reunit într-un 
singur mare întreg. Aşa se întimplă cu orice operă de 
artă adevărată, fiecare pretindu-se, ca şi cum ar con- 
ţine o infinitate de intenţii, la o infinitate de interpre- 
tări în legătură cu care totuşi nu putem spune nici- 
odată dacă rezidă în artistul însuşi ori numai în opera 
de artă. În schimb, în produsul care doar simulează 
caracterul operei de artă, intenţia şi regula se află la 
suprafaţă şi apar atit de limitate şi de restrinse încît 
produsul nu este decit copia fidelă a activităţii con- 
ştiente a artistului şi un obiect care se adresează ex- 
clusiv reflecţiei, nu însă şi intuiţiei căreia îi place să 
se adincească în ceea ce intuieşte şi nu-şi poate găsi 
liniştea decit în infinit. 

b) Fiecare producere estetică pleacă de la sentimen- 
tul unei infinite contradicții; deci şi sentimentul ce înso- 
ţeşte încheierea produsului artistic trebuie să fie sen- 
timentul unei satisfacţii infinite, iar acest sentiment 
trebuie să treacă la rindul lui în însăşi opera de artă. 
Aşadar, expresia exterioară a operei de artă este ex- 
presia liniştii şi măreției calme chiar acolo unde tre- 
buie să fie exprimată tensiunea extremă a durerii sau 
a bucuriei. 

c) Fiecare producere estetică pleacă de la o separare, 
infinită în sine, a celor două activităţi ce sint separate 
în orice producere liberă. Dar întrucit aceste două acti- 
vităţi trebuie înfăţişate în produs ca fiind reunite, o dată 
cu acesta este înfăţişat în mod finit un infinit. Dar in- 
finitul înfăţişat în mod finit este frumuseţea. Caracte- 
rul fundamental al fiecărei opere de artă, caracter ce 
cuprinde în sine ambele caractere precedente, este deci 
frumuseţea, iar fără frumuseţe nu există operă de artă. 
Căci, deşi există opere de artă sublime, iar frumosul 
şi sublimul sînt opuse dintr-un anumit punct de ve- 
dere — de exemplu, o scenă din natură poate fi fru- 
moasă fără ca din această pricină să fie şi sublimă şi 
invers —, totuşi opoziţia dintre frumos şi sublim nu 
se produce decit în privinţa obiectului, nu însă şi a 
subiectului intuiţiei, deosebirea dintre opera de artă 
frumoasă şi cea sublimă bazindu-se numai pe faptul 
că acolo unde există frumuseţe, contradicţia infinită 
este suprimată în obiectul însuşi, în vreme ce acolo 
unde există sublim, contradicţia nu este conciliată în 
obiectul însuşi, ci doar potenţată pină la un punct în 
care contradicţia se suprimă involuntar în intuiţie, ceea 
ce echivalează cu suprimarea ei în obiect. De aseme- 
nea, se poate arăta foarte uşor că sublimul se bazează 
pe aceeaşi contradicţie pe care se bazează şi frumuse- 
tea, de vreme ce ori de cite ori un obiect este numit 
sublim, activitatea inconştientă percepe o măreție care 
este imposibil de perceput în cadrul activităţii conştien- 
te, ceea ce pune eul în divergență cu el însuşi, diver- 
genţă care nu se poate sfirşi decit într-o intuiţie esteti- 
că ce armonizează în mod neaşteptat ambele activităţi; 
numai că intuiţia, care aici nu rezidă în artist ci în 
însuşi subiectul intuitiv, este complet involuntară prin 
aceea că sublimul (cu totul altfel decit simplul fantas- 
tic, care de asemenea ridică în faţa imaginaţiei o con- 
tradicţie, care nu merită însă osteneala de a fi rezol- 
vată) pune în mişcare toate forţele sufletului spre a 
rezolva contradicţia care ameninţă întreaga existenţă 
intelectuală. 

O dată ce am dedus caracteristicile operei de artă, 
am pus în lumină şi deosebirea dintre ea şi toate ce- 
lelalte produse. 

Căci produsul artistic se deosebeşte de produsul na- 
turii organice în principal prin faptul [a)] că fiinţa or- 
ganică înfăţişează încă neseparat ceea ce producerea 
estetică înfăţişează după separare, dar reunit; [b)] că 
producerea organică nu porneşte de la conştiinţă, deci 
nici de la contradicţia infinită care constituie condiţia 
producerii estetice. Aşadar, produsul naturii organice 
[dacă frumuseţea constă numai în rezolvarea unui an- 
tagonism infinit] nici nu va fi frumos în mod necesar, 
iar dacă e frumos, frumuseţea, întrucit condiţia ei nu 
poate fi concepută ca existind în natură, va apărea ca 
absolut contingentă, fapt care poate explica interesul 
cu totul specific pentru frumuseţea naturală, dar nu 
în măsura în care este frumuseţe în genere, ci în mă- 
sura în care este tocmai frumuseţe naturală. Atunci re- 
zultă de la sine ce trebuie să credem despre imitarea 
naturii ca principiu al artei, întrucît mai curînd ceea 
ce produce arta în desăvirşirea ei constituie principiu 
şi normă pentru a judeca frumuseţea naturală, decit 
ca, invers, natura, frumoasă numai în mod contingent, 
să ofere regula artei. 

Este uşor să apreciem prin ce se deosebeşte produ- 
sul estetic de produsul artistic comun, întrucit orice 
producere estetică este absolut liberă în principiul ei, 
artistul putind fi împins spre ea de o contradicţie, dar 
numai de o contradicţie care rezidă în tot ceea ce are 
mai înalt propria sa natură, în timp ce orice altă pro- 
ducere este prilejuită de o contradicţie care rezidă în 
afara producătorului propriu-zis, fiecare producere avind 
deci un scop exterior. Din această independenţă faţă 
de scopurile exterioare izvorăsc acea sacralitate şi puri- 
tate a artei care merg pină acolo încit refuză nu numai 
înrudirea cu tot ceea ce este simplă plăcere a simțuri- 
lor — care, pretinsă artei, reprezintă caracterul pro- 
priu-zis al barbariei — sau cu utilul — care nu poate 
fi cerut artei decit într-o epocă în care supremele efor- 

turi ale spiritului uman sînt orientate spre invenţii eco- 
nomice —, ci chiar şi înrudirea cu tot ceea ce ţine de 
moralitate; ştiinţa însăşi, care prin gratuitatea ei se si- 
tuează în proximitatea artei, rămine mult în urma aces- 
teia, tocmai pentru că se îndreaptă întotdeauna spre un 
scop exterior ei şi trebuie să slujească pină la urmă 
ea însăşi doar ca mijloc pentru ceea ce este suprem 
(arta). 

Cit priveşte mai ales raportul artei cu ştiinţa, ele, 
prin tendinţa lor, sint opuse într-atit încît, dacă ştiinţa 
şi-ar rezolva vreodată întreaga ei sarcină aşa cum arta 
şi-a rezolvat-o dintotdeauna, ele ar trebui să coincidă 
şi să se contopească, fapt ce constituie o dovadă a orien- 
tărilor total opuse. Căci, deşi prin suprema ei funcţie 
ştiinţa are una şi aceeaşi sarcină ca şi arta, totuşi aceas- 
tă sarcină, datorită modului de a o rezolva, este infi- 
nită pentru ştiinţă, astfel încit se poate spune că arta 
este modelul ştiinţei şi că ştiinţa trebuie mai întii să 
ajungă acolo unde este arta. Chiar de aici se poate ex- 
plica totodată de ce şi în ce măsură în ştiinţe nu există 
geniu, nu ca şi cum ar fi imposibil ca o sarcină ştiin- 
ţifică să fie rezolvată genial, ci pentru că aceeaşi sar- 
cină a cărei rezolvare poate fi găsită de către geniu este 
rezolvabilă şi în mod mecanic; acesta este, de exemplu, 
cazul sistemului gravitațional al lui Newton care a pu- 
tut fi o descoperire genială, şi a fost într-adevăr la pri- 
mul ei descoperitor, Kepler, dar la fel de bine a putut 
fi şi o descoperire complet scientistă, ceea ce a şi de- 
venit în cazul lui Newton. Numai arta poate produce 
doar prin geniu, pentru că în fiecare sarcină pe care 
arta a rezolvat-o este conciliată o contradicţie infinită. 
Ceea ce produce ştiinţa poate fi produs de către geniu, 
dar nu în mod necesar. Prin urmare, geniul este şi ră- 
mine problematic în ştiinţe, adică se poate spune întot- 
deauna precis unde nu este geniu, dar niciodată unde 
este. Nu există decit puţine indicii pe baza cărora în 
ştiinţe se pot trage concluzii în legătură cu geniul (că 
trebuie trase concluzii în privinţa lui o arată chiar ca- 

racterul cu totul specific al problemei). De exemplu, 
geniul nu este în mod cert acolo unde un întreg, ase- 
menea unui sistem, ia naştere pe bucăţi şi oarecum 
prin asamblare. Ar trebui deci să presupunem invers, 
că există geniu acolo unde ideea întregului a premers 
în mod evident părţilor separate. Căci, întrucit ideea 
întregului nu se poate totuşi limpezi decit prin dezvol- 
tarea ei în părţile separate, iar la rindul lor părţile se- 
parate nu sint posibile decit datorită ideii întregului, 
aici pare să existe o contradicţie care este cu putinţă 
doar printr-un act al geniului, adică printr-o coinciden- 
tă neaşteptată a activităţii inconştiente cu cea conştien- 
tă. Un alt motiv pentru a presupune prezenţa geniului 
în Ştiinţe ar fi atunci cînd cineva afirmă şi susţine lu- 
cruri al căror sens — fie din cauza epocii în care a 
trăit, fie din cauza celorlalte afirmaţii ale lui — el nu 
l-a putut pătrunde în întregime, aşadar, cînd a exprimat 
aparent conştient ceea ce totuşi nu putea să exprime 
decit inconştient. Dar s-ar putea dovedi foarte uşor, în 
diverse moduri, că şi aceste motive de supoziţie pot fi 
extrem de înşelătoare. 

Geniul se distinge de tot ceea ce este doar talent sau 
dibăcie prin faptul că rezolvă o contradicţie care este 
absolută şi nu poate fi rezolvată altfel de nimic altceva. 
În orice producere, chiar şi în cea mai comună şi co- 
tidiană, acţionează împreună cu activitatea conştientă 
una inconştientă; dar numai o producere a cărei con- 
diţie a fost o opoziţie infinită între cele două activităţi 
este o producere estetică şi nu este posibilă decit graţie 
geniului. 


8 3. Consecințe 


După ce am dedus esenţa şi caracterul produsului 
artistic atit cit a fost nevoie în vederea cercetării de 
faţă, nu ne-a rămas decit să indicăm raportul în care 

se află filozofia artei cu întregul sistem al filozofiei în 
genere. 

l. Întreaga filozofie porneşte şi trebuie să pornească 
de la un principiu care, fiind identicul absolut, este 
pur şi simplu nonobiectiv. Dar cum trebuie înţeles şi 
relevat conştiinţei acest absolut nonobiectiv — fapt ne- 
cesar, dacă este condiţia înţelegerii întregii filozofii? Nu 
mai este nevoie să demonstrăm că el poate fi tot atit 
de puţin conceput cit şi înfăţişat prin intermediul con- 
ceptelor. Deci nu rămîne decit ca el să fie înfăţişat în- 
tr-o intuiţie nemijlocită care însă pare să fie ea însăşi 
neinteligibilă şi chiar contradictorie în sine pentru că 
obiectul ei trebuie să fie ceva absolut nonobiectiv. Dacă 
ar exista totuşi o astfel de intuiţie ce are ca obiect 
identicul absolut — în sine nici subiectiv, nici obiectiv 
— şi dacă pentru această intuiţie ce nu poate fi decit 
una intelectuală, am invoca experienţa nemijlocită —, 
prin ce oare se poate obiectiva şi această intuiţie, altfel 
spus, cum se poate stabili cu certitudine că intuiţia 
nu se bazează pe o iluzie pur subiectivă, dacă această 
intuiţie nu are o obiectivitate universală, recunoscută 
de toţi oamenii? Această obiectivitate universal recu- 
noscută şi absolut de netăgăduit a intuiţiei intelectuale 
este arta însăşi. Căci intuiţia estetică este tocmai in- 
tuiţia intelectuală, devenită obiectivă. Doar opera de 
artă reflectă pentru mine ce nu este reflectat de nimic 
altceva: acel identic absolut care în eul însuşi s-a scin- 
dat deja; aşadar, miracolul artei, prin produsele sale, 
reflectă ceea ce filozoful a făcut să se scindeze chiar 
în primul act al conştiinţei şi ceea ce este inaccesibil 
oricărei alte intuiţii. 

Dar nu numai întiiul principiu al filozofiei şi prima 
intuiţie de la care pleacă aceasta, ci şi întregul meca- 
nism pe care îl deduce filozofia şi pe care se bazează 
ea însăşi se obiectivează abia datorită producerii este- 
tice. 

Filozofia porneşte de la o sciziune infinită a activi- 
tăţilor opuse; dar pe aceeaşi sciziune se bazează şi ori- 
ce producere estetică, iar sciziunea este suprimată 
complet prin fiecare înfăţişare particulară a artei. Însă 

ce este oare acea capacitate minunată prin care, după 
afirmaţia filozofului, o opoziţie infinită este suprimată 
în intuiţia productivă? Pină acum nu am putut să facem 
complet inteligibil acest mecanism pentru că numai 
capacitatea artistică îl poate dezvălui integral. Acea ca- 
pacitate productivă este aceeaşi prin care artei îi reu- 
şeşte chiar imposibilul, şi anume de a suprima o opo- 
zitie infinită într-un produs finit. Capacitatea poetică 
este cea care, la prima potenţă, constituie intuiţia ori- 
ginară şi invers, doar intuiţia productivă, care se repe- 
tă la potenţa supremă, este ceea ce numim capacitate 
poetică. Ceea ce este activ în amindouă este unul şi 
acelaşi lucru, unicul prin care sintem capabili să con- 
cepem şi să sintetizăm chiar şi contradictoriul — ima- 
ginaţia. Aşadar, şi ceea ce ne apare, dincolo de conştiin- 
tă, drept lume reală şi, dincoace de ea, drept lume 
ideală sau lume a artei sint produsele uneia şi acele- 
iaşi activităţi. Însă tocmai faptul că în condiţii de apa- 
riţie altfel identice, originea primei lumi se află dincolo, 
iar a celeilalte, dincoace de conştiinţă constituie deo- 
sebirea eternă dintre ele, deosebire care nu poate fi 
suprimată niciodată. 

Căci, deşi lumea reală rezultă exact din aceeaşi opo- 
ziţie originară din care trebuie să se ivească şi lumea 
artei — care trebuie concepută tot ca un singur mare 
întreg şi care nu înfăţişează în toate produsele ei parti- 
culare decit infinitul unic —, totuşi dincolo de con- 
ştiinţă, acea opoziţie este infinită doar în măsura în 
care un infinit este înfăţişat prin lumea obiectivă ca 
întreg, dar niciodată prin obiectul particular, în timp 
ce pentru artă, acea opoziţie este infinită sub raportul 
fiecărui obiect particular, iar fiecare produs particular 
al artei înfăţişează infinitatea. Căci, dacă producerea 
estetică porneşte de la libertate şi dacă opoziţia dintre 
activitatea conştientă şi cea inconştientă este absolută 
tocmai pentru libertate, nici nu există de fapt decit o 
singură operă de artă absolută care poate exista în 
exemplare total diferite, dar care nu e decit una, chiar 
dacă nu ar mai exista sub forma ei originară. Acestei 
perspective nu i se poate reproşa faptul că este incom- 

patibilă cu marea generozitate avansată printre predi- 
catele operei de artă. Nimic nu este operă de artă fără 
a înfăţişa un infinit în mod nemijlocit ori fără a-l re- 
flecta măcar. Vom numi, de exemplu, opere de artă şi 
acele poezii care, prin natura lor, înfăţişează doar par- 
ticularul şi subiectivul? Atunci va trebui să acordăm 
acest nume şi oricărei epigrame care nu reţine decit o 
percepţie momentană, o senzaţie prezentă, de vreme 
ce totuşi marii maeştri care s-au exersat cultivind ase- 
menea specii poetice nu au căutat să producă obiec- 
tivitatea însăşi decit prin întregul creaţiilor lor şi le-au 
folosit doar ca pe un mijloc de a înfăţişa o întreagă 
viaţă infinită şi de a o reflecta cu ajutorul unor mul- 
tiple oglinzi. 

2. Dacă intuiţia estetică nu este decit cea transcen- 
dentală devenită obiectivă, se înţelege de la sine că ar- 
ta este unicul organon autentic şi veşnic al filozofiei 
şi, totodată, unicul document care adevereşte neînce- 
tat ceea ce filozofia nu poate să exteriorizeze, anume 
inconştientul din cadrul acţiunii şi al producerii, pre- 
cum şi identitatea lui originară cu conştientul. Pentru 
filozof arta este supremă tocmai întrucît parcă îi des- 
chide tărimul cel mai sfint, unde arde ca într-o singură 
flacără, în veşnică şi originară reunire, ceea ce e se- 
parat în natură şi în istorie şi ceea ce trebuie să se 
evite etem atit în viaţă şi în acţiune, cit şi în gîndire. 
Perspectiva pe care filozoful şi-o creează în mod artifi- 
cial asupra naturii este pentru artă perspectiva origi- 
nară şi naturală. 

Ceea ce numim natură este un poem închis într-o 
tainică şi mirabilă scriere. Totuşi dacă s-ar putea dez- 
vălui enigma, am recunoaşte în ea odiseea spiritului 
care, minunat iluzionat, fuge de el însuşi căutindu-se 
pe sine; căci prin lumea simţurilor nu se vede decit 
aşa cum se întrezăreşte sensul printre cuvinte, ori 
printr-o ceaţă semitransparentă lumea fanteziei, spre 
care tindem. Fiecare tablou măreț apare ca şi cum s-ar 
ridica invizibilul perete despărțitor dintre lumea reală 
şi cea ideală şi el nu e decit deschiderea prin care se 
profilează complet acele făpturi şi ţinuturi din lumea 

imaginară, care licăresc doar imperfect prin lumea re- 
ală. Natura nu este pentru artist mai mult decit este 
pentru filozof, anume doar lumea ideală care apare 
prin limitări permanente ori doar reflexul imperfect al 
unei lumi ce nu există în afara lui, ci în el. 

Am răspuns deja mai sus într-un mod satisfăcător 
la întrebarea de unde provine opoziţia dintre filozofie 
şi artă, abstracţie făcînd însă de această înrudire a lor. 

De aici deducem următoarea observaţie. — Un sis- 
tem este încheiat cînd este readus în punctul lui ini- 
tial. Dar tocmai acesta e cazul sistemului nostru. Căci 
tocmai temeiul originar al oricărei armonii dintre su- 
biectiv şi obiectiv, temei care nu a putut fi înfăţişat în 
identitatea lui originară decit prin intermediul intuiţiei 
intelectuale, este cel pe care opera de artă l-a scos 
complet din zona subiectivului şi l-a obiectivat total; 
treptat, în acest fel, am adus obiectul nostru, eul în- 
suşi, pînă în punctul în care ne-am aflat noi înşine 
atunci cînd am început să filozofăm. 

Dacă însă doar arta este cea care poate ajunge să 
obiectiveze cu o valabilitate universală ceea ce filozoful 
nu poate să înfăţişeze decit în mod subiectiv, atunci 
ne putem aştepta, spre a trage de aici şi această con- 
cluzie, ca filozofia, născută şi hrănită de către poezie 
în copilăria ştiinţei, şi, o dată cu filozofia, toate acele 
ştiinţe pe care ea le duce către perfecţiune să se reîn- 
toarcă, după împlinirea lor, ca tot atitea fluvii izolate 
în oceanul universal al poeziei, din care au plecat. Care 
va fi însă intermediarul reîntoarcerii ştiinţei către poe- 
zie nu este în genere greu de spus pentru că un astfel 
de intermediar a existat în mitologie mai înainte de a 
se fi produs această separare care ne pare acum fără 
soluţie. Dar modul în care ar putea lua naştere o nouă 
mitologie, care să nu fie o născocire a unui singur poet, 
ci a unei noi generaţii reprezentind întrucitva doar un 
singur poet, constituie o problemă a cărei rezolvare tre- 
buie să o aşteptăm exclusiv de la destinele viitoare ale 
lumii şi de la mersul ulterior al istoriei. 


Observaţie generală 
privitoare la întregul sistem 


Cititorul care a urmărit atent demersul nostru de 
pînă acum va face fără îndoială următoarele observaţii 
dacă reflectează încă o dată asupra întregului context. 

Întregul sistem se situează între două extreme, din- 
tre care una este caracterizată prin intuiţia intelectua- 
lă, iar cealaltă prin intuiţia estetică. Ceea ce este in- 
tuiţia intelectuală pentru filozof este pentru obiectul 
lui cea estetică. Fiind necesară numai în vederea di- 
recţiei particulare pe care spiritul o ia în cursul filo- 
zofării, prima nici nu apare în conştiinţa comună; cea- 
laltă, nefiind altceva decit intuiţia intelectuală devenită 
obiectivă ori universal-valabilă, poate măcar să apară 
în orice conştiinţă. Tocmai de aici putem înţelege însă 
şi faptul că filozofia nu poate fi niciodată universal- 
valabilă ca filozofie, precum şi de ce nu poate fi nici- 
odată astfel. Singura căreia îi este dată obiectivitatea 
absolută este arta. Am putea spune că, dacă artei i se 
ia obiectivitatea, ea încetează să mai fie ceea ce este 
şi devine filozofie; dacă filozofiei i se dă obiectivitatea, 
ea încetează să mai fie filozofie şi devine artă. — Ce-i 
drept, filozofia ajunge la ceea ce este suprem, dar în- 
trucitva nu aduce pină la acest punct decit un frag- 
ment al omului. Arta aduce întregul om, aşa cum este 
el, la cunoaşterea supremului, iar pe aceasta se bazea- 
ză eterna deosebire şi miracolul artei. 

Apoi, întregul contex al filozofiei transcendentale se 
bazează numai pe o potenţare permanentă a intuiţiei 
de sine, de la cea dintii, cea mai simplă prezentă în 

conştiinţa de sine, pină la cea mai înaltă, intuiţia este- 
tică. 

Potenţele care străbat obiectul filozofiei pentru a pro- 
duce întregul edificiu al conştiinţei de sine sint urmă- 
toarele. 

Actul conştiinţei de sine, în care identicul absolut 
se scindează mai întîi, nu este decit un act al intuiţiei 
de sine în genere. Deci prin acest act în eu nu poate 
fi încă admis ceva determinat, întrucit abia o dată cu 
acest act este admisă orice determinare în genere. În 
acest prim act, identicul devine pentru prima dată su- 
biect şi obiect deopotrivă, adică devine în genere un 
eu — nu pentru sine însuşi, ci pentru reflecţia filozo- 
fică. 

(Nici nu putem întreba ce este identicul inaintea ac- 
tului şi dacă facem abstracţie de acesta. Căci el nu se 
poate revela decit prin conştiinţa de sine şi în genere 
nu poate fi separat de acest act.) 

A doua intuiţie de sine este aceea graţie căreia eul 
intuieşte determinarea instituită în ceea ce are obiectiv 
activitatea lui, ceea ce se produce în percepţie. În aceas- 
tă intuiţie, eul este obiect pentru sine însuşi, întrucit 
anterior nu era obiect şi subiect decit pentru filozof. 

În a treia intuiţie de sine, eul se obiectivează şi per- 
cepindu-se, adică şi ceea ce era subiectiv pină acum 
în el trece de partea obiectivului; aşadar, totul este 
acum obiectiv în eu sau eul este total obiectiv, iar ca 
obiectiv este subiect şi obiect totodată. 

Prin urmare, din acest moment al conştiinţei nu va 
mai putea rămîne decit ceea ce, după apariţia conştiin- 
tei, se găseşte deja ca absolut obiectiv (lumea exterioa- 
ră). — În această intuiţie, care e deja potenţată şi, toc- 
mai de aceea, productivă, se găseşte — în afara acti- 
vităţii obiective şi a celei subiective, ambele fiind aici 
obiective — şi o a treia activitate, cea propriu-zis in- 
tuitivă sau ideală, aceeaşi care după aceea apare drept 
conştientă, dar care, fiind doar a treia şi fiind formată 
pe baza celorlalte două, nici nu se poate separa de ele 

şi nici nu poate fi opusă acestora. — Deci în această 
intuiție este deja cuprinsă o activitate conştientă sau 
obiectivul inconştient este determinat de o activitate 
conştientă, numai că aceasta nu este diferențiată ca 
atare. 

Intuiția următoare va fi aceea graţie căreia eul se 
intuieşte pe sine ca fiind productiv. Pentru că însă eul 
este acum pur obiectiv, şi această intuiţie va fi pur 
obiectivă, adică tot inconştientă. Anume, în această in- 
tuiţie există o activitate ideală care o are ca obiect pe 
cea intuitivă, de asemenea ideală, implicată în intuiţia 
precedentă; deci activitatea intuitivă este aici ideală la 
potenţa a doua adică o activitate care are finalitate, 
dar cu o finalitate inconștientă. Ceea ce rămîne în con- 
ştiinţă din această intuiţie va apărea deci ca un produs 
care are finalitate, dar care nu este realizat pentru a 
avea finalitate. Un astfel de produs este organizarea în 
toată cuprinderea ei. 

Parcurgind aceste patru stadii eul se desăvirşeşte ca 
inteligenţă. Este evident că pină la acest punct natura 
se sincronizează perfect cu eul, lipsindu-i, fără îndoia- 
lă, doar acel ultim moment prin care toate intuiţiile 
obţin pentru ea aceeaşi semnificaţie pe care o au pen- 
tru eu. Ce este însă acest ultim stadiu va rezulta din 
cele ce urmează. 

Dacă eul ar continua să fie pur obiectiv, intuiţia de 
sine s-ar putea potenţa totuşi la infinit, dar prin aceas- 
ta nu s-ar prelungi decit o serie de produse ale naturii, 
însă conştiinţa nu s-ar mai naşte niciodată. Conştiinţa 
este posibilă doar cu condiţia ca acel pur obiectiv din 
eu să devină obiectiv pentu eul însuşi. Dar temeiul 
acestui fapt nu poate să rezide în eul însuşi. Căci eul 
este absolut identic cu ceea ce este pur obiectiv. Aşa- 
dar, temeiul nu poate să se găsească decit în afara 
eului care, treptat, printr-o limitare continuă, este res- 
trins la nivelul inteligenţei şi chiar al individualităţii. 
Însă în afara individului, adică independent de el, nu 
există decit inteligența însăşi. Dar (conform mecanis- 

mului pe care l-am dedus) inteligenţa însăşi trebuie, 
acolo unde este, să se limiteze la individualitate. Aşa- 
dar, temeiul căutat în afara individului nu poate să 
rezide decit într-un alt individ. 

Ceea ce este absolut obiectiv nu i se poate obiectiva 
eului însuşi decit sub influenţa altor fiinţe raţionale. 
Dar în acestea trebuie să se fi instalat deja intenţia de 
a exercita influenţa respectivă. Aşadar, libertatea e de- 
ja mereu presupusă în natură (nu o produce natura) 
şi nu poate să apară acolo unde ea nu e preexistentă. 
Prin urmare, aici devine evident că, deşi natura este 
pînă la acest punct complet identică cu inteligenţa şi 
străbate aceleaşi potenţe ca şi ea, totuşi libertatea, dacă 
există (insă nu putem demonstra teoretic că există), 
trebuie să fie mai presus de natură (natura prior). 

Aşadar, din acest punct începe o nouă ierarhie a ac- 
ţiunilor care nu sint posibile prin intermediul naturii, 
ci devansează natura. | 

Ceea ce este absolut obiectiv sau legic în procesul 
intuirii devine obiect al eului însuşi. Dar intuirea nu i 
se obiectivează celui ce intuieşte decit datorită voinţei. 
Ceea ce este obiectiv în voinţă este intuirea însăşi sau 
pura legitate a naturii; subiectivul este o activitate idea- 
lă, îndreptată spre acea legitate în sine, iar actul prin 
care se produce acest lucru este actul de voinţă absolut. 

Actul de voinţă absolut devine el însuşi obiect al eu- 
lui prin aceea că obiectivul, îndreptat la nivelul voinţei 
spre ceva exterior, i se obiectivează eului ca un imbold 
natural, în vreme ce subiectivul, orientat spre o legi- 
tate în sine, i se obiectivează ca voinţă absolută, adică 
în postură de imperativ categoric. Dar nici acest lucru 
nu este posibil fără o activitate situată mai presus de 
cele două. Această activitate este arbitrarul sau activi- 
tatea liberă în mod conştient. 

Dar dacă şi această activitate conştient liberă, opusă 
la nivelul acţiunii activităţii obiective, deşi ar trebui să 
devină una cu ea, este intuită în identitatea ei origi- 
nară cu activitatea obiectivă — ceea ce este absolut 

imposibil prin intermediul libertăţii —, apare astfel în 
cele din urmă suprema potenţă a intuiţiei de sine care, 
acolo unde există, trebuie să apară ca fiind absolut 
contingentă, întrucit ea însăşi se situează deja dincolo 
de condiţiile conştiinţei şi este, mai degrabă, conştiinţa 
însăşi, care se autocreează de la început; acest aspect 
absolut contingent la nivelul potenţei supreme a in- 
tuiţiei de sine este ceea ce desemnăm prin ideea de 
geniu. 

Acestea sint momentele din istoria conştiinţei de si- 
ne, momentele imuabile şi stabile ale oricărei cunoaş- 
teri şi care sint marcate în experienţă printr-o ierarhie 
continuă care poate fi pusă în evidenţă şi urmărită de 
la materia simplă pină la organizare (prin care natura 
inconştient productivă se reintoarce la ea însăşi) şi de 
aici, trecînd prin rațiune şi arbitrar, pină la suprema 
reunire a libertăţii şi necesităţii în artă (prin care na- 
tura conştient productivă se închide în sine şi se de- 
săvirşeşte). 

